
Afaceri bune porneşte de la premisa că' în care afacerile 
și munca, în general, au înlocuit religia și politica. ntmihalyi descrie 
modul în care liderii din domeniul afacerilor, managerii și chiar lucrătorii înşişi 
îşi pot găsi „fluxul”, contribuind nu doar la crearea propriei lor fericiri, ci chiar 
la apariția unei societăți drepte şi în continuă evoluție. El identifică factorii cru- 
ciali pentru funcționarea unei afaceri bune: încrederea, angajarea în formarea 
unui mediu propice pentru dezvoltarea angajaţilor și devotamentul față de 
obținerea unui produs care să vină în ajutorul oamenilor. Această carte ar 
trebui citită de către toţi cei care preţuiesc contribuţiile individuale pozitive în 
lumea atât de schimbătoare a afacerilor. 

Pentru realizarea ei, autorul a intervievat mai multe zeci de CEO exemplari din 
punctul de vedere al implicării lor într-o astfel de misiune, a căror înțelepciune 
s-ar putea rezuma prin următoarea frază: „Liderii ar trebui să ofere angajaţilor 
posibilitatea de a munci cu bucurie, spre mulțumirea sufletului lor, ținând 
cont totodată şi de nevoile societății.” 

Dale Carnegie spunea că există patru căi, și numai patru, prin care putem avea 
contact cu lumea. Suntem evaluați și clasificați in funcţie de ceea ce facem, cum 
arătăm, ce spunem și cum o spunem 


Colecţia Cărți Cheie a fost concepută tocmai pentru a vă ajuta să parcurgeți 
aceste patru căi, dezvăluind secretele de succes ale celor mai avizaţi autori în 
materie. Un ghid esenţial pentru cei care doresc să își atingă scopurile 


| propuse și să aibă o viaţă fericită și echilibrată. 
| 


(& începi să afli | | | 
3 www.curteaveche.ro siloz a za al 


6NaIl> 


MIHALY CSIKSZENTMIHALYI, profesor, fost preşe- 
dinte al Departamentului de Psihologie al Univer- 
sității din Chicago, este recunoscut ca arhitect al 
noțiunii de flux în creativitate. 

El a explorat vieţile a peste nouăzeci de personali- 
tăți, printre care scriitoarea Madeline L'Engle sau 
omul de știință Jonas Salk, pentru a afla modul în 
care creativitatea a reprezentat o forță principală 
în existenţa acestor oameni, 

De asemenea, Csikszentmihalyi este director al 
Quality of Life Research Center de la Drucker 
School, membru al American Academy of Education, 
American Academy of Arts and Science și al 
National Academy of Leisure Studies. 

A publicat peste o sută douăzeci de articole în 
publicaţii de specialitate, precum și numeroase 
cărți, printre care: The Evolving Self. A Psychology 
for the Third Millennium, Creativity: Flow and the 
Psychology of Discovery and Invention, Flow: The 
Psychology of Optimal Experience. 

În anul 2000, i-a fost acordat premiul „Thinker of 
the Year“. 

La Curtea Veche Publishing, i-a mai apărut lucrarea 
Starea de flux (2007). 

MULTUMIRI 


Dacă ar fi să menționez toate persoanele ale căror 
idei și inspirație au făcut posibilă apariția acestei cărți, 
ar trebui să mai adaug la lungimea ei echivalentul unui 
alt capitol. Așa că va trebui să fiu selectiv și să enumăr 
doar numele acelor oameni a căror contribuţie a fost 
absolut indispensabilă. Printre aceștia, primul loc îl 
ocupă liderii vizionari, ale căror interviuri au asigurat 
prezența multiplelor citate din paginile care urmează — 
numele lor sunt prezente la pagina 281. Înţelepciunea și 
experienţa lor conferă profunzime acestei cărți. ~ 

Am împărțit conceperea și desfășurarea studiului 
care stă la baza cărții cu prietenii și colegii mei Howard 
Gardner, de la Universitatea Harvard, și William Damon, 
de la Stanford. Prietenia lor trainică s-a dovedit o minu- 
nată întregire a muncii intelectuale pe care am depus-o 
împreună de-a lungul anilor. Mai tinerii mei colegi de la 
Centrul de Cercetare a Calităţii Vieţii, Jeanne Nakamura 
și Jeremy Hunter, și-au adus un aport incomensurabil, 
atât prin interviurile luate, cât și prin stimularea și spri- 
jinul acordate fără preget. Însuşi studiul „Cum să faci 
treabă bună în afaceri“ a fost posibil printr-un împrumut 
acordat de Fundaţia Templeton. În afară de Sir John 

Templeton, aş dori să-i mulțumesc lui Arthur Schwartz, 
care a avut rolul de operator de program. Ca de obicei, 
generozitatea lor a fost pe măsura discreției ce-i carac- 
terizează — imprumutul nu a presupus nicio condițio- 
nare și nu pot decât să sper că rezultatele noastre nu-i 
vor dezamăgi. 

Preşedintele Universităţii Claremont, Steadman 
Upham, și decanul Școlii de Management, Cornelius 
de Kluyver, au urmărit întreprinderea aceasta incă de 
la început, fiind susținătorii săi vehementi. Dintre nu- 
meroșii colegi de la Claremont, de ale căror cunoștințe 
şi experiență am beneficiat, i-aş aminti în primul rând 
pe Peter Drucker și apoi pe Jeanne Lippman-Blumen, 
Richard Ellsworth şi Joseph Maciariello. Multumirile 
mele se îndreaptă și spre studenţii din programul de 
management executiv, care au urmat cursul meu şi ari 
citit primele variante ale cărții, făcând comentarii pe 
marginea lor. Experienţa lor m-a făcut să cred că pro- 
blemele pe care le abordam erau importante și semni- 
ficative pentru o mare varietate de oameni de afaceri. 
Loren Bryant a făcul o treabă minunată, având grijă de 
manuscris și de asigurarea permisiunilor de publicare. 

De la Universitatea din Chicago, Barbara Schneider 
ne-a ajutat mereu prin colaborarea ei colegială, la fel ca și 
Martin Seligman de la Universitatea din Pennsylvania. 
Sunt recunoscător pentru prietenia multor colegi din 
Europa — Fausto Massimini și Antonella delle Fave 
din Milano, Paolo Inghilleri din Verona, Elizabeth 
Noelle-Neumann din Allensbach, George Klein din 
Stockholm, printre alții. 

Rick Kot, fostul si viitorul meu redactor de carte, m-a 
ajutat din nou să dau paragrafelor forma unei narațiuni 
literare și cursive. John Brockman și Katinka Matson, 
care au fost agentii cărților mele în ultimul deceniu și 

jumătate, au avut din nou grijă să găsească o editură 
potrivită pentru manuscrisul meu. Este o ușurare enormă 
să fii asistat prin sfatul unor astfel de profesioniști. 

Și, în sfârşit, sunt profund recunoscător familiei mele — 
şi în special soției, Isabella, apoi lui Mark și minunatei 
sale familii, ca şi lui Cristopher. Fără sprijinul lor afec- 
tuos, mai mult ca sigur că nu aș fi scris cartea de faţă. 


Claremont, 2003 


Partea întâi 


Fluxul și fericirea 


1 


Liderii viitorului 


Slujbele noastre determină într-o mare măsură felul 
în care ne trăim viața. Munca pe care o prestezi e peri- 
culoasă pentru sănătatea ta? Nu-ţi permite să devii o 
persoană împlinită din punct de vedere profesional? Ti-e 
rușine de ceea ce faci la locul de muncă? Mult prea 
adesea, răspunsul la aceste întrebări este afirmativ. Și 
totuși, nu trebuie să fie așa. Munca poate fi unul dintre 
cele mai plăcute și mai satisfăcătoare aspecte ale vieții. 
Depinde doar de acțiunile noastre colective ca aceasta să 
devină realitate. În cazul în care companiile care anga- 
jează majoritatea populației au ca scop unic satisfacerea 
lăcomiei patronilor în detrimentul condiţiilor de lucru, a 
stabilității comunității și a sănătăţii mediului înconjură- 
tor, există posibilitatea ca rezultatul să fie înrăutățirea 
calității vieții noastre și a copiilor noștri. 

Din fericire, în ciuda scandalurilor care au zguduit 
lumea afacerilor la începutul acestui secol, există încă 
manageri de corporaţii care înțeleg, că, dacă li se per- 
mite să-și păstreze privilegiile, asta se întâmplă doar 
pentru că noi, ceilalți, le pretindem îmbunătățirea con- 
dițiilor de viață și nu distrugerea lor. Cartea de față este 
un studiu al unora dintre valorile și țelurile lor, al 
modului lor de operare — un ghid pentru descoperirea 

unui stil de conducere a afacerilor care să fie nu numai 
prosper, ci și uman. 

Chiar dacă volumul acesta se bazează în special pe 
experiența conducătorilor de mari corporații, el vor- 
beşte de fapt despre modul în care ne putem îmbunătăți 
stilul de muncă la orice nivel ne-am afla — fie că suntem 
oameni de serviciu, fie că suntem manageri. Cartea 
incearcă să ofere un context pentru o viață semnifica- 
tivă, în care munca și căutarea de recompense financiare 
să-și afle locul potrivit. Managerii pe care i-am inter- 
vievať au fost propuşi de persoane din aceeași branșă, 
deoarece nu numai că se bucurau de succes în afaceri, 
dar erau interesați și de altceva în afara succesului. Într-un 
fel sau altul, toți demonstraseră că avantajul egoist nu 
era singura lor motivaţie. Inteligența lor colectivă oferă 
un plan de afaceri ce se dovedește eficient în ambele 
sensuri: cel material și cel spiritual. 

Acum, că întreaga națiune și-a dat în sfârşit seama de 
cacealmaua falșilor directori executivi, fiecare manager 
s-a grăbit să-și declare cucernicia, pentru a-și camufla 
asttel adevăratele priorități. După colapsul corporației 
gigant Enron și transformarea acesteia într-un obiect de 
batjocură la nivel mondial din cauza iresponsabilității 
manageriale, unul dintre directorii săi principali, Jeff 
Skilling, şi-a descris slujba ca fiind îndeplinirea 
„lucrării Domnului“. Directorul său executiv, Kenneth 
Lay, declarase anterior: „Am crezut mereu, și încă mai 
cred cu tărie, că unul dintre cele mai satisfăcătoare 
lucruri în viață este crearea unui ambient profund 
moral și spiritual, în cadrul căruia fiecărui individ să i 


“Vezi nota de la pagina 279, 

se permită și să i se încurajeze încercările de a-și înde- 
plini potențialul dat de Dumnezeu.“ 

Toate acestea sunt sentimente demne de laudă, dar 
mai mult decât inutile dacă nu-și găsesc suportul în 
acțiune. Spre deosebire de acei manageri care se folo- 
sesc de limbaj doar ca să se ascundă, oamenii pe a căror 
experienţă se bazează această carte au demonstrat efec- 
tiv că au încercat din răsputeri să creeze medii etice, în 
care indivizii să-și poată pună în valoare potențialul. 
Evident că nu s-au ridicat mereu la înălțimea intentiilor 
declarate; dar ideile lor, cuvintele lor și exemplul per- 
sonal ne arată că a face afaceri poate fi mult mai satis- 
făcător decât își închipuie majoritatea dintre noi. Așa- 
dar, bazându-se într-o mare măsură pe experiența unor 
directori executivi exemplari, această carte va vorbi 
despre ceea ce înseamnă să fii un bun conducător, un 
bun manager și un bun lucrător. 

Librăriile sunt pline de volume care conțin sfaturi 
foarte bune despre cum să fii un manager eficient sau 
un lider de succes. Deseori, astfel de cărţi își instruiesc 
cititorul să-și modeleze comportamentul după înțelep- 
ciunea cinică a lui Machiavelli, după forta implacabilă 
a lui Gingis Han, sau după cruzimea lui Attila Hunul, 
ca fiind modalități de obținere a puterii și a prăzii. 
Ambiţia volumului de față este mai modestă. Acesta va 
explora modul în care își îndeplinesc sarcinile acei lideri 
care i-au impresionat pe omologii lor, atât pentru succe- 
sul în afaceri, cât şi pentru angajamentul de a atinge obiec- 
tive sociale mai cuprinzătoare — ce ambiţii îi motivează și 
ce tip de organizaţii încearcă să dezvolte pentru înfăp- 
tuirea acelor idealuri. 

Necesitatea de a lua în considerare astfel de ches- 
tiuni este simplă: în zilele noastre, cei care conduc în afa- 
ceri se află printre cei mai influenți membri ai societății. 

Deși sunt instruiți să producă profit, mulți dintre ei 
sunt indiferenți la celelalte responsabilități pe care le 
implică noua lor calitate de lideri sociali. Această carte 
conţine explicaţiile unor lideri vizionari în ceea ce pri- 
vește sarcinile care le revin și modul în care aceștia le 
îndeplinesc. În procesul de examinare a filozofiilor lor 
și a modurilor de punere în practică a acestora, ne vom 
concentra în special asupra modului în care liderii și 
managerii, și chiar și angajaţii interesaţi din orice orga- 
nizație, pot învăța să contribuie la fericirea umană, la 
dezvoltarea unei vieți plăcute, care să aibă înteles, și la 
o societate care să fie dreaptă şi în continuă evoluție. 
Toate acestea pot părea țeluri imposibil de atins, care 

se situează în afara sferei unei cărți ce tratează despre 
afaceri. Dar felul în care ne câştigăm existenţa, slujbele 
pe care le avem și modul în care ne este recompensată 
munca au o pondere imensă în viața noastră, făcând-o 
fie incitantă și satisfăcătoare, fie anostă şi tensionată. 
Chiar și numai din acest motiv, oricine are în grijă un 
loc de muncă are și obligația de a-și pune următoarea 
întrebare: care este contribuţia mea la bunăstarea ome- 
nirii? Cu siguranță, aceasta nu este una dintre preocu- 
pările care l-au motivat pe Gingis Han, sau chiar pe 
Machiavelli. Urmând însă exemplul unor astfel de rău- 
făcători sociali, liderii din afaceri ar fi împiedicaţi să-și 
atingă potentialul maxim. În mod cert, vor exista întot- 
deauna directori ambiţioși, al căror unic scop va fi să-și 

croiască drum cu dinţii până în vârf. Dar este un astfel 

de comportament genul de conducere pe care să ne-o 

dorim în societatea noastră? De fapt, există destule per- 
soane în afaceri care preţuiesc cu adevărat organizațiile 
ce promovează fericirea, iar speranța mea este ca 
această carte să-i ajute. 

Ca un prim pas, ar trebui să luăm în considerare care 
era în trecut semnificația termenului de lider în afaceri, 
pentru a putea înțelege mai bine opţiunile pe care ni le 
rezervă viitorul. 

Ca ființe umane, nu putem supraviețui fără spe- 
ranță. Atunci când ne lipsesc motivele de a trăi, excep- 
tând nevoile biologice implantate în sistemul nostru 
nervos, involuăm rapid până la un nivel existenţial ani- 
malic, în cadrul căruia singurele care contează sunt 
hrana, confortul și sexul. Prin contrast, gradul de dez- 
voltare intelectuală remarcabil, pe care l-au atins oca- 
zional unele dintre marile civilizații mondiale, a fost 
posibil prin întrunirea a două condiții: un nivel rezo- 
nabil de resurse şi tehnologia necesară utilizării lor, 
fapt ce a dus la un surplus material; şi un set de țeluri 
bine conturate, care i-a ajutat pe oameni să depășească 
obstacolele și tragediile inerente vieții. Dacă oricare din- 
tre aceste condiţii lipsește, viața se reduce la o luptă 
egoistă; dacă ambele lipsesc, ea devine pur și simplu 
fără speranţă. 

În funcţie de nivelul de dezvoltare socială, o anu- 
mită clasă de indivizi poate ieși la rampă cu promisiu- 
nea de a îmbunătăți condiţiile materiale ale populației, 
oferind anumite obiective pentru canalizarea energiei 
sale vitale. În cazul în care aceşti indivizi pot oferi o for- 
mulare credibilă a programului lor, au mari șanse să se 
impună ca lideri ai societății, deoarece restul populației 
va fi de acord să le calce pe urme. Timp de mii și mii de 
ani, liderii au fost în mod obișnuit vânătorii cei mai 
buni din trib, oferindu-le celor care-i urmau O pradă 
bună și inspirând posteritatea cu povești despre vână- 
tori reușite. Cu toate acestea, pe măsură ce tehnologiile 
de război și de producere a hranei au devenit mai avan- 


i 


sate, calitatea de lideri a tost asumată de comandanți ai | 

armatei și de regi înconjurați de curteni și preoți. În 
anumite perioade, clerul și nobilimea — formate de 
obicei din marii proprietari de pământuri — și-au 
împărţit puterea. În vremuri mai recente, comercianții 
și industriașii sunt cei care au ajuns în vârful piramidei 
sociale. 

În zilele noastre, există două categorii de indivizi 
cărora le revine în mod evident rolul de a se îngriji de 
nevoile materiale și spirituale ale comunității. Din 
prima categorie fac parte oamenii de știință, care pro- 

| mit o viață mai lungă și mai sănătoasă, printr-o expan- 
„ siune a ambițiilor noastre în sistemul solar şi printr-un 
control definitiv asupra materiei vii și a celei minerale 
deopotrivă. Cel de-al doilea grup, și cel mai mare, este 


format din bărbaţi și femei angrenați în afaceri, care - 


| promit să ne facă viețile mai bogate, mai confortabile și 
mai interesante, permițând forțelor de piață să direc- 

 ționeze producţia și consumul în modul cel mai efi- 
cient. Oamenii de știință și liderii din afaceri — elita 
noii forțe de muncă intelectuale — au atins un rang 
rezervat în vremurile de altădată nobilimii și clerului. 
Cei care nu aparțin rangului lor sunt totuși dispuși să 
le recunoască puterea și bogăţia, întrucât consideră că 
societatea, ca întreg, va beneficia de pe urma eforturilor 
lor. Să fie oare credința aceasta greșită? 

Este dificil să răspunzi obiectiv la această întrebare, 
ca să nu mai vorbim de cât de corect ar fi un astfel de 
răspuns. Eu cred, totuși, că majoritatea oamenilor sunt 
de acord că știința (alături de slujitoarea sa, tehnologia) 
și afacerile au creat cu adevărat condiții de viață mai 
bune-decât au existat vreodată. Să lăsăm puţin deo- 
parte chestiunea extrem de reală a puterii de susținere 
a unor astfel de binecuvântări materiale pe timp nede- 
finit, sau măcar pe perioada următoarelor decenii. Ne 

confruntăm cu probleme grave, ce variază de la epuiza- 
rea inevitabilă a resurselor naturale, și așa sărace, pană 
la multiplele surse de îngrijorare din viețile noastre 
supuse unor încercări din ce în ce mai mari, ȘI până la 
tensiunile rezultate în urma alocării inegale de resurse 
intre bogați și săraci, atåt în cadrul, cât si între societăți. 
Haideţi să trecem cu vederea și costurile reale ale pro- 
gresului raportat la maladii cum ar fi dependența de 
droguri, violența și depresia, care au devenit atât de 
răspândite în societățile dezvoltate din punct de vedere 
tehnologic, și să recunoaștem faptul că liderii din 
domeniul științei şi afacerilor s-au ținut într-adevăr de 
promisiunea unei existențe materiale mai bune. y 

Rămâne totuşi neexplicată cea de-a doua condiție a 
unei vieti bune. Cum rămâne cu sentimentul de spe- 
ranță pe care liderii de succes se presupune că ar trebui 
să-l transmită celor care îi urmează? În această zonă, 
rezultatele sunt și mai echivoce. În esență, atât ştiinţa, 
cât si afacerile aplică metode empirice, pragmatice, fără 
valoare. Deşi există oameni de ştiinţă și lideri din afa- 
ceri care adoptă o poziție cvasireligioasă față de munca 
lor, aceasta se bazează de obicei pe o tradiție spirituală 
si morală recunoscută și nu pe niște doctrine de natură 
profesională. Știința poate promite adevărul, dar ver- 
siunea sa de adevăr este pe cât de aspră, pe atât de 
liniştitoare. Afacerile promit eficiență şi profit, dar în ce 
fel contribuie aceste realizări la o viață plină de bucurie 
si de sens? 5 

Majoritatea liderilor din afaceri și știnţă ar argu- 
menta că nu este responsabilitatea lor să aibă grijă de 
nevoile spirituale ale societății, sarcină ce ar trebui 
lăsată mai degrabă în grija clerului sau chiar a liderilor 
politici. Pentru multi oameni, însă, partidele politice 
și religiile tradiționale par să fi rămas fără viziuni 

suficient de convingătoare care să asigure conducerea 
mondială. Dacă nimeni altcineva nu iese în față ca să-şi 
asume rolul acesta, riscăm să cedăm în fața șarlatanilor 
și demagogilor — o soartă care le-a revenit multor so- 
cietăți puternice și bogate. 

Este folositor să reflectăm la modelele istoriei, astfel 
încât să putem învăţa din ele şi să evităm să mai fim 
nevoiţi să repetăm greșelile strămoșilor noştri. În tre- 
cut, o elită se impunea de obicei pentru că promitea să 
îmbunătățească viața majorității. La acel moment, 
măcar o parte din energia liderilor săi era direcționată 
înspre afară, lucrând în beneficiul celorlalți. Spre exem- 
plu, Biserica Creștină timpurie a ajutat mulțimile 
asuprite ale Imperiului Roman să găsească sens și dem- 
nitate în existența lor. Cu toate acestea, însuși succesul 
acesta a dus la popularea bisericii cu un număr din ce 
în ce mai mare de clerici atrași în primul rând de 
dorința egoistă de confort şi putere, astfel că aceștia și-au 
retras tot mai mult energia din rândul comunității, folo- 
sind-o în schimb în beneficiu propriu, În timp ce, secole 
la rând, cocioabele țăranilor medievali rămâneau întu- 
necoase și murdare, palatele prinților bisericii deve- 
neau tot mai strălucitoare. În cele din urmă, lideri cu 
mesaje credibile de speranţă au trebuit să se separe de 
ierarhia Bisericii; mai întâi, din cadrul ei, cum au fost 
inovatorii spirituali Sfântul Bernard sau Sfântul Francisc, 
iar mai târziu opunându-se ei, cum au făcut Luther și 
Calvin. 

Cicluri similare de speranţă şi deziluzie s-au succe- 
dat în majoritatea societăților din lumea întreagă. Lor- 
dul Asquith, premierul Marii Britanii, a declarat odată: 
„Toate civilizațiile sunt opera aristocraţiilor”, la care 
Winston Churchill i-a replicat: „Mai corect e să spui că 
civilizațiile au fost cele care au trebuit să se pună în 

slujba aristocrației.” Ambele aforisme sunt valabile, 
deși se referă la faze diferite ale ciclului — Asquith 
descriind o decădere rapidă, iar Churchill perioada mai 
lungă ce-i urmează acesteia, 

Paralelele cu propriile noastre vremuri sunt destul 
de evidente. De aproximativ un secol, liderii din afaceri 
susțin în mod fundamentat ideea că, permiţându-se 
operarea pe o piaţă liberă, neîncătușată de reguli sò- 
ciale și politice, calitatea vieţii noastre se va îmbunătăți. 
Drept rezultat, modelul nostru mental despre cum 
funcționează lumea a devenit unul în care producția și 
consumul, cei doi poli gemeni ai economiei, reprezintă 
cotele care măsoară nivelul de prosperitate și bună- 
stare. Orice fracțiune de procent scăzută din consum se 
transformă într-un semnal de pericol ce pune investi- 
torii pe fugă, în căutare de adăpost. După atacul lero- 
rist din 11 septembrie 2001, unul dintre cele mai dese 
răspunsuri date de liderii politici și din afaceri a fost 
următorul: „Du-te și cumpără. Nu lăsa dușmanii să-ți 
amenințe stilul de viată.” Chiar dacă acest punct de 
vedere global oferă o soluție simplă, convenabilă pen- 
tru cei care beneficiază de pe urma ei la nivelurile mai 
înalte ale ierarhiei furnizorilor, un mod de viaţă al cărui 
scop suprem îl reprezintă consumul este oare chiar așa 
de rentabil? 

O mare parte din secolul trecut, mesajului dat de 
capitalism i s-a opus ceea ce multora li s-a părut a fi 
viziunea la fel de puternică a statelor socialiste, în cadrul 
cărora nevoile stabilite la nivel central dictau producția 
și consumul. Cu toate acestea, soluția socialistă s-a dove- 
dit a avea picioare de lut. Ea s-a prăbuşit, pe de-o parte, 
pentru că nu a putut produce beneficiile materiale pro- 
mise, iar pe de alta, pentru că organizarea sa politică s-a 
dovedit a fi chiar mai vulnerabilă la lăcomia liderilor săi 

decât fuseseră ierarhiile bisericești, aristocraţiile sau 
elitele mercantile. 

Viziunea capitalistă a rămas singura prezentă pe 
scena lumii. Vor înțelege și vor accepta promotorii ei 
responsabilitățile ce le revin odată cu privilegiile ce 
le-au fost acordate? Sau, asemeni altor clase conducă- 
toare de dinaintea lor, vor considera că și-au câștigat 
puterea pe bună dreptate şi că nu le datorează nimic 
celor mai puțin norocoși, a căror trudă le finanţează 
bonusurile și opțiunile la bursă? 

Ar fi ușor să ne însuşim o perspectivă cinică și să 
concluzionăm că, ținând cont de natura umană, lăco- 
mia va avea invariabil întâietate, iar liderii financiari de 
azi vor continua să acumuleze bogății până ce fie struc- 
turile sociale nu vor mai putea îngădui discrepanțele 
interne de venit, prea flagrante, fie o deznădejde mon- 
dială va dovedi că Marx a avut de fapt dreptate (deși 
nu a putut prevedea un proletariat cu adevărat inter- 
național care să critice aspru națiunile capitaliste, pre- 
luând acum rolul pe care clasele capitaliste îl ocupau 
odată în cadrul națiunilor în secolul al XIX-lea). Şi 
totuși, oricât de descurajantă ar părea perspectiva isto- 
rică, natura umană nu se bazează doar pe lăcomie. În 
fiecare perioadă istorică au existat indivizi interesați și 
de altceva decât de profitul personal, care au găsit 
împlinire în a se dedica progresului general. Lupta din- 
tre egoism și altruism s-a desfășurat de-a lungul istoriei 
sub forma unor perioade de alternare între soare și 
umbră într-o după-amiază de vară. 

Mulţi lideri din afaceri din zilele noastre își vizuali- 
zează într-adevăr slujbele ca implicând responsabilitate 
pentru bunăstarea comunității din care fac parte. Acești 
indivizi nu se definesc ca mașini de făcut profit, a căror 
singură motivaţie în viață este de a satisface pretenţiile 

tot mai mari de câștig imediat. Unor astfel de lideri 
vizionari ne-am adresat, eu și colegii mei, pentru a afla 
ce lecții le pot da ei altor persoane implicate în afaceri, 
ca și tuturor celor care trăiesc în prezent. Care cred ei că 
este misiunea lor? Ce fac ei pentru a îmbunătăți viața 
lor și pe a celorlalți? Există speranță pentru societate ca 
întreg în exemplul pe care-l dau ei? 


Managerii pentru o sută de ani 


Am avut recent o întâlnire cu Yvon Chouinard, fon- 
datorul Patagoniei, producător de echipamente de 
exterior. Biroul lui se afla într-o clădire de stuc zugră- 
vită în culori pastel, ascunsă printre eucalipți și jaca- 
randa, într-o fundătură liniștită. Pe dinăuntru, spațiile 
erau simple și calme, cu structuri alcătuite din lemn de 
esenţă tare învechit, geamuri și grinzi lăsate la vedere, 
pe care se zăreau agățate ferigi. Salariatii, purtând pan- 
taloni scurți și sandale, umblau prin clădire părând atât 
de în largul lor, de parcă ar fi mers din bucătărie în dor- 
mitorul propriilor case. Soarele licărea printre frunzele 
de glicină, iar la distanță de un cvartal spre vest se 
zărea întinderea calmă a oceanului, cu Insulele Canalu- 
lui la orizont. Din când în când, răzbătea până la noi 
râsul copiilor din centrul de îngrijire aflat un etaj mai 
jos. L-am complimentat pe Chouinard pentru locașul 
minunat pe care reușise să-l modeleze dintr-o clădire 
industrială abandonată, veche de aproape un secol. 

„Da, mi-a răspuns el, nu construieşti ceva de genul 
acesta dacă intenționezi ca peste trei ani să devii socie- 
tate publică, să încasezi banii și să dispari. Așa că încer- 
căm cu adevărat să ne comportăm ca și cum această 
companie va fi aici și peste o sută de ani.” 

Programul lui Chouinard confirmă unul dintre as- 
pectele tundamentale ale naturii umane: avem nevoie 
de o anumită stabilitate în vieţile noastre. Însă nu este 
suficient să știm pur și simplu că soarele va răsări 
mâine dimineaţă și că păsările călătoare se vor întoarce 
la primăvară. Trebuie să avem şi sentimentul că, în 
pofida haosului şi a entropiei, există o oarecare ordine 
şi permanenţă în relaţiile noastre și că viețile noastre nu 
se risipesc în van, ci vor lăsa niște urme în nisipurile 
timpului. Pe scurt, trebuie să avem convingerea că exis- 
tenta noastră serveşte unui scop și are valoare. În tre- 
cut, familia era aceea care conferea importanţă vieții de 
zi cu zi. Apoi, preț de câteva secole, Biserica a fost cea 
care şi-a asumat acest rol și, împreună cu comunitățile 
locale, avea grijă de oamenii săi. În vremuri mai re- 
cente, o afacere personală remarcabilă — cum ar fi o 
fabrică, o bancă, un magazin vechi — a reprezentat un 
factor de educare şi responsabilitate socială. Astăzi, li- 
derii din afaceri nu pot nici măcar încerca să dezvolte 
un climat de ordine pozitivă, dacă singura lor grijă este 
să obțină profit. Ei trebuie să mai aibă şi o viziune care 
să dea sens vieții, care să ofere oamenilor speranța în 
propriul lor viitor şi în viitorul copiilor lor. Am învățat 
cum să creăm manageri în cinci minute, sau chiar la 
minut. Dar am face mai bine să ne întrebăm ce anume 
îi trebuie unui director executiv ca să ajute la constru- 
irea unui viitor mai bun. Mai mult decât orice altceva, 
avem nevoie ca la conducerea corporațiilor să se afle 
niște manageri pentru o sută de ani. 

În partea cealaltă a globului, într-un apartament ele- 
gant din Milano, situat la câțiva pași de Scala, Enrico 
Randone vorbește despre cariera lui. Lucrează pentru 
compania de asigurări italiană Assicurazioni Generali 
încă de pe vremea când era adolescent, un orfan de tată 


LIDERII VIITORULUI 23 


ce a fost nevoit să întrețină o mamă și câțiva frați și 
surori. Aflat acum la vârsta de optzeci de ani, Randone 
este președinte și director al comitetului de conducere 
încă de la vârsta de șaizeci şi nouă de ani — cea mai 
tânără persoană care a detinut vreodată aceste funcţii 
în istoria de 250 de ani a companiei. Dacă te-ai afla în 
Piazza Venezia din Roma, una dintre piețele principale 
ale orașului, și ai privi spre balconul de unde Mussolini 
obișnuia să amenințe lumea, palatul Assicurazioni 
Generali s-ar afla în spatele tău. În Veneția, palatul se 
află în fața Catedralei San Marco, și în aproape toate 
orașele italiene birourile companiei de asigurări sunt 
plasate într-un palat străvechi, în centrul orașului. „Fie- 
care poliţă pe care o emitem este susținută de aur sau 
de proprietăți“, spune Randone despre firma pe care o 
venerează mai mult decât Biserica, mai mult decât 
guvernul, mai mult decât orice altă instituție pămân- 
teană. „Este o companie fantastică și fiecare din cei 
douăzeci de mii de angajați pe care îi are este mândru 
să facă parte din ea.“ 

În lumea noastră, afacerile sunt cele care dețin în 
primul rând puterea și responsabilitatea de a ne face 
viețile mai confortabile și mai sigure. Dar câte firme își 
asumă cu adevărat această provocare? Câţi absolvenţi 
de facultăţi sunt învățați că o „chestiune de fond“ ba- 
zată doar pe finanțe este o simplificare tragică? Pe 
măsură ce companiile se dizolvă şi se metamorfozează, 
căpătând forme noi, distrugând angajați și angajamente, 
s-ar părea că din ce în ce mai putini indivizi iau astfel de 
responsabilități în serios. Dar există câtiva directori care 
nu-și văd menirea ca pe o simplă administrare de cinci 
minute, sau chiar de un an sau de un deceniu. Asemeni 
lui Enrico Randone, ei și-au luat un angajament pe viață, 

și chiar mai mult de-atât. În multe privințe, însuși viito- 
rul nostru depinde de astfel de vizionari. 

Yvon Chouinard și-a început cariera profesională ca 
fierar voiajor, care a făcut o pasiune fulgerătoare pentru 
munte. Ori de câte ori putea, își petrecea ziua pe vâr- 
furile ametitoare ale Sierrei, cățărându-se cu regula- 
ritate pe traseele cele mai periculoase. A devenit o 
legendă printre alpiniști. În euforia anilor 1960, i se 
părea că dormitul pe malul lacurilor de munte și esca- 
ladarea de noi porțiuni pe zidurile alunecoase de piatră 
ale Munţilor Yosemite era un mod de viață acceptabil, 
deși nu câștiga niciun cent în felul acesta. Chouinard 
descrie perioada respectivă în felul următor: 


Habar nu aveam ce voiam să fac în viaţă. Am 
început ca meșteșugar. Și, într-adevăr, meșteșugul 
meu era să mă caţăr pe munți. Și-apoi s-a întâmplat 
pur și simplu să mă intereseze foarte tare uneltele pe 
care le foloseam la escaladări. Pe atunci, era foarte 
greu să cumperi un echipament european... Așa că 
m-am hotărât să-mi fac propriul meu echipament. 


Cu experiența pe care o avea în lucrul cu metalele, 
Chouinard a reușit să născocească un echipament de 
escaladare mai bun decât cel pe care-l produceau altii. 
El a început să vândă în locurile de campare pitoni și 
inele de prindere, direct din camioneta sa cu remorcă. 
În câțiva ani, avea o afacere înfloritoare, confecționând 
echipament pentru alpiniști. 

Succesul însă s-a dovedit a fi dulce-amărui: în timp 
ce alpinismul creştea în popularitate, fatadele de piatră 
maiestuoase se umpleau de scobituri și crestături din 
cauza loviturilor provocate de echipamentul de fier. 
Unii ar fi considerat acest aspect drep! pretul inevitabil 

al progresului și ar fi mers mai departe. Dar în momen- 
tul în care Chouinard și-a dat seama că de fapt con- 
tribuia la distrugerea munților pe care îi iubea, a știut 
că nu și-ar fi putut-o ierta dacă nu ar fi schimbat ceva. 
Aşa că a inventat un nou mod de escaladare, cu un 
echipament care să poată fi poziționat în găuri deja 
existente și care să he apoi scos cu ușurință, păstrând 
astfel integritatea muntilor. In cele din urmă, s-a retras 
cu totul din afacerea cu echipament de fier şi a început 
să confectioneze haine — care erau însă atât de rezis- 
tente, încât un fierar ar fi fost multumit de ele. 


Prima pereche de pantaloni scurți pe care am 
făcut-o a trebuit s-o coasem la o mașină de cusut 
pentru piele. Am folosit o pânză foarte tare. De fapt, 
femeia care i-a cusut i-a ținut săltati, ridicați pe masă. 
Și astfel a luat naștere linia noastră de Pantaloni 
Bătoşi. Eram niște fierari care confecționau haine, 


Dar trecerea de la echipamente de fier la confecţii nu 
a moditicat și crezul companiei: „Filozofia noastră este să 
încercăm să ajungem la performanța ca produsele pe 
care le confectionăm să fie cele mai bune din lume, 
afirmă Chouinard. Nu printre cele mai bune — ci chiar 
cele mai bune. Toate, fie că e vorba de o pereche de pan- 
taloni sau de un şort, fără excepție.“ Ca să construieşti 
o întreprindere durabilă, trebuie să crezi în valoarea 
muncii tale. Dacă o întreprindere nu aspiră să fie cea 
mai bună din branșă, va atrage angajaţi de mâna a 
doua și va fi repede uitată. 

In timpul unei plimbări pe dealurile ce se profilează 
deasupra Lacului Constance din sudul Germaniei, 
Elisabeth Noelle-Neumann a ajuns în locul din care se 
zăreau întinzându-se la picioarele sale clădirile institu- 

tului de cercetare a opiniei publice (Institutul Allensbach), 
pe care-l înălțase în jurul nucleului unei ferme vechi de 
patru sute de ani. A arătat spre acoperișul cu țiglă aflat 
la adăpostul copacilor și a spus: „Cel mai important 
lucru în viața mea este să mă asigur că munca pe care o 
facem acolo va continua și după ce eu nu voi mai fi.” 
Elisabeth crede cu patimă că pentru buna funcționare a 
unui guvern democratic este nevoie ca gândurile și 
dorintele oamenilor să se facă auzite. Astfel, sondajele 
de opinie — mai ales atunci când sunt realizate cu pro- 
fesionalismul conştiincios al propriului ei institut — 
reprezintă un bastion de libertate. A fondat institutul 
acum o jumătate de secol, chiar la sfârșitul celui de-al 
Doilea Război Mondial, împreună cu primul ei soț; după 
moartea acestuia, a rămas să conducă firma singură. 
Sondajele ei erau atât de exacte, încât au devenit cu- 
rând un instrument politic redutabil; în anii schimbă- 
tori ce au urmat războiului, a primit deseori ameninţări 
și a suportat defăimări publice din partea mulțimilor 
radicale, în calitatea ei de partizan al cauzelor conser- 
vatoare. Deşi rănită și supărată, Elisabeth nutrea con- 
vingerea că munca ei era esențială și nu a încetat nicio- 
dată să încerce să-și perfecționeze meșteșugul. 
Proprietatea publică asupra companiilor are ca scop 
răspândirea mărinimiei capitaliste la scară largă. Însă 
relația acţionarilor cu companiile în care investesc tinde 
să fie impersonală. Rareori ne interesează ce anume 
produce o firmă — fie că e vorba de arme ieftine, de 
pesticide otrăvitoare sau de divertisment găunos. Acor- 
dăm prea puțină atenție modului în care își comercia- 
lizează produsele, a felului în care își tratează clienții 
sau a celui în care afectează comunitatea în care ope- 
rează. Atâta timp cât scoate profit, suntem de acord cu 
modul în care este condusă, Dar este nevoie doar de un 

trimestru în care randamentul directorilor executivi să 
fie slab, şi ne și grăbim să ne mutăm banii în alt loc. Nu 
e deloc surprinzător faptul că tinerii manageri învață 
repede că raportul trimestrial este atotputernic, și, ca 
atare, trăiesc în permanență cu spaima acestei ame- 
nințări. 

La începutul secolului trecut, într-un orășel din 
Midwest, cam la patruzeci de mile sud-est de India- 
napolis, un bancher și-a cumpărat un automobil. Odată 
cu el, a angajat și un șofer care s-a întâmplat să fie un 
inginer priceput în domeniu. Acesta l-a convins pe ban- 
cher că motoarele Diesel au un viitor promițător, așa că 
cei doi bărbați au început să facă experimente cu ele. 
Au construit o mică fabrică, iar bancherul a continuat 
să investească în ea tot mai mult din resursele familiei. 
Timp de douăzeci de ani, nu s-a arătat nici urmă de 
profit. Apoi, afacerea a început să dea roade, iar în 
zilele noastre vezi motoare Diesel fabricate de Cummins 
în Columbus, Indiana, alimentând multe dintre vagoa- 
nele care traversează continentul. Afacerea nu a fost 
niciodată ușoară. Aproape în fiecare an, o nouă criză — 
un produs al competiției îmbunătăţit, o lipsă de nume- 
rar, un embargo la benzină, noi standarde ale emanației 
de gaze — a ameninţat viabilitatea companiei. Ori de 
câte ori piaţa a subevaluat-o, lăsând-o vulnerabilă în 
fața unei eventuale preluări, familia a cumpărat sufi- 
ciente acțiuni pentru a-și proteja autonomia. 

„Motivul pentru care ne ocupăm încă de afacere, 
explică J- Irwin Miller, un membru al celei de-a treia 
generații care conduce compania, este acela că avem o 
obligație față de comunitate. Am fi putut să ne mutăm 
undeva unde mâna de lucru să fie mai ieftină, dar ce 
rost are să taci mai mulți bani dacă pentru asta trebuie 
să dezrădăcinezi mii de oameni pe care-i cunosti și care 

au încredere în tine?” În fiecare zi, în drumul spre ser- 
viciu, Miller trece pe lângă unele dintre cele mai fru- 
moase clădiri moderne din lume. Compania lui a făcut 
o înțelegere cu municipalitatea, angajându-se să plă- 
tească onorariile arhitecților ori de câte ori e nevoie să 
se construiască o nouă biserică, școală, remiză de pom- 
pieri sau închisoare. Columbus adăpostește în prezent 
o biserică proiectată de Eero Saarinen și o bibliotecă 
ridicată de I.M. Pei, iar excursiile aduc mii de vizitatori 
din New York și din străinătate, care se minunează în 
fața efigiilor moderniste ce se înalță din mijlocul lanu- 
rilor de porumb. Deși compania dăinuie de aproape o 
sută de ani, cât mai poate rezista sub loviturile furiei 
care urmăreşte profitul și extinderea? 

După cum ştie orice om de afaceri, nu poți garanta 
niciodată supraviețuirea unei firme; an după an, lună 
după lună, ai o varietate de riscuri de înfruntat — chiar 
și atunci când singurul tău scop este generarea de pro- 
fit. Situatia devine și mai dificilă atunci când firma se 
dedică și altor țeluri decât realizarea de câștiguri finan- 
ciare. Atunci când, pentru a evita deteriorarea mun- 
iilor, Yvon Chouinard a redirecționat Patagonia de la 
producerea de echipament pentru alpiniști la confecții, 
el s-a bazat în primul rând pe bumbac. Cu toate aces- 
tea, a început să-și dea seama că bumbacul obținut prin 
mijloace industriale este responsabil pentru 25% din 
utilizarea de pesticide din lume: e nevoie de mai mult 
de două galoane (6,5 1) de ulei — baza pesticidului — 
pentru a confecționa o singură bluză de bumbac. În 
timpul vizitei unuia dintre furnizorii lui, a realizat că se 
confrunta cu o altă criză de conștiință: 


Trecând prin Central Valley, am văzut acolo nişte 
iazuri imense, în care apa se infiltrează din câmpurile 

de bumbac. Și există oameni înarmați cu tunuri şi 
pistoale care alungă păsările, împiedicându-le să se 
așeze în nitroglicerina aia. Vezi toate astea și vor- 
bești cu fermierii și vezi că rata cancerului este de 
zece ori mai mare decât ar fi normal. Atunci, mi-am 
zis: „Gata! Nu mai folosesc în viața mea vreo fărâmă 
de bumbac obținută industrial...” E ca şi cum, într-o 
zi, pentru că lucrezi în domeniul minelor de câmp, 
te-ai duce să vezi ce efect au. Ei bine, ai de ales: poți 
pur și simplu să continui să le produci sau trebuie să 
te opreşti. lar eu mi-am zis așa: „Până aici a fost! 
leșim din afaceri. O să închid locul ăsta înainte de a 
merge mai departe.“ 


Dar, cu perseverenţa încăpățânată ce-i caracterizează 
pe toți liderii vizionari, Chouinard nu şi-a închis fa- 
brica. În schimb, a început să folosească la materialele 
lui bumbac crescut organic, chiar dacă era mai scump. 
Cererea venită din partea firmei sale a încurajat crescă- 
torii să cultive mai mult bumbac organic şi, de-a lungul 
anilor, un număr tot mai mare de producători, ca Nike, 
Gap şi Levi Strauss, a urmat exemplul Patagoniei, cel 
puţin parțial. Fibra organică încă mai reprezintă un mic 
procent din producția totală de bumbac, dar utilizarea 
sa este în creștere, iar viabilitatea sa demonstrează că 
afacerile nu trebuie să respecte cu strictețe regula lăco- 
miei și expeditivităţii atunci când intră în conflict cu 
mai multe țeluri importante. 

Dar nu trebuie să fii un lider de afaceri ca să crezi în 
ceea ce faci şi să gândești în perspectivă. Nu este un lux 
sau un drept al elitei. Funcţionarul de la ghișeul de 
îmbarcări sau bucătarul de la bufet, care este devotat 
muncii pe care o îndeplineşte, are șanse mai mari să 
avanseze și să aibă succes. Și, ceea ce este cel mai 

important, îi va plăcea munca pe care o face și se va 
simţi bine făcând-o. Aceasta, și nu doar profitul, este 
până la urmă adevărata măsură a oricărei activități 
umane, inclusiv afacerile. 

Ar putea să pară ceva anacronic dacă am încerca să 
facem previziuni pe termen lung, în condiţiile în care 
chiar și firmele de succes sucombă după o perioadă 
medie de treizeci de ani — mai puțin decât cariera unui 
muncitor obișnuit. Și nu este oare schimbarea mai valo- 
roasă decât stabilitatea în era aceasta postindustrială și 
postmodernistă? Nu este stabilitatea un semn de rigidi- 
tate mediocră? De fapt, rareori trebuie să ne facem griji 
că afacerile vor deveni rigide cu timpul. Chiar și atunci 
când sunt animate de cele mai bune intentii, majorita- 
tea întreprinderilor se vor transforma, vor fi vândute 
sau vor da faliment. Gândiţi-vă la faptul că, din cele 
câteva sute de companii producătoare de maşini de la 
începutul secolului trecut, doar trei au supraviețuit; 
probabil că aceeași soartă le va reveni sutelor de debu- 
tanti aflați la granițele noii economii. 

După cum nota cu mult timp în urmă Schumpeter, 
„«listrugerea creativă“ este calea spre productivitate. Se 
poate să fi avut dreptate în ceea ce privește crearea de 
valori bursiere, dar dacă am lua în considerare o per- 
spectivă mai cuprinzătoare asupra a ceea ce reprezintă 
bunăstarea, atunci distrugerea constructivă ar trebui 
moderată de preocuparea pentru valorile durabile. În 
afară de asta, atunci când „distrugerea“ constă în a 
pustii companii și a împrăștia în vânt angajații, ca și 
cum ar fi o pleavă nefolositoare, ea nu mai este „crea- 
tivă“ în niciunul din sensurile termenului — este doar o 
tactică expeditivă pusă în slujba lăcomiei. Pentru a 
rezista în fața acestor forte entropice, avem nevoie de 
lideri care să aprecieze o perspectivă mai cuprinzătoare. 

Argumentul prezentat în capitolul următor se referă 
la fericire, și, în mod particular, la ceea ce pot face aface- 
tile ca să sporească bunăstarea oamenilor. Aceasta este o 
chestiune pe care liderii din afaceri au putut s-o ignore 
în mod justificat atâta timp cât au făcut parte din majori- 
latea care se lupta cu o aristocrație despotică. Acum însă, 
din moment ce afacerile au ajuns să fie segmentul prin- 
cipal al societății, ele au moștenit odată cu această putere 
şi sarcina de a răspunde la întrebarea esenţială: pot afa- 
cerile să facă viețile oamenilor mai fericite? 

Așa cum bănuim cu toții, și așa cum au confirmat 
cercetări recente, răspunsul la această întrebare nu se 
poate baza doar pe stimulentele materiale. Poate că 
banii, siguranța și confortul sunt necesare pentru ca noi 
să fim fericiți, dar în mod cert nu sunt suficiente. O per- 
soană mai trebuie să simtă și că însușirile sale sunt 
folosite la maxim, că este capabilă să-și dezvolte poten- 
|ialul și că viaţa sa zilnică nu este stresantă sau mono- 
lonă, ci plină de experiențe plăcute. Capitolul 3 descrie 
modul în care poate fi realizat fluxul — așa cum nu- 
mesc eu această experiență subiectivă a implicării de- 
pline în viață. 

Cu toate acestea, o viață bună constă și în altceva 
decăt în totalitatea experiențelor plăcute. Ea trebuie să 
aibă și un model plin de semnificaţie, o traiectorie a 
evoluţiei care să conducă la dezvoltarea unei complexi- 
tăți emoționale, cognitive și sociale crescânde. Capi- 
tolul 4 prezintă pașii ce conduc la această dezvoltare și 
incearcă să sugereze care este rolul liderilor din afaceri 
in asigurarea unui mediu în care fluxul și complexita- 
lea să poată prospera. 

Din nefericire, majoritatea firmelor nu sunt conce- 
pute în așa fel încât să-și facă angajaţii fericiți. Capitolul 5 
descrie câteva dintre cele mai răspândite obstacole pe 

care le ridică organizațiile din afaceri în calea fluxului. 
Toţi liderii vizionari pe care i-am intervievat pentru 
această carte au semnalat una sau mai multe dintre aceste 
capcane. Examinarea lor integrală în cadrul acestui capi- 
tol poate servi ca avertisment pentru ceea ce ar trebui să 
încerce să evite un manager pentru o sută de ani. 

În Capitolul 6, apelăm din nou la expertiza liderilor 
vizionari pentru a dezvălui modul în care au reușit să 
introducă în organizațiile lor condiţii ce maximizează 
probabilitatea reușitei fluxului. Așa cum vom vedea, o 
muncă făcută cu plăcere contribuie la creșterea produc- 
tivității și la îmbunătățirea moralului, și ceea ce este mai 
important, aceasta sprijină bunăstarea muncitorilor. 

Dacă primele șase capitole stabilesc bazele pentru 
înțelegerea fericirii şi a modului în care poate fi ea ori 
suprimată, ori intensificată la locul de muncă, urmă- 
toarele trei capitole, în Partea a Ii-a, studiază amă- 
nunţit problema referitoare la ceea ce conferă în ultimă 
instanță semnificaţie vieții, și care ar putea fi rolul lide- 
rilor în abordarea acestei chestiuni. Capitolul 7 argu- 
mentează taptul că o viziune durabilă atât în muncă, 
cât și în viaţă își extrage forta din suflet — energia pe 
care a cheltuiește o persoană sau o organizație pentru 
atingerea unor țeluri mai presus de sine. Într-un grad 
cu totul neanticipat la începutul acestui studiu, toți 
liderii vizionari au găsit putere şi îndrumare în scopuri 
ce depășeau cu mult ceea ce le impuneau cerințele 
legale caracteristice poziției lor de directori executivi. 

Capitolul 8 explorează modul în care poți face ca 
viaţa să fie o succesiune de experienţe plăcute legate de 
flux, unite între ele printr-o viziune coerentă, Liderii 
vizionari de astăzi se ghidează după străvechea înțe- 
lepciune conform căreia, pentru a fi fericit în viaţă, tre- 
buie mai întâi să încerci să te cunoști pe tine însuți. 

Descoperind care-ţi sunt propriile puteri și slăbiciuni, e 
posibil să găsești îmbinarea fericită dintre abilități și 
provocări, o combinație esențială pentru experimenta- 
rea fluxului, Stăpâmrea conștiinței — să ştii cum să-ți 
controlezi atenția și cum să-ți foloseşti timpul — duce 
la un stil de conducere care sporește fericirea liderului, 
precum şi pe a celorlalți membri ai organizației. 

Argumentele cărții sunt adunate laolaltă și rezumate 
in Capitolul 9, moment în care ne vom afla în postura de 
a ști de ce anume este nevoie pentru a conduce o orga- 
nizaţie care să amelioreze calitatea vieții pentru toţi cei 
implicați. După cum a demonstrat studiul nostru, de- 
stul de mulţi directori executivi și manageri au desco- 
perit cum să implementeze aceste cunoștințe, punân- 
du-le în practică în fiecare zi. Există însă multe presiuni 
puternice care îi împiedică şi pe alți lideri să le urmeze 
exemplul. Dintre acestea, pe primul loc se situează pre- 
tenția necruțătoare de a crește câștigurile financiare, 
care practic încătuşează managerii de companii ce 
dețin acțiuni publice cu spaima de a fi dați în judecată 
în cazul în care schimbă direcţia resurselor de la unicul 
tel, acela de a mări profitul. Și cine sunt cei care i-ar 
putea da în judecată? Practic, eu și cu dumneavoastră. 
Până la urmă, nu va exista nicio afacere bună dacă 
majoritatea nu va ajunge să fie de acord că ar trebui să 
pretindem mai mult decât niște câștiguri trimestriale 
mari. Poate că această carte va explica de ce ar trebui să 
fie așa, 


d 


Fericirea ca afacere 


Filozofii afirmă de mult timp că fericirea este țelul 
suprem în viaţă. Aristotel o numea summum bonum — 
„binele principal“ —, în sensul că, deși ne dorim și alte 
bunuri, cum ar fi banii sau puterea, deoarece conside- 
răm că ne vor face fericiţi, ne dorim de fapt fericirea ca 
atare. Dar, în ciuda secolelor de controverse, chestiunile 
referitoare la ceea ce este de fapt fericirea și dacă există 
ea cu adevărat nu au fost încă soluționate. Poate că feri- 
cirea este pur și simplu numele pe care îl dăm acelei 
stări supreme în care nu mai există niciun lucru pe care 
să ni-l dorim. Chiar dacă o stare de fericire perfectă este 
o iluzie, cu toţii admitem că, așa-zicând, uneori suntem 
mai satisfăcuți, mai mulțumiți și mai veseli decât alţii. 
Tocmai căutarea unor astfel de momente reprezintă 
summum bonum al fiecărei persoane. 

Ar putea părea împotriva bunului-simţ să pretinzi 
că fericirea și afacerile au ceva în comun, ținând cont de 
faptul că pentru majoritatea oamenilor munca este în 
cel mai bun caz un rău necesar, şi în cel mai rău, o 
povară. Și totuși, cele două sunt legate inextricabil. 
Afacerile există esențialmente ca să intensifice bunăsta- 
rea omului, Începând cu primii comercianți, care cărau 
chihlimbar de la Marea Baltică la Marea Mediterană, 

sare de pe coastele Africii în interiorul ei, sau condi- 
mente din insulele Orientului Îndepărtat către restul 
lumii, și până în prezent, când în fiecare an apar noi 
modele de mașini, producţia și schimbul de mărfuri 
capătă sens doar dacă presupunem că ele vor îmbună- 
tăi calitatea traiului nostru. Consumatorii sunt dispuși 
să plătească pentru produsele și serviciile care le aduc 
fericirea. Întrebarea este: care sunt lucrurile care con- 
duc într-adevăr la fericire? Filozofii au observat, cu mult 
timp în urmă, că nu există un singur drum până la ea: 
ceea ce unei persoane îi produce plăcere, pe alta poate 
să o lase indiferentă, 

După aproape un secol de neglijare, psihologii și-au 
făcut curaj şi au abordat această enigmă străveche și 
complicată. Au apărut unele rezultate neașteptate. Spre 
exemplu, în ciuda opiniei generale, banii și bunurile 
materiale nu par să ridice fericirea mai sus de un prag, 
minim. Cu alte cuvinte, dacă ești foarte sărac, mai mulți 
bani te vor face mai fericit; dacă, pe de altă parte, ești 
deja rezonabil de bogat, o sumă mai mare de bani nu 
pare să-ți aducă niciun beneficiu semnificativ. Alte 
studii au arătat că oamenii cărora li se întâmplă lucruri 
tragice, cum ar fi să-şi piardă vederea sau să paralizeze, 
se simt groaznic timp de câteva luni, dar își recupe- 
rează nivelul obișnuit de fericire la scurt timp după 
aceea. Opusul e valabil pentru cei care dau peste o 
avere neașteptată; câştigătorii la loterie sunt mai fericiți 
pret de câteva luni, apoi revin la starea lor inițială sau 
se simt chiar mai rău. După părerea unor psihologi de 
orientare genetică, un astfel de studiu sugerează că 
fiecare moștenește un „punct de referință“ pentru feri- 
cire, care este mai mult sau mai puţin neafectat de eve- 
nimentele exterioare. 

Relațiile puternice — o căsnicie trainică, prieteni 
numeroşi — sunt aspecte care au legătură cu fericirea, 
aşa cum are și apartenența la o comunitate religioasă. 
Un temperament extrovertit, optimist este și el de aju- 
tor. La fel cum de ajutor este și să ai o slujbă, și de 
preferat o slujbă care să-ți placă. Cetățenii din țări cu 
guverne stabile, democratice — cum ar fi Norvegia, 
Suedia și Noua Zeelandă — sunt în general și cei mai 
fericiți. Atunci când au fost introduse alegerile libere în 
Africa de Sud, în 1994, fericirea locuitorilor săi — și în 
special cea a oamenilor de culoare — a crescut consi- 
derabil; a scăzut de atunci până aproape de nivelurile 
sale inițiale. 

Așadar, ce legătură au aceste descoperiri cu aface- 
rile? Răspunsul este simplu: un produs sau un serviciu 
de valoare este acela pe care consumatorii îl consideră — 
în mod corect sau incorect — apt să îi facă mai fericiți. 
Oportunităţile de afaceri constau în descoperirea de noi 
moduri de abordare a acestei dorințe. Chiar și cele mai 
sofisticate progrese tehnologice au o valoare nesemni- 
ficativă până când nu se demonstrează faptul că-și 
aduc contribuţia la fericire. Spre exemplu, primele tran- 
zistoare electronice concepute în Laboratoarele Bell au 
fost considerate a avea o valoare de piață neglijabilă, 
astfel că patentele au fost vândute pentru câteva mii de 
dolari firmei Sony, care a avut ideea să le pună în radio- 
urile portabile. Sony s-a gândit, pe bună dreptate, că 
oamenii sunt în general mai fericiți când ascultă mu- 
zică decât atunci când nu o fac; prin urmare, sunt șanse 
să creadă că ar fi mai fericiți decât în mod normal dacă 
ar putea să-și poarte muzica cu ei. În felul acesta, a fost 
creată o întreagă piaţă nouă pentru tehnologia electro- 
nică avansată, bazată pe dorința de a fi fericit. Scenarii 
similare s-au repetat de nenumărate ori: mașinile au fost 


FERICIREA CA AFACERE 37 


la început vizualizate ca jucării, avioanele au satisfăcut 
mai întâi dorința de a pluti deasupra pământului îna- 
inte ca orice funcție utilă să se inventeze pentru ele, iar 
calculatoarele personale s-au bucurat inițial de o popu- 
laritate enormă nu doar pentru că economiseau timp, ci 
din cauza tuturor jocurilor distractive pe care le conti- 
neau. Mai mult decât am fi dispuși să recunoaștem în 
mod obișnuit, progresul tehnologiei este motivat de spe- 
ranța că, la capătul curcubeului, vom găsi fericirea. 

Cu toate acestea, dată fiind gama enormă de lucruri 
despre care oamenii cred că îi vor face fericiţi, există 
totuși vreo metodă de a înțelege această diversitate? 
După cum afirma psihologul Abraham Maslow, cele mai 
fundamentale nevoi sunt cele care asigură supraviețui- 
rea — hrana, îmbrăcămintea, locuința. Peste tot în lume 
există o mulțime de oameni care nu sunt siguri de unde 
își vor procura masa următoare: pentru ei, astâmpărarea 
foamei induce măsura fericirii. Dar în cazul celor sufi- 
cient de fericiţi încât să nu-și facă griji în privința supra- 
viețuirii, mai multă mâncare sau mai multe haine căl- 
duroase nu fac decât să adauge o valoare limitată. Până 
și o vilă de 1 300 m.p., cu șapte băi de marmură, ajunge 
până la urmă să ți se pară doar un spațiu gol. 

Odată ajunşi la acest stadiu, începem să fim mai 
mult preocupați de siguranță — să păstrăm ceea ce 
avem şi să evităm eventualele pericole. Ne dorim o 
armată puternică; polițiști şi pompieri pe care te poţi 
baza; legi corecte; și o monedă stabilă. Dar chiar și 
atunci când avem grijă ca astfel de nevoi de securitate 
să fie asigurate, vom fi noi oare mai fericiți? Puțin pro- 
babil. În schimb, atenția noastră se va îndrepta spre 
nevoia de a dărui și de a primi iubire, de a face parte 
dintr-o comunitate sau dintr-o entitate mai mare decât 
noi înșine. Începem apoi să căutăm acele bunuri sau 

servicii care promit să ne facă demni de iubire — haine, 
produse cosmetice, băutura răcoritoare care în reclame 
apare ca o cheie ce-ţi permite accesul la grupurile de 
modele superbe ce se distrează de minune pe plajă. Ca 
o altă alternativă, începem să mergem la biserică, ne 
înscriem în cluburi sau în alte organizații care ne pun în 
legătură cu vreun țel mai înalt. 

Mulţi oameni duc o viață multumitoare, relativ feri- 
cită, odată ce au ajuns la acest nivel. Dar pentru alții, 
chiar și iubirea și sentimentul de apartenență încep să 
le ofere numai o satisfacţie limitată. Următoarea poartă 
care marchează intrarea pe tărâmul împlinirii este 
autoprețuirea. Unii caută prețuirea de sine într-o profe- 
sie onorabilă, o sarcină bine îndeplinită, o viaţă fami- 
lială corectă. Alţii o caută în putere, faimă, renume — 
sau cel puțin în simbolurile acestora: o locuinţă exclu- 
sivistă, mașini scumpe, un stil de viaţă care strigă „Eu 
am reușit!” Să te simti multumit de tine însuți este o 
realizare destul de mare, dar să fie acesta și capătul 
drumului? Asta-i tot ce se poate? Și, din nou, pentru 
unii, răspunsul este afirmativ. Pentru alţii, mai există o 
altă opțiune — ceea ce Maslow numea autoactualizare. 

Cu taţii ne naștem cu o grămadă de aptitudini, de 
multe dintre ele nefiind nici măcar conștienți. După 
părerea unora, cel mai ridicat nivel de fericire — auto- 
actualizarea — este capabil să exprime toate potenţia- 
lele inerente organismului nostru. Este ca și cum evo- 
luţia a construit un mecanism de siguranţă în sistemul 
nostru nervos, care ne permite să experimentăm feri- 
cirea deplină doar atunci când trăim la capacitate ma- 
ximă — atunci când folosim din plin echipamentul fizic 
și mental ce ne-a fost dat. Acest mecanism ar avea rolul 
de a se asigura că, după ce ne vor fi fost satisfăcute 
toate celelalte nevoi, noi tot vom încerca să folosim 

setul complet de însușiri pe care le avem, făcând așadar 
posibilă nu doar menţinerea statu-quoului, ci și ino- 
vatia și evoluția. 

Nu doar ființele umane sunt cele mai fericite atunci 
când fac ceea ce știu ele să facă mai bine. Fiecare orga- 
nism tinde să ajungă la autoactualizare. Câinii crescuți 
pentru paza oilor sunt cei mai mulțumiți atunci când 
conduc turma, moment în care întregul lor comporta- 
ment se schimbă: devin concentrați și atenți, au o pos- 
tură mândră și se mișcă cu grație și preocupare. Câinii 
de vânătoare se comportă similar când își urmăresc 
vânatul (sau, în lipsă de altceva, mingile de tenis). 
Câinii dresați pentru pază își exprimă preaplinul ființei 
lor atunci când latră la potenţialii intruși. Așa cum scria 
marele poet Dante Alighieri cu aproape șapte secole în 
urmă: „...tot ceea ce este tânjește să existe. Pe măsură 
ce actionăm, ne revelăm ființa. Bucuria decurge firesc, 
căci un lucru dorit aduce întotdeauna plăcere.“ 

O afacere este bună în măsura în care furnizează un 
produs sau un serviciu care contribuie la fericire sub 
toate aceste aspecte. Spre exemplu, poate vinde o 
mașină care ajută la garantarea supraviețuirii în timp 
ce folosește un minim de resurse nerefolosibile, care 
asigură siguranţă și securitate, care-i oferă proprietaru- 
lui conștiința apartenenţei, care intensifică prețuirea de 
sine şi care poate chiar să ofere un sentiment de autoac- 
tualizare, permițându-i şoferului să-și exprime gustul 
estetic unic, aptitudinile de conducător auto și un stil 
de viață deosebit. Acelaşi lucru e valabil pentru orice 
bun care ajunge pe piață, de la mâncare la cărți, de la 
zborul cu avionul până la serviciile bancare. Valoarea 
sa de piață depinde în ultimă instanță de gradul de feri- 
cire anticipat pe care se presupune că-l poate oferi, 

O altă legătură importantă dintre tericire și afaceri 
este imposibilitatea de a ne angaja in producție şi dis- 
tribuţie de unii singuri: există intotdeauna un grup de 
oameni implicați, fie că este vorba de un mic magazin 
alimentar sau de un magazin artizanal ori de un conglo- 
merat imens, cu zeci de mii de angajati. O organizație de 
afaceri ai cărei angajați sunt fericiți este mai productivă, 
are moralul mai ridicat, iar fluctuația lucrătorilor este 
mai redusă. În consecinţă, orice manager care vrea ca 
organizația sa să prospere ar trebui să înțeleagă ce 
anume îi face pe oameni fericiți și să aplice această 
informaţie cât mai eficient posibil. 


Valori adevărate și valori false 


Privite din această perspectivă, „afacerile bune” nu 
se limitează la generarea de profit. Se referă in schimb 
la tranzacţii care contribuie efectiv la fericirea umană, 
în timp ce „afacerile proaste” descriu schimburi care nu 
reușesc acest lucru, Este greu de stabilit diferența din- 
tre cele două, tocmai pentru că aproape orice produs 
sau serviciu poate face cel puțin câțiva oameni mai feri- 
ciți decât erau înainte. Cu toate acestea, este necesar să 
distingem între contribuţiile relativ valoroase şi acele 
bunuri care doar copiază afacerile „bune“, dar de fapt 
nu oferă nicio satisfacție reală, de lungă durată 

Deşi oricine plăteşte pentru un bun se aşteaptă să 
primească în schimb mai multă fericire, sunt mulți cei 
luați prin surprindere de false aparenţe. După cum 
scria John Locke: „În probleme de fericire şi suferință... 
oamenii ajung adesea să prefere ce-i mai rău în detri- 
mentul binelui; și să aleagă ceea ce, după propriile lor 
mărturisiri, le-a produs suferința.” Locke credea că 
motivația constă în aceea că suntem indusi în eroare de 

„faptul că lucrurile sunt înfățisate dorintelor noastre 
sub aparențe înșelătoare” 

Inşelăciunea este una dintre strategiile fundamen- 
tale de supravieţuire ale regnului animal. Urşii sunt 
prinși în cursă cu ajutorul mierii, câinii sunt încolțiți de 
cnioții care-şi trimit femelele în călduri să-i ademe- 
nească, iar moliile zboară și se aruncă de bunăvoie într-o 
flacără ce li se pare irezistibilă, Odată cu ingenvitatea 
umană, am descoperit mii de modalității mai puţin 
drastice, deși nu mai puţin înșelătoare, de a profita de 
pe urma dorințelor semenilor noștri. 

Cele mai evidente forme de înşelăciune implică pre- 
tenţiile frauduloase, cum ar fi vânzarea de medica 
mente care nu au putere de vindecare sau vânzarea 
unor suprafeţe de teren fără apă, Apoi, mai este și ten- 
tatia permanentă de a apela la practici ilegale, cum ar fi 
darea de mită și șantajul, ori intrarea în conflicte care 
împiedică bunul mers al afacerilor. Întrucât există legi 
care să ne apere de astfel de practici, nu ne vom mai 
referi la ele în continuare — oricine va fi de acord că 
reprezintă o afacere proastă. Mai insidioase sunt pro- 
Ausele care induc efectiv consumatorului stări tempo 
are de bunăstare; unele sunt legale — tutunul, alco 
olul, jocurile de noroc —, în timp ce altele, cum ar fi 
marea varietate a drogurilor „deconectante”, sunt ile- 
gale. Deși, consumate cu moderație, aceste „bunuri“ 
pot îmbunătăți calitatea vieții, dacă devii dependent de 
ele, în mod cert vor sfârși prin a-ți diminua fericirea, 

Un alt tip de afacere proastă implică stimularea de 
noj dorinte care nu aduc nicio contributie semnificativă 
la fericirea umană. Este destul de evident că stilul nos- 
tru de viată plin de stres, în care mulți adult din clasa 
de mijloc muncesc din ce în ce mai multe ore, este 
rezultatul dorinței pătimașe de a dehne sinibolurile 

unei vieti bune — mașini noi, case mai mari, vacanțe 
mai scumpe. În același timp, acestea distrug oportuni- 
tatea de a evolua ca indivizi, de a câştiga o prețuire de 
sine meritorie, de a avea relații strânse cu alți oameni. 

O formă și mai extinsă de „afacere proastă“ este de a 
ispiti oamenii să investească în scheme care, deși legale, 
se bazează pe promisiuni exagerate ce nu pot fi respec- 
tate — așa cum sunt miile de debutanţi în tehnologia 
înaltă care au dat faliment la începutul acestui secol. 
Christine Comaford Lynch, de la Artemis Ventures, are 
câteva cuvinte aspre de spus în această privință: 


Câştiguri mari cu orice preț, nu vreau să fiu păr- 
tașă la așa ceva în niciun fel. Vreau să fiu un con- 
structor de companie. Nu vreau să preiau un con- 
cept public. Nu vreau să fac asta niciodată. Nu vreau 
să fiu atât de oportunistă, Pentru ca apoi să dispar 
înainte ca văduvele și copiii să devină falimentari 
după ce fondurile se evaporă. Pur şi simplu nu 
vreau să fac asta. Văd prea multe lucruri de genul 
ăsta peste tot. Nu e în regulă, E un fel de hai să ne 
îmbogătim pe seama altuia. Nu e bine. 


S-ar putea argumenta că economia are nevoie de o 
astfel de „distrugere constructivă” care, așa cum sus- 
tinea Schumpeter, reprezintă motorul său dinamic. Dar 
ar trebui să putem face deosebirea între întreprinderile 
noi care eșuează în ciuda faptului că au fost pornite cu 
bună credință și întreprinderile care eșuează deoarece 
au fost concepute special pentru asta. 

Ar fi o copilărie să considerăm că piața liberă nu are 
și părţi proaste. Toate institutiile umane — fie ele biserici 
sau guverne, fie medicină sau educație — trebuie păzite 
cu o vigilență permanentă ca să nu permită infiltrarea 

elementelor parazitare ce exploatează nevoile adevă- 
rate pentru propriul lor avantaj personal. Se prea poate 
ca piaţa liberă să fie cea mai bună instituție economică 
pe care am conceput-o vreodată, dar partea sa proastă 
este că va furniza orice produs pentru care există sufi- 
cientă cerere, indiferent de beneficiile reale. În felul 
acesta, o mare parte a afacerilor profită de pe urma 
convingerii că o avere mai mare va îmbunătăți calitatea 
vieţii, contribuind prin urmare la creșterea impetuoasă 
a materialismului în cultura noastră. 

Nu înseamnă că materialismul în sine este un lucru 
dăunător, pentru că, până la un punct, suntem într-ade- 
văr mai fericiți atunci când posedăm și folosim bunuri 
materiale. Toată lumea e materialistă într-o oarecare 
măsură, și nu am fi oameni dacă nu am fi materialiști. 
Cercetările mai recente sugerează însă că interesul 
excesiv acordat posesiunilor materiale nu este sănătos. 
Oamenii bine cotaţi în ceea ce priveşte valorile mate- 
riale tind să fie mai deprimați, au mai puțini prieteni și 
relații mai putin stabile. Aceștia sunt mai putin curiosi, 
manifestă mai puțin interes faţă de viaţă și se plictisesc 
mai uşor. Dependenţa de lucruri pentru fericirea per- 
sonală duce la un joc tot mai extins, al cărui rezultat 
este remiza: asemeni unei dependențe, necesită doze 
constante de achiziţii, iar dacă o persoană nu deține 
mai multe „chestii“ decât aproapele său, niciuna dintre 
ele nu are până la urmă vreo valoare. 

Dacă ar fi să adoptăm o poziție radicală, am putea 
argumenta că afacerile — confecționarea și vânzarea de 
bunuri — se opun în mod firesc fericirii. Opinia gene- 
rală este că cel mai bun indiciu al nivelului de fericire al 
unei persoane este faptul că ea nu-și mai dorește nimic 
altceva. Atâta timp cât simțim că ne lipsește ceva, nu 
putem să spunem că suntem fericiţi. Intrucât scopul 

fericirii este să satisfacă dorinte existente sau să stimuleze 
altele noi, dacă toată lumea ar fi cu adevărat fericită, nu 
ar mai fi deloc nevoie de afaceri. De fapt, puțini oameni, 
dacă nu chiar nici unul, au atins în realitate nivelul de 
fericire care să-i elibereze de dorințe. Deoarece nu avem 
niciun motiv să ne așteptăm ca această situație să se 
schimbe în viitorul apropiat, probabil că afacerile vor fi 
mereu necesare pentru sporirea bunăstării. 


Cei doi stâlpi ai fericirii 


Valorificarea potenţialului unei persoane, lucru care 
de obicei generează fericirea, depinde de prezența 
simultană a două procese. Este mult mai ușor să atingi 
fericirea dacă înţelegi modul cum funcționează acestea, 
Primul este procesul de diferențiere, ce implică reali- 
zarea faptului că suntem indivizi unici, responsabili de 
propria noastră supraviețuire și bunăstare, precum și a 
faptului că suntem dornici să ne stimulăm acest carac- 
ter unic oriunde ne-ar duce el, în timp ce ne bucurăm 
de expresia ființei noastre aflate în plină acțiune. Cel 
de-al doilea proces implică integrarea sau conștientiza- 
rea faptului că, oricât de unici am fi, suntem în același 
timp definitiv prinși în retele de relații cu alte ființe 
umane, cu obiecte și simboluri culturale, precum și cu 
mediul înconjurător natural. O persoană complet dife- 
rențiată și integrată devine un individ complex — unul 
care are cea mai mare șansă să ducă o viaţă fericită, 
dinamică și plină de sens. 

Norman Augustine, fost director executiv la Lockheed 
Martin, își explică filozofia de viaţă în felul următor: 


Mi-am dorit mereu succesul. In accepțiunea mea, 
succesul inseamnă să contribui cu ceva la existența 

lumii... şi să fii fericit că o faci... Trebuie să-ți placă 
ceea ce faci. Nu vei fi foarte bun dacă nu-ti va plăcea 
ce faci. Și, în al doilea rând, trebuie să ai sentimentul 
că aportul tău merită adus... dacă oricare dintre 
aceste ingrediente lipsește, probabil că există o lipsă 
de semnificaţie în munca ta. 


Nu am putea descrie cele două componente ale 
complexității, diferențierea și integrarea, mai clar decât 
au fost explicate mai sus. În interviurile noastre cu 
lideri de afaceri exemplari, aceleași două teme au apă- 
rut adeseori: ca să ai succes, trebuie să-ți placă să faci 
totul cât mai bine posibil, în timp ce în felul acesta con- 
tribui la ceva mai presus de propria ta persoană. Majo- 
ritatea subiecţilor noștri au fost de acord cu felul în care 
şi-a descris Michael Markkula, unul dintre cofondatorii 
companiei Apple Computer, atitudinea față de muncă: 


Se pare că fac mereu lucruri care se dovedesc a fi 
interesante şi care, într-un fel sau altul, mai și produc 
o groază de bani. Dar nu acesta este motivul princi- 
pal pentru care le fac. Nu din cauza aceasta mi-am 
înființat compania. Nu pentru asta am lucrat la Intel. 
Am făcut toate astea pentru că mi-a plăcut cu ade- 
vărat ceea ce făceam. Și am o mare satisfacție perso- 
nală, care provine din tot ce-am făcut până acum și 
care este cu mult mai importantă decât banii. 


În mod cert, slujbele unor astfel de lideri întreprin- 
zători le oferă acestora suficientă satisfacție. Dar câte 
slujbe de nivel inferior permit lucrătorilor să simtă 
acest lucru? Majoritatea slujbelor sunt fie atât de mono- 
tone şi neinteresante încât chiar și randamentul maxim 
tot înseamnă mai puţin de 10% din potenţialul unei 

persoane, fie sunt atât de stresante, încât îi consumă 
lucrătorului toată energia vitală. Și chiar și atunci când 
fac posibilă diferenţierea între indivizi, multe slujbe nu 
reușesc să contribuie la bunăstarea comunității. 

In capitolele care urmează, vom explora modul în 
care putem construi o viată și un loc de muncă prin 
care să intensificăm cu adevărat dezvoltarea şi fericirea 
umană. Restul acestui capitol se ocupă în amănunțime 
de motivul pentru care complexitatea — diferenţierea 
și integrarea — ar trebui să fie o componentă atât de 
esenţială în generarea calităţii în viață. 


Evoluţia complexităţii 

Dacă am putea să surprindem instantanee cu ceea ce 
se întâmpla pe planeta Pământ la intervale de câteva 
sute de mii de ani, începând cu primele sale stadii ca 
masă gigantică de gaze fuzionante, ceea ce am vedea ar 
fi o evoluție către o complexitate crescândă în struc- 
turile materiale. Unui număr din ce în ce în ce mai mare 
de molecule complexe de materie nevie îi urmează 
primele organisme primare vii. Apoi, formele de viață 
unicelulare s-au unit în sisteme multicelulare cu organe 
interne specializate, culminând cu un sistem nervos tot 
mai diferențiat și mai integrat. În cele din urmă, creierul 
uman face posibilă trecerea evoluției indivizilor la un 
nivel nou: acela al culturii, în cadrul căreia informaţii 
din ce în ce mai complexe nu mai au nevoie să fie codi- 
ficate în gene, ci pot fi condensate în meme — unități 


"Din engl. meme. Termenul este inventat de zoologul şi omul de 
ştiinţă evoluționist Richard Dawkins şi se referă la © unitate de 
informație culturală transferabilă de la un om la altul. (N. red.) 

de învățare cuprinse în medii cum ar fi poveștile, cărțile 
si calculatoarele. 

Desigur că acest scenariu simplificat la maximum 
nu sugerează faptul că fiecare organism de pe Pământ 
este mai complex acum decât era, să zicem, acum un 
milion de ani. Unele specii s-au adaptat atât de bine în 
niște adăposturi simple, încât nu au simţit niciun 
impuls să devină mai complexe; de fapt, e posibil chiar 
ca unele să considere că pot supraviețui mai bine dacă 
devin mai puțin diferențiate sau integrate decât erau în 
Irecut. Deoarece complexitatea necesită mai mult efort 
si este în multe privințe o stare mai fragilă, câteva specii 
se vor mulțumi cu o structură biologică mai simplă. 

Scenariul nu presupune nici faptul că majoritatea 
speciilor includ acum forme mai complexe. Este evi- 
dent că numărul insectelor îl depășește cu mult pe cel 
al oamenilor, iar greutatea biomasei lor este cu mult 
mai mare decât a noastră. Apoi, mai este și planctonul 
din mare, precum și enorma varietate de bacterii și 
viruși care-și văd fericiți de treabă în timp ce folosesc 
oamenii ca bază de hrană și creștere. 

În sfârşit, evoluția complexității până în momentul 
de faţă nu oferă nicio garanție că va continua neincetat, 
sau măcar până la anul. Cu cât un sistem ajunge să fie 
mai complex, cu atât mai improbabil devine, cu atât 
mai multe lucruri neplăcute i se pot întâmpla, și cu atât 
mai mult efort e necesar pentru a-i împiedica decă- 
derea. Spre exemplu, efectele devastatoare ale actelor 
teroriste din 1] septembrie 2001 oferă un avertisment 
clar în privința gradului de vulnerabilitate la care poate 
ajunge o societate complexă. Specializarea și concen- 
trarea organelor guvernamentale, de transport și de 
comunicații, precum și a rezervelor de apă și hrană pot 
constitui o țintă tot mai tentantă chiar și pentru câțiva 

indivizi bine antrenați. lar dacă creierul uman complex 
se autoconvinge că are nevoie de cantități sporite de 
resurse materiale ca să fie fericit, aceasta ar putea foarte 
ușor să ducă la o asemenea devastare a mediului incon- 
jurător, încât numai organismele inferioare — cum este 
extrem de adaptabilul gândac — să he capabile să se 
dezvolte în el, 

Cu toate acestea, se poate afirma categoric că în nici- 
unul din seria noastră de instantanee, făcute la mii de 
ani distanță unul de altul, nu am găsi un timp anterior 
in care să fi existat un organism mai diferențiat şi mai 
integrat decât cele din etapa următoare. Cu alte cuvinte, 
evoluţia s-a îndreptat mereu către vârful complexității — 
si, ne place sau nu, vârful acela, în momentul de față, 
suntem noi. Este acum responsabilitatea noastră să ne 
asigurăm că evoluția va continua să producă forme mai 
complexe și pe viitor. Avem posibilitatea he să contri- 
buim la transformarea acestei lumi intr-un spațiu mai 
incredibil decât a existat vreodată, sau putem să-i gră- 
birn întoarcerea la stadiul de praf anorganic 


Complexitatea si ciclul vietii 


Complexitatea nu Joacă un rol atât de covârșitor 
doar la scara uluitoare a evoluției planetare. Mai 
aproape de propria noastră experienţă, ea este și esența 
a ceea ce se întâmplă de-a lungul timpului în viata 
liecărei persoane. Dezvoltarea umană poate fi privită 
ca o serie de balansări de pendul între forța activă și 
confesiune; între căutarea unicitătii si nevoia de a face 
parte din ceva mai măreț și mai puternic. Primul stadiu 
al acestui proces de creștere începe atunci când bebelușii 
reclizează cât de slabi și de vulnerabili sunt. În acel 
moment — undeva, in primul an de viață —, devine 

foarte important pentru ei să se atașeze de mama lor 
sau de o altă figură parentală puternică. 

Dar, după aproximativ un an de dependență acută, 
copiii încep să simtă nevoia să-și afirme autonomia. La 
un moment dat, ei simt că dacă nu încep să-și asume 
responsabilitatea pentru acțiunile lor, nu se vor trans- 
forma niciodată în adulți complet funcționali. In con- 
secinţă, copiii insistă să facă lucrurile în felul lor, iar 
dacă acest lucru nu li se permite, sunt gata să-și iasă din 
minti — este clasica vârstă a „cumplitei dualități”. 
Câţiva indivizi se opresc cu dezvoltarea lor la acest 
moment, dar egoismul și impulsivitatea ce-i caracteri- 
zează îi cataloghează de obicei în ochii majorității drept 
sociopaţi imaturi. 

Pe măsură ce cresc şi devin conștienți de vastitatea 
lumii ce se întinde dincolo de căminul lor, majoritatea 
copiilor devin până la urmă din nou intimidați de pro- 
pria lor insignifianţă. În acest moment, încep să fie 
preocupaţi de armonizarea cu cei de-o seamă cu el, de 
a fi acceptaţi și recunoscuți de o comunitate mai mare 
decât familia. Acesta este stadiul conformării, și pentru 
un număr mare de oameni reprezintă şi sfârșitul dru- 
mului de dezvoltare personală. 

Cu toate acestea, cam în momentul în care încep trans- 
formările biologice de la pubertate, mulți adolescenți nu 
se mai mulțumesc pur și simplu să fie conformiști. Indi- 
vidualitatea devine din nou un tel important, iar atunci 
când este prea greu de atins, locul ei este luat de revoltă. 
Unii se vor întoarce în final la o conformitate sigură, alții 
vor oscila între a fi rebeli și a fi conformiști, şi doar câtiva 
vor continua mereu să-și caute identitatea. 

Un număr din ce în ce mai mic de oameni din 
fiecare grup de vârstă consecutiv poate urma și unele 
iniscări de pendul ulterioare, ce merg de la afirmarea 

personalității până la acceptarea unor valori de gru 

Unii psihologi au identificat nu mai puţin de Ap 
stadii, fiecare implicând fie o prioritate exterioară, fie 
una interioară, și fiind mai complex decât cel dinainte 
întrucât presupune o individualizare mai pronunțată și 
o integrare mai profundă. Punctul final — cel mai înalt 
nivel de dezvoltare — este cel la care o persoană și-a 
cizelat unicitatea și este stăpână pe gândurile ei pe 
sentimentele și faptele ei, în timp ce apreciază și diver- 
sitatea umană și se simte una cu cosmosul infinit. O 
persoană care a atins acest stadiu poate fi numită cu 
adevărat fericită, deoarece nu mai are nevoie de nimic. 


Afacerile și dezvoltarea umană 


Intr-o organizație tipică, poți găsi persoane a căror 
dezvoltare a ajuns la unul sau altul dintre stadiile 
descrise mai sus. Câţiva dintre ei — și, uneori, această 
categorie îi include și pe liderii companiei — nu vor fi 
progresat dincolo de stadiul impulsiv al cumplitei dua- 
lităţi. Astfel de indivizi se bucură deseori de succes în 
medii în care cruzimea şi asumarea de riscuri sunt apre- 
ciate. S-ar putea chiar să se bucure de admiraţie datorită 
siguranței de sine care se deghizează în charismă. 

E toarte probabil ca majoritatea angajaţilor să fie 
mulțumiți să respecte regulile, fără să facă prea multe 
valuri. O astfel de conformitate este în general bine 
venită în multe organizaţii. Dar, într-un mediu compe- 
titiv, mereu în schimbare, e nevoie de mai mult. În spe- 
cial lucrătorii cu studii tind să pună preț pe autonomia 
lor și au nevoie de libertate pentru inițiativă și dez- 
voltare. O parte din ei vor fi singuratici, alții vor fi 
rebeli, iar câțiva vor fi ajuns la amestecul rafinat de 

individualitate şi cooperare ce reprezintă punctul final 
si împlinirea dezvoltării personale. 

Oricare ar fi structura unei firme, dacă e să facă afa- 
ceri profitabile, atunci ar trebui să fie un loc unde toată 
lumea să fie încurajată să avanseze spre complexitate — 
sau, în cel mai rău caz, un loc care să nu îngreuneze 
obținerea dezvoltării personale. Contrar opiniei gene- 
rale, există mulți directori de succes care înțeleg, că „afa- 
cerile bune” înseamnă mai mult decât să faci bani, și 
care-şi asumă responsabilitatea transformării compa- 
niilor lor într-un dispozitiv de îmbunătățire a calității 
vieții. La baza acțiunilor acestor indivizi stau deseori 
principii religioase, sau aceştia ajung, să-și dezvolte valo- 
rile odată cu ceea ce s-ar putea numi umanismul secular. 

Spre exemplu, Richard DeVos, director executiv la 
Amway, găsește inspirația necesară derulării afacerii 
sale într-un sentiment de responsabilitate fată de un 
Dumnezeu creștin, care pătrunde în toate relaţiile sale, 
ajungând până la muncitorii lui: 


Sunt responsabil față de Dumnezeu. Apoi, sunt 
responsabil față de soția mea. Sunt responsabil față 
de familie și comunitate, fată de oamenii care sunt 
implicaţi în companiile mele și care caută la noi încu- 
rajare, sprijin, decizii corecte şi respect. Respectul este 
un factor important... Nu există decât anumite 
lucruri care sunt corecte, iar altele sunt incorecte. 
Apoi, odată ce ai stabilit asta, nu mai este asa de greu. 


Aaron Feuerstein, proprietar și director executiv la 
Malden Mills, a devenit oarecum faimos acum câțiva 
ani, atunci când fabrica sa din Massachusetts a ars com- 


plet. În ciuda daunei suferite, el a continuat să-și plă- 


tească muncitorii rămași fără serviciu, până când 

fabrica a fost din nou operațională câteva luni mai 
târziu. Feuerstein 1ȘI extrage valorile care-i insuflă 
acțiunile dintr-o moștenire evreiască: 


Încerc să fac o combinaţie din două stra tegii care 
nu se amestecă aici, în Statele Unite. Una este maxi- 
mizarea profitului acţionarilor, iar cealaltă este 
incercarea de face ceva bun pe acest pământ, nu 
doar pentru acționari, ci şi pentru muncitori, pentru 
mediul înconjurător... Munceşti din greu la afacere 
iar în ataceri există un soi de principiu nemilos... 
Este o luptă pentru bani și este o luptă pentru profi- 
turi, și aceasta n-are nimic de-a face cu încercarea de 
a face bine sau cu ceea ce este corect pe acest 
Pământ. Lucrul acesta este valabil când te duci 
acasă... și dacă ești astfel făcut, poti fi milos cu 
alții... Dar eu nu privesc lucrurile în felul acesta. Le 
judec mai mult din perspectiva educaţiei mele reli- 
gioase ebraice, în sensul că a face bine si a fi de aju- 
tor altor oameni, mitzvah, este cea mai bună faptă 
pe care o poate face cineva. 


„Chiar dacă valorile religioase tradiționale stau dese- 
ori la baza înțelegerii faptului că intenţia afacerilor 
bune este mai complicată decât simpla generare de pro- 
fit, unele persoane ajung la aceeași concluzie în urma 
unei căutări personale mai chinuitoare. Spre exemplu 
Jane Fonda, care a avut succes în mai multe afaceri, îşi 


formulează concepția des i 
pre importanța dezvoltării 
pornind de la legile fizicii: r Aa 


Oamenii, și aici mă includ și pe mine, sunt capa- 
bili de schimbare și dezvoltare perpetuă. Este singu- 
rul lucru din tot universul care funcționează invers 

decât cea de-a doua lege a termodinamicii — entro- 
pia —, toate lucrurile sunt supuse decăderii. Totul 
coboară ca o spirală în jos, putrezește și decade, cu 
excepția spiritului uman, care are capacitatea de a se 
dezvolta și de a avea o evoluție ascendentă. 


Înţelepciunea religiilor tradiționale, precum și con- 
cepția potrivit căreia evoluția reprezintă un proces prin 
care entropia este temporar inversată, oferă amândouă 
aceeași concluzie pentru scopurile noastre: afacerile care 
nu contribuie la dezvoltarea şi bunăstarea umană nu 
merită derulate, indiferent cât profit generează pe ter- 
men scurt. Singurul aspect controversat legat de această 
concluzie se referă la cât de extinsă ar trebui să fie defi- 
niția termenului de „bunăstare“. Adepții concepției de 
piață liberă, în sensul cel mai strict, insistă asupra faptu- 
lui că un director executiv este responsabil numai pentru 
bunăstarea financiară a celor care dețin acțiuni în aface- 
rea pe care o conduce. Orice alte considerente reprezintă 
o abatere de la sarcinile unui director și cauza concedierii 
acestuia. Interpretarea aceasta simplistă este contestată 
de toţii directorii pe care i-am intervievat. Undeva, la 
capătul celălalt al spectrului, se situează poziția exprimată 
de Leon Gorman, președintele producătorului de echipa- 
ment de exterior și îmbrăcăminte L.L. Bean: 


[Misiunea noastră este] să ne îndeplinim în între- 
gime responsabilitățile față de toți cei care au inves- 
tit în noi... față de clienți, angajați, grupul de condu- 
cere, proprietari; fată de comunităţile din care facem 
parte și față de mediul nostru înconjurător natural. 
La fel și față de vânzătorii noștri... Nu credem în 
maximizarea profitului sau a valorii actionarilor. 
Credem în îmbunătățirea valorii pe care noi o creăm 

şi în contribuţia adusă la viețile deţinătorilor de ac- 
țiuni. [Ţelul nostru este] să îmbunătăţim calitatea 
vieții clienţilor prin produsul nostru, prin serviciile 
noastre și, în mod similar, a vieții angajaților noștri: 
prin dezvoltarea individuală, siguranța postului pe 
care-l ocupă și realizarea aspirațiilor lor, 


Poziţia lui Gorman, ca și a altor lideri care au partici- 
pat la studiile noastre — și care reprezintă la rândul lor 
doar o mică mostră din multitudinea de oameni de 
afaceri responsabili ce-și desfăşoară activitatea în toată 
lumea —, nu este doar o platitudine spăsită inventată 
în scopuri legate de relațiile publice. Aceștia sunt 
oameni care-și văd de drumul lor, riscându-și uneori 
slujbele din cauza investitorilor lacomi. Să fie ei, din 
cauza asta, niște martiri idealiști care suferă pentru 
binele celorlalți? Nu pare să fie așa. Să faci posibilă rea- 
lizarea complexităţii este o afacere plăcută. Persoanele 
mânate de dorința de a obtine randament maxim şi de 
a-şi aduce un aport mai mare la societate cred în ceea ce 
fac și sunt fericite că o fac. Ce altceva mai poţi cere? 


3 


Fericirea în acțiune 


În pofida opiniei împărtășite de majoritatea oame- 
ilor, fericirea nu ni se întâmplă pur și simplu. Este un 
lucru pe care noi îl facem să se întâmple și este rezultatul 
randamentului nostru maxim. Să te simţi împlinit, atunci 
când te afli la înălțimea potențialului tău, este ceea ce 
motivează diferențierea și duce la evoluție. Experiența 
lericirii în acțiune este plăcerea — senzația antrenantă de 
a fi plin de viață. Căutarea plăcerii este și o puternică 
sursă de motivare, deși plăcerea nu favorizează schim- 
barea; ea este mai degrabă o forță conservatoare, care ne 
lace să dorim să ne satisfacem nevoi existente, să ajun- 
gem la un echilibru, la confort și relaxare. Căutarea plă- 
cerii nu are nimic rău în sine, dar persoana pentru care 
devine scopul principal în viață nu va evolua mai mult 
decât au programat-o genele să-și dorească. 

Pe de altă parte, plăcerea nu este întotdeauna agrea- 
bilă și uneori poate fi foarte stresantă. Un alpinist, spre 
wxemplu, poate să fie pe punctul de a îngheţa de frig, 
complet epuizat și în pericol să cadă într-o prăpastie 
lără fund, și totuși nu și-ar dori să fie în altă parte decât 
acolo. Poate că a sorbi dintr-o piña colada sub un pal- 
mier la malul oceanului azuriu, i se pare idilic, dar pur 
și simplu nu se compară cu euforia pe care o simte pe 

culmea aceea bătută de vânturi. Jucătorii de sah con- 
tinuă să joace, în ciuda faptului că, la sfârsitul unei zile 
de turneu, abia dacă mai pot să se ridice de la masă, tre- 
buind să facă față unei dureri de cap și unei vezici 
pline. Dansatorii își sacrifică toată viata pentru disci- 
plina de fier a artei lor, renunțând la relații, la calitatea 
de părinte și la majoritatea celorlalte plăceri ale vieti, 
cu scopul de a excela în ceea ce fac. În momentul în care 
trăim plăcerea, aceasta poate fi atât dureroasă din 
punct de vedere fizic, cât și solicitantă din punct de 
vedere mental; dar, pentru că presupune un triumf 
asupra forțelor entropice și a decăderii, ea hrănește 
spiritul. Plăcerea stă la baza amintirilor care, privite 
retrospectiv, îmbogătesc viata și conferă încredere în 
viitor. Așadar, din punctul de vedere al vietii indivi- 
duale, consecințele plăcerii sunt destul de diferite de 
cele derivate din amuzament. 

Este imposibil să supraviețuiești ca lider în afaceri 
fără să te bucuri de ceea ce faci. Slujba ar deveni prea 
stresantă, orele prea lungi și tentaţia de a petrece din ce 
în ce mai mult timp cu alte ocupații prea puternică. În 
interviurile noastre, oamenii au fost destul de exacti in 
descrierea atitudinilor lor faţă de muncă. Spre exem- 
plu, directorul executiv al uneia dintre cele mai mari 
companii multinaționale a spus: 


Este o responsabilitate enormă și o provocare 
enormă. Și este slujba cea mai distractivă din toată 
lumea! Îmi place la nebunie să vin la serviciu în 
fiecare dimineaţă. Abia aștept să ajung aici. Abia 
aștept, pentru că în fiecare zi se întâmplă altceva. 


Ca mulți alții, Deborah Besemer, director la Brassking, 
Systems, a fost atrasă de o carieră în afacen din cauza 


FERICIREA IN ACŢIUNE 57 


pläcerii pe care aceasta o implică: „incepusem să am 
ietemi care absolviseră cu câțiva ani inaintea mea ȘI 
æ se distrau in lumea afacerilor, iar eu nu mä gândi- 
sem niciodată la această lume că fiind amuzantă. lar dis- 
acta este importantă.” Poți găsi aproape peste tot, în 
dul oamenilor de afaceri de succes, același entuziasm 
pentru muncă lor. Asta ne face să cercetăm mai amă- 
“untit chestiunea: ce înseamnă de fapt să-ţi placă ceva? 


pP 


Experiența fluxului 


Studiile realizate în ultimele decenii peste tot în 
lume au demonstrat că, indiferent în ce context încearcă 
un sentiment acut de plăcere, oamenii își descriu expe- 
renta în termeni foarte asemănători. Indiferent de 
vârstă, sex sau educație, ei indică aceeași stare mentală. 
Ceea ce fac efectiv în acel moment diferă enorm de la o 
persoană la alta — ar putea să mediteze, să alerge într-o 
cursă, să joace șah sau să facă o operație chirurgicală = 
dar ceea ce simt în momentul respectiv este remarcabil 
de semnificativ. Am denumit această experiență 
comună „flux” (curgere), deoarece un număr foarte 
mare de oameni au folosit în momentele de plăcere 
maximă analogia cu a te simți transportat de o forță 
exterioară, cu a te mișca fără efort odată cu o energie 
care te poartă cu ea. 

Ceea ce urmează reprezintă câteva fragmente din 
interviurile pe care le-am adunat de-a lungul anilor și 
care oferă instantanee din starea subiectivă de flux. 

Primul îi aparține unui alpinist experimentat care-și 
descrie starea mentală în momentul cățărării: 


Lucrul pe care îl faci este atât de solicitant și de 
bogat în complexitatea și forța sa... încât tinzi să te 

afunzi în ceea ce se întâmplă în jurul tău, în stâncă, 
în mișcările pe care trebuie să le faci... [în căutarea] 
locurilor de sprijin... [și a] poziției corecte a corpu- 
lui — [devii] atât de implicat, încât poți să pierzi 
conștiința propriei identități şi să te prefaci în piatră. 


Comparaţi acum povestirea sa cu aceea a unui chi- 
rurg care descrie motivele pentru care slujba sa este 
atât de plăcută: 


Într-o operaţie reușită, tot ceea ce faci este esen- 
tial, fiecare mișcare este excelentă și necesară; există 
eleganţă, o cantitate redusă de sânge pierdut și un 
minim de traumă... Acest lucru este foarte plăcut, 
mai ales atunci când echipa conlucrează într-o 
manieră calmă și eficientă. 


Ambele persoane descriu unul dintre elementele de 
bază ale fluxului: sarcina de îndeplinit te atrage prin 
complexitatea sa într-o asemenea măsură, încât devii 
complet absorbit de ea. Nu mai există nicio distincție 
între gând și acţiune, între sine și mediul înconjurător. 
Ceea ce contează este să execuţi fiecare mișcare cât mai 
bine posibil, deoarece viețile unor oameni pot depinde 
de asta. 

Chiar dacă aceste exemple sunt dramatice, totuși 
fluxul nu necesită o situaţie fără ieșire, de viaţă și de 
moarte, ca să fie plăcut. Activitatea de flux cel mai des 
raportată peste tot în lume este cititul unei cărți bune, 
pe parcursul căreia te lași pătruns de personaje și de 
greutățile cu care aceștia se confruntă, până în punctul 
în care uiţi cu totul de tine. Destul de des însă, fluxul se 
trăiește și la locul de muncă, după cum își aminteşte 

această /emeie de șaptezeci și șase de ani, care încă mai 
lucrează la o fermă din Alpii italieni: 


Am o mare satisfacţie să stau afară, să vorbesc cu 
oamenii, să fiu cu animalele... Vorbesc cu toată 
lumea — plante, păsări, flori și animale. Tot ceea ce 
există în natură îţi ține companie și vezi natura pro- 
gresând în fiecare zi. Te simţi curat și fericit: păcat că 
obosești și trebuie să mergi acasă... Chiar și atunci 
când ai mult de lucru este foarte frumos, 


Femeia aceasta își descrie munca aproape ca pe o 
idilă romantică, în ciuda faptului că relatarea ei a fost 
făcută după un drum de câțiva kilometri pe o pajiște de 
munte, în timp ce căra în spate un balot de fân de dauă 
ori mai mare ca ea. Cu toate acestea, observând cu 
atenție complexitatea lumii naturale înconjurătoare, a 
fost capabilă să devină una cu aceasta și să se bucure de 
ea. Uneori, experiența fluxului survine ca rezultat al 
faptului că ne petrecem timpul în strânsă interacţiune 
cu alți oameni. lată mărturia unei mame care-şi descrie 
momentele cele mai dragi: 


Atunci când lucrez cu fiica mea și descoperă lu- 
cruri noi. O nouă rețetă de prăjitură care i-a reușit și 
pe care a făcut-o singură, o lucrare artistică pe care a 
realizat-o și de care este mândră. Cititul este unul 
dintre lucrurile care o pasionează cu adevărat, așa că 
citim împreună. Ea îmi citește mie, iar eu îi citesc ei, 
și acesta reprezintă un moment în care pierd oare- 
cum contactul cu restul lumii și sunt total adâncită 
în ceea ce fac. 

Să îi acorzi atenție fiicei tale, s-o urmäresti cum 
crește și descoperă lucruri noi şi să fii receptiv la nume- 
roasele transformări din personalitatea ei, toate acestea 
presupun la fel de multă iscusință ca atunci când esti 
un bun alpinist, fermier sau chirurg. Adâncirea în acti- 
vități atât de complexe îţi permite în schimb să devii 
ma! puternic și mai complex. 

Dar sunt astfel de experiențe relevante pentru afa- 
ceri? După părerea directorilor de succes pe care i-am 
intervievat, indiscutabil, fluxul poate surveni în mediul 
de lucru. Unii consideră că fluxul este chiar o necesi- 
tate, deoarece dacă unei persoane nu-i place munca pe 
care o face, atunci nu poate să fie foarte pricepută. După 
cum spune Orit Gadiesh, director executiv la Bain & Co. 
„Este important să te distrezi atunci când faci ceva. Nu 
poți să-ți spui pur și simplu: «Ei bine, o să muncesc 
câteva ore și apoi o să mă distrez».“ Precum activitatea 
chirurgului sau cea a fermierului de la munte, majori- 
tatea afacerilor oferă destule oportunități care să-ți 
capteze atenția. Mike Murray, care, la momentul inter- 
viului, era vicepreședinte de resurse umane la Microsoft 

observă: | 


Existenţa este atât de distractivă, iar eu consider 
munca unul dintre elementele ei componente. Vreau 
să fiu capabil să iubesc munca pentru că sunt nevoit 
să-mi petrec atât de mult timp cu ea. Aș face mai 
bine să mă bucur de ea!... Îmi place de asemenea și 
afacerea de a face afaceri... În ceea ce mă priveşte 
afacerile sunt distractive. | 


Norman Augustine, de la Lockheed Martin, împărtă- 
șește o opinie similară: 

[Vei fi fericit]... dacă faci bine un anumit lucru şi 
dacă te bucuri de ceea ce faci... lasă viitorul să aibă 
singur grijă de el... trebuie să știi că ai o direcție în 
care vrei să mergi, dar mai cred și că trebuie, într-un 
fel, să te lași purtat de oportunitate. 


Dar care este natura exactă a plăcerii descrise de 
oamenii aceștia? Într-o serie de alte studii, eu și colegii 
mei din toată lumea am intervievat aproape zece mii de 
oameni din toate domeniile vieții şi am descoperit că, 
atunci când o persoană se bucură sincer de un moment 
— cu alte cuvinte, trăiește fluxul —, conștiința acelei per- 
soane poate fi descrisă prin prisma a opt stări. Nu toate 
insotesc fluxul în mod inevitabil, iar importanţa lor rela- 
tivă poate varia, dar, în general vorbind, ele sunt compo- 
nentele cele mai frapante ale modului în care ne simțim 
atunci când trăim fluxul. Haideţi să le analizăm pe rând. 


Cum te simţi atunci când te afli în flux? 


1. Obiectivele sunt clare: Pentru ca o persoană să fie 
profund interesată de o activitate, este esenţial ca ea să 
știe cu precizie ce sarcini trebuie să îndeplinească, clipă 
de clipă. Spre exemplu, ceea ce-l antrenează pe alpinist 
nu este țelul final de a ajunge în vârful muntelui, ci 
sarcina iminentă de a face mişcarea următoare fără să 
cadă, Țelul care îi menține concentrarea jucătorului de 
șah nu este câștigarea partidei, ci găsirea celei mai 
strategice poziții, prin mutarea sau seriile de mutări ce 
urmează. O mamă se simte „total adâncită” atunci când 
citește impreună cu fiica ei nu pentru că o preocupă 
buna educație a acesteia, ci pentru că atunci când sunt 
împreună ea vrea să reacționeze la fiecare schimbare a 
corpului și minţii fiicei sale. Evident că țelurile finale 

ale acestor activități — să ajungi în vârful muntelui, să 
câştigi partida, să determini un copil să-i placă cititul — 
sunt și ele importante, dar adevărata plăcere decurge 
din pașii pe care îi face o persoană pentru atingerea 
obiectivului, și nu din realizarea lui efectivă. 

Deseori, oamenii ratează șansa de a se bucura de 
ceea ce fac pentru că își concentrează toată atentia 
asupra rezultatului, în loc să savureze pașii care-i con- 
duc acolo. De unde vine plăcerea de a cânta — din ter- 
minarea cântecului sau din generarea fiecărei note sau 
fraze muzicale? Apreciem o cină rafinată deoarece ne 
simțim sătui la sfârșit sau pentru că fiecare înghititură 
a avut un gust bun? Nu este negocierea unei afaceri 
mai satisfăcătoare decât încheierea ei? 

Uneori, când o persoană este mult prea preocupată 
de țelul final, aceasta impiedică îndeplinirea perfor- 
manţei. Dacă un jucător de tenis se gândește doar la 
caștigarea meciului, el nu va fi în stare să riposteze la 
serviciul puternic al adversarului său. Este mai puțin 
probabil ca agentul de vânzări obsedat de câștigarea 
comisionului și insuficient de atent la dispoziţiile cum- 
părătorului să facă vânzarea. Din nou, preocuparea 
noastră principală, în acest caz, nu se referă la ceea ce 
reprezintă o performanţă de succes, ci la calitatea expe- 
nenței în timpul performanţei. Dacă vom rădea de 
acord că esenţa vieții nu este succesul, ci fericirea, 
atunci este perfect rezonabil să afirmăm că ceea ce con- 
tează este să călătorim, nu să ajungem la destinatie, 


2. Feedbackul este imediat. Oamenilor li se pare difi- 
cil să rămână implicaţi într-o activitate dacă nu primesc 
informații actuale, „pe viu“, referitoare la cât de bine se 
descurcă. Sentimentul de implicare totală indus de 
experiența fluxului provine în mare parte din a şti că 

ceea ce faci contează, că are consecinte. Feedbackul 
poate veni de la colegii sau superiorii care fac comen- 
tarii asupra performanței, dar e preferabil ca activitatea 
insăși să ofere aceste informații. 

Spre exemplu, un alpinist nu trebuie să-și facă griji 
dacă mișcările sale au sau nu succes, atâta timp cât se 
află încă agăţat în siguranţă de stâncă. Chirurgii depind 
de semnale mai subtile, deși pentru ei la fel de evi- 
dente: „Ai un sentiment anume când lucrurile nu merg 
bine. Vor fi probleme cu rezervele, țesuturile nu se vor 
reface cum trebuie.” Sau: „Te bazezi în întregime pe un 
feedback precis, imediat...“, „Sesisez corectitudinea 
după felul cum arată lucrurile“. O mamă poate ghici 
când fiica ei se plictisește sau își pierde interesul după 
comportament, şi atunci își poate schimba abordarea, 
astfel încât copilul să fie atras din nou. 

Unele persoane și-au elaborat o serie de standarde 
interioare atât de puternice, încât nu mai au nevoie de 
opinia celorlalți pentru a decide dacă au îndeplinit 
bine sau nu o sarcină. Abilitatea de a-ti oferi ție însuți 
un feedback obiectiv este de fapt un semn distinctiv al 
expertului. Printre activitățile de care este cel mai greu 
să te bucuri se numără cele care implică munca crea- 
tivă, cum ar fi pictatul unui tablou sau scrierea unei 
povestiri, deoarece nu există criterii standard cu ajuto- 
rul cărora să poti evalua performanța. Un scriitor poate 
să considere că ceea ce tocmai a compus e minunat, dar 
este oare așa? Dacă nu învaţă să aibă încredere în stan- 
dardele sale interioare, bazându-se pe cunoștințe și pe 
experienta anterioară, eforturile sale vor duce mai de- 
grabă la nefericire decât la satisfacție. Pe de altă parte, 

bucuria de a ști cu siguranţă că ai realizat ceva ce nu s-a 
mai făcut până atunci este mai presus de cuvinte. 

3. Echilibrul între oportunități si capacități. Este 
mai ușor să ne implicăm cu totul în îndeplinirea unei 
sarcini dacă considerăm că este realizabilă. În cazul în 
care pare să fie mai presus de capacităţile noastre, avem 
tendința să reacționăm printr-un sentiment de nesigu- 
ranţă; iar în cazul în care sarcina este prea ușoară, ne 
plictisim. În ambele cazuri, ni se distrage atenția de la 
ceea ce trebuie realizat — persoana nesigură este dis- 
trasă de grijile privind rezultatul final al sarcinii sale, în 
timp ce persoana plictisită începe să caute alte lucruri 
de făcut. Condiţia ideală poate fi exprimată prin for- 
mula simplă: Fluxul survine atunci când atât provocările, 
cât și capacitățile sunt deosebite și egale între ele. 

Cu toate acestea, rețineți că „ideală“ este o judecată 
ce depinde de context. Ceea ce este fascinant pentru o 
persoană poate să nu fie așa pentru altcineva. Puţini 
oameni se gândesc la un simplu perete de stâncă ca la 
o oportunitate; majoritatea îl vor ignora pur și simplu, 
Chirurgii nu prea au șanse să considere psihiatria 
interesantă (un psihanalist s-ar putea să trebuiască să 
trateze un pacient timp de câțiva ani și aparent să nu 
obțină decât mici semne de vindecare), şi viceversa 
(chirurgia nu implică niciun proces de gândire, ci pur și 
simplu dexteritate manuală — aceeași îndemânare e 
necesară în repararea unui motor de maşină). În mod 
similar, din nefericire, mulţi părinţi nu reuşesc să reac- 
ționeze la oportunitatea de a-și înțelege copiii — sau 
sunt speriați de ea. Dacă o persoană reacționează sau 
nu la o oportunitate depinde parțial de însușirile pe 
care fie le-a moștenit, fie le-a învățat. Un copil dotat din 
naștere cu o bună coordonare și o structură atletică va 
fi atras de sport, în timp ce un copil ai cărui părinți iau 
ştirile în serios și discută evenimentele curente la cină 

poate ajunge, când va crește mare, să considere jurna- 
lismul sau politica interesante. 

O bună activitate de flux este aceea care oferă prò- 
vocări la mai multe niveluri de complexitate. Un alpi- 
nist dezvoltă acest aspect: „Sunt zile în care nu te simti 
in stare să faci fațà perfecțiunii, când ai vrea să stai 
liniştit pe vreo stâncă ușor de escaladat; și sunt zile 
cand eşti foarte dornic să te schilodești pe vecie.“ Acti- 
vități similare, bune pentru generarea fluxului, nu se 
epuizează ușor, întrucât au un plafon ridicat de com- 
plexitate: „În mod evident, nu vei atinge perfecțiunea 
la escaladare pentru că mintea ta este mereu cu un pas 
inainte... Te gândești la un pas mai bun pe care să-l 
laci... Este o nesfârșită mișcare ascendentă.“ 

Complexitatea provocărilor cu care se confruntă este 
unul dintre motivele pentru care chirurgii își iubesc 
munca: „Este plină de satisfacţii, și dacă mai este și un 
pic dificilă, cu atât mai incitant... Un caz neobișnuit este 
cel mai satisfăcător — mau: ales atunci când pacientului îi 
merge bine.” Sentimentul subliniat n-are nicio valoare: 
ceea ce îi oferă multumirea cea mai mare acestui chirurg, 
n mod particular — ca și majorității celor pe care i-am 
intervievat —, este să realizeze bine o operaţie compli- 
cată. Recuperarea pacientului aproape că are o impor- 
lanţă secundară. Pentru o persoană din afară, acest lucru 
ar putea părea o cruzime, dar are o logică perfectă: un 
chirurg, nu poate controla reacţiile corpului pacientului, 
«i numai specificitățile operației în sine. Dacă privim 
lucrurile din acest punct de vedere, este în interesul tutu- 
rur ca prioritatea principală a chirurgului să he aceea de 
a-si face treaba cât mai bine posibil, cu speranța că orga- 
nismul pacientului va coopera și el la rândul lui, 

Pe măsură ce abilitățile noastre se îmbunătățesc, 
putem să ne asumăm provocări mai mari, De lapt, 

chiar trebuie să facem acest lucru pentru a preveni 
instalarea rutinei și a plictiselii. Însăși experiența fluxu- 
lui devine astfel un impuls pentru evoluția spre nive- 
luri mai înalte de complexitate. Felul cum funcționează 
acest lucru este bine descris de familia Pardey, doi 
marinari cărora le place să călătorească în jurul globu- 
lui, singuri sau împreună: 


Mândria pe care o vei simţi pe măsură ce devii tot 
mai priceput nu poate fi ușor descrisă. Prima dată 
când îți acostezi vasul de șase tone, astfel încât să se 
oprească la treizeci de centimetri de doc, primul 
bocaport pe care-l construieşti și prin care nu pä- 
trunde nicio picătură de apă, prima reparaţie pe care 
o duci cu bine la capăt — fiecare reprezintă un triumf 
ce va aduce strălucire vieții tale. În cele din urmă, 
această mulțumire de sine va deveni un sport. Îi vei 
stabili țeluri noi și le vei atinge. 


În viaţa de zi cu zi, majoritatea oamenilor consideră 
că este greu să obţii astfel de „triumfuri“. Li se pare că 
slujbele lor sunt prea limitate, că viața lor de familie este 
prea previzibilă sau prea descurajantă. Drept urmare, ei 
caută echilibrul între provocări și abilități în activități 
precum sportul, hobby-urile sau călătoriile — sau poate 
în supape ca relaţiile interzise sau drogurile „deconec- 
tante”. Totuși, realitatea este că orice activitate poate 
genera fluxul, deoarece, ascunse chiar şi în sarcinile 
aparent cele mai pământești — să muncesti la o linie de 
asamblare, să stai de vorbă cu copilul tău sau să speli 
vase —, există oportunități pentru folosirea abilităților. 

Unii au capacitatea de a descoperi până și în cele 
mai cumplite situații oportunități de exersare a abilità- 
ților lor și de pătrundere în flux. Abandonaţi în seama 

propriilor resurse, prizonieri într-o izolare deplină, aceste 
persoane au învățat să dezvolte jocuri mentale cu aju- 
torul cărora își păstrează concentrarea. Soljenițin descrie 
un astfel de individ care şi-a păstrat echilibrul mintal 
lăcând o călătorie imaginară de la Moscova în America. 
El măsura cu pașii lungimea celulei și în fiecare zi mer- 
„ea câtiva kilometri de la un perete la altul, vizualizând 
peisajele de-a lungul drumului. În momentul în care a 
lost mutat la o altă închisoare, ajunsese până la jumă- 
tatea Atlanticului. Atunci când eliberarea fizică nu este 
posibilă, îți rămâne posibilitatea imaginării unei lumi 
virtuale mai bune, create de tine. 

Dintre toate talentele umane, printre cele mai valo- 
roase este această capacitate de a descoperi oportuni- 
lăți în jurul tău, atunci când toți ceilalți nu o fac. Într-o 
situație dată, o persoană va spune „nu e nimic de 
făcut“, în timp ce altcineva va găsi o mulțime de lu- 
cruri plăcute de tăcut. Persoana care este cu adevărat 
implicată în lume — interesată, curioasă, incitată — nu 
rămâne niciodată fără oportunități de experimentare a 
fluxului. 


4. Intensificarea concentrării. Atunci când începem 
să reactionăm la o oportunitate care are țeluri bine defi- 
nite și care oferă feedback imediat, sunt șanse să ne 
lăsăm antrenati de ea, chiar dacă activitatea în sine nu 
este foarte „importantă“ — cum ar fi un joc, un hobby 
sau o conversaţie. În momentul în care implicarea 
depășește un anumit prag de intensitate, ne trezim deo- 
dată acaparați de joc, de scop sau de interacțiune. Nu 
mai trebuie să ne gândim la ce avem de făcut, ci acțio- 
năm spontan, aproape automat, chiar și atunci când 
vreunul dintre aspectele sarcinii imediate este toarte 
dificil sau periculos. 

În viața de fiecare zi, rareori ne concentrăm atenţia 
dincolo de un nivel foarte superficial. În schimb, sun- 
tem mereu distrași, atenția noastră se mută repede de 
la un stimul la altul, asemeni „creierului de maimuță” 
pe care îl descriu budiștii. Astfel de distrageri cronice 
ale atenției fac mai dificilă posibilitatea de a experi- 
menta întregul ființei noastre. Cu toate acestea, acţiu- 
nea și conștiința se unesc în cadrul fluxului într-un val 
de energie unitar. Un alpinist descrie astfel procesul: 


Este o senzație Zen, ca meditaţia sau concentra- 
rea. Lucrul pe care îl cauţi este acea unică ascuțime 
a minții... apoi lucrurile devin automate... cumva, 
faci ceea ce este corect, fără ca măcar să te gândești 
sau să faci ceva în privința asta... pur și simplu se 
întâmplă, Și tu ești mai concentrat... 


In momentele acelea, dispare distincția dintre pro- 
pria persoană și activitate. După cum spunea un ciclist 
de elită: „Nu ai impresia că stai pe bicicletă. Ai senzația 
că nu este decât o piesă a mașinăriei care funcționează 
la unison... ca și cum tu ai fi o parte din această mașină 
cu care te-ai născut deodată...“ Un alt alpinist explică: 
„Este un sentiment plăcut de implicare totală. Te trans- 
formi într-un robot... nu, mai degrabă într-un animal.., 
ce se pierde într-o senzaţie cinetică... o panteră care se 
cațără în forță pe stâncă.” Acesta este un tip mai ciudat 
de concentrare, deoarece nu trebuie să-i fortezi mintea 
să gândească, ca atunci când încerci să rezolvi o pro- 
blemă de matematică; din contră, procesul pare să nu 
implice niciun efort. După cum bine formulează poetul 
Richard Jones; 

Simt pur și simplu manifestarea energiei și nu o 
blochez, nu-i stau în cale. Un soi de energie foarte 
inteligentă îți străbate trupul atunci când scrii, iar 
energia este cea concentrată și tradusă, nu mintea. 
Fluxul apare atunci când nu-i permit scriitorului din 
mine să impiedice scrisul. Cum fac să împiedic scri- 
sul? Încep să gândesc. 


În clipa în care începe „gânditul“, fuziunea dintre 
scriitor și activitatea de scriere este întreruptă. Poetul 
incearcă să modeleze idei în cuvinte în mod conștient, 
in loc să le lase să se amestece și să să aranjeze singure 
intr-o ordine aleasă de ele. Prin contrast, când se află în 
flux, poetul se concentrează asupra cuvintelor care i se 
ivesc în minte — savurându-le, îndrăgindu-le, chinu- 
indu-se să le pătrundă sensul —, în loc să le forțeze să 
facă ceea ce vrea el. Un baschetbalist de vârf își descrie 
in mod similar momentele sale cele mai intense: „M-am 
aflat uneori în situații în care concentrarea în joc era 
maximă, dincolo de ea nu mai exista nimic — nimic în 
afara actului de a participa şi de a pasa mingea. [Celă- 
lalt jucător trebuia] să fie și el acolo ca să putem juca, 
dar nu-mi fac griji în privinţa lui. În momentul acela nu 
concurez cu el. Ceea ce fac eu este să încerc să pozițio- 
nez perfect mingea, lucru care nu are nicio legătură cu 
victoria sau cu eșecul.” 

Concentrarea în flux poate fi atât de intensă, încât 
termenul de „extaz“ este folosit uneori pentru a o 
descrie. În limba greacă, sensul literal al cuvântului 
extaz este „a sta pe margine“; în sens figurativ, înseamnă 
a rămâne în afara rutinei cotidiene, într-o realitate sepa- 
rată, definită de regulile și cererile unei activități. Unii 
obţin extazul mutându-se efectiv dintr-un loc în altul — 
într-un templu, muzeu, un decor natural maiestuos. 

După cum spune un alpinist: „Există un mare potenţial 
atunci când omul se află pe munte. Oamenii sunt 
mereu în căutarea lui prin alcool, droguri sau altele. 
Mai aproape de acest potenţial nu se poate ajunge 
decât prin natură. Mersul pe munte îți modelează tru- 
pul și mintea, în timp ce-ţi dezvăluie cele mai adânci 
abisuri ale ființei umane. Acolo sus poți vedea adevă- 
ratul loc pe care-l ocupă omul în natură și te poți simți 
una cu ea.“ Alţii ajung la extaz în timp ce stau la birou- 
rile lor, lăsându-și mintea să hoinărească printr-o lume 
diferită, în care există doar numere, versuri, probleme 
de şah sau note muzicale. Ralph Shapey, un cunoscut 
compozitor contemporan, spunea: 


Te afli într-o asemenea stare extatică încât ai sen- 
zația că nu mai exiști. Am experimentat lucrul 
acesta în repetate rânduri. Mâna mea pare să aibă o 
existență independentă, iar eu nu am nimic de-a face 
cu ceea ce se întâmplă. Tot ce fac eu este să stau 
acolo și s-o urmăresc cuprins de respect și admiraţie. 


Este interesant de observat că extazul este de fapt 
rezultatul abilității noastre limitate de a ne concentra. 
Mintea noastră nu poate face față la prea mulți stimuli 
deodată. Dacă ne concentrăm cu adevărat asupra unei 
sarcini anume — fie ea alpinismul sau compunerea unei 
lucrări muzicale —, nu mai putem observa nimic altceva 
in afara sferei de interes redus a respectivului stimul. 


5. Prezentul contează. Întrucât, în flux, sarcina ime- 
diată necesită o atenţie totală, grijile și problemele săcâ- 
itoare din viaţa de zi cu zi nu au nicio șansă să rămână 
imprimate în minte. Tocmai din această cauză o expe- 
riență plăcută produce o stare extatică, senzația că te 

afli intr-o lume diferită. Pentru jucătorii de șah, lumea 
aceasta se limitează la piesele de pe tablă și la câmpu- 
rile lor de forță corespunzătoare; pentru un compozi- 
tor, lumea este alcătuită din mici semne așternute pe 
hârtie și din sunetele pe care acestea le reprezintă. 
Lumea fluxului nu este una limitată doar în spaţiu, ci și 
în timp: deoarece atenția trebuie să se concentreze 
asupra prezentului, evenimentele din trecut sau viitor 
nu-şi găsesc locul în conștiință. Un alpinist care este 
fizician în „realitate“ oferă o descriere foarte specifică: 
„Atunci când îmi încep escaladarea, este ca și cum mi-a 
lost întreruptă furnizarea de memorie. Tot ceea ce-mi 
pot aminti sunt ultimele treizeci de secunde, și nu mă 
pot gândi mai departe de următoarele cinci minute.“ 
Un adolescent afro-american, care joacă baschet, îi îm- 
părtășește părerea: „Atunci când jocul este captivant, 
am senzaţia că nu mai aud nimic — lumea pare să-și fi 
întrerupt toate legăturile cu mine și nu mă pot gândi 
decât la joc.“ 

Mintea umană este programată să se concentreze 
asupra amenințărilor, a chestiunilor neterminate, a 
eșecurilor și dorințelor neîndeplinite atunci când nu are 
ceva mai urgent de făcut și când atenția este lăsată să 
hoinărească fără opreliști. În lipsa unei sarcini care să ne 
concentreze atenţia, oamenii devin tot mai deprimați. 
Astfel de reflecții nu-și găsesc locul în flux: „Problemele 
pe care le am sunt momentan lăsate uitării,,, Este unul 
dintre puţinele moduri pe care le-am descoperit pentru 
a trăi în afara minții mele“, afirmă un alpinist despre 
ceea ce constituie atracția sportului pe care-l practică. 

În primă instanţă, această caracteristică a fluxului 
poate părea că seamănă în mod suspect cu ceea ce 
numim de obicei un „mecanism de evadare”. Este ade- 
vărat că fluxul aduce într-adevăr o uşurare legată de 

insistarea cu obsuinate asupra gândurilor neplacute, la 
iel cum o fac multe alte forme familiare de evadare — 
alcoolul, drogurile, sexul promiscuu, Consecințele insă 
sunt destul de diferite. Din cauză că presupune să faci 
față provocărilor și să-ți dezvolţi abilitățile, fluxul duce 
la evoluție. Este o evadare spre înainte de la realitatea 
curentă, în timp ce drogurile, de exemplu, te trag înapoi. 
Albert Einstein a afirmat odată că arta și stiinta sunt cele 
mai bune mijloace de a evada din realitate, iar viziunea 
lui este la fel de valabilă și pentru alte surse de flux. 


6. Controlul nu este o problemă. Când își descriu 
experiențele legate de flux, unul dintre primele lucruri 
pe care oamenii le menţionează este sentimentul puter- 
nic că dețin controlul asupra situaţiei. În viața cotidiană, 
suntem în permanenţă expuși unor evenimente asupra 
cărora nu putem să intervenim cu nimic: un șofer nea- 
tent pe autostradă, un șef imprevizibil, o economie 
aflată în criză. În lumea bine definită a unei activităţi de 
flux știm că, atâta timp cât îi respectăm provocările și ne 
formăm deprinderile adecvate înfruntării acestora, 
avem o şansă mare să putem tace față situației. Unii 
oameni, ca jucătorul de şah citat mai sus, pot chiar să 
experimenteze fluxul ca pe o capacitate de a-i controla 
pe ceilalți: „Capăt un simţ tiranic al puterii: mă simt 
extrem de puternic, ca şi cum în mâinile mele s-ar afla 
soarta altei ființe umane. Îmi doresc să omor pe cineva!” 

În general, totuși, sentimentul nu este atât de nemi- 
los și are mai degrabă de-a face cu abilitatea de a-ti 
controla propriile performanţe și nu mediul inconju- 
rătar însuși. După cum descre acest aspect un jucător 
de baschet: „Simt că detin controlul, asta-i clar. M-am 
antrenat şi am încredere în aruncările pe care le pot 

realiza... Nu mă simt însă stăpân pe celălalt jucător — 
chiar dacă este un jucător prost şi știu cum să-l înving. 
“supra mea mă concentrez și nu asupra lur.“ Descrie- 
rea unui alergător la Olimpiadă este tipică: 


Este vorba despre a detine controlul absolut asupra 
propriului tău corp și asupra gradului cel mai ridi- 
cat de efort pe care-l poți depune, și este vorba de a 
fi în stare să alergi mai repede atunci când îţi spui: 
„Perfect, hai să accelerăm puţin și să-l depăşim pe 
concurentul ăsta.“ Și să deţii controlul absolut 
asupra lucrurilor care-ţi trec prin minte. De exem- 
plu, atunci când simţi că începe să te doară ceva, să 
fii în stare să spui; „Bine, mă aşteptam să se întâm- 
ple așa ceva. E în regulă, nu o să mă gândesc la 
asta... dețin un control fizic și mental absolut.“ 


„Controlul absolut“ asupra propriei minți este de fapt 
n expresie prea tare pentru a descrie cu exactitate ceea ce 
sa întâmplă atunci când te afli in flux. Esenţial nu este că 
voti face mereu ceea ce vrei, ci mai degrabă că posibili- 
tatea de a face ca lucrurile să aibă loc asa cum vrei tu se 
nanitestă într-un mod cum rareori se întâmplă în „reali- 
ate“. Poetul Marvin Bell descrie bine acest aspect. 


[Detin eu] mai mult sau puţin controlul atunci 
când sunt în flux? Nu mă gândesc la asta. Sunt în 
afara acestei lumi. Detin mai mult controlul asupra 
celeilalte lumi? Nu l-aș numi control, pentru că este 
o încredere ce provine din capitularea în tata mate- 
riei mai degrabă decât din controlul exerotat asupra 
ei. Bineinteles că eu dețin „controlul“ prin aceea că 
fac alegeri, dar rațiunea după care fac alegerile este 
mai mult poetică decât logică. 

Bell se referă la faptul că ceea ce îi dictează versurile 
sunt cerințele estetice ale versului însuși. În felul acesta, 
poetul devine un conductor al expresiei poetice; cuvin- 
tele curg prin el. Mulţi alții își descriu experienţa ca și 
cum s-ar transforma într-un receptacul, și-ar găsi inspi- 
rația sau ar deveni posedați de muze. Dar lucrul acesta 
nu este valabil doar pentru arte. Toate activitățile de flux 
au v logică și o frumusețe a lor specifice, astfel că, atunci 
când acționează în conformitate cu regulile lor, este greu 
să spui cu siguranță cine deține controlul — actorul sau 
scenariul, Capitularea în fata cerințelor situației este o 
trăsătură a fluxului specifică chiar și activităților fizice, 
acolo unde controlul ar putea să pară o chestiune de 
necesitate. Așa cum afirmă un alpinist: „Nu tu ești stăpâ- 
nul, dar înaintezi împreună cu altceva. Aceasta este par- 
tea de unde provine senzația cu adevărat plăcută. Te 
deplasezi în armonie cu altceva, cu stânca, cu vremea și 
cu peisajul. Ești parte dintr-un tot şi în felul ăsta pierzi 
ceva din sentimentul de separare individuală.“ 

După judecata obișnuită din viaţa de zi cu zi, de obi- 
cei considerăm că trebuie să detinem controlul din 
cauza spaimei că ceilalți vor profita de noi. Din această 
perspectivă, mantra lui Andy Grove, preşedinte la Intel 
— „Doar paranoicii supraviețuiesc“ —, pare rezona- 
bilă. Acesta este genul de lume în care oamenii apre- 
ciază secretele de conducător ale lui Attila Hunul, 
citesc Arta războiului și incearcă să-și asume stratage- 
mele lui Machiavelli; puterea, controlul şi autoritatea 
par doar niște tactici de supraviețuire necesare. Aceeași 
situație, însă, îi va apărea complet diferită unei persoane 
care o judecă aflându-se într-o stare de flux. Atunci nu 
mai e nevoie să detină controlul asupra unei afaceri, a 
unui buget sau a unei ședințe de consiliu, întrucât ceea 
ce contează este să facă tot posibilul pentru rezolvarea 

sarcinii imediate și să aibă încredere că, procedând ast- 
fel, își va atinge scopul. 


7, Perceptia timpului se modifică. Unul dintre ele- 
mentele tipice ale experienţei de flux este acela că trăim 
timpul în mod diferit. Cel mai adesea, asta inseamnă că 
percepem timpul scurgându-se cu repeziciune. Un 
jucător de șah comentează: „Timpul trece de o sută de 
ori mai repede. În acest sens, el se asemănă cu visul. Ai 
senzația că o poveste întreagă poate să se deruleze în 
câteva secunde.“ Un chirurg încuviințează: „Timpul 
este complet distorsionat — curge mai repede — [ceea 
ce] ți se pare că sunt cincisprezece minute au fost de 
fapt două ore.“ 

Un exemplu bun legat de acest fenomen provine din 
propria mea experiență. Ultima oară când l-am văzut 
pe fratele meu vitreg, Moricz, înainte să moară, ne 
aflam într-un mic apartament din Budapesta. Moricz 
era cu douăzeci de ani mai mare ca mine, iar viața lui 
nu fusese ușoară. Înainte de cel de-al Doilea Război 
Mondial fusese obligat să profeseze într-un domeniu 
care nu-i plăcea prea mult pentru a-și putea întreține 
familia tot mai numeroasă, iar după război a fost pri- 
zonier timp de șase ani în gulagurile sovietice, cărora 
abia le-a supraviețuit. După ce a fost eliberat, în ciuda 
diplomelor primite la universitățile din Geneva și Roma, 
mulți ani la rând n-a putut să găsească altă slujbă decât 
pe aceea de mecanic la căile ferate. Nu s-a plâns nicio- 
dată și nu a ezitat în devotamentul său față de familie 
sau față de idealurile sale. Abia după ce a împlinit opt- 
zeci de ani a putut în sfârșit să se dedice pasiunii vieții 
sale: colecționarea cristalelor. A citit reviste de comerț, 
a călătorit ca să se întâlnească cu dealerii şi a participat 
la conferințe; si-a transformat sufrageria în muzeu, cu 

rafturi din podea până în tavan, de-a lungul celor patru 
pereţi, și a instalat spoturi care să lumineze exempla- 
rele rare de pe toate continentele lumii, 

În timp ce-i cercetam colecția, Moricz a luat de pe 
unul din rafturi o piatră mică, așa, cam de mărimea unui 
măr. „Nu mai târziu de ieri mă uitam la obiectul acesta, 
a spus el, zâmbind. Era ora nouă dimineaţa când l-am 
așezat sub microscop. Afară, vremea era însorită, exact 
ca astăzi. Am întors piatra pe toate părțile, uitându-mă 
la fisuri, intruziuni și la formaţiile cristaline diferite din 
interior și din exterior... apoi mi-am ridicat privirea și 
am crezut că vine furtuna, așa de tare se întunecase... 
după care mi-am dat seama că nu era vorba de nori, ci 
apusese soarele — era trecut de șapte seara.” 

Bucata de piatră pe care o ținea în mână era într-ade- 
văr frumoasă, aproape ca un munte în miniatură, plină 
de cavități în care străluceau stalagmite în toate culorile 
curcubeului. M-aș fi putut imagina lăsându-mă absor- 
bit de contemplarea ei preț de aproximativ cinci minute. 
Dar câteva ore? Așa ceva era de neconceput. Diferența 
dintre noi era că Moricz își formase deprinderea de a 
decodifica fiecare fărâmă, fiecare grăunte de piatră. În 
timp ce în ochii mei ignoranți părea doar o bucată de 
piatră interesantă, pentru el era la fel de fascinantă și de 
detaliată ca o carte. Putea să determine compoziţia ei 
chimică, forțele fizice implicate în modelarea pietrei, 
tipul de ambient din care provenea, geografia regiunii, 
istoria descoperirii ei și posibilele întrebuințări ale 
componentelor sale. Atunci când și-a pus capacitatea 
de decodificare în relaţie cu informațiile latente conți- 
nute în piatră, s-a produs un episod de flux, în timpul 
căruia timpul a rămas în mod dramatic pe loc. 

În unele cazuri, are loc efectul opus, și timpul pare 
mai degrabă să se dilate decât să se contracte. Mulţi 

sportivi iși recunosc propriile experiențe în aceea a lui 
Donovan Bailey, deținător al recordului mondial în 
cursa de cincizeci de metri și fost campion olimpic în 
proba de o sută de metri plat, care afirmă că cele 9,8 
secunde care-i sunt necesare pentru a parcurge această 
distanţă i se par o eternitate. La fel relatează și scriitorul 
Peter Davison: „Cinci minute de atenţie pură în crearea 
unui poem sunt mai lungi decât o săptămână.“ Alpi- 
nistul Doug Robinson comentează despre o mișcare 
dificilă dintr-o escaladare: „Se spune că nu este decât 
un moment, și totuși, datorită implicării totale... vântul 
eternității adie prin el.“ 

Analiza lui Robinson este corectă: viteza cu care se 
scurge timpul depinde de „implicare“, cu alte cuvinte, 
de cât de concentrată este mintea. Motivul pentru care 
presupunem că toate intervalele de timp sunt la fel este 
că am inventat ceasuri care măsoară timpul ca și când 
așa ar sta lucrurile în realitate — șaizeci de secunde 
într-un minut, șaizeci de minute într-o oră. În realitate, 
însă, experimentăm timpul mult mai subiectiv, așa că, 
în momente diferite, acesta pare să se grăbească, să 
încetinească sau să rămână pe loc. În flux, sentimentul 
timpului se adaptează la acțiunea imediată. 

Există activități în care știi exact cât e ceasul, nelă- 
sându-te dus de flux, aceasta fiind o condiţie pentru 
experimentarea lui. Spre exemplu, unii chirurgi foarte 
bine pregătiți, care trebuie să se mute cu ușurință de la 
o operație la alta, astfel încât să poată interveni exact la 
momentul potrivit, după ce au fost îndeplinite toate 
preparativele de către echipa operațională, comentează 
în felul următor: „Știu mereu cât este ceasul... îmi dau 
seama exact cât este ceasul“ sau „Stiu cât este ceasul în 
mod subconștient. Îmi dau seama cât este ceasul foarte 
aproape de minutul exact“. Pentru ei, abilitatea de a 

ghici ora în mod intuitiv este una dintre deprinderile ce 
trebuie însușite pentru a experimenta fluxul. 

Un patinator olimpic face un rezumat cuprinzător al 
modului în care se modifică percepția timpului în 
cadrul fluxului: „Efectiv, timpul accelerează și înceti- 
nește; aproape că ai impresia că se supune propriei tale 
voințe... Spre exemplu, dacă ești mai concentrat, el va 
încetini. lar dacă te simți încrezător într-un lucru foarte 
dificil, ceva ce de obicei durează mult timp se va scurge 
foarte repede.“ Cu alte cuvinte, în loc să fim mereu cu 
ochii pe ceas și să ne facem întruna griji în privința orei 
exacte, ajungem să învăţăm că putem controla noi 
înșine experiența subiectivă a trecerii timpului. 


8. Pierderea eului. Multe dintre descrierile fluxului 
enumerate până acum au menţionat faptul că, în timp 
ce te afli adâncit în experienţă, ai tendința să uiţi nu 
numai de probleme și de ceea ce se întâmplă în jurul 
tău, ci și de propriul eu. Este ca și cum conștiința pro- 
priei identități ar fi temporar suspendată. Acesta este 
un alt rezultat al intensității cu care ne menţinem aten- 
tia concentrată, care înlătură din conștiință tot ceea ce 
nu are legătură în mod direct cu sarcina imediată. 

Amintindu-și de o escaladare dificilă pe Matterhorn, 
alpinistul Dennis Eberl vorbește despre acele „rare mo- 
mente de uniune aproape orgiastică, în timpul cărora 
uit de mine și mă pierd în acțiune“. În mod cert, alpi- 
nistul nu „uită“ de el în sensul că nu-și mai dă seama 
de poziţia sa, ori de locașurile în care își poziţionează 
degetele de la mâini sau picioarele pe suprafața verti- 
cală; de fapt, probabil că este cu mult mai conștient de 
corpul său și de funcţiile acestuia decât atunci când nu 
se află agăţat de stâncă. Nici chirurgul sau pianistul nu 
uită de degetele lor, ori sahistul de strategiile ce se 

invălmășesc în mintea sa. Ceea ce uită ei este ființa lor 
socială — numele, gradul, numărul de serie, ca să 
zicem aşa —, cu toate responsabilitățile pe care acestea 
le implică. Este o senzație fascinantă să fii momentan 
surat de povara conștiinței de sine, a ambițiilor şi 
esecurilor, a temerilor şi dorințelor. 

Dacă senzația respectivă nu este mereu atât de pro- 
rundă încât să-și asigure descrierea de „uniune orgias- 
tică”, în schimb se manifestă frecvent ca apartenenţă la 
o entitate mai mare, fie că este vorba de o tradiție sau 
de „armonia sterelor“ pe care o menționează deseori 
muzicienii ca fiind acea pace specială a conștiinței pe 
care o experimentează în timp ce cântă, Sau ar putea fi 
senzația plină de satisfacţie că aparţii unui grup efi- 
cient care conlucrează pentru atingerea aceluiași scop: 
„Chirurgia este un efort de echipă. Dar este ca în bas- 
chet: nu trebuie să te oprești și să te uiţi în jur ca să vezi 
unde este mingea; știi cum stau lucrurile după cum 
merge mișcarea. Îți pierzi conştiinţa de echipă doar 
atunci când lucrurile merg foarte prost.“ 

Culturile apusene diferă de cele ale restului lumii 
prin aceea că pun accent pe individualitate, autonomie 
și separarea eului de matricea sa socială, Totuși, ca ființe 
umane, continuăm să avem nevoie de senzaţia că facem 
parte dintr-o comunitate, dintr-o entitate mai mare 
decât propriile noastre persoane. Viețile noastre zilnice 
ne oferă puţine oportunități de experimentare a acestei 
senzații, iar atunci când o fac, aceasta se întâmplă dese- 
ori numai în locuri în care suntem mai mult sau mai 
puțin membri pasivi într-un auditoriu la un spectacol 
public, cum ar fi un concert, un eveniment sportiv, un 
serviciu religios sau o întrunire politică. Astfel, trans- 
cendenţa individualității pe care o face posibilă fluxul 
oferă o șansă rară de a ne implica activ în ceva mai 

cuprinzător decât eul nostru, fără să renunțăm la nici- 
una dintre însușirile noastre mentale, fizice sau volitive. 
Deși, în mod obișnuit, eul este uitat în timpul unei 
experiențe de flux, după încetarea evenimentului pre- 
tuirea de sine a persoanei se manifestă cu și mai mare 
putere ca inainte. Dacă măsurăm variațiile respectului 
de sine pe care-l nutrim de-a lungul unei zile, desco- 
perim că, după ce experimentăm o stare asemănătoare 
fluxului, acesta crește în mod semnificativ. lar persoa- 
nele care au mai multe experiențe de flux au un rezul- 
tat general mai bun în ceea ce privește respectul de 
sine. Deși neprevăzută, această descoperire paradoxală 
nu este chiar atât de surprinzătoare. Acum o jumătate 
de secol, psihiatrul austriac Viktor Frankl scria că feri- 
cirea nu poate fi obținută prin dorința de a fi fericit — 
ea trebuie să vină ca o consecință neintentionată a 
muncii depuse în vederea atingerii unui scop mai im- 
portant decât propria persoană. Adevărul acestei afir- 
maţii este confirmat de propriile noastre descoperiri. 


De ce-am face-o? 


Rezultatele participării la o activitate de flux pot fi 
atât de covârșitor de importante, încât să salveze vieti 
omenești, cum se întâmplă în cazul unui chirurg, sau 
pot fi atât de personale, încât să genereze o poezie sau 
o bucată muzicală superbă. Chiar dacă ambele repre- 
zintă țeluri meritorii, ele nici măcar nu sunt necesare, 
căci atunci când o sarcină asumată produce fluxul, ea 
merită îndeplinită de dragul ei. Un compozitor celebru 
remarca: „lată ce le spun studenţilor mei: «Nu vă aștep- 
taţi să faceți bani, nu așteptați faimă sau o bătaie de 
incurajare pe spate, nu așteptați absolut nimic. Dacă e să 
faceți ceva, făceți-a pentru că vă place».” Zicala budistă 

exprimă acelaşi sentiment: „Ai dreptul la muncă, dar 
nu şi la recompensele ei.“ În mod evident, acesta nu 
este un mod de gândire prea popular în lumea noastră, 
unde toți sunt preocupați de drepturile și prerogativele 
lor. Desigur, cu toții ne dorim în mod firesc să primim 
ceea ce considerăm a fi o răsplată corectă, şi ar trebui să 
facem tot posibilul ca s-o obținem. Dar dacă nu ne place 
munca de pe urma căreia apare această răsplată, pier- 
dem partea cea mai importantă a afacerii. l 

Lucrul pe care merită să-l facem de dragul de a-l 
face se numește autotelic (din grecescul nuto = sine și 
telos = ţel), deoarece conține țelul în sine. Nu avem 
nevoie de recompense exterioare ca să indeplinim ast- 
fel de activități; nu avem nevoie de plată sau de admi- 
rație ca să cântăm la chitară, ca să ne plimbăm prin 
pădure sau ca să citim un roman bun. O altă modalita te 
de a ne referi la aceste activități constă în a le numi 
intrinsec profitabile, deoarece beneficiul lor principal 
este simpla lor derulare. Comparati aceste activități cu 
cele care sunt în special exotelice sau px! rinisec profitabile, 
adică le derulăm numai în speranţa obținerii unui câș- 
tig sau pentru a evita să fim pedepsit. Temele scolare 
pentru tineri și munca remunerată pentru adulți sunt 
în general motivate extrinsec. 

Există foarte puţine activități care să fie pur autote- 
lice sau pur exotelice. Mulţi sportivi și muzicieni profe- 
sioniști nu se mai bucură de ceea ce fac, motivaţia lor 
de bază fiind contractul și plata. Prin opoziție, multor 
oameni le place cu adevărat muncă lor și ar continua să 
o facă chiar dacă nu ar mai fi plătiți. Aspectul imp- - 
tant care trebuie evidenţiat aici este că, deşi putem fi 
plătiți pentru ceea ce facem, asta nu înseamnă că acea 
activitate nu ne poate și plăcea. Chirurgii pe care i-am 
intervievat eran cu totii bine plătii si, în mare, le plăcea 

ceea ce făceau. Cei cărora nu le plăcea începeau să dea 
de necaz: lipsindu-le fluxul în munca pe care o derulau, 
aceștia îl căutau în altă parte, în defavoarea abilităților 
profesionale și a vieții lor în general. 

Nu există un rezumat mai bun referitor la ceea ce 
înseamnă să ai o atitudine autotelică decât această 
descriere lirică a unui bărbat tânăr ce avea parte de o 
doză dublă de flux, fiind în acelaşi timp poet și alpinist: 


Mistica escaladării unei stânci este escaladarea 
însăși; ajungi în vârful muntelui bucuros că s-a tër- 
minat, dar de fapt îţi dorești să continue la nesfârşit. 
Justificarea cățăratului este cățărarea, așa cum justi- 
ficarea scrisului este scrisul... actul de a scrie justi- 
fică poezia. Cu escaladarea este la fel: să recunoști că 
ești în mișcare. Scopul fluxului este să continui să te 
mişti, nu să cauţi un pisc sau o utopie, ci să rămâi în 
flux. Nu este o miscare ascendentă, ci un flux con- 
tinuu; te mişti în sus doar ca să mentii fluxul. 


„Să recunoaștem, ar putea argumenta în acest punct 
un sceptic, că această idee a derulării unei activități de 
dragul de-a o face are o oarecare logică atunci când te 
joci, escaladezi un munte, serii poezii sau compui 
muzică. Dar ce relevanță poate avea acest aspect in 
viața reală, acolo unde trebuie să muncești din greu, 
adesea într-un mediu ostil — la slujbă, spre exemplu?“ 

Dacă majoritatea exemplelor de flux prezentate în 
acest capitol proveneau de la poeți sau de la persoane 
angajate în ceea ce considerăm de obicei ca fiind activi- 
tăți „lejere“, aceasta se datorează pur Și simplu faptului 
că poţi percepe mai clar calitățile experienței de flux 
din relatările lor. Artele, sportul şi activitățile recreative 
în general există doar pentru că sunt plăcute. În sensul 

acesta, ele reprezintă exemple aproape „pure“ de flux, 
necontaminate de alte motivatii. Unele dintre mărturiile 
incluse au provenit însă de la persoane prinse în stră- 
daniile familiare din viata de zi cu zi, fie că sunt chirurgi 
care se confruntă cu probleme de viață și de moarte, fie 
că sunt muncitori sau mame care au grijă de copiii lor. 
Este eronat să tragi concluzia că fluxul survine doar 
atunci când riscurile sunt minime, atunci când ești im- 
plicat într-o activitate incitantă, aleasă de bună voie și 
care nu are nicio consecinţă în viața reală. Pentru a apre- 
cia din plin valoarea fluxului trebuie să realizăm că orice 
poate fi plăcut dacă elementele fluxului sunt prezente sai 
chiar și, așa cum am văzut, măsurarea cu pasul a unei 
celule de închisoare. În acest cadru, îndeplinirea unei 
activități aparent plictisitoare poate fi o sursă de împli- 
nire mai mare decât s-a crezut vreodată. 


Originile fluxului 


Fluxul nu este un fenomen recent descoperit. Cu 
toate că metodele psihologiei moderne au contribuit la 
propagarea ideii de flux într-un mod mai sistematic și 
mai accesibil, aspectele sale fundamentale au fost de 
mult recunoscute. De exemplu, acum mai bine de un 
secol, Tolstoi a oferit o descriere minunat de corectă a 
experienței fluxului în Anna Karenina, atunci când a 
prezentat modul în care bogatul proprietar de pămân- 
turi Levin învaţă să cosească fânul, urmând instructiu- 
nile servitorului său, Tit. Pasajul este atât de plin de 
viață, încât merită reprodus: 


„Să lucrez mai putin din braţe și mai mult din tot 
trupul“, se gândi Levin, comparând brazda lui Tit, 

trasă ca după sfoară, cu brazda lui neregulată, cul- 
cată la întâmplare. 

-Nu se gândea la nimic, nu dorea nimic altceva 
decât să nu ajungă codaș, ci să lucreze cât mai bine. 
Auzea numai țăcănitul coaselor și nu vedea în faţă 
decât statura dreaptă a lui Tit, care se îndepărta... 

Levin pierduse noțiunea timpului. Nici nu-și 
dădea seama dacă e târziu sau devreme. În munca 
lui se petrecu o schimbare care-i făcu mare plăcere; 
în toiul lucrului, Levin uita câteodată ce făcea. Cosi- 
tul îi venea ușor. În clipele acelea, brazda îi ieşea tot 
așa de regulată și de frumoasă ca și aceea a lui Tit. 
Dar cum își aducea aminte de ceea ce făcea — și 
încerca să lucreze mai bine — Levin simțea numai- 
decât toată greutatea muncii, şi brazda ieşea urâtă... 

Din ce în ce mai des îl cuprindeau clipele de 
uitare, când nu se mai gândea la ceea ce făcea. Coasa 
parcă lucra singură. Erau clipe fericite..." 


Inainte de Tolstoi, aproape toate religiile lumii care 
încercau să îmbunătățească condiția umană descoperi- 
seră propria lor versiune de flux și încercaseră să o 
includă în practicile lor, indiferent dacă prin ritual, 
rugăciune sau metode de disciplină interioară. Putem 
identifica elemente specifice experienţei de flux în disci- 
plina strictă a protestantismului timpuriu, în regulile 
iezuiţilor și în primele ordine monahale creștine, cum ar 
fi benedictinii. Ele sunt chiar mai ușor de recunoscut în 
budism și taoism, sau în instrucțiunile pe care zeul Şiva i 


“ Lev Tolstoi, Ana Karenina, vol. 1, editura Univers, București, 
1980, colecţia „Clasicii Literaturii Universale”, traducere de M. Sevastos, 
Ștefana Velisar Teodoreanu şi R. Donici, pp. 294-296. 

le-a dat lui Arjuna în Bhagavad-Gita. Întrebat odată, într-un 
interviu televizat, de ce fiecare cultură produce o religie, 
de ce fiecare cultură Îl caută pe Dumnezeu, antropolo- 
gul Mel Konner a replicat: „Nu pe Dumnezeu ÎI caută — 
ceea ce caută ele este extazul vieții, să înțeleagă ce 
inseamnă să fii viu.“ 

Într-adevăr, fluxul şi religia reprezintă fațete diferite 
ale aceleiași căutări: să găsești un motiv, o justificare a 
existenţei tale. Religiile vitale oferă oportunități pentru 
implicarea deplină a corpului, minţii și emoțiilor în 
căutarea unei unități spirituale cu cosmosul. Pe măsură 
ce culturile occidentale se îndepărtează de religie (în 
Statele Unite, 55% dintre tinerii cu vârste cuprinse între 
18 și 29 de ani cred cu tărie în Dumnezeu, dar procen- 
tul este de numai 10% în Suedia, 11% în Marea Britanie 
și 12% în Franța. În aceeaşi categorie de vârstă, frecvența 
cu care se merge la biserică de cel puțin două ori pe an a 
fost de 32%, 10%, 4% şi respectiv 8%), oamenii caută din 
ce în ce mai des răspunsul la întrebarea „ce înseamnă să 
trăieşti cu adevărat?” în posesiuni și bunăstare mate- 
rială, Chiar dacă experienţele de flux nu constituie un 
substitut pentru religie, ele oferă totuși un indiciu pen- 
tru ceea ce ar putea fi extazul vieții și marchează drumul 
către o existență dominată mai mult de suflet. Vom 
încheia acest capitol cu aprecierea unuia dintre alpiniști: 


Singurele sentimente religioase pe care le am pro- 
vin de la munți. Simt că munţii ne fac conștienți de 
aspectele spirituale... Sunt norocos pentru că pot 
prețui aceste locuri în care recunoști valoarea naturii, 
a micimii omului și a aspirațiilor sale, lucru care te 
poate înălța. Din punct de vedere spiritual, religios, 
pot vedea același lucru în mai multe feluri. 

Bineînțeles, simplul act de a ajunge în vârful mun- 
telui nu face dintr-un alpinist un sfânt. Ca și religia 
însăşi, atributele exterioare ale fluxului nu se constituie 
într-un girant al faptului că o persoană care se implică 
în ele este fericită, sau că poate obține astfel armonia 
conștiinței. Unii alpiniști sunt motivaţi de porniri ego- 
centrice sau de negare, în același fel în care unii chirurgi 
operează strict pentru bani și putere — așa cum au 
făcut multi preoți și călugări budiști în trecut. Ceea ce 
oferă fluxul este oportunitatea de a îmbunătăţi calitatea 
vieții; felul în care îl implementăm efectiv în viața noas- 
tră va fi studiat în capitolele care urmează. 


4 


Fluxul și evoluția 


După cum am văzut, fluxul ne tace să simțim mai 
intens momentul, permițându-ne să experimentăm 
potenţialul remarcabil al trupului și minții funcționând 
în deplină armonie. Ceea ce face însă din flux un instru- 
ment chiar mai important este capacitatea sa de a 
îmbunătăţi calitatea vieţii pe termen lung. Pentru a 
vedea cum funcționează acest proces, haideţi să ne 
întoarcem o clipă la una dintre condițiile principale ale 
fluxului, echilibrul potrivit între provocări și deprin- 
deri. Ori de câte ori o persoană încearcă o activitate — 
spre exemplu, să cânte la pian — pentru prima dată, 
abilităţile sale nu pot fi altfel decât rudimentare, La 
început, se bucură să redea o melodie simplă cu un sin- 
gur deget. Curând însă, se va plictisi să bâjbâie cu mâi- 
nile pe tastatură, moment în care va avea mai multe 
posibilități. Ar putea să nu mai încerce deloc să cânte la 
pian. Ar putea să se oprească la nivelul inferior al pro- 
vocării şi să cânte la pian doar ocazional — o activitate 
relaxantă, potrivit de plăcută. Sau ar putea să inves- 
tească energia necesară pentru a ajunge la nivelul urmă- 
tor de abilitate şi să-și asume o provocare și mai mare — 
să interpreteze un cântec mai greu cu ambele mâini. 

Astfel de alegeri se fac de nenumărate ori pe par- 
cursul deprinderii oricărei noi abilităţi. O bună activi- 
tate de flux este aceea care oferă un nivel foarte ridicat 
de oportunități pentru perfecționare — cântatul la 
pian, spre exemplu, oferă un număr aproape infinit de 
provocări. În felul acesta, încurajează dezvoltarea. Dacă 
o persoană dorește să rămână în flux, atunci va trebui 
să progreseze și să capete noi deprinderi, ridicându-se 
până la noi niveluri de complexitate. 

In punctul său cel mai satisfăcător, o carieră în afa- 
ceri sau în orice profesie implică o serie de etape prin 
care o persoană își asumă responsabilități tot mai mari, 
făcând posibilă experimentarea unui flux superior timp 
de mai mulți ani. Chiar și în prag de pensionare, poți să 
iei măsuri ca să te asiguri de continuitatea fluxului. La 
vârsta de cincizeci și sase de ani, Richard Jacobsen 
meditează asupra planurilor pe care le are pentru restul 
vieţii sale, după o carieră în afaceri imobiliare. Asemeni 
celor de-o vârstă cu el, prioritatea lui principală este să 
continue să evolueze: 


Nu intenționez să ies la pensie, în sensul că nu 
voi mai face anumite lucruri şi doar voi sta pur și 
simplu pe veranda din spatele casei să citesc o carte. 
Obiectivul meu va fi: să merg până la capăt şi-apoi 
să mă retrag cu demnitate... Este foarte important 
pentru mine să continui să învăţ şi să am parte de 
noi experiențe care să mă suprasolicite și să mă pro- 
voace. Vreau să capăt deprinderi noi și să particip la 
experiențe noi. 


O persoană se va plictisi repede de orice fel de slujbă 
dacă provocările pe care le implică aceasta rămân la 
același nivel. „Dacă nu există provocare, mă plictisesc”, 
spune James Davis de la New Balance. Pentru oamenii 

de afaceri, proiecte cum ar fi să demareze o nouă activi- 
tate sau să aducă firma la o nouă dimensiune a perfor- 
mantei oferă oportunități infinite de a demonstra de ce 
sunt în stare. N-ar fi prea deplasat să sugerăm că dez- 
voltarea afacerii este în bună parte rezultatul nevoii 
liderilor săi de a evolua ca persoane. Davis comentează 
pe marginea repeziciunii cu care ne obișnuim cu un 
anume nivel de succes: „Acum trei ani, aveam vânzări 
de aproximativ trei sute de milioane și ne-am propus să 
ajungem la un miliard. Anul acesta vom vinde de un 
miliard. Dar, odată ce ai ajuns unde ţi-ai dorit, nu prea 
mai înseamnă mare lucru. Atunci însă când reușești să 
vinzi de trei sute de milioane, înseamnă foarte mult.“ 

Deborah Besemer spune: „Iubesc ritmul. Iubesc felul 
în care se schimbă lucrurile, și se schimbă cu rapiditate, 
și faptul că te confrunți mereu cu noi provocări din 
cauza acelui ritm de schimbare. Mă incită foarte tare 
provocarea și evolutia.“ 

Intr-o situație ideală, angajaţii vor fi promovați în 
poziţii cu responsabilități mai mari, pe măsură ce gama 
lor de abilități se îmbunătățește progresiv. Or, în orga- 
nizaţii cu o ierarhie plată, ei vor găsi provocări adec- 
vate pe orizontală. Dar chiar şi în ciuda celor mai bune 
intenții ale celor din conducere, mulți muncitori se 
trezesc că-și petrec timpul cu ocupaţii care nu cores- 
pund abilităților lor și cărora le lipsesc posibilitățile de 
dezvoltare. Managerii buni realizează că una dintre 
sarcinile lor principale aparține tocmai acestei sfere a 
experienţei în slujbă: să ofere varietate și provocări 
sporite lucrătorilor lor, pentru a le preveni stagnarea. 
O metodă evidentă de a face acest lucru este prin dezvol- 
tarea afacerii înseşi. După cum remarcă Jack Greenberg 
de la McDonald's: 

Ai nevoie de dezvoltare pentru a stimula oamenii 
în a-și menţine interesul pentru afacere, pentru a-i 
păstra plini de energie și pentru a construi o organi- 
zație care să ofere oportunități ce pot sprijini efortul 
comunității, obținând și profit — pentru că asta este 
ceea ce căutăm noi. 


Intrebat fiind care este lucrul care oferă slujbei sale 
cea mai mare semnificație și valoare, C. William Pollard, 
de la ServiceMaster, a răspuns: 


Pentru mine, acesta a fost în mod clar întregul 
proces de dezvoltare a unei persoane. Și asta a dat 
sens muncii mele. Am văzut oameni evoluând ca 
indivizi, evoluând în ceea ce fac, evoluând ca pă- 
rinți, evoluând ca persoane care-și aduc contribuția 
la comunitatea lor sau la bisericile ori locașurile lor 
de cult, evoluând ca cetăţeni normali. Toate acestea 
mie îmi aduc satisfacție și dau sens faptului că repre- 
zintă rezultatul muncii, În ce altă activitate aş putea 
să fiu implicat, în care oamenii să aibă oportunitatea 
să producă ceva, să obțină un rezultat și, prin toate 
acestea, să evolueze ca indivizi? 


lar Robert Shapiro, pe atunci director la Monsanto, 
vorbește despre cea mai importantă realizare din cari- 
era sa: 


Cred că unii oameni — și nu sunt puțini — au un 
simț mai dezvoltat al propriilor lor posibilități și al 
posibilităților de lucru în echipă. Cam asta-i tot. Cred 
că acesta este cel mai bun lucru pe care l-am făcut. 

Este foarte probabil ca angajaţii care sesizează că 
șeful lor le definește „randamentul maxim“ ca pe o 
posibilitate de dezvoltare a potențialului lor să fie mai 
productivi și mai loiali. Ne putem însă bucura și de o 
slujbă în care am rămas blocați de o bună bucată de 
timp, încercând să o perfecționăm — s-o facem mai 
rapidă, mai eficientă ori mai frumoasă. În ultimă 
instanţă, fiecare persoană are un grad semnificativ de 
control asupra numărului de provocări cărora le poate 
face faţă. Chiar și sarcina cea mai simplă, atunci când 
este îndeplinită cu grijă și atenţie, poate revela diferite 
niveluri de oportunități pentru a ne înteți deprinderile. 
Același lucru este valabil atât pentru afaceri, cât şi pen- 
tru relațiile personale: coechipieri, prieteni, parteneri 
de viață, părinți și copii pot deveni rutină dacă nu 
găsim modalităţi de aprofundare a legăturilor emoțio- 
nale și mentale. Numai acea relație care se maturizează 
și evoluează rămâne proaspătă şi plăcută. 


Dinamica fluxului 


Figura 1 ilustrează modul în care o activitate obiș- 
nuită poate să crească în complexitate cu timpul. Să 
zicem că A reprezintă situația pianistului începător. El 
nu are decât niște cunoștințe de bază și, pe măsură ce 
descifrează diverse acorduri pe claviatură, satisfacția sa 
poate fi moderată. Dar, odată ce abilitățile sale devin tot 
mai bune, se instalează plictiseala (B), deoarece nu mai 
e deloc mulțumitor să repete aceleași piese simple. În 
momentul acela se ivesc oportunități noi: să învețe să 
cânte mai bine sau să aleagă o piesă mai dificilă (C), ceea 
ce face ca activitatea să devină din nou antrenantă. Dar 
dacă nivelul de abilități continuă să crească, plictiseala 
va apărea din nou (D), ceea ce înseamnă că, pentru a-i 


92 AFACERI BUNE 


plăcea pianul î în continuare, va trebui să găsească pro- 
vocări mai mari (E). În mod alternativ, acest proces 
poate să te poarte în regiunea anxietății, ca atunci când 
începătorul este rugat să interpreteze ceva prea greu. 
Provocările sunt dintr-odată prea mari, și singura cale 
de revenire la flux este să dezvolți rapid abilități pe 
măsură. În ambele cazuri, rezultatul este același: per- 
soana ajunge la un nivel de complexitate sporită. 


SUPERIOR 


ANXIETATE 


Provocări 


PLICTISEALĂ 


INFERIOR Abilităţi —— > SUPERIOR 


Figura 1: Creșterea complexității prin flux. Experienţa fluxului 
apare atunci când și abilitățile și provocările sunt superioare. O acti- 
vitate tipică începe în A, cu provocări şi abilități inferioare. Dacă 
persoana perseverează, abilitățile vor crește şi activitatea va deveni 
plictisitoare (B). În acel moment, ea va trebui să-și sporească provo- 
cările pentru a reveni la flux (C). Acest ciclu se repetă la niveluri 
superioare de complexitate prin D şi E. Într-o activitate de flux reu- 
şită, aceste cicluri se pot repeta aproape la infinit. 

De ce este importantă complexitatea? 


Poate că este momentul să examinăm mai detaliat 
un termen introdus în Capitolul 2. Pentru mulți oameni, 
„complexitatea“ are conotaţii negative, căci pare să se 
refere la lucruri complicate sau dificile. De fapt, siste- 
mele complexe tind să funcționeze fără efort. Gândiţi-vă 
la ceea ce simte un sportiv sau un violonist atunci când 
se află în flux: face un lucru care, considerat cu obiec- 
tivitate, este extrem de dificil, dar care lui i se pare că 
nu implică aproape niciun efort. 

Biologia a fost prima știință care a considerat com- 
plexitatea un concept folositor. Biologii evoluționiști au 
observat că, de-a lungul timpului, organismele devin 
mai diferenţiate — au organe din ce în ce mai speciali- 
zate — și, în același timp, mai integrate — părțile consti- 
tutive conlucrează mai eficient. Din această cauză, mulți 
au argumentat că evoluția se ocupă în primul rând de 
sporirea gradului de complexitate a organismelor. 

Însă nu numai formele biologice au tendința să de- 
vină mai complexe. Aceeași trăsătură o au și obiectele 
confecționate de oameni. Gândiţi-vă cum funcționa un 
aparat de fotografiat acum cincizeci de ani, când nu era 
decât o mașinărie cu o lentilă și un obturator. Dacă 
voiai să-l folosești în interiorul casei trebuia să-i atașezi 
un blitz; ca să fotografiezi un obiect la distanță era ne- 
voie de o lentilă telefoto; ca să estimezi cel mai bun 
grad de deschidere a diafragmei trebuia să utilizezi un 
măsurător de lumină pe care-l țineai în mână. Filmul se 
derula înainte cu mâna, într-o cameră obscură. Cu alte 
cuvinte, mașinăria aceea simplă era foarte dificil de folo- 
sit. Acum avem un dispozitiv complex care se utilizează 

foarte ușor: toate funcţiile blitzului, ale telefoto-ului, 
ale măsurătorului de lumină și așa mai departe au fost 
incluse în aparat; tot ce trebuie să facă fotograful este să 
focalizeze și să apese pe buton. 

Acesta este un exemplu al procesului care face viața 
mai civilizată, mai confortabilă, odată cu trecerea ani- 
lor. Totul, de la haine la arme, de la case la mâncare, 
devine mai complex: mai complicat de confecționat, 
dar mai ușor de folosit. La fel cum, în lipsa unei linii 
neîntrerupte de strămoși biologici, corpurile noastre nu 
s-ar fi dezvoltat până la stadiul actual, tot așa nu am 
avea obiecte de uz curent, cum ar fi hainele țesute sau 
cina luată în fata televizorului, fără o linie neîntreruptă 
de cunoștințe transmise prin cultură de la o generaţie la 
alta. Evoluţia culturii se bazează pe diferenţierea şi 
integrarea artefactelor inițiale și a cunoştinţelor anteri- 
oare. Procesul acesta de transmitere înseamnă că nu 
trebuie să reinventăm roata cu fiecare nouă generație și 
să irosim astfel, fără folos, resurse mentale prețioase. 

Grupurile de oameni pot fi și ele descrise ca fiind 
mai mult sau mai puțin complexe. O multime nu este 
nici diferențiată, nici integrată; o birocrație este de obi- 
cei integrată, dar nu și diferențiată. Să fie oare departa- 
mentul condus după reguli de „comandă și control“ un 
sistem complex? Probabil că nu, deoarece, prin faptul 
că nu valorifică abilitățile unice ale angajaților, nu este 
foarte diferențiat. Se prea poate să fie foarte bine inte- 
grat prin faptul că toată lumea își cunoaște sarcinile și 
colaborează fără probleme, dar păstrarea ordinii într-un 
astfel de sistem este și costisitoare, și ineficientă, deoa- 
rece angajații nu vor munci în mod spontan în vederea 
împlinirii acelorași țeluri fără eforturile constante ale 
conducerii de a-i ține sub control. Cu toate acestea, nici 
o organizaţie de tip laissez-faire nu va fi la rândul ei 

complexă. Poate să fie diferențiată, dar componentele 
ei nu se vor potrivi bine şi nu vor funcționa împreună 
fără cusur. Din nou, una dintre sarcinile-cheie ale con- 
ducerii este să creeze o organizaţie care să stimuleze 
complexitatea celor care fac parte din ea. 

Am văzut în Capitolul 2 cum complexitatea este tră- 
sătura centrală a dezvoltării personale. Pe măsură ce 
trec anii, maturizarea fizică şi mentală îi oferă individu- 
lui noi capacităţi, în timp ce societatea îi pretinde un 
comportament din ce în ce mai productiv și mai respon- 
sabil, Mulţi oameni trec prin viaţă fără să reușească să 
găsească vreodată un mod de a-și echilibra talentele cu 
ceea ce se pretinde de la ei. Ei au sentimentul că viața 
trece pe lângă ei — izolate în singurătate, talentele lor 
rămân inutile sau nedezvoltate —, ori că sunt zdrobiți 
de cerințe excesive din partea rudelor sau a șefilor, fără 
să reușească niciodată să-și facă timp pentru ei înșiși. 

Cei care sunt capabili să afle calea de mijloc își unesc 
oportunitătile și abilitățile într-un progres agreabil către 
complexitate. Studiul nostru arată că adolescenții aflați 
în flux dezvoltă mai des obiceiuri productive: nu niimai 
că sunt mult mai fericiți și mai optimişti și au o părere 
mai bună despre ei înșiși, dar și studiază mai mult, sunt 
mai des implicați în ocupații active și-și petrec mai 
mult timp cu prietenii — o concluzie care este indepen- 
dentă de venit, educaţie părintească și statut social. 
Adulții aflati mai des în flux nu sunt doar mai fericiți, 
ci petrec cu mult mai mult timp la slujbă muncind efec- 
tiv în loc să bârfească, să citească ziarul sau să navi- 
gheze pe internet. 

Abilitatea copiilor de a experimenta fluxul este par- 
tial înlesnită de faptul că au acces la un capital social — 
infrastructura care este în măsură să facă viața mai puțin 
intimidantă, Atunci când părinții şi școlile investesc 

energie în ei, copii; au șanse mai mari să pornească pe 
calea spre completate. De cele mai multe ori, adoles- 
cenții care experimentează fluxul provin în mod nor- 
mal din familii care sunt în același timp mai preten- 
oase ṣi mai protectoare. Cu alte cuvinte, sunt mai 
complexe, Aceşti tineri petrec mai mult timp în compa- 
nia adulților, au acces la mai multe cărți (dar nu neapă- 
rat la calculatoare sau alt gen de aparatură) și provin 
din şcoli cu un spirit de educație mai puternic. 

Pentru adulți, poate cea mai importantă sursă de 
capital socia! este slujba. În măsura în care se simt pro- 
vocali și sprijiniți la locul de muncă, în care există 
varietate și au oportunități sporite de a învăța și de a-și 
folosi capactățile la maxim, fluxul are șanse să survină. 
De fapt, variația la serviciu și sprijinul unui superior 
sunt motivele cel mai des amintite în ceea ce privește 
satisfacția lucrătorilor. 

În lipsa acestor condiții, munca devine în mod inevi- 
tabil sursē de înstrăinare și apatie. Când a înfiinţat 
Sony, în 1945, şi înainte de a avea vreun capital, profit 
sau produs promiţător, Masaru Ibuka a compus o 
declarație a misiunii sale, care menţiona ca principale 
„Scopun de incorporat” ale companiei următoarele: 


intemeierea unui loc de muncă în care inginerii 
să simiă bucuria inovației tehnologice, să fie con- 
sten} de misiunea lor față de societate și să lucreze 
după pofta inimii. 


Să lucrezi cu bucurie, după pofta inimii, confor- 
mându-te în acelaşi timp nevoilor societăţii, este o 
descriere pertectă a modului în care funcționează 
fluxul la locul de muncă. Se pare că jumătatea de secol 

de succes de care s-a bucurat Sony se datorează într-o 
măsură deloc neglijabilă faptului că viziunea lui Ibuka 
a fost efectiv implementată în companie, devenind de 
atunci o prioritate. 


Cum variază fluxul de-a lungul unei zile 


Dacă cineva dorește să înlesnească munca „după 
pofta inimii” pentru angajaţii unei organizații, nu strică 
să ia în considerare fluxul și refluxul dispoziţiilor lor, 
precum și cauzele acestora. Nicio persoană nu poate să 
rămână permanent în starea de flux; perioade de stres, 
plictiseală și disperare ocazională umbresc conștiința 
oricui. 

În studiile pe care le-am coordonat începând cu 
jumătatea anilor 1970, mi-am propus să măsor calitatea 
experienţelor pe care le raportează oamenii în diverse 
momente ale vieții lor. Metoda de experimentare pe 
eșantion, cum am numit această procedură, implică 
acțiunea voluntarilor de a purta timp de o săptămână 
un ceas programabil (sau alte metode de semnalizare, 
cum ar fi un Palm Pilot) care îi va alerta de opt până la 
zece ori pe zi, în momente alese la întâmplare. La fie- 
care semnal, ei notează locul în care se află, ce fac în 
momentul respectiv și la ce se gândesc. Apoi, își eva- 
luează pe o serie de scale numerice dispoziţia sufle- 
tească, mulțumirea de sine, concentrarea — precum și 
nivelul de provocări cu care se confruntă și abilitățile 
pe care le folosesc în momentul semnalului. Fiecare 
subiect oferă astfel în jur de cincizeci de puncte informa- 
tive pentru fiecare dintre cele treizeci până la cincizeci de 
răspunsuri pe care le dau pe parcursul săptămânii. Dacă 
am pune laolaltă toate datele adunate de echipa noastră 

și de alte universități din toată lumea, am avea mai bine 
de un sfert de milion de răspunsuri de analizat. Ceea ce 
urmează în secțiunea de față, a fost compilat din această 
enormă bază de date adunate în ultimele decenii. 

Figura 2 este un rezumat schematic al modului în 
care ni se modifică sentimentele ca rezultat al diferi- 
telor combinaţii de oportunități de acțiune, sau de pro- 
vocări, pe de o parte, și disponibilitatea capacităților 
personale, sau a abilităților, pe de altă parte. Punctul 
central din Figura 2 reprezintă nivelul mediu de pro- 
vocări şi abilităţi cu care se confruntă subiecții pe par- 
cursul săptămânii de probă. Cu cât sunt mai aproape 
de acest punct central, cu atât mai medii tind să devină 
dispoziţiile lor sufletești — nici pozitive, nici negative. 
Dar, pe măsură ce punctajul lor se depărtează de acest 
nod central, încep să apară stări mentale distincte, ce 
depind de raportul dintre provocări și abilități. 

Practic, cu cât o persoană se simte mai pricepută, cu 
atât stările ei sufletești se îmbunătăţesc; cu cât există 
mai multe provocări, cu atât atenţia ei devine mai foca- 
lizată și mai concentrată. Așa cum putem bănui, expe- 
riența optimă este reprezentată de „canalul“ de flux, 
prin care și provocările, și abilitățile sunt situate dea- 
supra nivelului mediu — în astfel de momente, per- 
soana este în același timp fericită şi concentrată. 
Aceasta este conditia descrisă de poet şi de sportiv, de 
chirurg, și de alpinist, ca manifestându-se în punctul 
culminant al experienței lor. În celelalte șapte „canale“, 
provocările și abilitățile nu mai sunt atât de sporite și 
echilibrate, și ori fericirea, ori concentrarea, sau amân- 
două, scad în intensitate. 

SUPERIO 


poi 


INCITARE FLUX 


ANXIETATE (alert, concentrat) (concentrat, 
(stresat, alert) fericit) 


GRIJĂ CONTROL 


(stresat, trist) (fericit, încrezător) 


Provocări ———> 


RELAXARE 
PLICTISEALĂN (încrezător, 


(deprimat, mulțumit) mulțumit) 


INFERIORE— Abilități ———————> SUPERIOR 


Figura 2: Harta experienţei zilnice. Atunci când oamenii se percep 
ca fiind deasupra nivelului lor mediu personal de provocări și abili- 
tăți, experimentează fluxul. In partea opusă, se situează starea de 
apatie, în care atât provocările, cât şi abilitățile sunt reduse. Alte 
combinaţii de provocări și abilități produc sentimente de îngrijo- 
rare, neliniște și incitare (atunci când provocările depășesc abilită- 
tile) sau de control, relaxare si plictiseală (atunci când abilităţile 
depăşesc provocările). Câteva dintre celelalte emoții principale tipice 
fiecărui „canal“ sunt indicate în paranteze. 


Mai există două canale asociate cu emoții pozitive, 
Primul este cel etichetat ca „incitare“, în care, grație 
unor provocări ceva mai sporite, o persoană trebuie să 
se concentreze, dar nu se simte destul de în largul ei. În 
această situație, intrarea acelei persoane în flux este 
condiționată de îmbunătățirea nivelului său de abili- 
tăți. Din cauză că fluxul este atât de atractiv, o persoană 
incitată are șanse să fie suficient de motivată încât să 
atingă starea respectivă, învățând astfel cum s-o obțină 
Celălalt canal pozitiv este „controlul“, în cadrul căruia 

abilitățile depășesc puţin provocările. Acesta este un 
loc perfect confortabil și unii oameni sunt extrem de 
fericiți când ajung în această stare. Dar, deoarece nu 
necesită o concentrare sporită, persoana aflată în acest 
stadiu nu funcționează la capacitate maximă, așa că 
starea ei nu este la fel de plăcută ca fluxul, Cu toate 
acestea, este relativ ușor să treci de la această stare la 
flux, alegându-ţi provocări ceva mai ridicate, Atât inci- 
tarea, cât și controlul sunt stări care înlesnesc drumul 
spre cunoaștere, întrucât ne stimulează să ne formăm o 
complexitate sporită. 

Posibilităţile care ne mai rămân sunt din ce în ce mai 
indezirabile. Deși „relaxarea“ încă este rezonabil de 
pozitivă, deja „plictiseala“, și în mod special „apatia“, 
nu mai reuşesc să fie antrenante, ducând doar la stări de 
tristețe și neliniște. Ai senzația că viața trece pe lângă 
tine, stare asociată cu sentimentul de singurătate şi nea- 
jutorare. Dintre toate aceste stări, „anxietatea“ este aceea 
pe care oamenii încearcă cel mai mult s-o evite. Chiar 
dacă în anumite privințe este mai bună decât „apatia“, 
care nu duce nicăieri, „anxietatea“ ne poate îmboldi să 
preluăm frâiele situației. Și totuși, mai mult decât adesea, 
o persoană anxioasă își va pierde speranța de a ajunge 
la flux, deoarece prăpastia dintre abilități și provocări i 
se pare de netrecut. Dacă asa stau lucrurile, în loc să 
rămână în starea de anxietate, ea are șansa să scape din 
această situație reducând provocările și coborând până 
la teamă sau apatie. Acest lucru se poate obține în mai 
multe feluri: renunțând la responsabilități, micşorând 
ambițiile sau negând realitatea. Dacă nu reușim altfel, 
putem să apelăm la metode chimice: drogurile sau 
alcoolul ne ajută să uităm pentru un timp de existența 
unor sarcini presante ce impun acțiune. 

Sigur că oamenii trăiesc o varietate largă de alte 
emoții ce nu au fost reprezentate în acest model, de la 
surpriză până la mânie, de la nerăbdare până la gelo- 
zie, ca să numim doar câteva dintre ele. Cu toate aces- 
tea, cele opt pe care le-am prezentat oferă un reper folo- 
sitor, cu ajutorul căruia ne putem croi drum prin desi- 
șurile vieţii emoționale. Direcţia spre care indică în 
mod clar modelul este fluxul: dacă putem crea situaţii 
in care abilităţile oamenilor să fie antrenate de provo- 
cări tot mai mari, ne putem aștepta la o îmbunătăţire a 
calităţii vieţii şi la creșterea complexității. 

SUPERIOR 


Activitatea 
favorită 
(hobby, muncă, 

viata amoro 


4 Sarcini noi, 
Stresul legat di Învăţarea 


muncă, 
enințări bruște 


ări 


Condusul masinii, 


Probleme familiale, 
Munca 


Frecuşul la locul 
de muncă 


Mâneatul 
Sinșpurătatea, Munca Cititul 
Privitul la TV Treburi casnice Conversațiile 


E Proyoc 


INFERIORE— Abilități —— > SUPERIOR 


Figura 3: Relaţia dintre activități și calitatea experienței. Unele acti- 
vități zilnice sunt capabile să producă fluxul, în timp ce altele pot mai 
degrabă să ducă la anxietate sau relaxare. Figura 3 prezintă unele 
dintre activităţile tipice asociate cu combinații diferite între provocări 
și abilități, şi, de aici, cu diferite emaâți (vezi și Figura 2). Observati că, 
într-o situație de muncă, putem fi în flux, în control, plictisiti, îngrijo- 
rați, ori anxioși, dependenți de raportul provocări-abilități. 

Cele opt combinaţii de provocări și abilități se mani- 
festă de obicei în timp ce persoana este implicată în 
diferite activități. Figura 3 înfăţişează câteva dintre 
combinațiile tipice între activitate și emoția asociată ei. 
După cum ne-am aștepta, Huxul se experimentează cel 
mai adesea atunci când facem ceea ce ne place mai mult — 
lucru care, evident, va fi diferit de la un om la altul. 
Pentru unii, acesta poate să fie sportul; pentru alții, 
muzica sau arta. O descoperire interesantă (și reconfor- 
tantă) este că atunci când conduc masina, oamenii se 
situează cel mai adesea în canalul de control, cu con- 
diţia să nu fie blocati în trafic, caz în care s-ar afla în 
plictiseală sau apatie; sau cu condiția să nu înceapă 
brusc o furtună de zăpadă, caz în care mai mult ca 
sigur că s-ar afla în anxietate. În timp ce un număr 
impresionant de oameni descoperă fluxul în muncă, 
aceasta poate bineînțeles să producă și anxietate, apatie 
sau plictiseală, în funcție de modul în care se echili- 
brează abilităţile și provocările. 

Felurite alte activități oferă relaxare: mâncatul, 
moţăitul, socializarea cu prietenii și o varietate de preo- 
cupări ușoare. Deși asociată de obicei cu funcţii de 
întreținere, cum ar fi curăţenia în casă, cumpărarea ali- 
mentelor sau tunderea gazonului din curte, plictiseala 
este mult prea des cea mai răspândită stare mentală la 
locul de muncă. Apatia, care se manifestă atunci când 
nu ai nimic de făcut, este o stare atât de greu de supor- 
tat, încât, ca s-o evite, oamenii apelează la mijloacele de 
evadare care le sunt cel mai la îndemână, și care dese- 
ori se dovedesc a fi o activitate ușoară, de exemplu 
privitul la televizor. 

Teama și anxietatea sunt provocate de amenințări pe 
care le simțim din ce în ce mai presus de capacitatea 
noastră de a le controla. Acestea pot include catastrofe 

majore, ca războiul, criza economică sau crimele din 
cartier, dar sunt în mod tipic cauzate de evenimente 
apăsătoare mai apropiate, cum ar fi boala unui copil, 
tensiunile dintr-o căsnicie sau propria inadaptare. Ast- 
fel de experienţe nu sunt neobișnuite nici la locul de 
muncă. Deseori, oamenii au parte de cea mai mare 
îngrijorare atunci când treaba nu merge bine, și de cea 
mai mare anxietate atunci când au de-a face cu șefii. 

E evident că ar fi imposibil să ne aflăm în flux tot 
timpul, căci ritmul vieţii nu permite așa ceva. Trebuie 
să ne odihnim, să ne petrecem timpul cu sarcini lipsite 
de strălucire, cum ar fi să spălăm podeaua sau să facem 
duș. Avem nevoie de relaxare. Vor exista întotdeauna 
amenințări care să ne pună viețile în pericol. Cu toate 
acestea, există și un spațiu enorm pentru îmbunătățirea 
frecvenței cu care accesăm fluxul. Conform sondajelor 
coordonate de Organizația Gallup din Statele Unite și 
de firme similare din Europa, între 15 și 20 la sută din- 
tre adulți nu par să experimenteze fluxul niciodată, în 
timp ce un număr comparabil pretinde că îl experimen- 
tează zilnic. Celelalte 60 până la 70 de procente rapor- 
tează că sunt intens implicate în ceea ce fac cu o frec- 
vență cuprinsă undeva între o dată la câteva luni până la 
cel puţin o dată pe săptămână. Această neconcordanță 
este o indicație clară în ceea ce priveşte măsura în care 
putem îmbunătăți calitatea vieții în general, constituind 
o oportunitate extraordinară pentru managerii devotați 
creșterii bucuriei și inovației la locurile lor de muncă. 


Construirea capitalului psihologic 


Un singur episod de flux ridică moralul pe moment; 
experimentat pe o perioadă mai lungă de timp, fluxul 
ajută la transformarea individului într-o persoană 

unică și indispensabilă. Este util să ne gândim la plă- 
cere ca la echivalentul psihologic al construirii de capi- 
tal, şi la amuzament ca la un echivalent al consumului. 
Din punctul de vedere al economiei, termenul de „Capi- 
tal” se definește astfel: capitalul se referă la resursele de la 
al căror consum imediat ne abținem în speranța unor bene- 
ficii viitoare mai consistente. Oricât ar fi fost de controver- 
sat un subiect, capitalul a fost mereu principala — dacă 
nu chiar singura — modalitate de a obține progresul, 
chiar și în țările socialiste, violent anticapitaliste. Un 
baraj, un spital, o universitate, o catedrală sau un pare 
național nu pot fi construite fără să consumăm în între- 
gime resurse care ar fi mai ușor de folosit imediat, și 
niciuna dintre acestea nu s-ar mai construi dacă nu i s-ar 
pretinde să aducă beneficii mai mari în viitor. „Bene- 
ficiile“ aduse de un parc, o biserică sau de un baraj 
diferă bineînţeles foarte mult între ele, dar se presu- 
pune că toate își aduc contribuţia la o mai bună calitate 
a vieții. 

Dacă ne raportăm la vieţile noastre, gândiți-vă la 
genul de alegeri cu care majoritatea dintre noi se con- 
fruntă în fiecare zi la întoarcerea acasă după o zi de 
muncă: să stăm să citim o carte interesantă (să mergem 
să ne plimbăm cu bicicleta, să cântăm la chitară, să 
facem muncă voluntară la spital, și așa mai departe, 
toate astea ar putea înlocui cititul) sau să ne instalărm în 
fața televizorului? Majoritatea oamenilor ar fi de acord 
că televizorul reprezintă opțiunea cea mai agreabilă, 
căci e mai ușoară, mai reconfortantă și mai lipsită de 
bătăi de cap. Dar care opțiune e până la urmă cea mai 
încântătoare? Care ar contribui mai mult la fericirea pe 
termen lung? Din nou, majoritatea oamenilor ar răs- 
punde, probabil, că prima dintre ele. Și ar avea dreptate. 

Dar care anume este resursa care se „consumă“ în 
timpul unei activități mai agreabile, și care este cea „de 
la al cărei consum ne abţinem” atunci când suntem 
implicați în activitatea mai plăcută? La nivel psiholo- 
gic, această resursă fundamentală este atenția. Atenţia 
este capacitatea creierului de a procesa informația și de 
a direcționa acţiunea. Este o resursă limitată, deoarece 
putem procesa doar câțiva biți de informatie în orice 
moment dat, nefiind astfel conștienți decât de o frac- 
țiune infimă din ceea ce se întâmplă înlăuntrul și în 
afara noastră. Atenţia este energie psihică şi, asemeni 
energiei fizice, dacă nu alocăm o parte din ea sarcinii 
imediate, nicio treabă nu poate fi dusă la capăt. 

Dacă vă îndoiţi de adevărul acestui principiu, încer- 
cați numai să citiți această carte în timp ce cântați la 
pian, sau verificați-vă carnetul de cecuri în timp ce con- 
duceți mașina (dacă mă gândesc mai bine, n-ar fi toc- 
mai indicat să încercați cea de-a doua variantă). Sau 
încercați să aveţi o discuţie concludentă cu copilul 
dumneavoastră în timp ce vă gândiţi la o problemă de 
serviciu. Fiecare dintre aceste sarcini simple devine 
imposibil de îndeplinit în combinație cu altele, datorită 
gamei reduse de stimuli de care se poate ocupa mintea 
noastră în același timp. 

Astfel că unul dintre conceptele la modă în cadrul 
companiilor tehnologizate, „sarcini simultane“, este 
mai mult un mit decât realitate. Oamenii nu pot realiza 
cu succes mai multe sarcini deodată, ci mai degrabă își 
pot muta atenţia cu repeziciune de la o sarcină la alta, 
într-o sticcesiune rapidă, ceea ce doar ne dă impresia că 
facem efectiv mai multe lucruri simultan. Cu toate 
acestea, strategia nu este atât de eficace pe cât se crede. 
E nevoie de un interval cuprins între cincisprezece mi- 
nute și o oră ca să ne concentrăm asupra unei probleme 

dificile, să stabilim condiţiile necesare pentru generarea 
unei soluţii satisfăcătoare. Dacă o persoană trece prea 
repede și prea des de la o sarcină la alta, sunt șanse ca 
mintea să producă ceva superficial, dacă nu chiar tri- 
vial. Este mult mai preferabil să lucrezi la o singură 
sarcină, până simţi că nu mai poți; în momentul acela, 
va fi o ușurare să treci la o altă problemă. Apoi, după ce 
sarcina nouă devine obositoare, te poți întoarce la pro- 
blema iniţială cu puteri proaspete. 

În mediile de afaceri puternic culturalizate, unde fie- 
care manager trebuie să coordoneze cantități masive de 
informații și oameni, facilitarea utilizării de energie psi- 
hică devine preocuparea principală. În astfel de com- 
panii, se spune pe bună dreptate că „cea mai rară 
resursă este atenția“, și totuși, o parte mult prea mare 
din această resursă este prost administrată sau irosită, 
pentru că habar nu avem cum să ne ocupăm de ea în 
mod eficient. 

Actualmente, este posibil să estimăm câtă energie 
psihică posedă fiecare dintre noi într-o durată de viață 
medie de șaptezeci și cinci de ani. Creierul poate pro- 
cesa în jur de 110 biți de informaţie pe secundă (ca să 
înțelegem, spre exemplu, ce ne spune o altă persoană, 
avem nevoie de aproximativ patruzeci de biți, ceea ce 
explică de ce nu putem urmări mai mult de doi oameni 
care vorbesc în același timp). Așadar, limita experien- 
telor cu care ne confruntăm într-o viață, presupunând 
că suntem treji șaisprezece ore pe zi și trăim până la 
șaptezeci și cinci de ani, este cam de 173 miliarde de biţi 
de informaţie. Deși este o cifră impresionantă dacă ne 
gândim la cantitatea de energie psihică de care avem 
nevoie doar pentru preparativele de dimineaţă, să 
mâncăm, să conducem maşina până la locul de muncă, 

și așa mai departe, nu ne mai rămâne mult pentru 
lucrurile cu adevărat esentiale. 

Şi totuși, fiecare experienţă pe care o trăim — fiecare 
gând, sentiment, dorință sau amintire, fiecare faptă, 
conversaţie sau realizare — trebuie să treacă de para- 
vanul atenției pentru a deveni reală în ochii noștri, 
motiv pentru care trebuie să fie justificată de cei 173 de 
miliarde de biți. Ceea ce noi numim viață este suma 
tuturor experientelor ce ne-au trecut de-a lungul tim- 
pului prin filtrul atenţiei. Din această perspectivă, ne 
este ușor să înțelegem că ceea ce determină conținutul 
și calitatea vieţii sunt lucrurile cărora le acordăm aten- 
ție și modul în care ne concentrăm asupra lor. 

Energia psihică se consumă atunci când atenţia pe 
care o investim nu induce nicio schimbare în mintea 
noastră — atunci când nu ne formăm amintiri de du- 
rată, când nu ne dezvoltăm abilități noi, când nu ne 
consolidăm relaţiile. Atunci când ne consumăm o frac- 
tiune din viaţă și nimic complex nu decurge de aici, nu 
facem altceva decât să ne irosim energia psihică. Prin 
contrast, capitalul psihologic se construiește atunci 
când atenţia investită are drept rezultat o conștiință 
mai complexă — cunoștințe mai rafinate, o mai bună 
înțelegere a unui subiect, o relație mai profundă. Acest 
lucru se întâmplă de obicei atunci când ne folosim abi- 
litățile în înfruntarea cu un nivel superior de provocări — 
cu alte cuvinte, atunci când experimentăm fluxul. 
Genul acesta de investiții ale atenţiei aduce mai târziu 
beneficii sub forma unei calități îmbunătățite a vieții. 

Orice activitate complexă este mai rară și mai greu 
de îndeplinit decât o activitate comparabilă, dar având 
o formă mai simplă. De exemplu, sunt mai puţini pia- 
niștii care pot executa bine al treilea concert de pian al 
lui Rahmaninov decât cei care îl pot cânta pe al doilea, 

deoarece al treilea este o piesă mai dificilă din punct de 
vedere tehnic, necesitând abilități superioare. Formarea 
unei astfel de priceperi reclamă o investire redutabilă a 
atenției, nu numai din partea elevului, ci și din partea 
societății: profesori, mentori, premii, scene de concert, 
toate trebuie puse la dispoziția tânărului pianist cu 
scopul de a-l conduce spre niveluri mai înalte de per- 
fecțiune. Altfel spus, capitalul social trebuie investit în 
construcția de capital psihologic. 

În mod similar, numărul săritorilor în înălțime care 
pot trece de 1,80 m este mai mic decât al celor care pot 
sări 1,50 m și încă un număr și mai mic trece de 2 m. 
Fiecare centimentru adăugat reflectă o performanță mai 
complexă, o performanță mai rară, deoarece un număr 
mai mic de oameni se naște cu dotările fizice necesare 
realizării ei, o performanţă care necesită mai mult timp 
și efort pentru a fi bine stăpânită, Fiecare centimetru nu 
reclamă doar o mai mare investire de energie psihică, o 
felie mai mare din viața noastră, ci şi o mai mare impli- 
care de capital social sub forma antrenamentelor, echi- 
pamentului, călătoriilor şi altele. Complexitatea nu este 
ieftină; tot ceea ce este remarcabil și durabil costă, din 
punct de vedere material sau psihologic. 

Acesta este motivul pentru care oamenii care învață 
să investească energie psihică în activități complexe au 
oportunitatea să devină ei înșiși mai complecși. Ar fi 
simplu să interpretăm greșit acest aspect ca militând 
pentru vechea noțiune de „amânare a răsplății“ — adică, 
dacă petreci mult timp muncind din greu și simțindu-te 
groaznic, vei fi în cele din urmă recompensat. Acesta 
este de fapt opusul a ceea ce demonstrează studiul nos- 
tru. Ceea ce am descoperit noi este că tinerii care își 
dezvoltă un stil de viață plin de provocări și râvnă sunt 
mai fericiți și mai multumiti de ceea ce tac. Cei care aleg 

plăcerea cu orice preț — petrecându-și tot timpul liber 
umblând aiurea și uitându-se la televizor — sunt cei 
trişti, apatici și anxioși. 

Există totuși o dovadă bizară care pare să acorde 
credit viziunii de muncă aspră ca „amânare a recom- 
pensei“, Tinerii implicaţi — cei care sunt mai des în flux 
şi își asumă sarcini mai dificile — afirmă în același timp 
mai des că: „Îmi doresc să fi făcul altceva“, decât cei 
care nu sunt implicaţi. Cu alte cuvinte, chiar dacă sunt 
mai fericiți, mai implicați și progresează spre un viitor 
încărcat de gratificații, tot își doresc să poată face 
lucruri amuzante, care reclamă o energie redusă, cum 
ar fi să meargă la mall sau la plajă, mai degrabă decât 
lucruri plăcute dar solicitante, cum ar fi studiul sau 
exersarea la flaut. O tendință similară, deși nu la fel de 
puternică, dar de o importanță semnificativă, putem 
identifica și la adulţi. 

Cum se explică acest paradox? Care este cauza pen- 
tru care oamenii preferă mai degrabă să nu facă ceea ce 
le aduce fericirea, atât pe moment, cât și pe termen 
lung? Există două motive posibile pentru această atitu- 
dine — și stă în puterea noastră să le schimbăm pe 
amândouă. Primul se referă la faptul că, în general, cul- 
tura noastră sprijină amuzamentul în defavoarea 
plăcerii, și aceasta dintr-un motiv evident: amuzamentul 
este mai profitabil. Majoritatea reclamelor sunt dedicate 
încercării de a ne convinge că vom fi mai fericiți dacă 
vom cumpăra cele mai noi produse. Individul care 
merge împotriva curentului și hotărăște să construiască 
un capital psihologic devine un consumator mai puțin 
avid. Dacă, spre exemplu, am compara adolescenții 
americani de origine asiatică cu cei de rasă albă, vom 
descoperi că cei dintâi au mai multe șanse să experi- 
menteze fluxul derulând activităti competitive. Chiar 

dacă trăiesc și ei în Statele Unite, credințele culturale asia- 
tice sunt încă suficient de puternice în cadrul familiilor 
lor, încât să-i facă să accepte că educația poate fi plăcută. 

Este adevărat că fluxul necesită mai mult efort decât 
distracție, căci, așa cum am argumentat mai sus, plă- 
cerea depinde de investiția de energie psihică. Greșeala 
constă în a considera că experienţa efortului însuși este 
mai rea decât aceea a distracției. Pe porțile mari de 
lemn ale școlii din satul de unde provine familia mea, 
în sumbra Transilvanie, sunt încrustate câteva versuri, 
care, tălmăcite din ungurește, sună cam așa: „Rădă- 
cinile cunoașterii sunt amare, dar fructele sale sunt 
dulci.“ Din nefericire, multă lume crede că educația nu 
trebuie să fie doar dificilă, ci și amară. De fapt, modul 
în care îi învăţăm pe altii este de obicei amar, nu și 
studiul însuși. 

În felul acesta, ajungem la cel de-al doilea motiv al 
paradoxului: multe activități competitive, complexe, pe 
care trebuie să le derulăm în viața de zi cu zi, sunt atât 
de prost concepute, încât, în loc să producă fluxul, ele 
generează anxietate și plictiseală. Este adevărat că stu- 
diul de dragul studiului este în mod obișnuit plăcut, 
dar se poate spune același lucru despre studiul școlar? 
De cele mai multe ori, metodele de tip linie de asam- 
blare aplicate de obicei în educaţie nu generează nici 
bucurie, nici învățare. Același lucru este valabil pentru 
muncă: în timp ce majorității îi place să muncească 
atunci când munca produce flux, prea puţine slujbe 
sunt concepute astfel încât să facă posibil fluxul. 

Acesta este punctul în care conducerea poate să dea 
o cu totul altă înfățișare lucrurilor. Chiar dacă nici cel 
mai talentat dintre lideri nu-si poate forța muncitorii să 
se simtă bine și să evolueze în munca lor, există multe 
alte moduri prin care chiar și un manager obișnuit 

poate face în așa fel ca locul de muncă să fie mai predis- 
pus la flux. Dacă ne pasă cu adevărat de chestiunea de 
fond în accepțiunea cea mai largă a termenului, prima 
prioritate este să eliminăm obstacolele ce stau în calea 
fluxului la toate nivelurile companiei și să le înlocuim 
cu acele practici și politici menite să facă din muncă o 
activitate plăcută. In capitolul următor, vom analiza 
ideile referitoare la modalitatea de punere în practică a 
acestui aspect. 


Evoluţia de-a lungul vietii 


Oamenii care ajung în funcţii de conducere în afa- 
ceri — sau, la drept vorbind, și în alte domenii ale vieții 
— nu depind de ajutorul mediului pentru dezvoltarea 
lor. Sau, mai exact, ei sunt proactivi şi își caută supor- 
tul de care au nevoie oriunde îl pot găsi. Sunt atât de 
hotărâți să înveţe, să se schimbe și să-și modeleze expe- 
riențele, încât, în orice situație s-ar afla, vor găsi un 
mod de a-și spori complexitatea vieții. Bineînţeles, 
nevoile lor se schimbă de-a lungul timpului, și ceea ce 
le trebuie la treizeci de ani diferă de ceea ce le este nece- 
sar la cincizeci sau șaptezeci de ani. Anita Roddick, de 
la The Body Shop, meditează asupra vârstei de mijloc: 


Noţiunea care predomină în prezent în viața și în 
munca mea este meditaţia. Este colaționarea și colec- 
ționarea de povești, care, după părerea mea, repre- 
zintă o mare parte din înțelepciunea, miturile și 
legendele vieții noastre, a vieții din afaceri sau a 
vieții relațiilor noastre... [este] o distracție imensă, 
[iar] liota de nepoți ce mi-au intrat în viaţă ar fi tre- 
buit să mă potolească și să mă facă un pic mai puțin 
peripatetică — înțelegeți voi, să nu mai umblu de 

colo-colo. Așa că este o perioadă fermecată... Am 
descoperit modalităţi de a fi în preajma acestei noi 
etape a vieții mele și a companiei — un grup de oa- 
meni creativi, nesăbuiți, nonconformiști, care, deși 
au fost finanțați de companie, nu prea fac parte din 
sistem. Așa că inventăm idei nebunești și le dăm pur 
și simplu drumul în companie. Pentru că suntem 
liberi. Suntem mai curajoși în ceea ce privește imagi- 
nile și cuvintele. Și este o bucurie... Viaţa e cu ade- 
vărat fascinantă. N-a existat nicio perioadă în viaţa 
mea în care să mă uit în urmă și să-mi spun: „Dum- 
nezeule, asta nu mă reprezintă.“ 


„Distracţie“, „perioadă fermecată“, „liberi“, „bucu- 
rie“ — observați care sunt cuvintele pe care le alege 
Anita pentru a-și descrie experienţa. k mod evident, 
fluxul este o parte integrantă a vieții ei, aşa cum s-a 
dovedit pentru toți liderii vizionari pe care i-am inter- 
vievat. Dacă provocările cu care se confruntă la locul de 
muncă devin epuizante, ei găsesc altele noi: majoritatea 
subiecților noștri alocă perioade din ce în ce mai mari de 
timp îmbunătățirii vieții comunității, filantropiei, fami- 
liei, pasiunilor active, călătoriilor, meditaţiei și spirituali- 
tății. Într-un fel, îşi permit acest lucru, deoarece au avut 
parte de succesul pe care și l-au dorit și au adunat averea 
necesară. Dar motivul pentru care pot să se bucure în 
continuare de viață nu este acela că sunt bogaţi și au 
parte de confort, ci pentru că sunt în mod activ în cău- 
tare de noi provocări și încearcă mereu să-și dezvolte noi 
abilități, destășurându-și astfel existența de-a lungul 
unor linii de gândire din ce în ce mai complexe. 


Partea a două 


Fluxui și organizaţiile 


5 


De ce 
nu se manifestă fluxul la serviciu 


Obiectivul managementului este de a crea valoare 
prin truda oamenilor care muncesc împreună pentru o 
cauză comună. Există multe modalități de a realiza acest 
obiectiv, inclusiv sclavia sau mita, dar în cele ce 
urmează ne vom concentra asupra celei mai bune 
metode de a conduce oamenii, aceea de a crea un mediu 
în care angajații să se bucure într-adevăr de munca lor și 
să progreseze în procesul derulării ei. Din punctul de 
vedere al companiei, un astfel de loc de muncă este 
ideal, pentru că atrage oamenii cei mai competenți, îi 
păstrează mai mult timp și generează un efort spontan 
din munca lor. Este optim şi din punctul de vedere al 
angajatilor, deoarece îi ajută să aibă o viață mai bună și 
sprijină dezvoltarea complexității lor personale. Mai 
întâi, ne va fi de folos să luăm în considerare ce anume 
îi motivează pe oameni să muncească, precum și diver- 
sele forme pe care le poate lua munca. 

Într-o anumită măsură, nu ar trebui să fie greu să-i 
determinăm pe oameni să muncească, întrucât corpu- 
rile noastre sunt construite special pentru acest scop. 
Sistemul nervos uman funcționează la parametrii 
maximi atunci când este provocat, atunci când se con- 
centrează asupra unei sarcini; de obicei, avem o părere 

me bună despre noi după o treabă bine făcută, Şi 
oricine a fost vreodată responsabil de angajați 
it de problematic este să obţii o treabă bine făcută 

1 in grup de oameni. De unde contradicția asta? 
lent, o explicație este aceea că, deşi oamenii sunt 

ii uiţi să muncească, majoritatea slujbelor nu sunt 

uite pentru oameni. Preocuparea primordială a 
mgajătorilor, începând cu faraonii, până la managerii 

fomi, nu este modul cum să croiască o slujbă astfel 
i determine lucrătorii să dea ce au ei mai bun, ci 
iegrabă cum să profite cât mai mult de pe urma lor 
adan unul dintre cele mai ciudate paradoxuri ale 
condijiei umane este că, deşi sondajele arată că în jur de 
“n dintre adulți pretind că ar continua să muncească 
luar dacă ar avea suficienți bani, majoritatea abia aş- 
wapta, în fiecare zi, să plece de la slujbă și să meargă 
S-ar părea că am putea spune despre muncă ceea 
"lirmă despre sexul opus: „Nu poti trăi cu el, dar 

nu poti trăi nici fără el.” 

(J persoană care vrea să creeze un mediu care să 
awapi și să păstreze lucrători entuziaști şi întreprinză- 
ini trebuie să înțeleagă, în primul rând, de ce vor oa- 
ini să muncească si apoi să le pună la dispoziție pre- 
nusele necesare implinirii nevoii lor. Acest lucru este 
mi sles valabil în acele vremuri în care totul se 
„mm cu o viteză ameţitoare, când oameni bine pre- 
„li si specializați își caută slujbe care să le extindă 

orimnitătile în cel mai înalt grad. Managerul care poate 

re un mediu în care evoluţia este posibilă va avea 
in acest capital uman indispensabil. 

Mondul in care experimentăm munca este determinat 

trej conditii. Pnma condiție o reprezintă tipul de 

i lispombilă. Acelaşi cuvânt — „muncă“ — descrie 
palmā largă de ocupatii, începând cu ceea ce face un 

bancher în cabinetul său din lemn de mahon, până la 
ceea ce face săpătorul de șanțuri sub soarele arzător. 
Unele modalități de câștigare a existenței sunt plăcute 
în sine, în timp ce altele pot fi inumane. Cu timpul, con- 
dițiile de muncă se pot schimba — într-un moment 
anume, săptămâna de lucru poate dura optzeci de ore, 
pentru ca în alt moment să dureze doar jumătate din 
acest timp. Condiţiile obiective ale locului de muncă 
vor avea prin urmare o mare pondere în ceea ce pri- 
vește motivația oamenilor de a munci sau nu, 

Cel de-al doilea factor implică valorile asociate muncii 
și interpretările pe care i le dă cultura. Uneori, mesajele 
sunt contradictorii: Biblia ne învaţă că munca este o 
pedeapsă dată umanității pentru orgoliul lui Adam, pe 
de altă parte, însă, „etica protestantă“ sugerează că 
munca este calea spre mântuire. Benzile desenate ale 
lui Dilbert portretizează munca de birou ca pe o șaradă 
absurdă condusă de niște idioţi malefici, dar, în același 
timp, consideră șomajul aproape o formă de boală 
socială. Într-un fel, nu ne miră că sentimentele față de 
muncă sunt atât de ambivalente, deoarece unele slujbe 
sunt incontestabil lipsite de orice noimă și umanitate, 
în timp ce altele sunt incitante și satisfăcătoare. Totuși, 
orice slujbă devine mai atractivă dacă societatea o con- 
sideră semnificativă. De exemplu, cea de-a șasea slujbă 
menționată cel mai des de adolescenţii americani ca 
fiind aceea pe care doresc s-o aibă ca adulți este cea de 
profesor, chiar dacă știu că presupune muncă multă și 
plată puţină, deoarece slujba este văzută ca una care 
adaugă valoare vieților oamenilor și comunității. 

Și ultimul factor, dar nu cel din urmă, atitudinea pe 
care o are o persoană față de propria slujbă influen- 
tează motivaţia acesteia de a munci. Căci, indiferent cât 
de anostă ar fi slujba, dacă știm ce să căutăm, e posibil 

să găsim în ea valori compensatorii. Poeţii se entuzias- 
mează pentru că sunt capabili să descopere o lume 
întreagă într-un grăunte de nisip și să cuprindă infinitul 
în căușul palmelor. De fapt, există muncitori care 
lucrează la linia de asamblare şi spălători de vase pen- 
tru care slujbele lor umile reprezintă scena unor întâm- 
plări copioase, delectându-se prin urmare cu ceea ce fac. 
Pe de altă parte, mulți profesioniști sau directori bine 
plătiți își urăsc slujba potenţial captivantă, căutând 
moduri de a scăpa de ea cât mai repede posibil. 

Aşadar, managerul care vrea să construiască o orga- 
nizație durabilă, una care să motiveze oamenii să-şi 
aducă contribuţia și să rămână acolo, are trei opțiuni. 
Prima este să ofere condiții obiective cât mai atractive 
la locul de muncă. A doua este să găsească moduri de 
a insufla sens și valoare slujbei. Cea de-a treia, selec- 
tând și recompensând persoane cărora munca le aduce 
satisfacţii, liderii pot ridica moralul organizației ca 
întreg, conferindu-i o direcţie pozitivă. În formula 
ideală, se vor urma toţi acești trei pași. Restul cărții va 
explora modalitățile specifice de a crea astfel de organi- 
zații rezistente. Dar, mai întâi, pentru a înțelege mai 
bine care este locul pe care îl ocupă efectiv munca în 
viețile oamenilor, ne-ar fi de folos un scurt istoric. Dacă 
tot ceea ce știm este ce ni se întâmplă în prezent, nu 
vom avea decât o perspectivă parțială, distorsionată. 
Pentru a înțelege cu adevărat care este semnificația 
muncii în zilele noastre, trebuie să o comparăm cu mul- 
tiplele moduri în care își câștigau oamenii existenta în 
alte timpuri şi în alte locuri. 

Condiţiile schimbătoare de muncă 


Pentru a supraviețui, fiecare fiinţă trebuie să renunțe 
la o parte din energia sa în speranţa că va primi înapoi 
mai multă energie, cu ajutorul căreia să se dezvolte și să 
se reproducă. În această accepțiune, extrem de gene- 
rală, munca este ceea ce face un organism cu scopul de 
a împiedica entropia să-l distrugă. Puma este nevoită 
să propage energie sub forma alergării pentru a ajunge 
căprioara din urmă, și, dacă are noroc, mâncarea îi va 
oferi mai multe calorii decât a pierdut în timpul cursei. 
Fiinţele umane au elaborat o mare varietate de moduri 
pentru a obţine caloriile necesare. În timpurile stră- 
vechi, toți oamenii erau vânători-culegători; asemeni 
pumei, se hrăneau cu proteine animale și, probabil, mai 
mult cu rădăcini și boabe culese de obicei de femei. 
Timp de sute de mii de ani, aceste practici au fost atât 
de naturale, încât nu erau deloc percepute drept ceea ce 
obișnuim să numim „muncă“. 

Extrapolând ceea ce au descoperit antropologii 
despre oamenii contemporani, al căror stil de viață se 
bazează pe o economie de subzistență similară, stră- 
moșii noștri nu vor fi „muncit“ mai mult de două sau 
trei ore pe zi. O astfel de muncă era acceptată în mod 
firesc ca parte a existenţei și nu ar fi avut niciun sens 
pentru ei să abordeze aceste activități într-un mod 
diferit de timpul liber. Şi, de fapt, strămoșii noștri nici 
nu aveau timp liber propriu-zis — ei își umpleau tim- 
pul liber cu activități semnificative, necesare, cum ar fi 
să-și viziteze rudele, să cioplească unelte și să danseze 
în ceremonii care le mențineau viața într-un anumit 
echilibru. Nu putem decât să ghicim, dar, judecând 
după culturile care au supraviețuit și care încă se asea- 
mănă cu stilul acesta de viață, probabil că nu le venea 

greu să genereze fluxul, întrucât existau mai puţine 
constrângeri sociale care să împiedice o persoană să 
facă lucrurile la care se pricepea cel mai bine. Fiecare 
individ își folosea abilitățile pe care le avea, obiectivele 
erau clare și feedbackul imediat. 

În economia de tip vânători-culegători, era imposi- 
bil ca o persoană să exploateze munca alteia. În 
aproape toată istoria omenirii, nu s-a produs în reali- 
tate niciun surplus. Având în vedere că trebuiau să se 
deplaseze întruna, oamenii nu-și permiteau să acumu- 
leze proprietăți. Niciun individ nu era mai bogat ca 
altul, sau nu putea să-l plătească pe altul să-i facă 
treaba, Din acest punct de vedere, strămoșii noștri erau 
producători independenţi, mai apropiaţi de liberii pro- 
iesioniști şi de muncitorii specializați ai timpurilor 
noastre decât de orice alti muncitori din mileniile tre- 
cute, Dar, din alt punct de vedere, vânătorii-culegători 
erau extrem de interdependenţi, căci majoritatea bunu- 
rilor se împărțeau între membrii familiei, între rudele 
apropiate sau în cadrul tribului ca întreg. Proprietatea era 
mai degrabă comună decât personală. 

În descrierile practicilor aborigenilor australieni, 
antropologii arată că, dacă după o vânătoare istovi- 
toate, dar încununată de succes, un bărbat aducea 
acasă un cangur, el nu se gândea niciodată să păstreze 
carnea numai pentru el și membrii familiei. În loc de 
asta, bărbatul tăia carcasa şi, conformându-se unor obi- 
ceiuri străvechi, îi oferea partea din spate a piciorului 
stâng, fratelui său, coada fiului fratelui tatălui său, 
măruntaiele și grăsimea socrului, coastele soacrei, și 
aşa mai departe, păstrând pentru el doar intestinele și 
sângele — gustoase, fără-ndoială, dar în mod sigur 
nefiind părțile considerate cele mai bune la un animal. 
Impărțirea prăzii în felul acesta poate fi comparat cu 

cumpărarea unei polițe de asigurare; mai devreme sau 
mai târziu, o persoană va primi o anumit răsplată de 
la rudele care beneficiaseră de pe urma contribuţiilor 
sale. (În orice caz, dacă vânătorul ar fi păstrat tot can- 
gurul pentru el, în câteva zile nu ar mai fi rămas decât 
cu o grămadă de carne plină de viermi.) 

Deși, în marea majoniate a istonei umanițăţu, 
oamenii nu au „muncit“ în accephiumea modernă a terme- 
nului, chiar și în zilele noastre mai există persoane — 
de obicei, din rândul artiștilor, scriitorilor, oamenilor 
de știință și oamenilor de afaceri — care decid când 
anume şi cum să muncească, fiind propriii lor stăpâni 
Aceștia pretind că ar fi la fel de adevărat dacă ar afirma 
că nu au muncit nicio zi în viaţa lor, după cum la fel de 
adevărat ar fi dacă ar afirma că au muncit în fiecare 
minut al vieţii lor. Ei se află la slujbă în timp ce fac dus, 
în timp ce conduc mașina, în timp ce prepară sosul 
pentru spaghete; minţile lor se contruntă întruna cu 
probleme, întorcându-le pe toate părțile, examinându-le 
din unghiuri diferite. Pentru ei, însă, această activitate 
intensă este la fel de facilă ca respiratul, John Hope 
Franklin, un istoric de vârf afro-american, admite cu 
sfială: „Când vine ziua de vineri, spun «SDCEV» — 
slavă Domnului că e/vineri —, pentru că atunci aștept 
cu nerăbdare cele două zile neîntrerupte de muncă la 
domiciliu care urmează.“ 

George Klein, un biolog care studiază tumorile și 
cancerul la Institutul Karolinska din Stockholm, este 
aproape mereu în flux, sau, după cum singur afirmă, trä- 
iește „fericirea unei căprioare care aleargă pe o pajiște” 
Îi displac flecăreala, petrecerile, socializările inutile, tot 
ceea ce reprezintă un impediment în desfășurarea cer- 
cetărilor sale. Într-o seară, toți colegii săi au plecat de la 
laborator și au mers la un picnic în ajun de 24 iunie, o 

sărbătoare foarte importantă în Suedia. Disperat să 
evite ceea ce se temea că va fi un ritual social plictisitor, 
Klein a găsit o scuză să rămână singur în laborator. Ca 
să nu stea degeaba, s-a hotărât să execute o procedură 
delicată, operaţie ce le revenea de obicei asistenţilor săi, 
aflați în momentul acela la petrecere. S-a dovedit că era 
total nepriceput la treaba respectivă și a sfârșit prin a 
distruge nişte specimene de tumori rare de limfocite 
Burkitt, pe care tocmai le primise din Africa. Totuși, lui 
Klein nu i-a pierit buna dispoziție în cursul nopții nes- 
fârșite care a urmat: 


Am rămas până dimineața, examinând eprubetă 
după eprubetă, doar ca să-mi confirm din nou că dis- 
trusesem totul. La ora patru, mi-am recunoscut în- 
frângerea totală şi am renunțat. Eram într-o stare 
totală de euforie. În timp ce mergeam cu mașina spre 
casă, în dimineaţa aceea strălucitoare de 24 iunie, mă 
întrebam cum puteam să fiu atât de fericit după ce 
distrusesem niște mostre excelente. Răspunsul era 
evident: îmi găsisem scuza pentru refuzul de a parti- 
cipa la petrecerea ocazionată de acea sărbătoare. 


Pentru oamenii de știință, artiști și oamenii de afa- 
ceri — lucrători cu pregătire care își fixează propriile 
țeluri şi propriul ritm de muncă —, modul în care își 
câștigă existența este atât de mult o parte din ceea ce 
sunt ei ca indivizi, încât să-l numești „muncă“ este pur 
și simplu o convenție socială. 

Cu toate acestea, pentru majoritatea umanității, 
lucrurile au luat relativ brusc o nouă turnură acum 
aproximativ zece mii de ani, când s-a descoperit agri- 
cultura și s-a dovedit a fi o modalitate mai eficientă şi 
mai sigură de furnizare a caloriilor decât stilul de viață 

nomad al vânătorilor-culegători. Pentru prima oară, 
câțiva indivizi au reușit să adune un surplus de mân- 
care și, odată cu ea, au dobândit resursele de a-i angaja 
pe alții să facă ceea ce voiau ei. În loc să fie nevoiţi să 
străbată ținuturile în căutare de hrană, fermierii au 
avut posibilitatea să se stabilească în sate și mai apoi în 
orașe, acumulând proprietăți. Agricultura a făcut posi- 
bilă diviziunea muncii, creând astfel condiţiile pentru 
traiul civilizat (sau, mai bine zis, „orășenizat”). Deza- 
vantajul a fost că a făcut posibilă și exploatarea muncii 
altora, ceea ce a contribuit la implementarea conotați- 
ilor negative asociate muncii. 

Tiparul acesta s-a repetat în decursul istoriei ori de 
câte ori o nouă descoperire tehnologică a permis indi- 
vizilor întreprinzători să a ia înaintea restului popu- 
laţiei. S-a întâmplat din nou în Evul Mediu, atunci când 
o mână de cavaleri echipați în armuri scumpe au obligat 
fermierii lipsiţi de apărare să-și împartă cu ei produsele. 
S-a întâmplat atunci când primele fabrici care au folosit 
războaie de tesut mecanice au eliminat din afaceri mii 
de meșteșugari independenti, pentru ca după aceea să 
folosească țesătorii rămași fără slujbă ca mână de lucru 
în fabrică. În fiecare caz, o minoritate, care s-a întâmplat 
să fie într-o poziţie bună pentru exploatarea noii moda- 
lități de a face lucrurile, a putut să tragă foloasele, dând 
naștere unei enorme inegalităţi în exercitarea dreptului 
de proprietate asupra resurselor. Minoritatea aflată la 
putere a făcut apoi uz de mijloace politice și legale pen- 
tru a-şi instituțtionaliza și a-şi proteja superioritatea — 
până la apariția unei noi revoluţii politice sau tehnolo- 
gice care să conteste inegalitățile trecute. 

Ultima catitură a acestui tipar are loc acum în Statele 
Unite, odată cu cooptarea guvernului în protejarea câș- 
tigurilor celor câțiva care au beneliciat de pe urma 

descoperirilor tehnologice recente. Datorită modificări- bbiective coincid cu ale lucrătorului, potrivindu-= 
lor de impozite și a legilor de moștenire, prăpastia din- degrabă cu ale organizației. Vânătorul inuit urmāres! 
tre cei foarte bogați și cei săraci devine din ce în ce mai ucidă o focă pentru că supraviețuirea lui si a tamilici 
adâncă. Cu mai puţin de o generaţie în urmă, americanii depinde de acest lucru — fiecare mișcare a vânălurii 1 
desconsiderau cu infatuare țări precum Brazilia, datorită extrage semnificația din obiectivul acesta simplu 
discrepantelor imense între sectoarele cele mai bogate această cauză, vânătorul poate să stea ore întregi 
ale economiei și sărăcia predominantă în societate. sulița în mână lângă o copcă, concentrându-se aupra 
Puţini și-ar fi imaginat atunci că, odată cu schimbarea modificărilor infime de pe suprafata apei, tară 
secolului, cea mai mare diferență de venit la nivel global simtă tensionat sau plictisit la sfârsitul zilei. 
va exista în Statele Unite, provocând un sentiment cres- Multe dintre lucrurile care li se cer lucrători 
când de vulnerabilitate în rândul celor care și-au simțit moderni la slujbă sunt dictate de cerințe care au sr] 
deja amenințate mijloacele de trai. Pentru muncitorii niveluri organizatorice superioare, dar care penin 
care se luptă să menţină un ritm de înaintare constant, și rămân neclare. La ce ne folosește să completăm tarm 
totuși fiecare pas pe care-l fac înainte e urmat de doi pași rele acestea? Care este scopul regulii acesteia? Carm 
înapoi, slujbele lor, în loc să fie expresia plină de bucurie rezultatul acestui proces? Si, adesea, chiar dacă mund- 
a existenţei, devin o necesitate odioasă. torul înțelege ce face, nu îi este prea clar și de ce o | 

Chiar și istoria aceasta excesiv de sumară sugerează Totuși, este grei să-ți placă ceea ce faci fără niste 
faptul că munca a fost o experienţă foarte diversificată, tive bine definite, atât pe termen lung, cât și momen! 
variind de la sursă de flux profund până la izvor de Cel de-al doilea obstacol se referă Ja faptul că 3 
suferință absolută. Dar care sunt condiţiile actuale de contemporane rareori oferă un feedback adecvat. Chisi 
muncă, comparativ cu cele din trecut? În primul rând, atunci când primește feedback, muncitorului i se spuni 
cantitatea de timp pe care oamenii o alocă în zilele doar atât: te descurci bine, dar aproape orice pm: 
noastre muncii se situează aproximativ la jumătatea putea să facă ceea ce faci tu — ești o rotiță inlocui 
drumului dintre cele câteva ore pe care le petreceau dintr-o maşinărie impersonală. În trecut, un mestasu 
muncind vânătorii-culegători și cele paisprezece ore gar — fie el pantofar,'dulgher sau țesător — avea pri 
sau mai mult pe care erau nevoiţi să le petreacă trudind bilitatea să vadă cum obiectul muncii sale capătă tor 
muncitorii primelor fabrici. In mod sigur, condiţiile sub ochii lui. Fiecare mișcare era o expresie a taleutuln 
actuale sunt mai plăcute și mai umane decât în trecut. său, și era alegerea lui dacă făcea treaba excelent sau dns 
Dar astfel de îmbunătățiri nu garantează faptul că acceptabil, în funcție de dispoziție și de circumstante 
muncitorii obișnuiți au mai multe experiențe de flux în Având in vedere că totul, începând cu prodo 
timp ce se află la slujbă decât aveau în trecut. Există industrială până la îndatoririle clericale, a fost raheona 
mai multe motive pentru asta. lizat, lucrătorii au rareori ocazia să vadă cum coc 

În primul rând, puține slujbe din zilele noastre au obiec- fac reprezintă expresia propriei lor ființe. Ceea ee 


live bine definite. Şi mai putine încă sunt cele ale căror primă mai degrabă activitatea lor este un plan de mwi 

conceput de alții, singura responsabilitate ce le revine 
lor fiind să-l reproducă într-un mod mai mult sau mai 
puțin mecanic. Așa că, şi dacă îsi fac treaba cum tre- 
buie, feedbackul nu se adresează propriei lor iscusinţe, 
ci în mare măsură planurilor și echipamentului care au 
făcut treaba posibilă, Este greu să te implici din plin 
intr-o activitate în care performanţa ta reprezintă un 
factor minor, în care o treabă bună aproape că trece 
neobservată și în care nici măcar lucrătorul nu poate să 
judece dacă și-a făcut datoria cum trebuie. 

Lipsa feedbackului nu constituie o problemă doar 
pentru lucrători, ci și pentru cei din conducere, și pen- 
tru firmă în ansamblu. În organizațiile mari, diminua- 
rea cantității de informaţii odată cu trecerea de la un 
nivel superior al ierarhiei la unul inferior, ca și pe ori- 
zontală, de la un departament la altul, poate submina 
efortul concentrării asupra unor țeluri comune. După 
cum observă Timothy Rowe, fondatorul Incubatorului 
Cambridge: „Multe probleme din afaceri nu se dato- 
rează faptului că directorul executiv nu are valorile 
potrivite. Ele se datorează faptului că directorul execu- 
tiv nu este eficient în a le comunica de la un capăt la 
celălalt al organizației.“ Multe lucruri groaznice se pot 
întâmpla într-o organizație de zece mii de persoane, 
fără ca măcar cineva din conducere să aibă habar. 

În multe slujbe, abilitățile muncitorului nu sunt pe 
măsura oportunităţilor de actiune. Acest lucru este vala- 
bil chiar și pentru slujbele superioare, foarte bine plă- 
tite, în care, spre exemplu, tinerilor avocati foarte bine 
pregătiți li se alocă ani de studiu monoton la biblio- 
tecă, activitate care nu emite pretenţii mai mari din 
partea abilităţilor lor dincolo de toleranța la plictiseală 
și capacitatea de a indura ore interminabile, sau în care 
tineri consultanţi ambitiosi sunt abandonaţi unor sarcini 

stresante optzeci de ore pe săptămână, care îi epui- 
zează în decurs de câțiva ani, 

Specializarea funcţiilor, care a fost unul dintre factorii 
principali în eficiența sporită a producției industriale, a 
avut și efectul negativ de a necesita doar un număr 
limitat de abilităţi ale lucrătorului. Chiar și astăzi, 
există unele slujbe care reclamă întreaga sa sferă de 
însușiri. Puţinii fermieri independenți rămași trebuie să 
învețe să fie economiști, mecanici, medici veterinari, 
meteorologi și oameni buni la toate dacă vor ca aface- 
rea să le meargă bine. În regiunile din nordul Italiei, 
unde familiile de țesători încă mai au propriile lor răz- 
boaie de țesut, părinţii și copiii aleg împreună materi- 
alele, decid schema de producție, cumpără mașini 
vechi din Germania și Franţa și le recondiţionează. 
Apoi își scot pe piaţă și își vând modelele cumpărăto- 
rilor din Japonia — în timp ce continuă să mânuiască 
mai bine de o duzină de războaie de țesut în fiecare zi, 
din zori și până-n noapte. Copiii care provin din aceste 
familii deprind toate cunoștințele relevante — să repare 
mașini, să conceapă materiale, strategii de marketing și 
vânzare — în propriul lor ritm, sub îndrumarea părin- 
tilor lor. 

O slujbă care folosește doar o fracțiune din abilitățile 
unei persoane devine repede o povară. Persoana respec- 
tivă are senzaţia că potenţialul său rămâne nefolosit, că 
este irosit în van. Gândiţi-vă la funcţionarul de la depar- 
tamentul de transport, a cărui slujbă constă în a înmâna 
formulare unui șir nesfârșit de candidați pentru per- 
misul de conducere și a verifica apoi dacă acestea au 
fost completate în întregime — cât anume din ființa 
acelei persoane este implicată în această sarcină? Sau 
cazul biochimistului dintr-o mare companie farmaceu- 
tică, a cărui responsabilitate este să verifice liste infinite 

de compuși chimici care urmează a fi testati conform. 
aceleiași rutine invariabile. După cum vom vedea ma: 
târziu, este posibil să găsim fluxul chiar și în astfel de 
circumstante apăsătoare. Pentru mulți oameni, însă, 
incercarea este pur și simplu prea descurajantă. Atunci 
ani majoritatea calităților unei persoane rămân nefo- 
josite, implicarea ei în slujbă devine șovăielnică şi nu 
ë miră că începe să tânjească după timp liber, căntând 
cazia de a se simți plină de viață. 

O altă trăsătură specifică multor slujbe este lipsa de 

onirol — nu numai în ceea ce privește obiectivele pro- 
cosului, ci şi în privinta fiecărui stadiu al performanţei. 
Uucrătorul care se simte microguvernat îşi pierde 
curând interesul pentru slujbă. Cele mai des mentio- 
nate două nemulțumiri cu privire la slujbă sunt lipsa de 
vanetate și conflictele cu un superior. Ambele decurg 
din sentimentul că suntem reduși la stadiul de instru- 
mente, fără nicio posibilitate de alegere sau putere de 
decizie în mersul companiei. În astfel de condiții, lucră- 
lami yor realiza, în cel mai bun caz, doar ceea ce li se 
cere si numai rareori mai mult de atât. 

Aproape toate categoriile umane au nevoie de o 
formă sau alta de ierarhie, de o scară de responsabilități 
și puteri ascendente. Fiecare sistem complex deține o 
diviziune a muncii, o specializare a funcțiilor, care 
include mecanisme de control. Însă nevoia de control 
irebuie contrabalansată de nevoia de autonomie, pe 
care chiar şi cea mai umilă persoană o prețuiește. 
Extrem de distructiv este mai ales comportamentul ace- 
lor manageri care insistă să-i controleze pe ceilalți nu 
pentru binele organizației, ci pentru a-și stimula propria 
sete de putere. În astfel de cazuri, deloc puține la număr, 
subordonații nu mai sunt dispuși să-și sacrifice vieţile 


DE CE NU SE MANIFESTĂ FLUXUL LA SERVICIU 129 


pentru agenda egoistă a altei persoane și încep să-și 
retragă energia psihică din slujbă. 

În sfârșit, faptul că utilizarea pe care o dăm timpului 
este hotărâtă de ritmuri independente de lucrător creează 
un alt set de constrângeri. Activitatea vânătorilor-cule- 
gători era dictată de peregrinările vânatului, iar cea a 
fermierilor de succesiunea anotimpurilor — condiţii 
considerate perfect logice, în ciuda faptului că recla- 
mau perioade de muncă lungi și istovitoare la momen- 
tele potrivite. În puţinele industrii artizanale europene 
rămase, meșteșugarii încă își mai pasează uneltele soți- 
ilor sau copiilor atunci când răsar ciupercile în pădure 
sau încep să alerge după păstrăvi în râu. Utilizarea tim- 
pului este flexibilă, deschisă la oportunități schimbă- 
toare și la stările interioare ale muncitorului. 

Cerinţele producției industriale au pus capăt tuturor 
acestor neajunsuri acum aproximativ două secole. Pro- 
gramul de lucru inflexibil de la nouă la cinci (care a fost 
o mare îmbunătăţire a celui de la cinci la nouă specific 
deceniilor timpurii ale Revoluţiei Industriale) a dus la 
formarea unui cadru de timp inflexibil, în cadrul căruia 
energia psihică a unei persoane nu se mai afla sub con- 
trolul său — indiferent dacă avea efectiv de lucru sau nu. 

Cu toate acestea, dezvoltarea recentă din tehnologia 
comunicațiilor a făcut atât din locul de muncă, cât și din 
timpul de muncă niște concepte mult mai relative. Cal- 
culatorul de acasă, conectat printr-un modem la biroul 
companiei, face posibilă stabilirea propriului ritm de 
lucru pentru un număr tot mai mare de lucrători. În 
comunitățile fermelor tradiţionale din Montana de vest 
se dezvoltă o clasă de „modem cowboys“ — lucrători 
care țin zilnic legătura cu companiile de asigurări sau 
departamentele de marketing din Dallas sau Kansas 
City care îi angajează. Și aceștia, la rândul lor, pot decide 

să meargă să culeagă ciuperci sau să pescuiască ori de 
câte ori au chef, 

În orice caz, amploarea fenomenelor de timp flexi- 
bil, slujbă part-time și telecomunicații, este o opțiune 
doar pentru cei care încearcă să găsească un echilibru 
mai sănătos între muncă și familie. Cei care doresc să 
aibă succes în cultura dominant corporatistă încă sunt 
evaluați după criteriul numărului de ore suplimentare pe 
care sunt dispuși să le investească la locul de muncă. În 
timp ce recompensele extrinseci din cadrul organizației 
(remuneraţia, dezvoltarea, puterea) tind să fie direct 
proporționale cu perioadele de timp pe care le investim 
în țelurile organizatorice, recompensele intrinseci (sen- 
timentul slujbei bine făcute, cu pricepere și integritate) 
sunt uneori invers relaționate. Astfel că stresul lucrăto- 
rilor profesioniști continuă să crească pe măsură ce can- 
titatea de timp pe care o au la dispoziție este în con- 
tinu scădere. Mai avem mult până când o alocare 
rațională a timpului să fie pusă în aplicare în majori- 
tatea companiilor. 

În concluzie, obținerea fluxului la locul de muncă 
este îngreunată de obstacole care militează împotriva 
condiţiilor necesare apariției acestuia. Mult prea 
adesea, slujba nu reușește să ofere obiective clare, 
feedback adecvat, un echilibru între provocări şi abi- 
lităţi, sentimentul de control și o utilizare flexibilă a 
timpului. Luând în considerare toate aceste impedi- 
mente, este impresionant cât de des reușesc încă 
oamenii să experimenteze fluxul la locul de muncă, 
Cu toate acestea, reamenajarea locului de muncă pro- 
mite să ducă la o îmbunătățire enormă a „fondului“ 
fericirii umane 

Semnificațiile și valorile schimbătoare în muncă 


Indiferent însă de condiţiile obiective de la locul de 
muncă, deseori societăţile reușesc să dezvolte sisteme de 
semnificaţii care raţionalizează și justifică până și cea 
mai dificilă dintre munci. O zicală din Evul Mediu 
spune: „Atunci când se face întru slava lui Dumnezeu, 
curățatul cartofilor e la fel de important ca înălțarea de 
catedrale.“ Mă îndoiesc că multe dintre măicutele care 
se îndeletniceau cu spălatul vaselor găseau vreo alinare 
în astfel de iluzii liniștitoare, dar măcar exista un sistem 
de credințe cu o răspândire largă, care conferea credi- 
bilitate și chiar onoare îndatoririlor neplăcute ce le 
reveneau oamenilor. Poate că mecanismul cu cel mai 
indelungat succes creat vreodată pentru menținerea 
unei diviziuni inegale a muncii a fost sistemul hindus 
de castă, în cadrul căruia o civilizație avansată și com- 
plexă putea până de curând să aplice succesiunea sluj- 
belor. Dacă o persoană avea ghinionul să se nască 
dintr-un tată gunoier, atunci singura poziție disponi- 
bilă fiului era aceea de gunoier, sau, în cazul în care ar 
fi avut o fiică, singura posibilitate era să se mărite cu un 
gunoier. În unele state din India, o persoană dintr-o 
castă inferioară nu putea nici măcar să se apropie la 
mai puțin de nouă metri de o persoană dintr-o castă 
superioară; un măturător de străzi din Kerala era obli- 
gat să păstreze în permanenţă o distanță de cel puțin 
treizeci de metri de un brahman. leșit din comun la 
acest aranjament este faptul că a supraviețuit atât de 
mult timp fără să genereze conflicte majore. Succesul 
său s-a datorat în mare parte poveștilor religioase ela- 
borate care explicau originile și motivele unei astfel de 
diviziuni a muncii, și care, aparent, erau suficient de 
convingătoare pentru a tine oamenii la locul lor. 

În timp ce religia hindusă încuraja acceptarea pozi- 
tiei sociale în viață, credinţele religioase din Europa au 
ajuns în cele din urmă să motiveze o atitudine total 
opusă. „Etica muncii protestantă“ a apărut în timpul 
Reformei, atunci când doctrina lui John Calvin referi- 
toare la predestinare a fost interpretată ca semnificând 
faptul că o persoană putea să determine intenţiile lui 
Dumnezeu în legătură cu mântuirea sa după gradul de 
succes de care se bucura în această viaţă. Astfel, un om 
care câștiga bine muncind din greu era sigur înscris pe 
lista raiului după ce murea — Dumnezeu nu i-ar fi 
jucat o festă răsplătindu-l cu bogăție pe cel destinat 
iadului. Dimpotrivă, era puţin probabil ca un om care 
nu se făcea remarcat în viața aceasta să ajungă în rai. 
Acest crez i-a motivat pe calviniști să muncească cu o 
energie crescândă, încurajați de promisiunea unei eter- 
nități fericite- Într-un astfel de context, slujba nu era 
doar o activitate care asigura traiul, ci o „vocaţie“ divină, 
un rol planificat de Însuși Dumnezeu. Asociată cu teh- 
nologii și forme de organizare socială noi, această etică 
a sprijinit propulsarea națiunilor europene pe o traiec- 
torie a abundenței materiale de care se mai bucură și în 
zilele noastre. 

Rămășițe ale etosului calvinist supraviețuiesc încă în 
cultura americană, mai ales în eșaloanele superioare ale 
economiei. În ciuda faptului că dispun de bogății imense, 
mulți magnați au o viață cumpătată, considerând că 
averea personală trebuie contrabalansată de caritate și 
implicarea în cauze bune. Încă mai poți găsi în rândul 
celor bogați, care își asumă responsabilități sociale și 
acte de caritate, un sentiment bine definit al vocației, 
chiar dacă rațiunea dogmatică originală a devenit pen- 
tru ei insignifiantă. Richard DeVos, director executiv la 
Amway, ilustrează o opinie generală atunci când 

afirmă: „Cel mai important lucru pe care îl poți trans- 
mite este credința în Dumnezeu. Aceasta are impact 
asupra tuturar lucrurilor pe care le faci.“ lar Sir John 
lempleton spune: „Principiul meu moral este în primul 
rând: «Unde îmi pot folosi însușirile date de Dumnezeu 
ca să pot ajuta cât mai mulți oameni?»" 

Şi totuși, pentru marea majoritate, munca percepută 
ca instrument de mântuire este în prezent o notiune 
complet străină. Cu toate acestea, adulții, în general, au 
încă o atitudine pozitivă față de munca lor. Există 
multe motive care explică acest aspect, fiecare muncitor 
in parte găsindu-și justificarea în unul sau altul dintre 
ele, în funcţie de personalitatea sa. Ceea ce pentru v 
persoană un aspect al unei anumite slujbe reprezintă 
un atu, pentru altă persoană se poate la fel de bine să 
constituie un neajuns, Spre exemplu, în momentul în 
care ajung la liceu, adolescenții americani care speră să 
devină medici afirmă mult mai des decât colegii lor că 
iși doresc să ajute oamenii şi să îmbunătățească socie- 
tatea. Pe de altă parte, adolescenții care plănuiesc să 
intre în afaceri afirmă că vor să facă bani şi să aibă a 
mulțime de timp liber. Și aşa mai departe: fiecare slujbă 
are un profil particular de avantaje și dezavantaje care 
prezintă interes pentru categorii diferite de oameni, 
Ingineria este atractivă pentru cei care vor „să constru- 
iască, să creeze lucruri“, în timp ce contabilitatea îi 
atrage pe cei pentru care „a face bani” și „a avea o 
muncă de birou“ sunt importante. Dată fiind varietatea 
de opțiuni ocupaţionale disponibile, ne apropiem de 
punctul în care fiecare persoană poate aspira (deşi nu 
poate mereu s-o obțină) la o slujbă care să se potri- 
vească perfect cu temperamentul și preferințele ei, 

Sigur că, în realitate, piața angajărilor este chiar mai 
complicată de atât, deoarece nu numai că slujbe diferite 

oferă o gamă diversă de opțiuni, dar aceeași slujbă 
poate varia enorm, în functie de premise. Experiența 
unui medic care practică medicina într-un orășel de 
provincie va fi complet diferită de aceea a unuia angajat 
la un spital municipal. Un contabil care lucrează pe cont 
propriu și unul angajat la o mare firmă de consultanță 
se vor confrunta cu beneficii și bătăi de cap diferite în 
ceea ce pentru restul lumii reprezintă aceeași slujbă. 

Dată fiind această diversitate, nu ne surprinde faptul 
că angajatorii încearcă să simplifice lucrurile, pornind 
de la premisa că angajaţii lor sunt un pic mai mult decât 
niște roboți docili, pe care îi conduci mai bine pe bază de 
„comandă și control“. Instrumentele motivationale cele 
mai vechi — bătul și morcovul — pot fi suficiente pen- 
tru încadrarea unui loc de muncă într-o piață de muncă 
a cumpărătorilor. Dar muncitorii specializați nu au 
tendința să se gândească la ei înșiși ca la niște roboți, 
astfel că, în cazul în care o organizație vrea să le păstreze 
loialitatea, ar face mai bine să le pună la dispoziție un 
mediu în care munca lor să aibă sens şi valoare. 

Care sunt principalele obstacole din cultura noastră 
pe care teoria fluxului le indică drept cele care împie- 
dică muncitorii să găsească semnificaţie și valoare în 
munca lor? În primul rând, răspunsul evident are legă- 
tură cu obiectivele muncii înseși. Cultura noastră de con- 
sum a făcut multe pentru a devaloriza munca în general, 
proslăvind virtuțile relaxării, confortului material și 
distracției — toate acele bunuri vandabile pentru care e 
nevoie de tot mai mulți consumatori. Până ajung, la 
vârsta de doisprezece ani, copiii vor fi învăţat că tot 
ceea ce este etichetat drept „muncă“ este neplăcut; 
invers, dacă gândesc despre ceva că este neplăcut, îl 
etichetează drept „muncă“. Rezultatul este că, indiferent 
cât de interesantă și satisfăcătoare ar putea fi o slujbă, 

ea se confruntă cu prejudecata generală referitoare la 
muncă, deprinsă de timpuriu în viață. 

In același timp, unele slujbe nu contribuie de fapt cu 
nimic valoros sau semnificaliv, făcând astfel dificilă impli- 
carea muncitorilor pentru alte motive decât cele 
bănești. Este greu să pleci dimineața la slujbă în pas 
vioi dacă cel care te-a angajat produce armament de 
distrugere în masă, poluează mediul sau exploatează 
fără remușcări capitalul uman și social. Greu, dar nu 
imposibil: Karl Adolf Eichmann, principalul călău al 
evreilor în cel de-al Doilea Război Mondial, era foarte 
mândru să-şi încarce trenurile groazei și să transporte 
încărcătura umană conform graficului. Nu putem decât 
să sperăm că o astfel de negare, o astfel de privire teh- 
nocrată îndreptată doar înainte nu este atât de comună 
pe cât pare. 

În mod ocazional, o muncă ce părea pertect nevino- 
vată, de-a dreptul nobilă, s-a dovedit a avea un poten- 
tial negativ nebănuit. Până acum o jumătate de secol, 
fizicienii erau încrezători în faptul că munca lor servea 
doar la descrierea minunatei simetrii a creației mate- 
riale, și dacă avea totusi aplicatii practice, acestea nu 
puteau fi decât benefice pentru umanitate. Până la înce- 
putul anilor 1940, Niels Bohr, unul dintre cei mai mari 
și mai umanitari dintre aceștia, insista asupra faptului 
că experimentele cu fuziune nucleară pe care le derula 
în laboratorul său din Copenhaga nu ar putea fi nicio- 
dată folosite în domeniul armamentului. Bineînțeles că, 
după 1945, niciun fizician nu a mai putut vreodată să 
fie mulțumit de posibilele întrebuințări eronate ale 
muncii sale. Poate că aceasta este o posibilă explicaţie 
pentru migrarea ulterioară a tinerilor oameni de știință 
de geniu din domeniul fizicii în cel al biologiei mole- 
culare, care promitea în mod similar numai beneficii 

pentru umanitate. Dar, pe măsură ce ingineria genetică 
se maturizează, aducând cu ea posibilitatea diverselor 
forme de eugenetică, chiar și această alternativă pare să 
genereze pericolele ei. 

De fapt, „o muncă bună“ — acea muncă bine execu- 
tată și de folos umanității — nu poate fi atât de ușor de 
obținut după cum s-ar crede. Una din sarcinile princi- 
pale ale conducerii este de a se abține de la îngreunarea 
realizării ei, punând accentul pe lăcomie, făcând rabat 
de la calitate, ignorând nevoile muncitorilor și clienți- 
lor și transformând în general organizația într-o între- 
prindere lipsită de suflet și de valoare. Altfel, avertis- 
mentul lui Peter Drucker, formulat cu ani în urmă, se 
va adeveri: adică, tinerii cei mai inteligenți, cei care 
doresc să aibă flux în muncă, vor pleca din afaceri și se 
vor muta în ONG-uri nonprofit, cum ar fi Crucea Roșie, 
Conservarea Naturii, ori în învățământul superior, 
unde plata este mai mică, dar munca este mai plină de 
semnificații. 

Un alt obstacol cultural în calea fluxului este efemeri- 
tatea organizațiilor de afaceri postmoderne. Este greu să-ți 
dedici o bună bucată din viaţă unei cauze sau unei 
entități care mâine poate să nu mai existe, victimă a 
unui capriciu din partea proprietarilor care urmăresc să 
câștige câteva procente de profit suplimentar. Una din- 
tre condiţiile necesare obținerii fluxului este abilitatea 
de a ne concentra asupra obiectivelor fără să ținem cont 
de nimic altceva în afară de sarcină. Dar cum putem 
obţine o astfel de putere de concentrare dacă mediul 
înconjurător este instabil, putând chiar să se năruiască 
în orice moment? Angajatul prudent își va împărți în 
mod rezonabil atenţia între slujbă și oportunitățile 
alternative disponibile pe piață. Această situație nu este 
optimă nici pentru performanța, nici pentru condiția 

lui mentală, dar ce altă optiune are? Absența loialității 
din partea lucrătorilor este un răspuns perfect logic la 
absenţa loialității din partea angajatorului. 

În sfârșit, ar trebui să fie evident că, în condiţiile în 
care conducerea nu privește lucrătorii ca pe niște indivizi 
valoroși, unici, ci ca pe unelte de care te dispensezi atunci 
când nu-ți mai sunt de folos, angajații vor considera, la 
rândul lor, că firma nu este nimic mai mult decât o 
mașinărie de emitere a salariilor, lipsită de orice altă va- 
loare sau semnificație. În astfel de condiţii, este greu să 
faci o treabă bună, ca să nu mai vorbim de cât de mult 
iți place ceea ce faci, Dar, așa cum a spus Lincoln, majo- 
ritatea oamenilor nu pot fi păcăliți mult timp, și puțini 
vor continua să-și investească energia psihică într-a 
organizaţie care îi desconsideră, 


Rolul atitudinilor 


Nici condiţiile de lucru cele mai bune şi nici valorile 
culturale cele mai admirabile nu pot garanta că o per- 
soană va găsi o motivație intrinsecă în muncă. Așa cum 
am observat mai devreme, tinerii cresc având cantități 
diferite de capital social, fie că e vorba de părinții pe 
care-i au, de pregătirea școlară sau de resursele 
comune. Unii învață să-și dezvolte un capital psiholo- 
gic; alții nu reușesc. Până când vine vremea să-și ocupe 
un loc în forţa de muncă, unii dintre ei vor fi fost atât 
de îndoctrinați de cultură, încât nu pot vedea altfel o 
slujbă decât așa cum este, o slujbă. Lor le lipsește atât 
curiozitatea, cât şi perseverența care i-ar ajuta să le 
placă ceea ce fac. Alţii își consideră slujba o carieră care 
ii va conduce spre responsabilități și recompense din ce 
in ce mai mari, Aceştia își iau slujba în serios, și ar 
putea chiar să se bucure de ea atunci când condițiile 

sunt propice. Mai există unii pentru care slujba este o 
vocație care face parte din ființa lor într-un mod atât de 
fundamental, încât nu se pot imagina făcând nimic 
altceva — precum paznicul din turnul de la porţile ora- 
sului, pe care Goethe îl descrie ca fiind „născut să vadă, 
menit să privească”, sau asemeni multor artiști, oameni 
de știință, scriitori și meseriași din zilele noastre, care-și 
preţuiesc slujbele mai presus de orice, 

Am întâlnit o bună exemplificare a acestui ultim caz 
acum câtiva ani, când emisiunea TV Bună dimineata, 
America plănuia să facă un episod despre flux. Producă- 
toarea emisiunii m-a sunat din New York, rugându-mă 
să-i dau numele unor subiecţi de studiu care ar fi potri- 
viti pentru nişte interviuri în legătură cu ceea ce în- 
seamnă să te afli în flux. l-am răspuns — probabil în 
mod eronat — că aș prefera să nu fac acest lucru, deoa- 
rece ar putea fi interpretat ca o încălcare a intimității de 
către oamenii care participaseră la studiul nostru. 
„Si-atunci ce-ar trebui să facem?”, m-a întrebat produ- 
cătoarea debusolată. „Luati liftul, ieșiţi în stradă şi 
opriți câțiva trecători, i-am sugerat eu. În câteva minute 
ar trebui să aveti niște poveşti bunicele.” 

Producătoarea şi-a rezervat dreptul de a se îndoi de 
spusele mele, dar a doua zi dimineață m-a sunat într-o 
stare de profundă încântare. „Am găsit niște oameni 
minunaţi, niște povești grozave“, mi-a zis ea, şi avea 
dreptate. Primul interviu a tost cu un bărbat în vârstă, 
a cărui slujbă era să facă sendvișuri într-un magazin 
din Manhattan. Îşi petrecea toată ziua tăind felii de 
somon — aceasta era măsura extremă a provocărilor cu 
care se confrunta la locul de muncă. Te-ai fi așteptat 
să-și considere îndatorirea plictisitoare, dar el a vorbit 
despre ea cu entuziasmul unui poet sau al unui chirurg. 

Omul a descris cum fiecare pește pe care-l alegea era 
diferit de predecesorul său. El apuca peștele de coadă 
și-l trântea pe tejgheaua de marmură, privindu-l și 
pipăindu-i încrețiturile până când elabora o investiga- 
tie mentală tridimensională cu raze X a anatomiei sale. 
Apoi lua unul dintre cele cinci cuțite — pe care le ascu- 
jea perfect de câteva ori pe zi — și se îndeletnicea cu 
lelierea peștelui într-un mod cât mai corect posibil, 
(făcând cât mai puţine mișcări și irosind cât mai puțină 
carne. Era o ilustrare excelentă a modului în care, con- 
centrându-și atenția, o persoană poate transforma sar- 
cina cea mai puțin promițătoare într-o activitate com- 
plexă, plină de satistacţii. Pentru omul acela, să taie 
pește nu era o slujbă, ci o vocaţie plăcută. 

S-ar putea argumenta că lucrătorul de la magazinul 
alimentar este într-o situaţie fără ieșire, și, oricât de 
mult și-ar perfecțioan tehnica de feliere a somonului, 
nu va putea să se dezvolte mai presus de un plafon 
scăzut de complexitate. Chiar dacă, obiectiv vorbind, 
acest lucru este adevărat, unii oameni par cu adevărat 
foarte fericiți să-și perfecționeze o abilitate până la limi- 
tele ei extreme, în ciuda faptului că acea abilitate nu 
este prea mult apreciată de alții. Pentru unii, pe de altă 
parte, o slujbă oferă o oportunitate pe viață de a con- 
strui în permanenţă capital psihologic — aceștia se con- 
fruntă mereu cu provocări noi, își dezvoltă abilități noi 
şi evoluează. 

Robert Shapiro, de la Monsanto, descrie ceea ce con- 
sideră el a fi în neregulă cu modul în care gândește 
majoritatea managerilor despre munca angajaților și ce 
anume ar face el diferit: 


Noţiunea de slujbă implică faptul că a existat un 
arhitect suprem care a conceput acest sistem, astfel 

incât o multime de părți să se potrivească una cu 
cealaltă şi să producă randamentul dorit, oricare ar 
fi el. Nimeni nu poate vedea întregul într-o slujbă. 
Atunci când te rugăm să ni te alături îţi spunem: 

„Ai abilitățile şi dorința de a te modela astfel 
incât să-ți găsești locul potrivit în această imensă 
mașinărie? Pentru că cineva a făcut slujba asta înain- 
tea ta, cineva care era altfel decât tine, Cineva o va 
face și după tine. Te rugăm să uiţi de componentele 
fiinţei tale care nu sunt relevante pentru această 
slujbă. Neajunsurile pe care le ai și care efectiv te 
împiedică să-ți îndeplinești slujba, încearcă măcar să 
le maschezi, astfel încât să putem avea cu toţii 
impresia că iţi faci treaba.“ 

Este un concept care evită în mod intenționat și 
sistematic să folosească partea cea mai valoroasă din 
tine, acea parte care te face diferit de ceilalți oameni, 
care te face să fii acel unic tu. Dacă vrem să fim o insti- 
tuție importantă, în această direcţie ar trebui să ne 
indreptăm căutările. Ar trebui să spunem: „Cu ce poți 
tu să contribui?” și nu: „Asta-i slujba, fă-o și gata.” 


Atitudinea distructivă pe care o deprind mulți lucră- 
tori din slujbe prost administrate (și din înțelepciunea 
populară a culturii) este să scapi cu cât mai putin efort 
posibil. Să taci rabat, să faci o treabă de mântuială, să dai 
mită, să te prefaci bolnav și să te foloseşti de poziția pe 
care o ocupi sunt deseori considerate mișcări inteli- 
gente — o modalitate de a învinge sistemul. Dar adop- 
tarea unui astfel de comportament se întoarce de cele 
mai multe ori impotriva celor care apelează la el. În pri- 
mul rând, lucrătorii care folosesc doar un minim efort 
se privează de oportunitatea de a găsi fluxul în muncă 
și sunt în mod particular predispuși să sfârșească în 

plictiseală sau apatie. În al doilea rând, își reduc șansele 
de avansare și sfârșesc în postura de victime ale unei pro- 
fetii autoîmplinite, deoarece, luând în considerare ati- 
tudinea lor, nimeni nu-i consideră demni de promovare. 

Motivația este rareori folosită în aprecierea anga- 
jaților, care sunt în mod obișnuit judecați numai după 
standardele de performanţă. Timothy Rowe descrie bine 
situația: 


[La] nivelurile cele mai înalte de management în 
afaceri, oamenii nu sunt aproape niciodată interesați 
de motivele pentru care un obiectiv al afacerii nu se 
îndeplinește... descoperi cu timpul, din experiență, 
că există unii oameni care, atunci când se confruntă 
cu o provocare [ce este] aparent imposibil de depășit 
— concurența e cotată pe piaţă cu un procent de sută 
la sută, noi suntem zero, nimeni nu a auzit de noi —, 
reuşesc cumva să se bucure de succes. Înfruntă situa- 
tia; obțin zece procente, douăzeci de procente, trei- 
zeci de procente, patruzeci de procente din cota de 
piață. Prin puterea voinței și cu idei inteligente, ei 
fac posibil ceva ce părea imposibil. 

Alţi oameni, atunci când li se dă o sarcină ce pare 
relativ simplă — tu ai cotă de piaţă sută la sută și 
concurenţa ta are zero —, pierd controlul, Acum au 
sută la sută, acum sunt la nouăzeci, acum sunt la 
optzeci, acum sunt la șaptezeci. Și pot spune: „Ei 
bine, motivul a fost că tehnologia noastră la produ- 
sul B a rămas în urmă, în schimb au apărut tehnolo- 
gia lor și produsul similar, așa că piaţa a apreciat 
tehnologia lor ca fiind mai bună. Nu am avut ce să 
fac pentru că nu era problema mea; era problema 
departamentului de tehnologie.“ lar departamentul 
de tehnologie spune: „Ei bine, habar n-am avut că 

această tehnologie prezenta interes. Voi n-aţi pre- 
văzut faptul că firma concurentă va ieși pe piată cu 
această nouă tehnologie. Dacă ne-ați fi spus acum 
un an, ne-am fi bucurat să o producem noi.” Poţi 
oricând să iei orice situație dată şi să o diseci, și 
întotdeauna va fi un deget care să arate în altă direc- 
ție. Începi să-ți dai seama că n-are rost nici măcar să 
analizezi motivele pentru care ceva n-a mers bine. Îţi 
spui: „Era domeniul tău de producţie; tu erai res- 
ponsabil; de la tine aveam pretenția să faci minuni.“ 
Și dacă mentii cota aceea de piață de sută la sută sau 
dacă o preiei de la zero și o duci la cincizeci, perfect. 
Dar dacă ai dus-o de la cincizeci la zero, atunci este 
responsabilitatea ta. Și aceasta este o politică, pers- 
pectivă foarte reală, dură și aspră, deoarece nu 
admite posibilitatea că tu ai făcut totul corect, dar 
pur și simplu lucrurile nu au mers cum trebuie. 


Din această perspectivă, încercarea de a descoperi 
de ce un angajat nu poate face „minuni“ este recunos- 
cută ca fiind o pierdere de timp. Dar o organizaţie în 
care tot ceea ce contează este succesul și în care un 
angajat care face toate lucrurile cum trebuie și dă greș 
este evaluat cu aceeaşi unitate de măsură cu cel care dă 
greş din cauza incompetenţei, este o organizație care 
are șanse mici să genereze loialitate. Intră în atribuţiile 
celor din conducere să recunoască și să recompenseze 
performanta și atitudinea angajaților, și nu doar succe- 
sul acestora, care se poate datora unor circumstanțe 
întâmplătoare. $ 

Ce pot face, realist vorbind, managerii în privința 
atitudinii pe care o are forța lor de muncă? La urma 
urmei, nu au niciun control asupra capitalului psiho- 
logic al lucrătorilor pe care-i angajează şi nu-i pot 

dezbăra de obiceiuri proaste de mult împământenite. 
Ceea ce pot face este să afecteze cultura companiei prin 
angajări şi promovări selective. Nimic nu distruge 
moralul unui grup mai tare decât a ști că angajații 
cinici, care nu-şi văd decât de interesul personal, sunt 
promovați înaintea celor care își iubesc munca și cred 
in ideea de a ajuta întreaga organizație să-și împli- 
nească potențialul. 

Istoria recentă sugerează că ar exista cicluri de gene- 
rații în rândul tinerilor, în ceea ce privește măsura în 
care aceștia apreciază beneficiile materiale. În anii 1950, 
studenții din primul an de la colegiile din Statele Unite 
afirmau că „să le meargă bine din punct de vedere 
financiar“ era mai important sau mai esenţial decât să 
aibă „o filozofie de viață plină de semnificaţii”. În 1965, 
situația era deja alta: o filozofie semnificativă întrecea 
bogăția materială cu 83 de procente la 44. Cu fiecare an 
care a urmat, centrul de greutate s-a mișcat înapoi, în 
direcţia opusă: în 1999, 76 la sută dintre studenţii care 
intrau la colegiu spuneau că averea este foarte impor- 
tantă sau esenţială, și doar 40 la sută afirmau că o filo- 
zofie de viață plină de semnificaţii este ceea ce contează 
pentru ei. Christine Comaford Lynch, de la Artemis 
Vertures, meditează asupra acestei tendinţe: 


Mă întâlnesc cu o multime de tineri în jur de 
douăzeci de ani, care nu știu decât de „seducţie, jaf, 
să-mi fac milioanele, să-mi cumpăr un Ferrari, să-mi 
iau o casă mare, în regulă, și-acum o să fac la fel din 
nou, și din nou, şi din nou“. Şi nu despre asta e 
vorba. E vorba de a construi ceva, de a învăța, a 
evolua și de a face ceva important. Așa că sunt un pic 
îngrijorată. Și mă uit la toți comercianții care primesc 
somaţii de platăși încep să-și împuște familiile, 

Practic vorbind, cei din conducere nu prea pot face 
mare lucru pentru a schimba astfel de tendințe sociale 
cu o largă răspândire. Totuși, fiecare organizație poate 
lua atitudine fie contribuind la intensificarea proble- 
mei, fie încercând s-o amelioreze. Dacă mai multe firme 
de afaceri și-ar lua responsabilităţile în serios până la 
adevărata chestiune de fond, atitudinile față de muncă 
s-ar schimba curând în bine. Liderii pot aborda această 
problemă în trei moduri: creând condiţii de lucru pro- 
pice generării fluxului, clarificând valorile care dau 
sens muncii și influențând atitudinea lucrătorului într-o 
direcție care să-l facă și mai fericit, și mai productiv. 
Modul în care se poate obține acest lucru va fi analizat 
mai detaliat în capitolele următoare. 


6 


Crearea fluxului în organizații 


Deseori, oamenii consideră că, pentru a fi un liger 
de succes în afaceri, trebuie ca, înainte de orice, să 
cunoşti o mulțime de lucruri cu privire la ceea ce face 
organizația — mai exact, produsul sau serviciul în care 
este specializată. Chiar dacă aceasta constituie în moc 
cert o abilitate importantă, totuși, sarcina principală a 
unui manager este să determine oamenii să lucreze 
împreună în mod eficient. În cartea lor despre com- 
paniile care s-au bucurat de succes o perioadă lungă de 
timp, Built to Last (Afaceri clădite să dureze), Jim Collins și 
Jerry Porras observă.că liderii acelor companii „se con- 
centrează în primul rând asupra construcției unei orga- 
nizaţii... mai degrabă decât să dea lovitura pe piaţă cu 
o idee de produs vizionară și să ridice curba de creștere 
a ciclului de viaţă al unui produs atractiv”. 

O organizaţie ideală este aceea care lasă loc de expri- 
mare potențţialurilor fiecărui lucrător. După cum spu 
J]. Irwin Miller de la Cummins Engines: 


" Carte apărută la Curtea Veche Publishing. (N. red.) 

Adevărul în ceea ce privește chestiunile de afaceri 
este că nu faci nimic de unul singur. Trebuie să creezi 
o atmosferă în care oamenii să-și dorească să dea ce 
au mai bun. Nu poți să comanzi nimănui să dea ce 
are mai bun. Nu ai putea să-i ordoni lui Beethoven să 
compună Simfonia a IX-a. E nevoie ca el să vrea s-o 
facă. Tot așa, șeful unei afaceri este mai degrabă o 
persoană care facilitează și nu un executant. 


După cum am argumentat în capitolele precedente, 
să-ți determini angajaţii să dea maximum de randa- 
ment nu înseamnă să le exploatezi talentele ca pe un 
mijloc de a scoate profituri mai mari. Este, în primul 
rând, o modalitate de a le permite să se dezvolte ca 
indivizi, contribuind astfel la adevărata chestiune de 
fond, care se rezumă la a le intensifica fericirea. 

Cea mai bună strategie pentru crearea unei astfel de 
organizații este de a pune la dispoziția lucrătorilor 
condiţiile care să le permită să experimenteze fluxul, 
Realist vorbind, nimeni nu are capacitatea să influen- 
teze în mod direct intrarea unei persoane în flux, dar, 
modelând mediul înconjurător într-un mod corespun- 
zător, putem crește considerabil probabilitatea ca acest 
lucru să se întâmple. 

Cum arată un astfel de loc? Este greu să generali- 
zăm, deoarece fiecare firmă este atât de diferită, în atât 
de multe privințe, încât rareori le poți face pe toate să 
fie favorabile experimentări fluxului. Dar unele com- 
panii se evidenţiază clar ca fiind locuri propice, în timp 
ce altele creează impresia de disfuncţie şi stagnare. 
Trăsătura distinctă cea mai evidentă este ambientul fizic. 
In faimoasele experimente de pionierat pe care le-a 
întreprins Hawthorne la uzinele de asamblare Oak 
Park în anii 1930, psihotehnicienii au studiat efectele 

variabilelor de mediu, cum ar fi iluminatul, asupra pro- 
ductivității muncii. Faptul că niște condiții mai bune nu 
au dovedit că pot crește randamentul i-a convins pe 
mulți că mediul nu este un factor semnificativ. De fapt, 
studiul respectiv a măsurat doar productivitatea, nu și 
bunăstarea. 

În zilele eroice de la începutul unei întreprinderi, 
muncitorii profesionisti pot fi fericiti și pot realiza o 
muncă extraordinară în condiţii deprimante, așa cum 
s-a întâmplat la faimoasele Uzine Skunk sau la Proiectul 
Manhattan, ori în garajele și depozitele în care pionierii 
revoluției computerizate trudeau fericiți zi și noapte. 
Odată încheiate începuturile năvalnice, o întreprindere 
care vrea să-și păstreze muncitorii valoroși ar trebui 
totuși să fie atentă la mediul în care își desfășoară activi- 
tatea. Nu întâmplător, tinerii inteligenți sunt atrași de 
locuri precum Silicon Valley şi Salt Lake City, ori de 
campusuri precum sediul general de la Redmond al 
firmei Microsoft. Dar luxul și ambientul ostentativ nu 
sunt necesare, putând fi chiar contraproductive. Unul 
dintre sediile principale de firmă cele mai fericite pe 
care le-am vizitat vreodată este producătorul de echi- 
pament de exterior Patagonia, adăpostit într-un corp de 
clădiri dintr-o uzină din anii 1930 renovată de curând, 
aflată într-o zonă liniştită din Ventura, California. Holul 
de la intrare este plin de plăci de surf pe care angajații 
le-au sprijinit de perete. Yvon Chouinard descrie moti- 
vul care se ascunde în spatele acestui fapt: 


Eu sunt un om de afaceri, dar tot am să fac lucru- 
rile în stilul meu. Am de gând să încalc o groază de 
reguli și să şterg diferenta care se face între muncă și 
joacă. Așa că avem o politică aici — se numeste 
„Lasă oamenii să meargă la surf“. O politică prin 

care atunci când vine vorba de surf, oricine poate să 
meargă pur și simplu să facă surf. La orice oră din zi 
o iei din loc și te duci la surf... Atitudinea aceea îţi 
schimbă toată viaţa. Dacă viata ta este concepută 
astfel încât poți să laşi totul baltă atunci când ai chef 
de surf, felul în care îţi petreci viaţa se modifică în 
totalitate. Și a schimbat toată compania noastră. 


Institutul Allensbach, principala organizație de son- 
dare a opiniei publice din Germania, își are sediul în 
câteva clădiri ale unor ferme din secolul al XV-lea, pe 
malul unui lac din sudul Germaniei. Vizitatorul care se 
plimbă pe aleile sale pietruite se simte transportat îna- 
poi în Evul Mediu, chiar dacă în timpul acesta aude cal- 
culatoarele vibrând încetișor în podurile de fân. Com- 
paniile ambulante ale Cirque du Soleil iau efectiv cu ele 
decorurile dezasamblate ale unei piațete de provincie şi 
le înalță peste tot pe unde se oprește circul, pentru a 
crea un cadru familiar. Copiii angajaților de la circ merg, 
la școală în aceeași clădire, indiferent că se află în Viena 
sau Stockholm, și toată lumea mănâncă la restaurantele 
din interiorul piațetei. 

Robert Shapiro descrie modul în care arhitectura 
unui loc de muncă, precum și hainele pe care se pre- 
supune că trebuie să le poarte lucrătorii la serviciu pot 
trimite mesaje foarte clare în sprijinul structurii respec- 
tivei organizații: 


Ei bine, atât îmbrăcămintea, cât şi modul în care 
erau amenajate birourile pe timpuri reprezentau sem- 
nale puternice în ceea ce privește ierarhia și puterea, 
fiind astfel concepute ca să impresioneze, să intimi- 
deze și să înspăimânte... pe cei care nu erau puter- 
nici... Auzeam vocea [numele companiei] vorbind cu 

mine și ceea ce-mi spunea suna așa: „Noi suntem 
foarte mari, iar tu ești foarte mic.” lar implicatia evi- 
dentă era: „Fă ce spunem noi și nimeni nu va avea de 
suferit.“ Asta exprima arhitectura. 


În mediile de lucru care produc fluxul poți auzi 
deseori voci de copii. Construcţia de centre de îngrijire 
a copilului în apropierea locului de muncă nu repre- 
zintă doar un aranjament convenabil pentru părinții 
foarte ocupați, ci și întoarcerea la un mod de viață mai 
natural, înainte ca diferențele de vârstă să erodeze legă- 
tura între generații. În mod similar, restaurantele vesele 
care servesc mâncare apetisantă, ca și locurile de rela- 
xare, pot schimba enorm atmosfera impersonală a unui 
loc de muncă. Anita Roddick explică modul în care 
evaluează caracterul unei companii: „Verific întotde- 
auna... băile și cantina — să văd, oare sunt niște locuri 
extrem de anoste?“ Din nefericire, majoritatea dintre 
ele sunt așa. 

Sentimentul acesta este împărtășit şi de William 
Pollard, care relatează modul în care amenajarea fizică 
a birourilor constituie o manifestare concretă a filozo- 
fiei firmei: 


Întrebarea pe care tocmai mi-ați adresat-o se aude 
permanent în cadrul companiei și este formulată de 
oameni din interiorul ei. „Cum se aplică aceasta la 
modul în care derulăm noi afacerea? Cum ne tratăm 
clienții? Ce produse avem? Ce servicii furnizăm? 
Cum să amenajăm, spre exemplu, biroul acesta?” 
Dacă mergi prin birouri, unul dintre principiile pe 
care le-ai putea observa este că nimeni nu muncește 
în spatele ușilor închise. Totul este deschis. Asta nu se 
întâmplă doar pentru că cineva a spus: „E mai plăcut 

să fie totul deschis.” S-a întâmplat din cauza cre- 
dinței fundamentale în modul în care ar trebui să 
lucreze oamenii impreună... este o filozofie de viată. 


Douglas Yearly, de la Phelps Dodge, oferă un exem- 
plu în privința modului în care modificarea conditiilor 
fizice de lucru poate fi primul pas în schimbarea 
întregii culturi a unei organizații: 


Pe vremea când conduceam fabrica din Los 
Angeles eram încă un „pustan“ de treizeci de ani, iar 
re aaa pe care le aplicam atunci le aplic şi acum. 
mi aduc aminte când am inființat fabrica, cum 
veneam la lucru devreme, la șase dimineața, când 
mi-am luat prima zi liberă... Când am pus mașinile 
în funcțiune, s-a umplut locul de șobolani care aler- 
gau în toate părțile. Așa că am zis: „E clar că avem o 
problemă de întreținere. Staţi să verific măsurile de 
protectie a muncii.” Măsuri de siguranță îngrozi- 
toare, plăți compensatorii mari pentru muncitori, 
probleme de calitate. Oamenii nu erau mândri de 
ceea ce făceau. Așa că am început să-mi petrec câte 
patru ore pe zi la fiecare etaj, umblând de la o 
mașină la alta, vorbind cu operatorii şi spunându-le: 
„Ce putem să facem mai bine aici? Avem o pro- 
blemă, trebuie s-o rezolvăm împreună, altfel nu vom 
reuși s-o scoatem la capăt.” Am început cu întreți- 
nerea și măsurile de siguranță. Locul a fost vopsit, 
strălucea de curățenie, oamenii se simțeau bine. 
Acoperișul avea ochiuri de geam ce nu fuseseră cu- 
rățate de treizeci de ani, și-apoi, deodată, ne-am tre- 
zit cu soarele californian pătrunzând prin ele. Locul 
era din nou curat, puteai să vezi dacă exista vreun 
defect. Și [am organizat] și întreceri. Mă plimbam 

prin fabrică purtând mânuși albe și alegeam cel mai 
curat departament din ziua respectivă, iar oamenii 
care lucrau acolo primeau gogoşi sau pizza, ori ceva 
de genul ăsta... In doi ani, fabrica făcea bani, era o 
mare reușită. 


Condiţiile ambientale cu impact asupra fluxului nu 
trebuie neapărat să fie cele de la locul de muncă efectiv. 
Spre exemplu, transportul zilnic poate avea efecte sem- 
nificative asupra productivității și bunăstării lucrăto- 
rilor. Problema drumului până la serviciu nu este una 
recentă: fermierii sicilieni trebuiau să se trezescă la trei 
sau patru dimineața ca să-și înșeueze măgarii pentru 
drumul lung pe care-l aveau de parcurs până la câm- 
purile lor îndepărtate. Dar măcar drumul călare era 
probabil mai liniștit decât cele două ore petrecute în 
traficul aglomerat pe care atât de mulți lucrători trebuie 
să-l suporte înainte de a cobori împleticindu-se din 
mașinile lor, extenuați și stresaţi, în locul de parcare al 
companiei. Companiile vizionare au început să pună 
autobuze la dispoziția angajaţilor care locuiesc departe 
și nu au acces la transportul public, măsură care nu 
numai că economiseşte carburant și scutește multe 
bătăi de cap, dar permite pasagerilor să citească, aju- 
tând totodată la formarea de legături între angajaţii 
care lucrează în departamente diferite și care nu s-ar 
întâlni în conditii obișnuite. 

Bineînțeles, ca în cazul tuturor lucrurilor bune, 
există un punct în care beneficiile încetează, dincolo de 
care încercarea de a oferi confort angajaților începe să 
semene cu un obstacol. După cel de-al Doilea Război 
Mondial, compania Olivetti, producătoare de mașini de 
scris (și, mai târziu, de calculatoare) s-a lansat într-un ex- 
periment utopic, reconstruindu-și sediul din apropiere 

de Ivrea, în nordul Italiei, sub forma unui campus com- 
pus din clădiri moderne cu un design remarcabil. Au 
fost incluse terenuri de atletism și piscine, precum și săli 
de concerte și teatre în care jucau actori profesioniști 
Dar, la momentul respectiv, stabilimentul cu alură de 
statiune era perceput de personal ca fiind o modalitate 
de exercitare a controlului din partea patronatului, în 
timp ce sindicatele au bănuit că era vorba de un truc al 
celor din conducere ca să atragă lucrătorii. Liderii de sin- 
dicat sunt de părere chiar și în prezent că managementul 
ar trebui să se limiteze la plata salariilor, lăsând bună- 
Starea muncitorilor în seama reprezentanților săi aleşi. 

Pe lângă ambientul fizic, un alt indiciu al calității 
vieții la locul de muncă îl reprezintă comportamentul 
oamenilor. Acolo unde nu există mult spațiu pentru 
flux, lucrățorii tind să fie posaci și au alura unor oa- 
meni învinși și extenuați. Prin contrast, într-un mediu 
ce favorizează fluxul, mișcările oamenilor sunt ușoare 
și exuberante, iar coridoarele răsună de glume și râsete. 
La scară largă, această diferență putea fi până de cu- 
rând observată dacă treceai cu maşina din Germania de 
Vest în cea de Est. Trecerea pe la punctul de frontieră, 
cu sârmă ghimpată și câini polițiști, era similară cu 
pătrunderea într-o lume ai cărei locuitori erau mânioși 
şi bănuitori în mod cronic. Este remarcabil cât de ușor 
pot fi create condiţiile care să facă viaţa să pară ori 
amară, ori plină de promisiuni. 

Sunt numeroase măsurile prin care membrii con- 
ducerii pot face ca ambientul emoțional din companie 
să fie plin de viaţă şi primitor. Unele dintre acestea sunt 
destul de evidente. Spre exemplu, într-un studiu al 
colegiilor remarcabile, pe care-l derulăm în prezent, le 
luăm interviuri autorităților, studentilor, membrilor 
din consiliul de administratie şi absolvenţilor pentru a 

vedea ce anume face ca școlile acestea să fie atât de 
ieşite din comun, Într-o instituție de arte liberale, majo- 
ritatea celor intervievaţi au menţionat preşedintele 
școlii și, printre virtuțile sale, cea mai des amintită a 
fost simțul umorului. Acesta nu se lua niciodată prea în 
serios, destindea atmosfera şedinţelor cu remarci pline 
de haz și lua parte la petrecerile studențești. Orice ast- 
fel de semnal din partea conducerii, în sensul că, deși 
munca trebuie luată în serios, nu numai la asta se 
reduce viaţa, nu poate decât să aibă un efect eliberator 
asupra moralului organizației. l 

Alte moduri semnificative de îmbunătățire a mediu- 
lui de afaceri implică stabilirea unor tactici care să per- 
mită oamenilor să se miște și să acționeze în libertate, să 
aibă control asupra îndatoririlor ce le revin și să aibă un 
cuvânt de spus în deciziile care le afectează munca. În 
restul acestui capitol, vom examina în detaliu modul în 
care aceste strategii pot ajuta la construirea unei organi- 
zații în care munca să devină o experienţă de flux. 


Premisele fluxului 


Este imposibil să creezi un mediu care să cultive 
Huxul fără implicarea celor aflați în poziții de vârf. Con- 
ducerea trebuie să accepte ideea că, înainte de produse, 
profit și cotă de piață, este în primul rând responsabilă 
pentru bunăstarea emoțională a lucrătorilor săi. Puţini 
executivi îşi asumă această sarcină cu mai multă exu- 
beranţă ca Anita Roddick, care povestește cum începe 
uneori o ședință de consiliu sau o conferinţă cu investi- 
torii financiari, făcând următorul anunţ: „Ei bine, cred 
că nu ne vom extinde în anul ce vine. Tot ceea ce ne 
dorim este să avem parte de mai multă distracție.“ (Și 
apoi adaugă: „Îi vezi cum se fac albi la față.”) 

Nu oricine s-ar simţi confortabil muncind — sau 
investind — într-o afacere pentru care distracţia este 
mai importantă decât dezvoltarea financiară. Vor exista 
întotdeauna companii care se iau foarte în serios şi care 
se implică în jocul pieței de parcă aceasta ar reflecta o 
realitate fundamentală. Mulţi angajați continuă să se 
îmbrace la patru ace, să-și încuie servietele din motive 
de securitate și să se conformeze regulilor ce li se trans- 
mit fără să pună nicio întrebare. Dar dacă suntem preo- 
cupaţi de dezvoltare și fericire, și nu de afaceri, ca de 
obicei, atunci ar trebui să ne gândim cum să transfor- 
măm limitele mohorâte ale slujbelor obișnuite în locuri 
care să stimuleze fluxul. 

Mulţi lideri sunt deja în curs de implementare a 
principalelor condiţii de favorizare a fluxului, sau 
măcar înțeleg cum să facă acest lucru în teorie. De 
exemplu, Mike Murray, de la Microsoft, descrie cele trei 
„lucruri obișnuite“ care determină succesul unei echipe 
de afaceri: 


[Numărul unu:] Dacă managerul se asigură că 
fiecare membru al echipei are obiective foarte clare, 
care se aliniază la nevoile companiei... Numărul doi: 
dacă managerul se pricepe într-adevăr să planifice 
toate activitățile de dezvoltare necesare pentru ca 
munca să decurgă lin în cadrul echipei. Și numărul 
trei, dacă managerul este cu adevărat bun la menti- 
nerea comunicării și a feedbackului... 


Observaţi cum, în câteva propoziții concise, Murray 
defineşte factorii — obiective clare, feedback bun, pro- 
vocări în vederea dezvoltării — care stimulează 
sporirea abilităților lucrătorului și permit apariția 
fluxului, contribuind în același timp la eficacitatea echi- 

pei. Desigur, după cum spune şi vechiul proverb, este o 
mare diferenţă între a spune și a face. Așadar, cum pot 
fi efectiv implementate aceste idei valoroase? 


Clarificarea obiectivelor organizaționale 


Este greu pentru muncitori să se concentreze asupra 
îndeplinirii obiectivelor rompaniei dacă nu le înțeleg — 
sau, mai rău, dacă le înțeleg greșit. Poate că cea mai des 
menționată trăsătură a unei organizații sănătoase este 
comunicarea bazată pe încredere. În cazul în care sub- 
ordonații nu pot avea încredere în angajamentul lideri- 
lor, în viziunea și în valorile companiei, și în cazul în 
care liderul nu poate avea încredere că subordonații săi 
vor fi oneșşti, organizația se va autodizolva în curând. 
Un bun exemplu al modului în care funcționează încre- 
derea în cadrul unei companii este cel furnizat de Max 
DePree, directorul companiei producătoare de mobilier 
de birou Herman Miller, al cărei director de vânzări era 
pe punctul de a încheia un contract de mai multe mili- 
oane cu o unitate militară. În momentul acela, ofiţerul 
însărcinat cu aprovizionarea a lăsat să se înțeleagă că 
aștepta niște bani pentru acceptarea contractului, chiar 
dacă era cea mai bună ofertă pe care o primise, Phil, 
directorul de vânzări, a informat clientul că firma sa nu 
acceptă așa ceva. 

„Bine, a replicat ofițerul de la aprovizionare, dar 
toată lumea o face,“ 

„Nu, a răspuns Phil, noi nu procedăm așa.“ 

„Păi, atunci mă văd nevoit să iau legătura cu șeful 
dumneavoastră. și probabil că o să vă pierdeţi slujba.“ 

lar Phil a răspuns: „Ah, nu, ceea ce o să pierdem este 
comanda.“ 

Motivul pentru care Phil putea reacționa cu o astfel 
de siguranţă de sine era că avea încredere în faptul că 
directorul executiv îi va susține decizia de a nu face o 
plată ilegală, chiar dacă în felul acesta ar fi compromis 
comanda. Avea încredere în șeful lui, care, la rândul 
său, putea să aibă încredere că Phil nu se va dezice de 
valorile companiei. După spusele lui DePree, povestea 
a avut un final fericit: 


Și am obținut comanda, pentru că individul n-a 
putut să se întoarcă la superiorul lui și să-i explice 
de ce nu putea să-i dea comanda celui care le făcuse 
oferta cea mai avantajoasă. Dar, într-un astfel de caz, 
Phil trebuia să mă cunoască destul de bine ca să 
adopte o astfel de atitudine și să spună; „Ei bine, 
ne putem permite să pierdem comanda. O să ne 
descurcăm.“ Cred că una dintre sarcinile unui lider 
este să clarifice foarte bine acest aspect în cadrul 
organizației. 


O poveste foarte asemănătoare a fost relatată de 
William Stavnopoulos, director executiv la Dow 
Chemical, care definește valorile comune dintr-o com- 
panie ca fiind „cultura“ acesteia: 


Ca să vă dau doar un exemplu: în urmă cu vreo 
doi ani, cred că pe-atunci se întâmpla, eram în toiul 
unor negocieri foarte delicate cu o altă companie. Eu 
nu eram implicat personal. Se ocupau de asta anga- 
jați de-ai mei. Și nu mai aveam mult până să înche- 
iem o înțelegere. Cealaltă companie recomandase o 
soluționare care, din punct de vedere legal, era co- 
rectă. Dar ceva nu părea în regulă, înțelegeți? Pur și 
simplu oamenilor mei nu li se părea în ordine. Au 

plecat de la întâlnire. lar rezultatul negocierilor era 
foarte avantajos pentru noi din punct de vedere 
financiar — extrem de avantajos! Au părăsit ședința, 
au refuzat să accepte învoiala și apoi m-au sunat 
să-mi spună și mie că refuzaseră. Era vorba de un 
instinct natural. Cu toţii simţiseră același lucru în 
timpul ședinței. Nu se punea problema că ar fi tre- 
buit să mă sune pe mine mai întâi și să mă întrebe ce 
părere am. Pur și simplu, au reacționat în felul acesta 
în mod automat. 

Asta înseamnă să ai o cultură... o cultură puter- 
nică. Apoi trebuie să te mândrești cu oamenii care 
procedează astfel. Și tocmai ca să obținem acest 
lucru ne zbatem noi aici. Acestea sunt reflexe natu- 
rale. Nu trebuie să te gândești la ceea ce faci. Nu tre- 
buie să te gândești la acele lucruri. Pur și simplu, 
refuzi s-o faci. 


Există mai multe motive pentru care astfel de obiec- 
tive nu sunt clare în multe organizații, și ne este de 
folos să le trecem în revistă ca să vedem dacă ele se 
aplică și în cazul propriei dumneavoastră companii. În 
primul rând, s-ar putea ca misiunea organizației (sau a 
echipei, sau a lucrătorului individual) să nu fie clară pen- 
tru toată lumea, inclusiv la nivelul conducerii. Cu alte 
cuvinte, nici măcar directorul executiv sau consiliul de 
administraţie nu și-au asumat sarcina de a defini sco- 
pul organizației. Dacă astfel stau lucrurile, este respon- 
sabilitatea nivelului ierarhic următor să supună pro- 
blema atenţiei superiorului și să încerce s-o rezolve. Fie- 
care organizaţie bine condusă nu are numai un bun plan 
de afaceri, ci și un set de valori esențiale care își găsesc 
exprimarea în comportamentul celor din conducere și 

care sunt în permanență reafirmate prin intermediul 
declarațiilor scrise și al comunicării verbale. 

Majoritatea liderilor din afaceri ar fi de acord cu 
Anita Roddick în ceea ce privește importanța comu- 
nicării: „Cred că aceasta este una dintre cele mai impor- 
tante abilități ale unui conducător. Asta pentru că oricât 
de pasionat ai fi de ceva, dacă nu poți comunica acel 
lucru într-un mod incitant sau amuzant, și dacă nu ești 
capabil de patos, care este cea mai persuasivă formă de 
comunicare, ai putea la fel de bine să nu te afli acolo. 
Am urmărit atât de mulți oameni animați de intenţii 
bune, și totuși, se poticneau în cuvinte. Pur și simplu 
nu au deprinderile necesare. Este o artă. Este o artă pre- 
cisă, o abilitate.” 

Filozofia liderului din afaceri, în accepțiunea lui 
Alfred Zeien, fost director executiv la Gillette, este că 
acesta ar trebui să petreacă 90% din timpul său concen- 
trându-se pe „cei trei O”: oameni, obiecte, obiectiv. În 
timp ce selectarea, pregătirea și promovarea personalu- 
lui reprezintă elementul care consumă cel mai mult 
timp, stabilirea obiectivului este la fel de importantă: 
„Oamenii te întreabă ce întelegi prin «obiectiv». Obiec- 
tivul este timpul pe care-l petreci alături de oamenii 
care, în mod constant, se întreabă iar și iar care este 
scopul acestei întreprinderi. Care este motivul pentru 
care faci treaba respectivă? De ce ne-am îmbarcat toc- 
mai în această cruciadă? Care este scopul acestei 
acțiuni? Care este obiectivul contribuţiei tale? E o lecţie 
de morală implicată în toate acestea. Unii oameni spun 
că este vorba de motivaţie. Este vorba de a crea senti- 
mentul de a avea un țel în cadrul unei organizaţii. Indi- 
ferent dacă aș fi avut în subordine numai cincisprezece 
oameni sau patruzeci și cinci de mii, tot n-ar fi fost nicio 
diferență.“ 


CREAREA FLUXULUI ÎN ORGANIZAȚII 159 


În al doilea rând, misiunea nu le este clară celor din con- 
ducere. Mulţi oameni care ocupă poziții de autoritate se 
tem să nu pară neinformaţi și preferă să bâjbâie mai 
degrabă decât să-și recunoască ignoranţa. Și totuși, pro- 
verbul conform căruia singura întrebare proastă este cea 
care nu se pune se potrivește în mod special în acest con- 
text. Există multe modalităţi de clarificare a obiectivelor 
într-o echipă sau departament, inclusiv aceea de a-ți 
petrece timpul în solitudine și meditație, dar şi de a dis- 
cuta cu egalii, subordonații și superiorii. De obicei, o 
combinaţie între aceste strategii funcționează cel mai 
bine: este esenţial să judeci lucrurile singur, dar la fel de 
bine este și să examinezi faptele împreună cu colegii 
informați. 

În al treilea rând, se poate întâmpla ca misiunea să nu 
le fie clară subordonatilor. Aceasta este probabil cea mai 
trecventă cauză de confuzie într-o organizație, și s-ar 
putea datora mai multor factori. Mult prea des, presu- 
punem că numai pentru că noi înțelegem o situație 
aceasta este limpede pentru toată lumea. Ni se pare o 
pierdere de timp să ne asigurăm că toată lumea este pe 
aceeași lungime de undă, așa că tindem să facem aces 
lucru din ce în ce mai rar — în ciuda faptului că noi 
recruți pătrund în permanenţă în sistem și condiţiile fun- 
damentale se modifică. Lucrătorii fruntași pot dezvolta 
repede o viziune distorsionată în ceea ce privește priori- 
tățile companiei, ca să nu mai vorbim de ceea ce se 
așteaptă de la ei. Richard DeVos, de la Amway, descrie 
una dintre strategiile care garantează că obiectivele com- 
paniei sunt bine înțelese în rândul întregii organizații: 


Mă asigur că |personalul este] informat. Spre 
exemplu, în toţi anii în care compania a funcționat, 
organizam o ședință cu angajații în fiecare lună. 

[Procedam astfel] din respect pentru ei |și pentru că 
ne doream] ca ei să facă parte din companie, O dată 
pe lună ținem o ședință — care durează aproximativ 
o oră — și îi informăm despre cum au mers vânză- 
rile, dacă au crescut sau au scăzut, care sunt condiți- 
ile actuale. Le răspundem la întrebările legate de 
motivul pentru care am făcut sau nu anumite lu- 
cruri, și motivul pentru care am obținut acest profit 
si nu altul. Discutăm cu ei chestiunea referitoare la 
motivul pentru care nu au cu toții spaţii de parcare 
aproape de intrarea principală. Întrucât erau câteva 
mii de mașini, cineva era nevoit să parcheze în 
spate. Depindea oarecum de cine ajungea la serviciu 
la timp. Oricum, cu astfel de lucruri ne distrăm la 
şedinţele noastre. 

Asta înseamnă să le arăţi oamenilor respect. 
Atunci când comunici cu ei, le arăţi respect. 


Chiar și în cele mai bune condiții, informaţia se 
alterează rapid pe măsură ce este răspândită. Psiholo- 
gul Donald Campbell a întreprins o serie de experi- 
mente, în urmă cu mulți ani, care urmau modelul 
cunoscutului joc de copii numit „telefonul fără fir“. El 
așeza studenți pe un șir de scaune și îi citea primului 
'a ureche o poveste pe care acesta trebuia să o spună 
după aceea următorului student, și tot așa până când se 
ajungea la ultimul, care era apoi rugat să scrie povestea 
pe o foaie de hârtie. După cum bănuiţi, povestea care 
ajungea la capătul șirului semăna foarte puţin cu cea de 
la început. Dacă relatarea iniţială era despre modul în 
care o otrăvea John pe soţia lui, Mary, nu era neobișnuit 
ca aceasta să se termine cu Mary care-l otrăvea pe John. 

Astfel de confuzii sunt obișnuite în orice organizație 
și singurul mod de a le combate este de a face eforturi 

sistematice pentru a ține liniile de comunicatie des- 
chise. Cea mai eficace modalitate în sensul acesta este 
să-ți rezervi timp pentru discuții ocazionale cu fiecare 
membru al echipei, în cadrul cărora aceștia să poată fi 
interogaţi referitor la obiectivele principale ale muncii 
lor. În locul acestei abordări informale, același lucru se 
poate obține în ședințe publice. 

Un manager ar mai avea de câștigat și dacă ar 
medita asupra faptului dacă el este cel care își ține 
lucrătorii în necunoștință de cauză în mod inconștient. 
Nu este ceva neobișnuit pentru managerii care se simt 
nesiguri în poziția pe care o ocupă să folosească tacti- 
cile de genul „dezbină și cucerește“, păstrând infor- 
maţiile vitale doar pentru ei sau dezvăluindu-le persa- 
nalului în mod inechitabil. Această tactică ar putea fi 
folositoare pe termen scurt, dar mai devreme sau mai 
târziu va duce la confuzie şi va demoraliza echipa. 

Deși obiectivele pe termen lung dintr-o organizaţie 
sunt de obicei destul de stabile, prioritățile zilnice se vor 
schimba cu siguranţă, uneori atât de subtil, încât proce- 
sul e insesizabil. Dacă cei din conducere nu sunt atenți 
să redetinească obiectivele și să țină pe toată lumea la 
curent cu orice schimbări de direcție sau strategie, doar 
impulsul mecanic va fi cel care, pentru o scurtă peri- 
oadă de timp, va continua să niențină grupul pe drumul 
obișnuit. Ori de câte ori schimbarea este semnificativă, 
o ședință se poate dovedi de ajutor pentru a îmbina 
aprecierea reușitelor din trecut cu explicaţia noilor prio- 
rități și a motivelor ce au dus la asumarea lor. 

Christine Comatord Lynch oferă unul dintre obiş- 
nuitele sale instantanee pitorești referitoare la motivele 
pentru care comunicarea este atât de importantă, mai 
ales în cadrul micilor întreprinderi aflate la debut, care 

angajează lucrători cu pregătire într-un mediu ce se 
schimbă cu repeziciune: 


Atunci când te dezvolţi într-un ritm ameţitor, 
oamenii de la capătul lanţului nu pricep ce se întâm- 
plă. Cum pot fi ei implicați emoțional? Se simt în 
afara lanţului, iar atunci când își exprimă părerea, 
habar n-au despre ce vorbesc. De aceea este vitală 
comunicarea, și văd unele firme începătoare făcând 
treabă bună, angajaţii beau câte o sticlă de bere în 
fiecare vineri în timp ce-l ascultă pe director făcân- 
du-le o scurtă și neplictisitoare [prezentare]. „lată 
spre ce ne îndreptăm — cu toții vrem să găsim pro- 
dusul următor, haideţi să venim cu idei noi și cine 
iese câștigător primește cinci mii de dolari“, sau ceva 
în genul ăsta. Este o comunitate, vorbim de comu- 
nități. Vorbim de organizarea ei astfel încât oamenii 
să depună efort, nu doar să supraviețuiască. 


Obiective de realizat 


Simpla existență a unor ținte organizatorice bine 
definite nu este o condiție suficientă pentru experimen- 
tarea fluxului, deoarece mai este necesar să știm în 
fiecare clipă exact ce trebuie făcut și cât de bine. Există 
slujbe în care fiecare pas al activității este stabilit 
dinainte — așa cum se întâmplă de obicei în munca de 
asamblare —, dar majoritatea locurilor de muncă au 
mai multă libertate de mişcare în privința modului în 
care ar trebui îndeplinite sarcinile. Spre exemplu, este 
evident că țelul unui comis-voiajor este de a încheia o 
vânzare cât mai repede și mai profitabil posibil. Cu 
toate acestea, fiecare vânzare necesită o abordare oare- 
cum diferită: ar trebui să fie insistent sau reținut, glu- 

met sau serios, autoritar sau prietenos? Şi care aspect al 
produsului ar trebui scos în evidență — prețul, avanta- 
jele, siguranța, potrivirea cu utilizarea intenționată? 
Răspunsurile la aceste întrebări depind de multe varia- 
bile ce nu pot fi prevăzute dinainte, cum ar fi dispoziția 
clientului, nevoile sale și chiar și perioada din zi ori 
vremea de afară. Un bun comis-voiajor alege în mod 
intuitiv o strategie anume, potrivită ocaziei respective, 
și respectă scenariul ales cel puțin până se dovedește a 
fi nepotrivit. 

În multe organizaţii, mai ales în cele birocratice, o 
mulțime de timp și energie se irosesc pe ședințe și pro- 
ceduri care nu au niciun sens pentru cei care participă 
la ele, ci doar îi epuizează, Deborah Besemer, de la 
BrassRing, Systems, face o regulă din a clarifica obiec- 
tivul imediat al fiecărei ședințe de personal: „Atunci 
când inițiez o întâlnire cu anumite persoane din com- 
panie, începem cu: «Bun, care este scopul acestei între- 
vederi? Riscăm să irosim timpul a cinci oameni preț de 
o oră, asta înseamnă cinci ore din timpul companiei, 
hai mai bine să stabilim de ce ne aflăm aici». 

În repetate rânduri, oamenii s-au dovedit incapabili 
să-și definească propriile obiective și reguli de operare — 
ei pot executa cu conștiinciozitate ceea ce li se spune să 
facă, dar se arată prudenţi în ceea ce privește impro- 
vizarea sau schimbarea strategiilor atunci când se află 
într-un impas. În multe domenii, o astfel de lipsă de 
inițiativă nu poate duce decât la dezastru. Alpiniștii își 
pregătesc traseele până la cel mai mic detaliu, și nu este 
ceva ieșit din comun pentru o echipă de escaladare să 
petreacă zile întregi la poalele muntelui pe care urmează 
să se caţere, examinând suprafața stâncii prin telescoape 
și planificându-și fiecare dintre sutele de mișcări pe 
care le vor face după ce pornesc la drum. O astfel de 

muncă pregătitoare garantează de obicei reușita unei 
escaladări. Pe de altă parte, se întâmplă destul de frec- 
vent ca, odată porniţi la drum, alpiniștii să descopere 
că traseul arată relativ diferit de cum părea atunci când 
se aflau la baza muntelui. Stânca poate fi mai sfărămi- 
cioasă decât s-ar fi așteptat, mai acoperită cu gheaţă, 
având mai multe protuberanțe. În cazul în care echipa 
nu este dispusă să se mute pe un traseu alternativ, dacă 
circumstanțele o impun, ar putea să plătească scump 
această alegere. Aceeași abilitate de a-și păstra concen- 
trarea asupra obiectivului dorit și de a schimba strate- 
giile atunci când este cazul reprezintă aspectul care 
garantează succesul în orice activitate, de la şah la chi- 
rurgie sau afaceri, 

Ce poate face un manager pentru a dezvolta flexi- 
bilitatea în realizarea obiectivelor? Ca în orice alt dome- 
niu al vieţii, cea mai bună modalitate este să permiţi 
oamenilor să învețe făcând, și acolo unde este necesar, 
dând greș. Pare logic să începi prin a trasa o sarcină 
unei persoane fără a-i furniza instrucțiuni foarte pre- 
cise asupra modului în care s-o ducă la îndeplinire. De 
exemplu, rugați un subordonat să formuleze o cerere 
scrisă directorului general, în care să explice de ce ar fi 
necesar ca echipei să i se aloce un buget mai mare anu! 
viitor. Apoi, cu cererea în mână, rugaţi-l pe autorul 
acesteia să explice scopul fiecărui paragraf, poate chiar 
fiecărui rând și cuvânt pe care-l conţine. De ce au fost 
folosite tocmai cuvintele acelea pentru descrierea unei 
situații? De ce a subliniat acele chestiuni în mod parti- 
cular? De ce le-a expus în ordinea respectivă? 

Ideea unui astfel de exercițiu este de a demonstra că 
fiecare pas urmat în scrierea cererii reflectă o opțiune, 
că fiecare cuvânt — asemeni fiecărei mișcări a alpinis- 
tului de pe stâncă — ar trebui să țintească cu atenţie 

spre obţinerea obiectivului dorit. În același timp, ar tre- 
bui subliniat că nu există o modalitate „corectă“ de a 
schița un astfel de document. Forma pe care o ia depinde 
până la urmă de factori cum ar fi interesele personale 
ale directorului general, prioritățile curente ale com- 
paniei, randamentul recent al echipei — poate chiar și 
vremea de afară și perioada din zi. Indiferent dacă 
salariaţii comercializează gumă de mestecat sau fabrică 
echipament de aterizare pentru avioanele cu reacție de 
talie mare, este important să-i lași să înțeleagă că tot ceea 
ce fac se află sub controlul lor, că fiecare procedură este 
benefică în măsura în care ajută grupul în ansamblu 
să-și atingă obiectivele. 

Ocazional, poţi întâlni persoane care se pricep atât 
de bine să găsească fluxul în munca lor, încât vor 
accepta o slujbă cu parametri foarte restrictivi și-o vor 
transforma în ceva mult mai interesant, adaptând 
obiectivele de îndeplinire a sarcinii la propriile lor 
nevoi, chiar dacă nimeni altcineva în afară de ei nu este 
conștient de acest lucru. Spre exemplu, există ingineri 
constructori ocupați care abia așteaptă să calce rufe, 
deoarece, chiar dacă soția și copiii lor nu observă nicio 
diferenţă, ei înșiși își impun standarde atât de ridicate 
referitor la cât de bine ar trebui să arate o cămaşă căl- 
cată, încât pot simţi ò senzaţie de împlinire similară cu 
aceea trăită de un pictor care examinează o pânză abia 
terminată. Există muncitori care lucrează la linia de 
montaj și care își fixează singuri obiectivul de a înju- 
mătăți timpul necesar terminării normei, chiar și atunci 
când aceasta nu le aduce niciun avantaj în mod special, 
deoarece ritmul liniei de asamblare nu poate fi accelerat. 
Ei nu sunt recompensați cu un bonus sau cu o apreciere 
a meritelor lor, dar simt aceeași satisfacție ca un sportiv 
care continuă să-și depășească recordul personal. 

Ceea ce stă la baza acestei abilități de a fixa obiective 
este dorința individului de a fi atent la ceea ce face, de a 
investi energie psihică în acțiunile sale și în rezultatele 
acestora. Din nefericire, mulți lucrători vin la slujbă 
fără capitalul psihologic care le-ar permite să dezvolte 
strategii eficace în mod independent. Le este prea frică 
de eșec sau sunt prea plictisiți pentru a se deranja. Vor 
face ceea ce li se cere, dar nu vor putea concepe o me- 
todă mai bună de a opera. Singura măsură pe care o 
poate adopta managerul în acest caz este să pună anga- 
jații care nu manifestă nicio inițiativă în situaţii care să-i 
oblige să înveţe să se scufunde sau să înoate — unde 
managerul are rolul de salvamar pregătit să îi ajute, dar 
de neclintit în decizia lui. 


Cât de bine mă descurc? 


Cunoașterea precisă a sarcinilor care trebuie indepli- 
nite este de folos doar în măsura în care o persoană știe 
pas cu pas dacă se apropie de îndeplinirea obiectivului. 
Imaginați-vă că doriți să ajungeţi la o sursă de lumină 
aflată la celălalt capăt al unui coridor lung și întunecos. 
Vă doriți cu disperare să ajungeti în acel punct, dar să 
presupunem și că sunteți legat la ochi și aveți mâinile 
legate, astfel încât nu le puteți folosi pentru a verifica 
drumul prin întuneric. Oricât de hotărât aţi fi, tot v-aţi 
simți curând frustrat din cauza faptului că nu aveti 
nicio idee dacă înaintați vreun pic sau mergeţi pur şi 
simplu în cerc. 

Deşi nu la fel de rele ca acest scenariu imaginar, 
slujbele cu nivel scăzut de intenţionalitate determină 
oamenii să bâjbâie nesiguri din cauza lipsei de infor- 
matii legate de randamentul lor. Pentru a fi mereu infor- 
mat asupra progresului personal și pentru a te menţine 

concentrat asupra sarcinii imediate, trei surse majore de 
feedback merită dezvoltate ca un aspect obișnuit al activi- 
tăților noastre. Prima este feedbackul din partea altor oameni. 
Aceasta este inclusă în categoria mai generală a „comu- 
nicării“ analizată mai sus, despre care mulți manageri 
consideră că este cel mai important aspect al responsabili- 
tăților lor și care le lipsește deseori din organizații. 

Directorii de top iau măsurile necesare pentru a fi 
siguri că primesc ei înșiși feedback, păstrând în perma- 
nență legătura cu cei cu funcții și implicați în afaceri 
similare, iar la nivel intern, cu personalul-cheie din pro- 
priile lor firme. Spre exemplu, atunci când John Reed s-a 
aflat la conducerea firmei Citicorp, se întâlnea personal, 
de cel puţin două ori pe an, cu cei șase directori de bănci 
mondiale majore, și chiar mai des de atât cu directorii 
executivi ai unor companii precum GM, GE sau IBM. 
Petrecea de asemenea câteva ore zilnic vorbind la telefon 
cu cei aproximativ treizeci de oameni ai rețelei sale 
interne de la Citicorp și nu lua niciodată o decizie majoră 
fără să se consulte măcar cu unii dintre ei, 

Chiar dacă într-o manieră mai puțin formală, Anita 
Roddick culege în permanenţă informaţii: „Sunt o mare 
vorbăreaţă. Vorbesc la afurisitul ăla de telefon ori de 
câte ori sunt în birou,oriunde pot, pun mâna pe telefon 
și sun șapte sau opt persoane din toată lumea la care țin 
foarte mult... şi pur și simplu stăm la taclale." Timothy 
Rowe folosește telefonul într-un mod similar: 


Organizez ceea ce noi numim un „consiliu de 
bucătărie“, care este o conferință de opinii telefonice 
pe care o susțin cu un prieten din Madrid, un prie- 
ten din San Francisco sau un prieten care s-a aflat 
până de curând la Londra. Ne auzim la telefon din 
două în două săptămâni și vorbim preț de câteva ore 

despre ce se mai întâmplă... Este vorba de nişte pri- 
eteni vechi de-ai mei și ne folosim unul de altul ca 
de un fel de placă de rezonanţă pentru lucrurile care 
au loc în vieţile noastre, oferindu-ne o privire de 
ansamblu dezinteresată. 


Mulţi directori executivi își construiesc un sistem 
de sprijin alcătuit din cei cu bincţii similare și din 
experți din alte organizații la care pot apela în vremuri 
grele. Mike Markkula, cofondatorul companiei Apple 
Computer, spune: „Timp de treizeci de ani, au existat 
niște oameni pe care puteam să îi sun și să le spun: uite 
care-i problema mea. Mă ajutau întotdeauna.” Desigur 
că astfel de rețele nu apar automat; trebuie să ne arătăm 
de încredere, sinceri și dispuși să manifestăm reciproci- 
tate, calități ce nu sunt mereu apreciate într-un mediu 
de afaceri. 

Pentru a administra cu succes o organizaţie, trebuie 
de asemenea să îi cunoaștem foarte bine părţile compo- 
nente — în special oamenii care îi fac posibilă functio- 
narea. Enrico Randone, fost director executiv la Assicu- 
razioni Generali, una dintre cele mai mari companii de 
asigurare din Europa, susține că, pe măsură ce pro- 
mova în poziții superioare din cadrul organizației, a 
ajuns să cunoască personal aproape zece mii de direc- 
tori de sucursale, din Milano până la Manila, şi că dato- 
rită acestei familiarități cu personalul a ajuns până la 
urmă să solicite poziția cea mai de sus. 

J. Irwin Miller, de la Cummins, folosește un exemplu 
din Antichitate pentru a sublinia cât de esențial este 
pentru un lider să se afle în relații strânse şi să asculte 
oamenii din organizaţie: 

Cei mai buni lideri au avut întotdeauna rolul de 
mijlocitori. Asta merge inapoi până în epocile clasice. 
Nu ştiu dacă l-am întâlnit în scrierile lui Tucidide, 
dar a existat un general grec... iubit de soldaţii săi 
pentru că se comporta exact așa cum îi sfătuiesc să 
se comporte în zilele noastre consultantii în afaceri 
pe directorii executivi... Își cunoștea toți oamenii 
din subordine. Vorbea cu ei. Le cerea sfatul. Se gân- 
dea serios dacă să-l ia în considerare sau nu. Si îi 
informa asupra concluziei la care ajungea. Semăna 
cu modul în care ne sfătuiește să ne purtăm astăzi 
Peter Drucker, și asta se întâmpla acum 2 500 de ani. 


Deseori, într-o organizatie mare este greu pentru un 
lider să cunoască măsura exactă a afacerilor companiei, 
pentru că cei care le raportează se tem uneori să fie sin- 
ceri în privința problemelor. Șeful unei mari corporaţii 
multinaționale foloseşte următoarea strategie pentru a 
mentine liniile de comunicare și feedbackul deschise: 


Acum două săptămâni, am petrecut cinci zile 
călătorind în șapte orașe diferite, întâlnindu-mă cu 
angajații. Am stat de vorbă cu două până la trei sute 
de angajați de două ari pe zi — angajați diferiți —, 
timp de aproximativ o oră, explicându-le punctele 
mele de vedere și apoi lăsându-le la dispoziție o oră 
și jumătate ca să-mi pună întrebări, Acesta este 
modul în care te ţii conectat la pulsul afacerilor. 

„.. Trebuie să ies si să mă întâlnesc cu clienţii, să 
stau cu angajatii și să ies pe teren să văd ce se întâm- 
plă și să le ofer motivații. Săptămâna trecută mi-am 
petrecut-o în Asia, Aceleaşi lucruri, Am vizitat per- 
sonalul, fabricile, mi-am manifestat interesul pentru 

ceea ce făceau ei acolo. Așa se procedează, Nu poți 
face asta stând aici, la birou, 


Deborah Besemer descrie o altă sursă importantă de 
feedback: 


Cred că există o mulțime de modalități în care îţi 
poti verifica progresul. Una este să verifici prin inter- 
mediul clienţilor. Îţi poti verifica reputația pe piață și 
cred că valorile tale sunt cele care dau forma reputației 
de care te bucuri. Ne interogăm clienţii; acest lucru nu 
s-a mai făcut niciodată aici, Acum, sondăm clienții de 
două ori pe an, ca să vedem ce cred despre noi, 


Mult prea des, managerii au rețineri în ceea ce pri- 
vește faptul de a le permite altora să le influențeze pro- 
priile decizii, iar asta se termină cu secvența „pe locuri, 
fiți gata, start” tipică atât de multor eforturi risipite. 
Sau se ascund în spatele clișeului „nu am suficient 
timp“, deși consultațiile strategice dinaintea implemen- 
tării unei decizii majore ar economisi o groază de timp 
pe termen lung. 

La fel de important este şi faptul că managerii oferă 
genul de feedback care să le permită membrilor echipei 
să se bucure de muncă și să se dezvolte totodată. Ca 
oricare alt aspect legat de muncă, aceasta presupune 
investirea unei părți din rezervele de energie psihică, 
Trebuie să fim atenţi la detaliile performanței fiecărui 
subordonat, nu la atuurile și slăbiciunile lui. Evaluările 
anuale nu sunt suficiente; chiar și feedbackul trimestrial 
sau lunar este uneori prea general ca să fie de vreun 
ajutor. Un bun manager este asemeni unui dirijor în 
timpul unui concert, străduindu-se să audă cum cântă 
fiecare instrument al orchestrei, acum reducând volumul 

secțiunii de alămuri, acum cerând un sunet mai puter- 
nic de la suflători, conducând în același timp întreg 
ansamblul în armonie. 

Există multe moduri în care poți fi atent la perfor- 
mantă, unele extrem de instituționalizate, cum este 
practica pe care o descrie Richard DeVos: 


Ceea ce ne-a determinat să punem un departa- 
ment de relaţii publice să caute în presă acele po- 
vești ale oamenilor care fac lucruri ieșite din comun 
și lucruri bune. Și există o mulțime de astfel de per- 
soane în lume, care, de cele mai multe ori, nici nu 
sunt menţionate în ziar. Aşa că am inițiat un mic 
program prin care le seriam o scrisoare de felicitare 
pe care o semnam eu. Zece sau cincisprezece ani mai 
târziu, îi auzeai exclamând: „Ei, dumneavoastră 
sunteţi cel care mi-a scris o scrisoare.“ Încurajarea 
nu este un lucru mare, ci este un cumul de mărun- 
țișuri zilnice. 


Desigur, din cauză că o astfel de concentrare asupra 
unui „cumul de mărunţișuri zilnice“ poate consuma 
mult din timpul unui manager, feedbackul poate fi 
oferit și de mentori. Aproape fiecare lider din afaceri își 
aduce aminte de indivizi care l-au ajutat să-și îmbună- 
tățească performanța de-a lungul carierei. Majoritatea 
acestor mentori erau colegi mai experimentați, ale căror 
temperament și valori erau asemănătoare, mai degrabă 
decât persoane însărcinate cu funcția respectivă. Deborah 
Besemer subliniază unul dintre motivele pentru care 
mentorii sunt importanti: 


Pentru că trebuie să poți să-i spui mentorului tău 
lucruri pe care nu le poți spune șefului. Sau pe care 

n-ar fi indicat să le spui șefului. Cum ar fi: „Șeful meu 
e un neisprăvit. Ce mă fac în situația asta?” Sau unele 
lucruri în privința cărora ai nevoie de îndrumare sunt 
relaţiile cu colegii tăi. „Nu știu cum să procedez cu 
tipul ăsta. Mă scoate din minţi. Cred că e un neispră- 
vit.“ Sau ceva în genul ăsta. Nu m-aș duce la șef să-i 
spun lucrurile astea. 


Feedbackul imediat, specific, este unul dintre instru- 
mentele cele mai eficiente pentru a ajuta lucrătorii să-și 
îmbunătățească performanta. În funcţie de genul de 
afacere pe care o conduci, aceasta ar putea presupune 
să circuli prin magazin în fiecare zi, să citești memorii, 
să verifici planuri sau să urmărești cifra vânzărilor — 
și, în același timp, să pui mereu întrebări, să ceri opinii, 
să comentezi, să sugerezi, să lauzi şi să corectezi. Bine- 
înțeles, pericolul de a exagera cu genul acesta de feed- 
back este „micromanagementul“; în mod similar, tre- 
buie să ne abținem să intervenim atunci când lucrurile 
merg, bine. Micromanagementul și-a căpătat pe bună 
dreptate proasta reputaţie din cauza faptului că cei care 
îl practică sunt convinși că numai ei știu cum se fac 
lucrurile bine și vor ca toţi ceilalți să le urmeze exem- 
plul. Un manager se va dovedi mult mai înțelept atunci 
când încearcă să învețe, cu ajutorul lucrătorului, cum 
poate fi îndeplinită mai bine o anumită slujbă. 

Una dintre concluziile sociopsihologiei este aceea că 
s-a dovedit a fi mai puţin eficient să îi spui unei per- 
soane: „Ai făcut asta greșit“ în loc de: „Hai să vedem 
dacă lucrul ăsta poate fi făcut mai bine în alt mod”. 
Atunci când concentrezi un comentariu asupra altei 
persoane (Tu ai făcut asta...), aceasta va inventa tot 
felul de scuze care interferează cu abilitatea și moti- 
vaţia sa de a învăţa. În timp ce, dacă acel comentariu 

este îndreptat către performanța însăși, asta se inter- 
pretează ca fiind ceva mai puțin ameninţător și, prin 
urmare, probabilitatea de învățare sporește. 

A doua sursă de informaţie este feedbackul provenit 
din munca însăși. Unele slujbe au sisteme de măsurare a 
performanței încorporate: atâtea rebuturi rezultate în 
timpul zilei, cu un anumit număr de defecte, sau atâtea 
unităti vândute clientilor. Succesul unor tehnici recente 
de management, cum ar fi TQM, se datorează în parte 
faptului că acestea ajută organizațiile să cuantifice per- 
formanța firmei. Din nefericire, metodele de punere în 
practică a acestui aspect sunt uneori cam arbitrare și nu 
reușesc să reflecte valoarea adevărată. Dar să ai cote de 
nivel care să-ți măsoare efortul este un lucru ispititor și 
le face slujba mai plăcută celor care le folosesc. 

Indiferent de tehnica utilizată, este responsabilitatea 
managerului să explice clar care sunt obiectivele, astfel 
încât lucrătorii să aibă acces la ele și să aprecieze cât de 
bine se descurcă în îndeplinirea lor. În același timp, 
managerii ar trebui să stabilească indicatori similari 
pentru propria lor performanţă. Unii directori executivi 
întocmesc liste cu „de făcut“ și chiar și liste de liste, pe 
care le actualizează în fiecare zi. Fiecare punct bifat 
oferă o mică tresărire de satisfa-ție. 

În sfârșit, feedbackul poate veni din propriile standarde 
personale. Un lider adevărat se bazează mai puțin pe 
semnalele exterioare și mai mult pe sentimentul inte- 
rior legat de ceea ce constituie o treabă bine tăcută. O 
astfel de convingere își are fundamentul în experienţă, 
dar, uneori, devine atât de mult o parte constitutivă a 
unei persoane, încât pare o judecată intuitivă, naturală. 

Nu este ușor pentru manageri să insufle acest senti- 
ment lucrătorilor lor. Cea mai bună strategie este de 
a-și trasa clar propriile standarde și apoi de a profita de 

orice oportunitate pentru a le pune în aplicare la locul 
de muncă, astfel încât ceilalți să ajungă să le recunoască 
și să înveţe din ele. În unele cazuri, aceasta ar putea 
include refacerea unui lucru de mai multe ori, chiar și 
atunci când eşti contra cronometru, până când acesta se 
apropie cât mai mult de perfecțiune. În mod alternativ, 
dacă un lider face rabat de la calitate, toată lumea va 
trage concluzia că nu trebuie să ia standardele în serios 
și că acestea pot fi abandonate ori de câte ori are chef. 

Dacă performanţa slăbește, merită să discuţi pro- 
blema fățiș, ca pe o ocazie de reafirmare a standardelor 
de bază. Fără să dai vina pe cei implicați sau să-i faci de 
râs, ar trebui revăzute circumstanţele și evaluat fiecare 
pas al procesului împreună cu comitetul de conducere, 
cerând sugestii în privința modurilor în care ar putea fi 
îmbunătățită performanţa. . 

Obţinerea și oferirea feedbackului sunt activități care 
reclamă mult timp, putând consuma mai toată energia 
psihică a unui lider. Totuși, o astfel de activitate nu 
poate fi considerată timp irosit în van, căci, în lipsa ei, 
nu ai avea cum să cunoști adevărata stare a unei organi- 
zații, ceea ce, la rândul său, face manageriatul imposibil. 
Curentul de informaţii ce traversează o organizație este 
sursa sa de vitalitate, care permite răspunsuri adap- 
tabile la schimbări interioare și exterioare. Și, mai exact, 
în lipsa feedbackului, nu poți învăța și nu poți evolua — 
nu există decât rutină și o apatie mecanică. 


Echilibrul dintre provocări și abilități 


Mediul de lucru determină într-o mare măsură cât 
de bine se poate dezvolta o persoană angajată acolo. 
Unii oameni vor găsi modalități de a da randament 
maxim indiferent unde se află, dar este responsabilitatea 

managerului să pună la dispoziție oportunități pentru 
abilitățile fiecărui lucrător în parte, astfel încât acestea 
să fie folosite și cizelate în cel mai înalt grad. În acest 
sens, „abilitățile“ nu se referă doar la tehnică şi cunoş- 
ci la întreaga gamă de capacități umane pe care le po- 
sedă o persoană, inclusiv valori, emoții, umor și com- 
pasiune. În cazul în care toate acestea nu-și găsesc 
exprimarea în muncă, locul de muncă nu va fi unul în 
care să prospere complexitatea. 

Prima și cea mai evidentă decizie pe care ar trebui să 
o ia un manager atunci când face angajări este să întrebe: 
se potrivește candidatul cu obiectivele şi valorile organi- 
zației noastre? Companiile sunt la fel de diferite între ele 
cum sunt triburile din Noua Guinee unele de altele. 
Unele sunt formate din vânători de capete fioroși, altele 
sunt populate de fermieri pașnici. O tânără ambițioasă 
care s-ar simţi în largul său la Mckinsey ar putea la fel 
de bine să se plictisească lucrând la L.L. Bean. Un tânăr 
cu puternice valori ambientale ar fi o achiziţie valo- 
roasă pentru Patagonia, dar probabil nu și pentru 
Exxon. Dată fiind diversitatea din culturile corpora- 
tiste, un comis-voiajor sau un programator de sistem 
care ar fi mană cerească pentru compania A, s-ar putea 
dovedi un ratat în compania B. 

Nu putem construi o organizație coerentă dacă 
oamenii care-i aparțin au valori diferite, așa că este în 
beneficiul tuturor să ne asigurăm că alăturarea acestora 
este potrivită. Ceea ce nu înseamnă, totuși, că toată 
lumea din companie ar trebui să aibă același profil pe 
scara Myers-Briggs, întrucât diversitatea de tempera- 
mente și perspective constituie o componentă foarte 
folositoare într-o afacere bine echilibrată, Dar, în cazul 
în care prioritățile fundamentale referitoare la chestiu- 

nile importante și la operațiunile principale nu sunt 
impărtășite, e probabil ca acest aspect să genereze haos. 
Din nefericire, nu avem nicio metodă lipsită de pericole 
pentru garantarea unei armonizări esențiale a valorilor, 
așa că o mare parte din decizia cu privire la angajare va 
depinde de intuiţia managerului. 

O companie poate fi foarte ușor distrusă în cazul în 
care consiliul de administrație angajează un director 
executiv pe baza succesului de care acesta s-a bucurat 
in cadrul altei companii, fără să ia în considerare dacă 
valorile lui se potrivesc cu ale sale. Valorile esențiale 
din cadrul oricărei organizații au tendința să se erodeze 
sub acțiunea fiecărui nou angajat care — pe bună drep- 
tate sau nu — are unele opuse. Acesta este motivul 
pentru care „companiile vizionare“ studiate de Collins 
și Porras își promovau liderii aproape în exclusivitate 
din interior, în timp ce companiile care nu aveau succes 
preferau să caute „salvatori“ din afara firmei. 

Odată persoana angajată, mi se pare logic ca ea să 
înceapă de la nivelul cel mai puţin solicitant, acolo 
unde există cele mai scăzute provocări. În poziţia res- 
pectivă, un superior poate aprecia ușor atuurile și slăbi- 
ciunile noului venit, permițându-i în acelaşi timp să 
comită greșeli fără consecințe devastatoare. În mod 
alternativ, unele firme preferă să arunce noii angajați 
acolo unde apa e adâncă, ca să zicem asa, si să vadă 
dacă supraviețuiesc. Deși aceasta este o procedură care 
economisește timp, selectând personalul, poate duce 
de asemenea la o mare tluctuaţie a mâinii de lucru si la 
epuizare prematură. 

Putem judeca ușor din ce este plămădită o persoană 
atribuindu-i niste sarcini simple, cum ar fi să noteze 
adresa pe plicun sau să îndosarieze documente, ori 
sarcini similare pentru personalul din poziții mai 

inalte. Napoleon obișnuia să spună că nu poți deveni 
un bun general dacă nu ai învățat să primeşti ordine de 
la un sergent. Slăbiciunile personale ale unui angajat se 
dezvăluie singure uneori prin modul în care acesta face 
compromisuri sau se sustrage de la o sarcină simplă. 
Aceasta oferă oportunitatea ideală managerului să 
inceapă să ofere feedbackul potrivit și să direcționeze 
angajatul pe calea cea dreaptă. 

In același timp, trebuie să fim atenţi la momentul în 
care angajatul este gata să-și asume stadiul următor de 
responsabilitate. Epuizarea nu este cauzată doar de prea 
multă muncă, ci și de prea puţină. Nu este ușor să osci- 
lezi între stres și plictiseală, dar un manager trebuie să-și 
asume această provocare şi să-și îndrepte lucrătorii într-o 
direcţie care să le permită să-și valoritice potențialul. 

Pentru a putea aprecia nivelul optim de provocări 
destinate angajaților, este util să fii familiarizat cu abili- 
tățile lor particulare. În acest sens, au fost concepute o 
serie de teste psihologice pentru măsurarea capacită- 
ților cognitive sau pentru clasificarea trăsăturilor na- 
țive — cum ar fi caracterul extrovertit, perseverența sau 
creativitatea. Nu cu mult timp în urmă, oamenii erau 
sfătuiți să studieze rezultatele acestor teste și apoi să 
insiste asupra acelor domenii în care s-au dovedit a fi 
cei mai slabi, cum ar fi vocabularul sau tehnicile de 
negociere. Opinia generală tavorizează următoarea abor- 
dare: stabilește-ți punctele forte și construiește plecând 
de la ele. În mod sigur, este și mai plăcut, și mai pro- 
ductiv să pleci de la cunoștințele pe care le ai, în loc să 
te chinuiești în contra firii — cu condiţia să ai oportuni 
tatea de a aplica acea ştiinţă în cadrul organizației. 

Ar fi bine acum să ne întoarcem la Figura 2 din Capi- 
tolul 4, Uitându-ne la schemă, cât timp aţi zice că petrec 
membrii cei mai valorosi ai echipei dumneavoastră pe 

diferite „canale“? Se întâmplă ca, uneori, unul dintre ei 
să pară stresat și altul deprimat? Ar putea asta să aibă 
vreo legătură cu provocările sarcinii ce le-a fost atri- 
buită, și dacă da, ce ați putea face să îi aduceți în zona 
de flux? De fapt, nu ar fi o idee chiar așa de rea să vă 
adresați aceste întrebări dumneavoastră inșivă. 

Echilibrul ideal între provocări și abilități nu poate 
fi menţinut niciodată prea mult timp. Una sau alta din- 
tre componente este de obicei predominantă, moment 
în care sunt necesare ajustări. Un angajat care este pe 
cale să se însoare, sau să-și cumpere o casă, ori să i se 
nască un copil va veni la serviciu având deja o parte 
din energia psihică implicată în schimbările din viața 
sa personală, astfel încât provocările pe care putea să 
le rezolve înainte cu mare ușurință îi pot părea acum 
stresante. În astfel de cazuri, un bun manager are posi- 
bilitatea să ușureze încărcarea cu sarcini până la stabi- 
lizarea situației. 

Deborah Besemer descrie una dintre modalităţile de 
a rezolva astfel de situații: 


Unul dintre lucrurile pe care le facem este să aflăm 
din conversațiile cu angajatul dacă este vorba de o 
situație temporară sau s-a transformat cumva într-o 
stare de fapt. Asta pentru că uneori [există] o situaţie 
temporară în care sunt obligați să coopereze cu cineva 
cu care nu vor să aibă de-a face, fie că e vorba de un 
client nemultumit sau de un coleg, ori de altcineva, Să 
fie un lucru de scurtă durată sau să fie vorba de o 
situație de lungă durată, [in care] nu există o potrivire 
între ceea ce te face fericit la locul de muncă și ceea ce 
trebuie să facem noi. Și ăsta ar putea fi un motiv să-ți 
iei tălpășița. Sau este o situație temporară, și-n acest 
caz ce putem noi face ca s-o ameliorăm? 

„.. Echilibrul este unul dintre aspectele extrem de 
variabile. Esti nemulțumit de slujba ta pentru că nu 
mai ai timp de nimic altceva — a devenit copleși- 
toare. Și sunt extrem de atentă la acest aspect, pentru 
că un lucru pe care l-am observat de-a lungul anilor 
este numărul oamenilor doborâţi de oboseală, Și ce 
putem face în privința asta? Este doar o situație tem- 
porară, datorată faptului că suntem pe punctul de a 
ieși pe piață cu un produs nou, așa că tu trebuie să 
muncești nopțile şi weekendurile, sau este o regulă a 
companiei care obligă pe toată lumea să muncească 
orele respective, ori e vorba de faptul că abilitățile tale 
nu sunt de fapt pe măsura slujbei, așa că ești nevoit să 
lucrezi mai multe ore ca să-ți poți termina treaba? 


S-ar putea să vină o vreme când performanţa unui 
angajat să fie atât de nesatisfăcătoare, încât singura 
soluție care-ţi rămâne este să renunți la el. In general, 
managerii consideră concedierea subordonaţilor drept 
cel mai urât aspect al slujbei lor. Mike Markkula este o 
persoană care a elaborat o metodă de ameliorare a 
îmbinării fericite dintre abilități și provocări ca pe o 
alternativă la concediere. O numește „Principiul Peter 
de Reciclare“, o variantă a faimosului „Principiu Peter“: 

Mergeam la persoana respectivă și îi spuneam: 

„Nu vreau să te jignesc, dar se pare că abilităţile tale te 

recomandă ca fiind mai potrivit pentru slujba asta de 

aici. Întâmplător, nu se plătește la fel de bine, dar dacă 

o ţii pe drumul ăsta şi ai rezultate, atunci poate te poți 

întoarce din nou la ceva mai bun. Dar nu putem să 

facem în continuare ceea ce facem acum.“ Unii se sim- 
teau ofensați și-și dădeau demisia. Alţii mergeau să 

facă [cealaltă slujbă] și câțiva dintre ei chiar excelau. 
Așa că acesta era un mod de a rezolva problema. 


Factorul important ce trebuie reținut este că dezvol- 
tarea personală este contingentă cu balanța oportuni- 
tăților de acțiune și a capacităților de întreprindere cu 
care se confruntă o persoană la serviciu. Unele dintre 
cele mai semnificative șanse pentru obținerea diferen- 
țierii și integrării sunt cele pe care le oferă slujba. Este 
greu să devii o persoană complexă în condiţiile în care 
slujba nu încurajează dezvoltarea abilităților tale unice 
și nici sentimentul că ești parte integrantă dintr-o 
acțiune comună. 

Disponibilitatea constantă de noi provocări este un 
element specific afacerilor, care le imprimă totodată 
caracterul antrenant. Aceasta este trăsătura cel mai des 
menționată de majoritatea liderilor din afaceri atunci 
când sunt întrebaţi ce le place mai mult la slujba lor. 
James Davis este inspirat de „provocare și de alcă- 
tuirea echipei — dar și aceasta face parte tot din provo- 
care. Vreau să spun că e vorba în primul rând de pro- 
vocarea în sine și abia apoi de orice altceva“. Deborah 
Besemer explică: 


Îmi place ritmul. Îmi place felul în care se 
schimbă lucrurile, și se schimbă cu repeziciune, și 
faptul că te confrunți mereu cu noi provocări din 
cauza ritmului de schimbare. Mă incită foarte mult 
provocarea și dezvoltarea. Urăsc ștachetele cobo- 
râte. Le urăsc. Am trecut și prin asta. Nu-mi place 
deloc. Îmi place să alcătuiesc echipe. Mă motivează 
foarte tare. Sunt aproape ca un părinte atunci când 
mă simt mândră de angajații mei. 

Tema dezvoltării impulsionată de provocări noi 
este menționată de mulți lideri, printre care și Jack 
Greenberg de la McDonald's: 


Sunt de părere că dacă nu te dezvolti, te împu- 
ținezi. Nu se pune problema că poți menține 
statu-quoul. Nu cred că așa ceva este posibil în afa- 
ceri. Prin urmare, fondatorul nostru obișnuia să 
spună: „Dacă ești verde, crești; iar dacă ești copt, 
putrezești.“... Ai nevoie de dezvoltare ca să stimu- 
lezi oamenii să-și menţină interesul în afacere, ca să 
le conservi energia și să clădești o organizaţie care să 
ofere oportunități pentru sprijinirea efortului comun 
și pentru generarea de profit. 


O altă condiţie care aduce munca mai aproape de 
starea de flux este oportunitatea de concentrare. În multe 
slujbe, întreruperile permanente duc la instalarea unei 
stări de urgenţă și de distragere. Stresul nu este atât 
rezultatul muncii grele, cât al necesității de a-ți muta 
atenţia de la o sarcină la alta, fără să detii vreun control 
asupra procesului. Dacă o persoană care se ocupă de 
câteva ore cu o problemă este întreruptă de un apel 
telefonic, s-ar putea să aibă după aceea nevoie de o 
jumătate de oră ca să ajungă înapoi la momentul la care 
se afla înainte de convorbirea telefonică. Atunci când o 
persoană A vine să discute despre problemele sale, tre- 
buie să îți reorganizezi mintea, astfel încât să privești 
lucrurile din punctul ei de vedere, ceea ce este în 
regulă. Dar dacă B, C și D vin la tine unul după altul cu 
problemele lor, ceea ce implică să-ți ștergi din minte de 
fiecare dată setul inițial de chestiuni și să o populezi cu 
elementele noilor personalități și ale problemelor lor 
specifice, lucrul acesta poate produce destul de repede 

un cutremur în conștiința ta. După câteva ore, creierul 
tău seamănă cu un jeleu tremurător. 

Managerul care nu-și lasă puțin timp pentru medi- 
tație în fiecare zi are toate şansele să se îndrepte spre 
epuizare. lar managerul care nu protejează în mod 
activ energia psihică a subordonaților săi de pericolul 
de a fi distrusă, va avea parte de un personal frustrat. E 
nevoie de încredere ca să respecţi o ușă închisă, ori 
spaţiul personal în labirintul compartimentărilor cubice; 
dar managerul care încurajează lucrătorii să aplice o 
politică gen „nu deranjați“, atunci când este cazul, e 
sigur că nu va regreta acest lucru. 

Puterea de concentrare ne poate fi distrusă nu 
numai de colegi, dar și de unele lucruri precum produ- 
sele noilor tehnologii. Unul dintre cazurile recente cele 
mai interesante este internetul. E-mailul este o invenţie 
minunată care accelerează comunicarea dincolo de 
visele noastre cele mai nebunești. Atunci când, în 1583, 
preotul iezuit Matteo Ricci și-a stabilit misiunea în 
China, a durat mai mult de un an ca o scrisoare a sa să 
ajungă la sediul central al ordinului din Europa și a tre- 
buit să mai aștepte un an ca să primească răspunsul. 
Acum, în doar câteva minute, poti primi răspunsul la o 
întrebare formulată din Beijing. În acelaşi timp, este 
ușor să dezvolți o dependenţă de acest curs lin de infor- 
maţii. Există unii manageri atât de preocupați de 
mesajele primite prin e-mail, încât nu ridică niciodată 
privirea de pe ecranele monitoarelor să vadă ce se mai 
întâmplă în lumea non-digitală. Fiecare întrebare nece- 
sită un răspuns imediat, si se simt vinovați chiar și pen- 
tru cea mai mică întârziere. Ca și în cazul altor minuni 
ale tehnologiei, trebuie să trasăm o limită și să preluăm 
controlul asupra mediului respectiv. Lumea nu se va 
prăbuși dacă refuzăm să fim sclavii poștei electronice. 

Dacă orice altceva dă greș, compania ar trebui să ia în 
considerare organizarea de seminarii despre cum 
anume să ne descurcăm cu fluxul de e-mailuri, astfel 
incât să nu interfereze cu restul slujbei. 

Multe s-au scris despre modul în care contribuie con- 
irolul asupra slujbei noastre la obținerea satisfacției în 
muncă, așa că nu mai trebuie să adăugăm prea multe 
despre acest subiect legat de flux, Ar trebui observat 
totuşi că ceea ce implică termenul de „control“ este 
deseori interpretat greșit. Unii oameni cred că dețin 
controlul doar atunci când toți parametrii unei situații 
sunt exact așa cum își doresc ei. ,„Obsedatul de control“ 
pretinde ca toată lumea să facă lucrurile întocmai cum 
vrea el, și respectă regulile cu sfințenie — totul trebuie 
să fie „așa și numai așa“. O persoană care urmărește 
controlul nu respectă independența colegilor săi, iar 
genul acesta de control nu este cel pe care îl experi- 
mentează în cadrul fluxului, 

Un chirurg nu poate deține controlul absolut asupra 
operației, deoarece există prea multe eventualități nepre- 
văzute — organismul pacientului poate avea o reacție 
neașteptată la anestezic sau la traumă. Poetul nu deține 
controlul total asupra poeziei pe care o scrie, deoarece 
liecare cuvânt nou sugerează idei și sentimente nebă- 
nuite, care necesită reacţii. Ceea ce se înțelege prin 
„control“ în aceste cazuri este mai degrabă sentimentul 
că, dacă situația o cere, indivizii în cauză deţin abili- 
tățile necesare pentru fixarea de noi strategii în vederea 
atingerii obiectivului final — vindecarea pacientului, 
compunerea unei poezii de calitate. 

Aceasta este exact posibilitatea de control care ar tre- 
bui să le fie pusă la dispoziție angajaţilor pentru obți- 
nerea fluxului la serviciu. Aceștia ar trebui să poată 
simţi că au un cuvânt de spus în privința modului de 

îndeplinire a îndatoririlor de serviciu, că sunt conside- 
rați capabili să găsească cea mai bună abordare impusă 
de o situaţie. Cu toate acestea, și în cazul de faţă, teh- 
nologia poate fi ușor folosită în mod eronat. Spre exem- 
plu, o mare companie de servicii publice decide să le 
dea lucrătorilor de la departamentul de service tele- 
foane celulare și dispozitive de localizare care pot sta- 
bili cu precizie locaţia acestora pe distanţa unui cvartal. 
Un calculator central monitorizează apelurile de service 
şi, în funcţie de problema pe care o implică, contactează 
cel mai apropiat lucrător și-i dă dispoziții referitoare la 
adresa clientului și la sculele și materialele necesare 
rezolvării problemei. De asemenea, computerul indică 
şi traseul cel mai scurt până la destinație, pentru fiecare 
lucrător în parte. 

Fără îndoială că această procedură este minunat de 
eficientă, rațională și logică. Dar rezultatul ei este că 
lucrătorii de la service, care se ocupau mai înainte doar 
de o anumită zonă, sunt trimiși acum la urgenţe în car- 
tiere noi. Înainte de introducerea sistemului, aceștia își 
planificau singuri traseul și-și stabileau prioritățile în 
mod independent. Rămas fără aceste optiuni, lucrăto- 
rul se simte dintr-odată ca o rotită dintr-un angrena), 
nicidecum ca un depanator cu putere de decizie. 

Ori de câte ori e introdusă o nouă tehnologie, e bine 
să ne întrebăm: care va fi efectul acesteia asupra plă- 
cerii generate de muncă? Nu ar fi greu să adaptăm dis- 
pozitivele de localizare computerizate astfel incât să 
poată fi controlate în primul rând de către persoana 
aflată pe teren și nu de biroul central. Alegerile pe care 
lucrătorul respectiv le face mai pot fi încă monitorizate, 
iar în cazul în care pierde timpul degeaba, managerul 
are posibilitatea să i se adreseze. Intre timp, e probabil 
ca acesta să aibă totuși parte de mai mult flux, fără un 

astfel de control! restrictiv — și probabil că se va dovedi 
1 mai productiv pe termen lung. 

Christine Comaford Lynch, o capitalistă curajoasă 
din Silicon Valley, definește foarte clar chestiunile 
implicate in controlul lucrătorilor: 


Văd o mulțime de manifestăn ale „obsesiei pen- 
tru control“, Aşa că îmi place atunci când oamenii îi 
împuternicesc pe alţii, pentru că a, parte numai de 
loialitate, ai parte de o persoană profund motivată. 
Și probabil că cineva care îti va oferi o groază de 
cicluri creative se va gândi, poate chiar în timp ce 
face duș: „Cum pot oare să îmbunătățesc acea cam- 
panie de marketing?” Asta pentru că e vorba de 
copilul lor. Asta face ca totul să pară altfel, așa că îmi 
place când văd aşa ceva. Şi chiar vezi așa ceva la câte 
o companie mai mare, totuși, eu cred că e mult mai 
distractiv cu cele aflate la debut, fiindcă riscul e re- 
compensat și nu pedepsit. Așa că treaba asta cu 
împuternicirea are o mare însemnătate, ca și spriji- 
nirea oamenilor și faptul că le dai o șansă. 


Un anumit aspect al controlului merită o atenţie 
aparte, şi acela este controlul asupra timpului. Am văzut 
cum o persoană pătrunsă de flux pierde noțiunea tim- 
pului la propriu. Ritmurile de efort și relaxare se suc- 
ced în mod organic, ca răspuns la activitatea insăși și la 
stările interioare ale persoanei, și nu ca rezultat al unui 
sistem abstract de măsurare a timpului. Cu toate aces- 
tea, în ultimele două secole, activitatea umană a fost 
din ce în ce mai mult modelată de orare impuse de 
nevoile producţiei industriale. Atunci când Stalin a 
decis să modernizeze URSS, a ordonat ca lucrătorii care 
ajungeau cu întârziere la fabrică de cel puţin două ori 

pe săptămână să fie împușcați, Nu mai e nevoie să pre- 
cizăm că a durat un timp până când familiile rusești 
neobișnuite cu timpul industrial s-au familiarizat cu 
noțiunea de punctualitate. 

Puţine aspecte ale muncii s-au schimbat mai mult în 
ultimele decenii ca rigiditatea programelor de lucru; 
tendința a ajuns să fie tot mai mult o întoarcere la o alo- 
care mai flexibilă a timpului. Se estimează că, la ora 
actuală, până la 40% dintre lucrătorii profesioniști din 
domeniile de lucru cu ritmul cel mai rapid de dezvol- 
tare din Statele Unite muncesc un număr de ore ne- 
standardizat. În cadrul multor companii, cum ar fi 
Organizația Gallup din Nebraska, angajații negociază 
timpul presupus necesar executării unei sarcini, apoi 
sunt liberi să o facă noaptea sau în weekend, iar în tim- 
pul săptămânii să stea acasă. 

În sfârșit, ultima condiţie universal menționată ca 
fiind parte din experiența fluxului este renuntarea la eul 
nostru. Preocuparea noastră pentru propria persoană 
este atât de accentuată, încât dacă ceva ne face să ne 
simțim conștienți de noi înșine, acel lucru ne subjugă 
atenţia cu prețul implicării totale în îndeplinirea sar- 
cinii. La fel se va întâmpla cu orice exemplu de critică 
personală, efect similar având și lauda nepotrivită, 
Reacţia noastră imediată este să începem să ne gândim 
că vom fi dați afară sau vom fi promovați; fiecare vari- 
antă este o distragere care întrerupe fluxul, nu numai 
pe moment, ci uneori pentru tot restul zilei și chiar mai 
mult de-atât. 

Prin urmare, este esenţial să ne amintim ce s-a spus 
mai devreme în secțiunea despre feedback: individul 
trebuie să-și concentreze atenția asupra performanței, 
nu asupra persoanei. Unor manageri le place să-și dea 
importanță muștruluindu-și lucrătorii de față cu colegii 

lor. Acesta este un impuls căruia ar fi mai bine să-i 
rezistăm, deoarece nimic nu face mai multe ravagii 
asupra conștiinței decât umilirea în public. Dacă tre- 
buie să ne criticăm subordonații, asta ar trebui să se 
intâmple într-o discuţie între patru ochi. 

Un angajat mereu conștient de sine, urmărind efec- 
tul pe care-l are asupra celorlalți, care este vanitos și 
gelos pe succesele altora, care insistă să-și păstreze 
drepturile și ține evidența câștigurilor suplimentare, 
probabil că nu a acumulat suficient capital psihologic 
pentru a fi capabil să intre cu ușurință în flux și să 
rămână acolo. El poate fi ajutat prin consiliere, precum 
și prin acordarea de credit și responsabilități, astfel 
incât, în cazul în care reușește să-și depășească nesigu- 
ranta, să poată să se implice în totalitate în realizarea 
sarcinilor. Bineînțeles că este de ajutor și dacă mana- 
gerul își poate ține propriul orgoliu în frâu. Din nou, 
modelarea comportamentului este mijlocul potrivit de 
a determina calitatea unei organizații. Dacă setul tre- 
buie să fie mereu cel care primește laude pentru fiecare 
reușită, dacă succesul este mai important pentru el 
decât calitatea muncii, devine în curând clar pentru 
toată lumea care sunt adevăratele lui priorități. 

Mulţi lideri care se confruntă cu probleme de succe- 
siune se bazează în alegerea persoanei care le va prelua 
funcţia pe măsura în care aceasta este caracterizată de 
egocentrism sau are ca puncte principale pe agenda sa 
de lucru cele mai bune interese ale organizației. Să oferi 
o promovare unei persoane care pune interesele perso- 
nale înaintea obiectivelor grupului transmite un mesaj 
negativ celorlalti angajați: asta spune că, pentru a 
ajunge în fruntea companiei, o persoană trebuie să fie 
egoistă. Lideri: care țin la bunăstarea organizatiei 
împărtășesc preocupările lui J. Irwin Miller: 

Pentru prea mulți tineri care ies de pe băncile 
școlilor de management principalul scop este urmă- 
torul: „Vreau să fac un milion de dolari înainte să 
împlinesc treizeci de ani.“ Ei nu-și spun: „Vreau să 
fac o treabă bună sau vreau să pun umărul la clădi- 
rea unei companii.” Nu sunt caracterizați de prea 
mult altruism și sunt condamnați la eșec dacă nu ad 
există cel puţin o calitate dezinteresată în valorile lor Fluxul ȘI sinele 
personale. 


Partea a treia 


Comentariul lui Miller este valabil și pentru contex- 
tul fluxului. Egocentrismul excesiv duce la eșec, deoa- 
rece devine insensibil la bucuriile muncii bine făcute 
sau ale ajutorului oferit altora, ori la ajutorul dat în 
clădirea unei companii. Din perspectiva adevăratei 
chestiuni de fond, persoanele cu astfel de agende de 
lucru nu pot fi niciodată considerate ca având succes. 


7 


Sufletul afacerilor 


Reușita unei organizații în ceea ce privește asigurarea 
unui loc de muncă plin de satisfacţii nu poate fi garan- 
tată prin simpla punere la dispoziţie a tuturor elemen- 
telor necesare fluxului. La fel cum alpiniștii au nevoie de 
un vârf de munte ca să se pună în mișcare, sau cum 
chirurgul are nevoie de o urgență medicală ca să se 
implice, tot așa lucrătorii au nevoie de un motiv care 
să-i constrângă să-și canalizeze energiile în muncă. 
C. William Pollard scrie: „Oamenii își doresc să mun- 
cească pentru o cauză, nu doar ca să-și asigure exis- 
tența.“ Plata unui salariu este un stimulent suficient pen- 
tru a-i motiva pe unii angajați să facă minimul necesar ca 
să scape ieftin, în timp ce pentru alții provocarea de a 
ajunge la conducerea organizaţiei reprezintă un motiv 
de concentrare satisfăcător pentru o perioadă de timp. 
Dar rareori aceste impulsuri se dovedesc suficient de 
puternice încât să motiveze lucrătorii să dea maximum 
de randament la serviciu. Pentru asta este nevoie de o 
viziune, un țel atotcuprinzător care să dea un sens 
muncii, astfel încât individul să uite de el în decursul 
sarcinii și să experimenteze fluxul, fără îndoieli sau re- 
grete. Cea mai importantă componentă a unei astfel de 
viziuni este un element pe care îl putem numi suflet, 

Ce este sufletul? 


„Suflet“ este un cuvânt oarecum învechit. El a fost 
abandonat de filozofi de când Kant a declarat că încer- 
carea de a-l defini este o sarcină fără nicio șansă de 
reușită, iar acum mai bine de o sută de ani, William 
James l-a șters din vocabularul psihologic, argumen- 
tând că este un termen superfluu pentru scopurile 
științifice. Astăzi, conceptul de suflet mai păstrează 
doar în domeniul religiei un punct de sprijin, dar chiar 
și acela precar. Totuși, ideea că există o esenţă vitală ce 
nu poate fi transformată în materia din care este alcă- 
tuit corpul uman încă mai exercită o puternică influ- 
ență asupra sistemului nostru de gândire. Cum putem 
explica acest lucru din punctul de vedere al descoperi- 
rilor științifice recente? Și ce relevanţă ar putea să aibă 
pentru managementul afacerilor? 

Ceea ce numim suflet este o manifestare a comple- 
xităţii obținute de sistemul nostru nervos. Fiecare orga- 
nizare a materiei, odată ce părțile sale componente au 
atins un anumit grad de complexitate, va manifesta 
trăsături care nu existau la niveluri mai joase ale orga- 
nizării. Forţele atomice, forțele electromagnetice și 
forța gravitațională impun materiei o disciplină la dife- 
ritele niveluri de structură anorganică. Atunci când 
moleculele anorganice s-au combinat pentru a sintetiza 
lumina și pentru a se reproduce, ele s-au transformat în 
plante care erau „vii“ într-un mod în care mineralele nu 
erau. Din această cauză, filozofii le-au atribuit existența 
unui „suflet vegetal“, care se credea a fi ceva adăugat 
substanței lor materiale inerte. Acum, însă, oricare ar fi 
lucrul care dă viaţă plantelor, acesta nu este un element 
vital adăugat materiei anorganice, ci rezultatul materiei 

anorganice înseși, care a ajuns la o anume complexitate 
și care a dus apoi la apariţia vieţii. 

În mod similar, explicaţiile de altădată atribuiau ani- 
malelor un „suflet senzitiv“ pentru a motiva faptul că 
acestea aveau capacitatea de a se mișca și de a experi- 
menta senzații în moduri în care plantele n-o puteau 
face. Și în acest caz nu explicăm diferența în termenii 
unei substanţe vitale unice, care separă plantele de ani- 
male, ci mai degrabă ca pe un comportament adecvat 
organismelor care și-au dezvoltat un nivel de organi- 
zare materială mai diferențiat și mai integrat. În sfârșit, 
întrucât ființele umane manifestă dovezi de gândire, 
voinţă şi percepție, ele sunt destinate să aibă un „suflet 
rațional“ care le permite să facă astfel de lucruri. În 
multe religii, mai există concepția potrivit căreia sufle- 
tul uman conţine esența divină pe care Dumnezeu a 
sădit-o în trupurile noastre. 

Pe lângă acestea, fenomenele care i-au determinat 
pe strămoșii noștri să creadă în suflet pot fi explicate 
presupunând că atunci când sistemul nostru nervos a 
atins un grad de complexitate la care nu mai ajunsese 
până atunci niciun alt tesut viu, procesele de gândire, 
sentimentele și voința au devenit la rândul lor posibile. 
Ființele au dezvoltat astfel o conștiință autoreflexivă, sau 
abilitatea de a examina ceea ce se întâmpla în minte, 
așa cum se vede din afară, ca și cum ar fi o nouă formă 
de realitate obiectivă — chiar dacă fenomenele astfel 
observate se desfășoară doar la nivelul neuronilor şi 
sinapselor creierului. 

Și totuși, toate acestea nu explică ceea ce înțelegem 
în mod intuitiv prin „suflet“. La urma urmei, atunci 
când vorbim de un „bancher lipsit de suflet” nu ne 
referim de obicei la faptul că bancherul respectiv nu 
poate, literalmente, să gândească, să aibă voinţă și să 

simtă, Sau atunci când spunem că un cocker are o 
„privire însutlețită“ nu vrem să sugerăm neapărat că 
poate gândi, dori sau simți mai profund decât ban- 
cherul. Sufletul are mult mai multe implicații decât 
aceste minunate realizări ale conștiinței, 

Poate că cea mai bună metodă de explicare a cono- 
tațiilor pe care le are termenul de „suflet“ este ca, indi- 
ferent cât de complex ar fi un sistem, să îl judecăm ca 
neavând niciun suflet în condițiile în care își consacră 
toate energiile unicului țel de a se menţine în viaţă și de 
a se dezvolta. Atribuim suflet acelor entități care folo- 
sesc o parte din energia lor nu doar în beneficiu per- 
sonal, ci pentru a intra în contact cu alte ființe și pentru 
a le îndrăgi. În acest context, bancherului lipsit de suflet 
nu i-a mai rămas atenție decât pentru propriile sale 
interese, în timp ce cockerul este considerat a fi credin- 
cios și altruist. (Desigur, poate că am fost seduși de ochii 
săi mari și căprui — dar asta e cu totul altceva.) 

În felul acesta, deducem existența sufletului atunci 
când un sistem foloseşte o parte din surplusul său de 
energie pentru a trece dincolo de sine și pentru a o 
investi în alt sistem, devenind totodată un mandatar 
într-o entitate mai mare decât el. La nivel uman, curio- 
zitatea, empatia, generozitatea, responsabilitatea și cari- 
tatea sunt câteva dintre manifestările demne de atenţie. 
Cel mai familiar exemplu de suflet în acțiune este atunci 
când o persoană își dedică atentia nu doar intereselor 
egoiste, nici măcar țelurilor materiale în general, ci nevo- 
ilor celorlalți, sau fortelor cosmice care bănuim că ne 
guvernează universul. Semnificatia religioasă a „sufletu- 
lui“ decurge așadar din eforturile pe care le întreprind 
unii oameni pentru venerarea divinității, 

După câte s-ar părea, abilitatea de a transcende inte- 
resul egoist este o capacitate recentă a conștiinței 

umane, care reprezintă la rândul ei rezultatul sistemu- 
lui nervos uman ce a atins un nivel complex de organi- 
zare materială. Explicația aceasta nu ar trebui însă 
interpretată ca fiind reductivă: ea nu implică faptul că 
sufletul nu este decât materie. Din contră, faptul că un 
organism material a devenit cumva capabil să întindă o 
mână spre alte ființe și să se considere parte integrantă 
dintr-un model cosmic constituie un pas extraordinar 
în evoluţie. În mod evident, nu suntem întotdeauna, 
sau măcar suficient de des, fiinte dotate cu suflet. For- 
tele centripete ale egocentrismului sunt încă prea puter- 
nic înrădăcinate în natura noastră. Date fiind toate ame- 
nințările venite din partea mediului înconjurător și din 
partea persoanelor care nu sunt înrudite cu noi, nu am 
putea supraviețui mult timp dacă nu ne-am devota 
majoritatea atenției autoconservării. Dar dacă ne-am 
cheltui toate energiile numai pentru îngrijirea propriilor 
nevoi, am înceta să ne dezvoltăm. În acest sens, ceea ce 
numim „suflet“ poate fi privit ca surplusul de energie 
care poate fi investit în schimbare și transformare. Ca 
atare, acesta constituie piatra de hotar a evoluției. 

A existat cândva un cuvânt care desemna o persoană 
ce se comporta în conformitate cu aceste principii, dar 
care rareori se mai folosește în zilele noastre. Termenul 
„mărinimos“ se referea la o persoană cu suflet mare (din 
latinescul magnus = mare și animus = suflet). Atât răz- 
boinicul care îşi ierta dușmanii învinși, cât și bogătașul 
care dădea de pomană săracilor erau considerați a fi 
mărinimoși. (În hindusă, termenul similar, mahatma, 
care mai înseamnă și „suflet mare“, era titlul acordat 
liderilor spirituali respectați, inclusiv Mahatma Ghandi.) 
Dar poate că ieșirea sa din uz se datorează faptului că 
titlul acesta onorific era conferit de obicei indivizilor 


Ie 

puternici; acordarea unei valori morale speciale acțiu- 
nilor celor care-și permit să fie generoși constituie o 
ofensă la adresa sensibilităților noastre democratice. 

În loc să renunțăm la conceptul de mărinimie din 
cauză că nu a mai fost folosit, am putea în schimb să-l 
revitalizăm şi să-l aplicăm în sens mai general oricui se 
comportă într-o manieră dezinteresată, indiferent cât 
de umil sau de bogat ar fi. O asistentă ieșită la pensie 
care se oferă să lucreze voluntar la o clinică fără plată 
este la fel de mărinimoasă, în ceea ce privește capitalul 
ei social, ca și Andrew Carnegie, care a donat milioane 
de dolari pentru construcția de biblioteci publice. 

După ce am analizat pe scurt conceptul de suflet, 
haideţi să ne întoarcem la modul în care se raportează 
el la organizaţii și la afaceri în mod particular. 


Sufletul și viziunea 


Atunci când oamenii din afaceri discută despre 
noțiunea de „viziune“, se referă de obicei la exprimarea 
sufletului. Cu alte cuvinte, viziunea reprezintă expresia 
unui fel de a fi care încă nu există; este anticiparea unui 
stadiu viitor al organizației. Viziunea necesită inves- 
tirea de energie (în sensul de capital financiar, social și 
psihologic) pentru a transforma sistemul prezent într-o 
formă nouă și oportună. Astfel, viziunea poate fi defi- 
nită ca evoluția anticipată a unei organizații ce a deve- 
nit conștientă de propriul potențial. 

Printre liderii din afaceri pe care i-am intervievat, 
majoritatea și-au însușit o viziune în cadrul companiei 
lor caracterizată de însuflețire: adică, aceasta se întinde 
dincolo de interesele proprietarilor și acţionarilor, 
tinzând spre țeluri mai cuprinzătoare. Unul dintre cele 
mai des menționate obiective de acest fel este încercarea 

de a obtine excelența. A fi cel mai bun în ceea ce faci 
generează cu siguranță profituri și câștiguri financiare, 
și astfel, această căutare poate să implice în mare parte 
interese egoiste. Dar mai există și o motivație transcen- 
dentală, evolutivă, de a fi cel mai bun — obținerea unui 
ideal platonic de perfecțiune, care să te ducă la un nivel 
superior de performanță și, poate, şi de organizare ma- 
terială. 

Spre exemplu, atunci când a fost întrebat care este 
cel mai important lucru pe care dorea să-l realizeze în 
funcția pe care o deținea, Norman Augustine de la 
Lockheed Martin a răspuns: 


Probabil că un răspuns plauzibil ar fi că ceea ce 
încercam să realizez era creșterea valorii acțiunilor. 
Dar, de fapt, ceea ce încercam să clădesc era cea mai 
mare companie aerospațială din lume. Și conside- 
ram că, realizând acest lucru, puteam crește și valoa- 
rea acțiunilor. In ceea ce mă privește, însă, trebuie să 
ai un țel mai nobil decât acela de a face bani. 


După definiția noastră, acest citat este o expresie a 
sufletului. El îndreaptă atenţia în altă direcție decât pre- 
zentul, sinele și interesele sale, înspre o stare viitoare mai 
bună, care nu există încă. Un alt nume pe care îl dăm unei 
astfel de viziuni este creativitatea — procesul prin care iau 
naștere obiecte și modalități noi de a face anumite lucruri. 
Jack Greenberg de la McDonald's își dorește și el ca orga- 
nizaţia lui să fie cea mai bună din branșă: 


Avem viziunea de a fi restaurantul de tip fast-food 
cu cea mai bună experienţă din lume. Deja suntem cei 
mai mari... Pentru noi, cel mai bun înseamnă a fi cel 

mai bun în fiecare țară, de pe fiecare piaţă, din fiecare 
restaurant, pentru fiecare client, în fiecare minut. 


Dar strădania de a obține excelența nu necesită în 
mod obligatoriu să devii cel mai bun din domeniul tău. 
Pentru mulți, înseamnă să dai randament maxim sau 
nivelul cel mai bun la care poate ajunge o organizaţie 
ținând cont de capitalul financiar și uman pe baza 
cărora poate clădi. În ultimă instanță, ceea ce face ca un 
rezultat să fie excelent este faptul că depășește orice 
ti-ai fi închipuit, date fiind resursele disponibile. 

A doua manieră în care se manifestă sufletul în 
viziunea liderilor este de a face ceva în folosul celorlalți. Sir 
John Templeton a exprimat această valoare în forma ei 
cea mai simplă: „Cei care dau primesc; cei care încearcă 
să primească nu reușesc s-o facă.” Sau, după cum 
spune Ted Turner: 


Dacă vrei să ai un adevărat sentiment de reali- 
zare, te descurci mai bine dacă nu faci bani vânzând 
oamenilor prostii. Mai bine să creezi ceva cu o 
valoare durabilă, care să fie de folos umanității și 
mediului înconjurător. 


Destul de des, oamenii în faţa cărora ești tentat să-ți 
deschizi sufletul sunt angajaţii organizației înseși. În 
acest caz, viziunea companiei include crearea unui 
mediu intim, uman, în care să-ți desfășori activitatea. 
Deși următoarea observație ar putea să pară sexistă, 
este remarcabil faptul că, în general, temeile manageri 
au fost acelea care au pus un accent deosebit asupra 
acestui obiectiv. Spre exemplu, Anita Roddick explică: 
„lubesc relația pe care o am cu oamenii din cadrul fran- 
cizelor mele. Cu angajații mei, care-mi sunt prietenii cei 

mai apropiați, cei mai dragi. Ei sunt o extensie a fami- 
liei mele.“ Christine Comaford Lynch, director comer- 
cial la o societate pe acțiuni, extinde iubirea de oameni 
la clienţii săi: 


Îmi place la nebunie să intru în legătură cu 
oamenii. Pentru că este ca la ora de chimie. Pui lao- 
laltă lucruri diferite şi vezi ce se-ntâmplă! Uneori 
explodează, dar de obicei dă rezultate. [râde] Creezi 
ceva mai bun. Chiar îmi place să adun oamenii lao- 
laltă. 


Ceea ce creează Comaford Lynch cu ajutorul ener- 
giei sale psihice este un nou set de relaţii, un nou orga- 
nism social, ca să zicem așa. lar organismul acesta nü ar 
fi existat dacă ea și-ar fi concentrat atenția exclusiv 
asupra propriilor interese egoiste. 

Majoritatea liderilor cu care am discutat sunt impli- 
cați în proiecte filantropice ce variază de la organizarea 
de tabere de vară pentru copiii din ghetouri până la 
construirea de săli de concerte, dotarea școlilor și alte 
inițiative civice. Oamenii respectivi nu-și otereau doar 
banii, ci-și aduceau și contribuţia mai puțin obișnuită a 
timpului și atenţiei lor. În oricare dintre cazuri, pentru 
ei aceste activități reprezintă în mod normal extensia 
naturală a valorilor organizației. Richard Jacobsen de la 
WS] Properties exprimă un sentiment pe care cu toții 
l-au împărtășit într-o formă sau alta: „Simţeam că s-ar 
putea dovedi incitant, interesant și satisfăcător pentru 
noi să încercăm să luăm o parte din talentul și expe- 
riența pe care le-am câștigat în lumea afacerilor şi să 
vedem dacă le putem pune în slujba comunității.” 
Atunci când provocările organizației de afaceri se află 

sub control, o nouă gamă de oportunităţi se deschide 
către lumea largă. 

Puţini lideri sunt preocupați de îmbinarea afacerilor 
cu filantropia în moduri originale. De exemplu, 10% 
din profiturile Patagoniei sunt folosite pentru spri- 
jinirea cauzelor legate de mediu. În fiecare an, lucrătorii 
aleg din totalul angajaţilor un comitet care decide cum 
vor fi alocate aceste fonduri. Yvon Chouinard își 
explică viziunea: „Crezul misiunii noastre este de a ne 
folosi de afaceri ca să găsim soluții pentru o mulțime de 
crize legate de mediu. Și stau mereu pe capul tuturor 
celor din companie să înțeleagă că acesta este motivul 
pentru care facem parte din afacere. Aceasta este moti- 
vaţia. Nu suntem în afacere ca să obținem profit. Nu 
suntem în afacere ca să confecționăm un produs. Sun- 
tem în afacere pentru a schimba efectiv modul în care 
operează alte companii.“ 

Unii își urmează viziunea altruistă până în punctul în 
care simt că nu-și mai pot îndeplini responsabilitățile 
față de organizaţie, întrucât angajamente mai ample le 
consumă prea multă energie. Spre exemplu, Don 
Williams, în calitate de director executiv la Trammell 
Crow, compania de afaceri imobiliare comerciale, îşi 
implică de ani de zile organizaţia în acțiuni caritabile. În 
cele din urmă, a venit o vreme când a simţit că trebuia să 
se retragă și să continue să lucreze pentru binele comun: 


Pentru mine, munca este astăzi o platformă pen- 
tru implicarea socială... Pasiunea mea de astăzi este 
concentrată asupra reînnoirii majore a cartierelor cu 
cele mai mici venituri din Dallas... E nedrept ca atât 
de mulți oameni din America să nu beneficieze de o 
bună educaţie, să nu aibă acces la o slujbă sau la o 
locuință decentă. Aceasta este o nedreptate. Apropo, 

dacă forța de muncă ce se ridică acum nu este edu- 
cată, dacă societatea este erodată într-o proporție 
copleșitoare de droguri și crime, toate acestea afec- 
tează afacerile. Acum, nu spun că acesta este mode- 
lul după care mă ghidez, dar cred că e vorba de un 
caz. acolo și este în avantajul afacerilor să-l iei ca 
temă pentru acasă. 


Deseori, viziunea include valori bazate pe o credință 
religioasă. Acesta nu este un aspect surprinzător; la 
urma urmei, în trecut, religiile erau principalele recipi- 
ente ale viselor legate de o lume mai bună. Toate religi- 
ile mondiale majore au insistat că existența înseamnă 
mai mult decât corpul material și au predicat că ego- 
centrismul excesiv este malefic. Distrăgându-ne atenția 
de la instinctele și pornirile programate biologic, ele au 
arătat calea spre sufletul evolutiv. Chiar și într-o com- 
panie înalt tehnologizată, cum e Microsoft, există lideri, 
precum Michael Murray, a căror viziune se bazează pe 
credința religioasă: 


Păcătuiesc, comit greșeli, sunt imperfect, dar 
mi-am asumat sarcina de a încerca să îndrept toate 
acestea, astfel încât să devin ceea ce ar vrea Dum- 
nezeu să fiu pe acest pământ și să scot la iveală întreg 
potenţialul care se află în mine... Simt că am o obli- 
gatie pe viață față de EI, și procedez în consecinţă. 


Richard DeVos observă că, în ciuda faptului că valo- 
rile religioase nu sunt întotdeauna respectate explicit, 
ele ajută individul să ia decizii într-un mod consistent 
şi eficient: 

Așadar, așa cum știm, niciunul dintre noi nu-și 
trăiește viaţa în totalitate conform cu aceste valori. 
Dar, cu toate acestea, ele devin obiectivul şi punctul 
tău de orientare, iar atunci când o apuci pe căi 
greşite, știi unde ai comis eroarea. Dacă-ți lipseste 
acest lucru, nu există nimic împotriva căruia să 
lupți, pentru că nu ai nimic pentru care să lupti. În 
acest caz, orice e posibil, orice e acceptabil atunci 
când nu există valori. Nu stiu ce tac oamenii care nu 
au un sistem de valori. Atunci, cum mai poți decide 
ce e bine și ce e rău? Nu poți. Orice decizi tu că e 
bine înseamnă că așa și e. 


Valorile desprinse din religie sunt recunoscute în 
mod universal ca venind în completarea unor practici 
de afaceri sănătoase, și nu funcționând împotriva lor. 
Ceea ce afirmă J. Irwin Miller, de la Cummins Engines, 
a tost confirmat de majoritatea subiecților: 


Am crescut într-o familie care credea în valorile 
religiei creștine, într-un sens mai larg și nu sub 
aspect confesional. Şi eu cred că un comportament 
responsabil poate fi descris ca o bună planificare pe 
termen lung, Nu văd nimic dificil în adoptarea unui 
comportament etic. Văd o mulțime de dificultăți în a 
o lua pe scurtături și pe drumuri înfundate, în locul 
unui comportament responsabil, lucru pe care îl 
regreți de obicei foarte tare. Până la urmă, atitudinea 
etică este singura cale rațională de operare în afaceri. 


Un piinct de vedere oarecum asemănător îi aparține 
lui Jack Greenberg de la McDonald's: 

Să dăruiești comunității în care îți derulezi aface- 
rea, iată o afacere bună. Asta înseamnă să faci lucrul 
corect, deoarece ai o obligaţie socială, sau așa mi se 
pare mie — afacerile, dar și oamenii. E benefic însă 
și pentru afaceri. Pe noi ne-a ajutat în mod sigur să 
ne construim brand-ul. Asta nu înseamnă că o facem 
cu acest scop. Motivul este diferit. Dar rezultatul 
este același. 


O altă posibilitate de a economisi o mare cantitate de 
energie psihică este oportunitatea de a găsi inspiraţie în 
capitalul cultural al unei religii — înțelepciunea acu- 
mulată de-a lungul mai multor generații. Persoana care 
se ghidează după precepte religioase nu trebuie să-şi 
pună la îndoială fiecare decizie pe care o ia — corecti- 
tudinea și incorectitudinea îi apar clar conturate. În loc 
să mediteze la ceea ce ar trebui făcut, persoana poate 
efectiv să facă lucrul respectiv. Semnificația vieţii nu 
constă în a te îndoi, lucru care îl ajută pe credincios să 
evite depresia și frica de moarte. Dezavantajul, bine- 
înțeles, este că, de-a lungul timpului, religiile au deve- 
nit închistate în precepte şi idei care reprezintă tocmai 
antiteza conceptului de suflet, întrucât fiecare credință 
încearcă să-și protejeze doctrinele și instituţia în loc să 
favorizeze evoluția conștiinței. Dacă nu suntem atenți 
să distingem profunzimile adevărate ale unei religii de 
fabulaţiile sale irelevante, putem trece prin viață ghi- 
dându-ne după un model moral nepotrivit. 

Christine Comaford Lynch, care a adoptat o filozofie 
de viață budistă după câțiva ani petrecuți în meditații și 
activități specifice noviciatului în cadrul unei mănăstiri, 
descrie modul în care aceste experiențe o îndrumă în 
a-și folosi surplusul de energie pentru a-i ajuta pe alții: 

Dar cred că atunci când oamenii îţi cer ajutorul... 
ar trebui să te repezi pur și simplu să-i ajuţi. Asta 
pentru că, deşi n-ai nimic de câștigat la început, îţi 
pune în mișcare o energie pe care nu o pot descrie. 
Când eram mai tânără, îmi spuneam: „Am făcut 
cutare și cutare pentru X, așa că atunci când am să-i 
cer ceva o să-mi sară în ajutor.“ Și-apoi mi-am dat 
seama că asta era o tâmpenie și că nu așa merge treaba. 
Atunci când ajuţi niște oameni, alți oameni, nu nea- 
părat aceiași, te vor ajuta. Se declanșează o mișcare 
circulară. Ca atunci când îți merge bine financiar și 
dai bani de pomană. Și mai mulți bani se vor 
întoarce la tine. E vorba de un fel de „lege a univer- 
sului“ și cred că încep să-i dau de cap. lar unul din 
aspectele ei importante este să ajuţi oamenii. Cred 
cu adevărat că asta dă o altă înfățișare lucrurilor. 


La polul opus, Sir John Templeton oferă o definiție a 
egoismului care descrie cu însuflețire o viziune ce defa- 
vorizează sufletul: 


Ei bine, nu mi-e foarte clar, dar îmi închipui că ego- 
ismul înseamnă să priveşti înspre propria-ți per- 
soană, iar iubirea presupune să privești înspre 
înafară. Și astfel, munca noastră, pentru a-i servi lui 
Dumnezeu, ori pentru a fi mai asemănătoare divi- 
nității, înseamnă să te concentrezi și să faci bine celor- 
lalți, interesându-te prea puțin de beneficiile perso- 
nale. Nu poți s-o împiedici însă să-ți aducă beneficii. 


Dacă opțiunea unei persoane este de a nu se baza pe 
o tradiţie religioasă, atunci ea trebuie oricum să-și 
găsească un sistem de semnificaţii care să-i justifice 
existența. Aceste semnificații nu pot veni însă numai 

din lăuntrul ființei, deoarece ar însemna să înceteze să 
mai existe la sfârșitul vieților noastre. Deseori, ele pro- 
vin din relaţiile pe care le avem cu ceilalți oameni, după 
cum spune și Jane Fonda: 


Precum majoritatea oamenilor, îmi doresc ca 
viața mea să aibă un sens, Nu mi-e frică de moarte, 
dar mi-e teamă ca nu cumva să ajung la capătul 
vieții și să am o mulțime de regrete. lar pentru mine 
regretele înseamnă să nu rămână în urma mea 
oameni care să mă fi iubit. Copii și familie. Sau să 
existe o groază de lucruri pe care să-mi fi dorit să le 
fac şi nu le-am făcut. Să am o existenţă fără nicio 
relevanţă sau semnificație dincolo de simpla consta- 
tare că m-am născut, am trăit, am murit... Vreau să 
simt că viața mea a avut o semnificație oarecare. 


În multe privințe, căutarea unui mod de viață cu „o 
relevanță sau semnificație“ dincolo de existența materi- 
ală este principala preocupare a sufletului. Aceasta este 
însăși nevoia pe care o simte persoana conştientă de 
propriile limite, nevoia care ne motivează să devenim 
parte din ceva mai măreț și mai durabil. În cazul în care 
un lider poate aduce argumente convingătoare că 
munca pentru organizație conferă relevanţă, că aceasta 
va scoate lucrătorii din cochilia condiției lor de muri- 
tori și-i va conecta la ceva mai semnificativ, atunci 
viziunea lui va genera putere, iar oamenii vor fi atrași 
în mod firesc de ideea de a fi o parte din companie. 

În momentul în care viziunea unui lider înglobează 
unul din aceste obiective — să-ți faci treaba cât mai bine 
posibil, să fii de folos umanităţii și mediului înconjură- 
tor, să te supui unui scop cosmic —, atunci organizația 
însăşi este investită cu suflet. Ea încetează să mai existe 

doar pentru propriul său beneficiu, sau pentru benefi- 
ciul celor care, investind în ea, i-au făcut posibilă exis- 
tența. Capătă un țel mai presus de sine și se oferă să 
ajute alte sisteme, să creeze alte forme de organizaţii. 

Totuși, faptul că sunt motivaţi de o viziune transcen- 
dentală de genul acesta nu reprezintă o garanție în 
privința faptului că un lider sau o organizaţie se vor 
comporta într-adevăr într-o manieră generoasă. Mult 
prea adesea, aceste valori nu progresează niciodată 
dincolo de niște intenţii pioase, care sunt folosite pen- 
tru a distrage atenţia de la o conduită egoistă. După 
cum am văzut mai sus, cu cât ceva este mai atrăgător, 
cu atât mai mult va fi exploatat de persoane ce-i vor 
imita forma fără a-i respecta însă substanța. Asta 
explică de ce imagini ale tinereții, sănătății, sexului și 
distracției sunt atât de mult folosite pentru a vinde 
mărfuri cu care nu au nicio legătură logică, precum şi 
de ce noțiuni ca patriotismul, religia și altruismul sunt 
la fel de întrebuințate ca blănurile de oaie în care se 
ascund niște lupi lihniţi de foame. 

Cu toate acestea, în cazul în care o viziune este reală 
şi e transpusă în fapte, ea devine un catalizator puternic 
pentru energiile membrilor unei organizaţii. Ea deter- 
mină apariţia unui obiectiv ce merită urmărit mai pre- 
sus și dincolo de recompensele exterioare ce pot de- 
curge din slujba ca atare. Fără existența unei astfel de 
viziuni, singurele motive de muncă sunt plata și pro- 
movarea. Deși puternice, aceste impulsuri sunt limitate 
in capacitatea lor de a oferi o motivație. Dacă o persoană 
nu mai este mulțumită de salariu sau de șansele de pro- 
movare, atunci scade și cantitatea de energie psihică pe 
care este dispusă s-o investească în companie. În timp 
ce, în condiţiile în care munca este pusă în slujba unei 
cauze mai mari, satisfacția de a tace parte dintr-o între- 

prindere creativă devine o sursă puternică de motivație 
ce justifică viitoarele investiri de energie, chiar și atunci 
când alte recompense nu sunt la fel de atrăgătoare 


Substanţa marilor suflete 


Cum ajung, anumiţi indivizi să fie atât de preocupați 
de excelenţă, de a veni în ajutorul oamenilor, de a face 
voia Domnului, încât reușesc să îmbine propriile obiec- 
tive personale cu țeluri mai presus de sine? La momen- 
tul actual, chiar nu avem un răspuns bun la această 
intrebare. Majoritatea subiecților au mentionat cadrul 
familial ca fiind cel care i-ar fi investit cu valori puter- 
nice, şi uneori cu o credință religioasă. Dar, la tel de evi- 
dent este și faptul că, indiferent de motiv — fie un capri- 
ciu al moștenirii genetice, fie o deprindere timpurie —, 
acei lideri a căror viziune face un salt către viitor au 
început să-și modeleze viețile de la vârste fragede. Erau 
caracterizați de o curiozitate, de un interes față de exis- 
tență care îi impigeau să caute provocări din ce în ce 
mai mari și să găsească fluxul în activități productive. 

O mare parte dintre ei proveneau din familii care se 
aflau la limita subzistenţei, iar câțiva dintre ei nu au 
avut parte de un cadru educațional ieşit din comun — 
unii nici măcar nu terminaseră liceul. Își amintesc de 
părinţii lor ca hind distanti, nu foarte implicaţi în viata 
copiilor lor, lăsându-le în schimb o libertate deplină. În 
ciuda — sau din cauza — unor astfel de condiții ini- 
tiale, liderii aceștia au crescut cu o dorință aprigă de a 
reuși, dublată de absenţa egoismului 

Revizuind afirmaţiile acestor lideri vizionari şi 
modul lor real de operare, cinci trăsături se disting ca 
fiind prioritare în atitudinea lor față de viață. Prima 
este un uplirnism Ara limite, ce constă în a avea o părere 

bună despre fiinţele umane în general și o atitudine 
pozitivă în ceea ce privește viitorul. Uneori, acest opti- 
mism se bazează pe un sentiment al chemării, pe voca- 
ție — convingerea că o persoană joacă un rol semnifica- 
tiv pe scena vieții. Cea de-a doua este o credință puter- 
nică în importanța integrității, o aderare de nestrămutat 
la principiile pe care poate fi fondată încrederea reci- 
procă. O a treia caracteristică a acestor indivizi este un 
nivel foarte ridicat de ambiție dublată de perseverență, 
care le permite să facă față greutăților și să-și asume 
provocări din ce în ce mai dificile. Cea de-a patra trăsă- 
tură remarcabilă este o curiozitate constantă si dorinta 
de a învăţa. În sfârșit, toți menționează importanța 
empatiei fată de ceilalţi şi un sentiment de respect reci- 
proc. Ne va fi de folos să analizăm fiecare dintre aceste 
trăsături în detaliu. 

Poate că cea mai evidentă trăsătură ce poate fi 
remarcată la acești lideri este ceea ce unul dintre ei a 
caracterizat ca fiind un „optimism patologic“. Spre 
exemplu, iată cum răspunde Christine Comaford 
Lynch la întrebarea referitoare la ce anume i-a permis ei 
să aibă succes în ceea ce face: 


Impulsul... inimii. Chiar am chestia asta cu con- 
tribuția. Îmi doresc cu adevărat să contribui. Mă 
simt efectiv impulsionată de gestul de a bate palma. 
Ar trebui să explic lucrul ăsta, fiindcă ar putea să 
pară ciudat, dar eu chiar cred în el. Pentru mine, să 
baţi palma înseamnă că atunci când mori, Dum- 
nezeu-Buddha-Allah, oricine altcineva, de acolo, de 
sus, îti spune: „Bravo ție, sora mea!“ Și ridică mâna 
să batem palma. „Ai fost trăsnet în încarnarea asta, 
ai făcut o treabă minunată, pe bune!” Fiindcă eu 
cred că viața este într-adevăr un dar. Și cred că este 

ceva deosebit să ai oportunitatea unei vieți și să tră- 
iești doar în timpurile astea. 


Chiar dacă nu s-ar exprima toți într-un mod atât de 
pitoresc, totuşi împărtășesc același sentiment potrivit 
căruia viața este un dar care aduce cu el oportunități și 
responsabilități. Cu toții sunt recunoscători că trăiesc în 
aceste vremuri, pe care le percep ca fiind vremuri bune 
și pe cale de a deveni mai bune, În acest sens, ei 
exprimă optimismul pe care psihologii l-au stabilit ca 
reprezentând o caracteristică comună a liderilor politici 
de succes, care pot transpune interesele personale în 
țeluri mai cuprinzătoare. 

Pentru liderii din afaceri, optimismul reprezintă 
aproape o trăsătură necesară: le conferă siguranța de 
sine de care au nevoie pentru a rezolva probleme difi- 
cile. C. William Pollard pretinde că strategia lui cea mai 
folositoare atunci când se confruntă cu provocările 
slujbei este de a considera pur și simplu că toate pro- 
blemele au soluţii: 


Deşi nu afirm des acest lucru, în mintea mea asta 
gândesc. Trebuie să existe o soluție. Există o modali- 
tate de a rezolva un lucru. Există un răspuns aici. Nu 
există problemă care să nu poată fi rezolvată sau 
care să fie prea mare ca să poată fi soluționată. Asa 
că orice problemă are în dotare un cadru de solvabi- 
litate. Și probabil că asta este cea mai importantă 
[strategie]. 


Byron Lewis Sr., fondatorul companiei UniWorld, o 
mare firmă de publicitate specializată în pieţele etnice, 
explică modul în care optimisul sâu are rādàcini În 
mostenirea sa afro-americană: 

Cultura negrilor se fundamentează pe credința — 
un fundament religios — că ti se vor întâmpla și 
lucruri bune. În generația mea, ele s-au întâmplat. 
Vreau să spun că îi admir pe strămoșii mei pentru 
că au perseverat acolo unde nu prea mai erau multe 
de făcut... Dar noi avem... obligația să muncim din 
greu, fiindcă asta este ceea ce oferă oamenilor țara 
noastră, cu toate defectele sale. Si ceea ce vedeți în 
comunitățile de culoare este angajarea deplină în 
munca istovitoare. Caraibienii nou sosiți, persoa- 
nele de culoare venite din sud, oamenii care sosesc 
din Asia sunt total devotați muncii grele... [precum 
și] întăririi familiei și dezvoltării micilor afaceri, și, 
în mod cert, ar trebui să subliniez fundamentele 
religioase ale multora dintre ei. Cred că religia este 
și un element foarte puternic al mersului înainte. 
Putem vedea foarte mulți oameni întorcându-se la 
această idee. 


Viziunea lor optimistă față de viață poate fi motivul 
pentru care acești lideri pot găsi atât de ușor fluxul in 
muncă, uitând de sine în căutarea de noi provocări. Din 
punctul de vedere neîncrezător al multor învătați, 
această atitudine ar putea părea copilăros de naivă. Și 
totuși, pare să funcționeze, permițând persoanei care o 
posedă nu numai să se bucure de viaţă, ci și să lucreze 
pentru bunăstarea celorlalți. Este păcat că nu știm cum 
s-o aplicăm mai mult în viețile noastre, 

Optimismul se extinde asupra unei atitudini general 
pozitive față de ceilalţi. Încrederea este o astfel de 
cerință centrală pentru derularea afecerilor, astfel încât, 
în cazul în care nu ne-am încrede în caracterul tunda- 
mental decent al umanităţii, ne-ar fi greu să actionăm 

fără să devenim paranoici. lată cum exprimă DeVos 
această atitudine: 


Majoritatea oamenilor manifestă un sentiment 
extraordinar de obligaţie și responsabilitate. În caz 
contrar, întreg sistemul se prăbușește. Nu poți s-o faci 
trimițând un polițist sau punând un inspector care 
supraveghează chiulangiii să verifice fiecare angajat 
pentru a fi sigur că e într-adevăr bolnav. Lucrezi pe 
bază de încredere. Așa merg treburile în lume. lar 
atunci când îţi lipsește genul ăsta de încredere, lumea 
se prăbușește. Lumea noastră merge însă binișor. Și 
asta este lumea în care trăiesc eu. 


Deseori, optimismul acesta este însoţit de un senti- 
ment de chemare, senzația că viaţa ta are un sens, că 
ești menit să îndeplinești fapte mărete. Un bun exem- 
plu îl constituie amintirea din copilărie a lui Sir John 
Templeton: 


Când eram foarte mic, poate pe la vârsta de opt 
ani, mă întrebam de ce au fost creaţi oamenii. De ce 
există ființe umane în loc de non-ființe umane? Și, 
cum proveneam dintr-un oraş religios, mă gândeam 
că Dumnezeu trebuie să hi creat oamenii pentru un 
anumit scop, iar unul din scopuri poate că era acela 
de a accelera creativitatea lui Dumnezeu. Este atât 
de evident că există atâta creativitate în jurul nostru 
şi că de fapt creativitatea crește în intensitate... încât 
punctul meu de vedere din vremurile acelea de 
demult consta în aceea că îmi doream să dau vieții 
mele un rost. Voiam să aflu ce dorea Dumnezeu să 
fac. Și unul dintre lucrurile pe care s-ar fi putut să 

vrea ca eu să le fac era să ajut la accelerarea procesu- 
lui Său creativ. 


Richard Jacobsen este un alt lider care exprimă un 
sentiment foarte asemănător: 


Există credința conform căreia viața are un scop 
sau un plan general, iar tu și cu mine ocupăm un loc 
oarecare în planul acela. Credința mea îmi furnizează 
acel context, astfel că tot ceea ce văd, văd în acel con- 
text... până în punctul în care ai sentimentul că ceea 
ce faci este o parte dintr-o imagine mai cuprinză- 
toare. Nu e vorba doar de tine făcându-ți treaba, ci 
tu devii parte din ceva mai mare decât tine. Și mă 
simt de parc-aş fi curierul lui Dumnezeu, iar pe El 
l-ar interesa ceea ce fac eu. 


Aceeași încredere într-o chemare este exprimată de 
Christine Comaford Lynch, care explică de ce misiunea 
sa de împuternicire este atât de importantă pentru ea: 
„Doar pentru că eu cred că reprezintă ceea ce se pre- 
supune că ar trebui să fac. Este exact lucrul pe care-l 
primesc atunci când spun: «In regulă, Doamne, ce-ar 
trebui să fac cu încarnarea asta? Spune-mi care este sta- 
tutul meu, ca să pot să Te slujesc cu adevărat.» ” 

Originile sentimentului de a fi ales pentru a îndeplini 
o misiune semnificativă nu sunt clare. In majoritatea 
cazurilor, nu există niciun indiciu potrivit căruia părinții 
sau alţi adulți ar fi avut o părere foarte bună despre 
acești lideri atunci când erau copii. La drept vorbind, 
copilăria lor pare să fi fost caracterizată de neglijență. 
Nici nu au avut parte de evenimente care să le fi schim- 
bat viața în mod dramatic şi care să-i fi îndrumat spre 
vocaţia lor. Mai degrabă, dintr-un motiv sau altul, indi- 

vizii aceştia par să fi pornit în viaţă cu certitudinea unei 
misiuni, pentru ca să-și descopere apoi, încetul cu înce- 
tul, vocația. Conștiinţa că au fost meniti să dea ce au mai 
bun nu a scăzut în intensitate de-a lungul inevitabilelor 
piste false, eșecuri și deziluzii inerente vieții. 

Pe lângă optimism, cea mai importantă valoare pe 
care o au în comun acești lideri este integritatea, repre- 
zentând o imagine în oglindă a sentimentului de 
încredere discutat mai sus. Pentru a avea încredere în 
alții trebuie ca și ceilalți să se încreadă în tine. Cu toții 
pretind că integritatea este o valoare atât de fundamen- 
tală în organizațiile lor, încât nici nu este pusă în dis- 
cuție. După cum spune Alfred Zeien: „Nu am lucrat 
niciodată într-o organizaţie care favoriza formarea unei 
cariere, în care valorile care primau să fi fost altele 
decât integritatea și transparența. Cred că am zis mereu 
că, indiferent ce poziție ai adopta, imaginează-te pe 
locul martorului aflat în fața procurorului. Ai declara 
același lucru?” După părerea acestor lideri, este posibil 
să ai succes pe termen scurt prin înșelăciune şi disimu- 
lare, dar o astfel de lipsă de onestitate este inevitabil 
descoperită, astfel încât, pierzând respectul colegilor, 
cei care profită de pe urma ei vor fi ocoliți. Așa cum 
explică Jack Greenberg; 


Avem sute și sute de furnizori în toată lumea. În 
multe cazuri, suntem singurii lor clienți sau repre- 
zentăm nouăzeci la sută din afacerile lor. Şi toate 
astea se fac pe încredere. Cumpărăm mâncare și am- 
balaje în valoare de douăsprezece până la paispre- 
zece miliarde de dolari în fiecare an doar pe baza 
unei strângeri de mână — fără contracte, Totul se 
bazează pe relaţie și încredere. 

În general, respectul lor față de integritate pare să se 
fi format în mod natural, fiind absorbit din atmosfera de 
familie. Unul dintre subiecți menționează că a deprins 
de timpuriu regula conform căreia nu ar trebui să facă 
nimic din ce nu i-ar plăcea mamei lui să citească în ziar. 
Alţii descriu cum taţii lor erau respectați de colegii de 
muncă și cum ei presupuneau că acesta era modul evi- 
dent în care ar trebui să ne comportăm cu toții. Robert 
Shapiro extinde noțiunea de integritate la ceea ce el 
numește sinceritate, pe care mulți alţii, la rândul lor, au 
amintit-o folosind termeni diferiţi — abilitatea de a fi în 
același timp tu însuți și preocupat îndeaproape de 
ceilalți. Notiunea de sinceritate a lui Shapiro constă în 
cele două dimensiuni ale diferenţierii și integrării 
despre care am aflat mai devreme că sunt componentele 
complexității, direcţia spre care tinde evoluţia: 


Sinceritatea se referă la abilitatea de a relaționa 
profund cu propria-ți persoană și de a fi capabil să 
te exprimi în acţiuni coerente, integrate. Prin „inte- 
grate“ vreau să spun într-un mod care să fie con- 
secvent în toate dimensiunile. lar prin „grijuliu“ 
înțeleg, faptul că motivaţia unei persoane trebuie să 
fie ceva mai presus de lăcomie sau teamă, ambele 
dovedindu-se niște fenomene legate între ele. Sau 
poate chiar unul și același fenomen. Ideal ar fi să 
existe un soi de conexiune, măcar cu oamenii anga- 
jati în muncă și, în cazul cel mai fericit, cu oamenii 
care vor fi afectați de muncă. 


Două alte caracteristici care ajută la păstrarea senti- 
mentului de vocaţie ca ideal realizabil sunt dozele mari 
de ambiție şi perseverență. Ambitia este uneori vizua- 
lizată sub o formă egoistă, ca pe dorința de a-ti face 

compania cea mai bună din domeniu sau de a oferi 
produse de cea mai bună calitate. În același timp, nici- 
unul dintre lideri nu neagă aportul unei părţi din ambi- 
tia personală. John Sobrato este un caz tipic: 


Ei bine, presupun că am fost mereu animat de 
dorința de a fi recunoscut ca fiind bun în ceea ce fac. 
Vreau să spun că, atunci când eram la colegiu și vin- 
deam case, era extrem de important să fiu cel mai 
bun agent de vânzări din birou. Și la fel s-a întâmplat 
după ce am absolvit. [Era] vital să fiu cel mai bun 
agent din domeniul afacerilor imobiliare. Înţelegeţi — 
toate problemele care se iveau, iar eu trebuia să mă 
ocup serios de ele... Te afli în miezul lucrurilor go- 
nind nebunește... Era o adevărată provocare pentru 
mine să fiu cel mai bun în tot ceea ce făceam. 


După cum ştim din teoria fluxului, este greu să con- 
servi bucuria pe care ţi-o conferă aceeași activitate, 
dacă provocările pe care le implică nu sporesc în ritm 
constant. Ambiţia este o motivaţie puternică pentru a 
ajuta oamenii să se bucure mereu de ceea ce fac, așa 
cum descrie Mike Hackworth de la Cirrus Logic: „Cred 
în stabilirea de obiective foarte ambitioase. Cred că nu 
obţii decât ceea ce ţi-ai propus să obţii, și cineva a folo- 
sit odată o expresie care mi-a rămas în minte mult timp: 
«Tinta unui om ar trebui să-i depășească aria de cuprin- 
dere.» Ar trebui să țintim spre ceva mai mult decât 
putem să apucăm cu ușurință, așa că am tendința să-mi 
stabilesc țeluri foarte îndrăznețe, obiective foarte 
îndrăzneţe.“ 

Perseverenţa este o altă calitate pe care o preţuiesc 
toți acești lideri. Câţiva dintre ei și-au exprimat cu mân- 
drie credinţa că sunt probabil cei mai hotărâți, cei mai 

încăpățânați oameni pe care i-am fi putut intervieva în 
decursul studiului nostru. Cum spune și James Davis 
de la New Balance: „Ienacitatea, iată ce cred eu că este 
important. Integritatea este importantă. Loialitatea este 
importantă. Bine, etica muncii cred că se situează pe 
același loc cu tenacitatea. Sunt principii la fel de funda- 
mentale. Nu e nimic complicat în asta. Pur și simplu te 
hotărăști că asta este ceea ce vrei să faci și te apuci s-o 
faci.“ În multe interviuri, subiecții au amintit că unul 
dintre aspectele-cheie de care trebuie să țină cont un 
tânăr tentat de o carieră în afaceri este să nu renunțe 
niciodată atunci când se confruntă cu obstacole. 

Uneori, dorința de a câștiga, de a fi cel mai bun, 
devine un mobil atât de dominant, încât viata persoa- 
nei se transformă într-o competiţie fără sfârsit: „Pentru 
mine, Viața a fost întotdeauna o luptă sau un joc pe care 
doream să-l câștig, spune Ted Turner, cum ar fi Monopoly 
sau şahul.” Odată ce viața ți s-a transformat într-un joc 
cu reguli și obiective clare, este ușor să perseverezi pen- 
tru că misiunea este foarte plăcută. Ceea ce pentru un 
om dinafară ar putea să pară o hotărâre îndârjită care îi 
împinge pe acești lideri să muncească fără întrerupere, 
este de fapt profunda implicare a fluxului. Jane Fonda 
descrie bine sentimentul: 


Munca aceasta este tot timpul prezentă în viaţa, în 
mintea și în inima mea. Tot timpul. Mereu citesc, scriu, 
vorbesc, gândesc sau planific, dar uneori fac aceste 
lucruri în timp ce mă aflu la pescuit în Montana sau 
fac plimbări pe munte ori călăresc, A devenit oare- 
cum un viciu. Ted îmi spune că sunt dependentă de 
muncă. Și nici măcar n-am legătură cu asta, fiindcă, 
în ceea ce mă privește, nu e vorba de muncă, e vorba 

de viața mea... Asta e ceea ce fac, asta e ceea ce 
iubesc, Asta mă definește. 


Dar o viziune stimulatoare nu poate fi fundamen- 
tată doar pe vocaţie și ambiţie. Având în componenţă 
doar aceste elemente, ea ar putea rămâne baza unei 
intreprinderi egoiste care nu a dus nicăieri. Chemarea 
liderilor vizionari include un sentiment de nedesăvâr- 
șire, de dorință de a ajunge dincolo de limitele cunos- 
cute. Maniera lor favorită de a fi este devenirea, care se 
revelează printr-o curiozitate amplă, o deschidere față 
de tot felul de experienţe. Un exemplu tipic îl oferă Orit 
Gadiesh de la Bain & Co.: 


Citesc istorie, citesc biografii, citesc istorie mili- 
tară — le consider interesante. Citesc cărți despre 
matematică și știință — citesc filozofie. Ori de câte 
ori călătoresc într-o tară străină, mai ales dacă sunt 
in vacanţă, imi cumpăr cărți scrise de autori din țara 
respectivă — îţi oferă o bună cunoaştere a modului 
în care simt oamenii cu adevărat. lubesc teatrul, îmi 
place foarte mult să călătoresc. Şi sunt curios în pri- 
vința tuturor lucrurilor care mă înconjoară, până la 
un punct... Nu pot să devin expert în toate. 


Un astfel de interes de mare amplitudine este o altă 
trăsătură care nu permite energiilor noastre să devină 
prea egocentrice și care ingăduie formarea unor cone- 
xiuni mai complexe. Toţi acești lideri nu încetează nicio- 
dată să studieze — curiozitatea îi face să-și dorească să 
învețe mereu alte lucruri, să devină mai buni. Aşa cum 
explică Anita Roddick: „Succesul... înseamnă să înveți 
cu consecvență cum să faci lucrurile mai bine.“ Sau, 
iarăși, Gadiesh: „Unul dintre lucrurile care pentru mine 

înseamnă distracție este să continui să învăţ tot tim- 
pul.” Studiul ne ajută să ne dezvoltăm, devenind mai 
mult decât eram înainte, în acest sens instruirea fiind o 
manifestare altruistă pentru că duce la transformarea 
persoanei, la înlăturarea vechiului eu în favoarea unuia 
mai complex. 

Cealaltă caracteristică ce îndepărtează persoana din 
zona egocentrismului este empatia sau sensibilitatea la 
nevoile altora. Am văzut în repetate rânduri cât de vital 
este pentru acești lideri să creadă că acțiunile lor sunt în 
beneficiul angajaţilor, clienților, societății în general și 
mediului în care trăiesc. Mike Hackworth descrie cum 
a avut de câștigat de pe urma empatiei: 


Cred că unul dintre lucrurile care m-a ajutat 
enorm în carieră este faptul că am putut să mă pun 
în pielea celuilalt. Așa că, indiferent dacă era vorba 
de negocieri sau de motivarea oamenilor dintr-o 
echipă să-și termine treaba sau să rezolve o sarcină 
extraordinară într-o perioadă scurtă de timp... fap- 
tul că eu mă arătam sensibil la problemele lor și-i 
ajutam să le depășească se datora, cred, naturii mele 
empatice, lucru care le intensifica lor în mod drama- 
tic implicarea și dorinţa de a-și îndeplini obiectivele, 
Își dublau energia şi puneau și mai mult suflet, pu- 
tând în felul acesta să obțină rezultate neobișnuite. 


Un alt lider examinează cauzele succesului de care 
s-a bucurat: „Empatia era un factor-cheie, pentru că 
aveam posibilitatea să stau la masă cu clienții și să le 
înțeleg nevoile. Așa că eu cred că empatia era strâns 
legată de acest aspect.” O manifestare esenţială a empa- 
tiei este respectul, Atitudinea respectuoasă față de 
colegi, clienţi și subordonați este una dintre valorile cel 

mai des menţionate și susținute de grupul acesta. După 
cum spune și James Davis: „Respectul este foarte im- 
portant. Respectul reciproc este foarte, foarte impor- 
tant. Trebuie să gândești din punctul de vedere al per- 
soanei cu care lucrezi și să încerci să te pui în locul ei.“ 
Fără respect, alchimia subtilă care ține unită o organi- 
zație sau care servește drept premisă într-o tranzacţie 
s-ar dizolva în suspiciune și ostilitate reciprocă. 

Este interesant de comparat trăsăturile care le sunt 
atât de prețioase acestor oameni de afaceri exemplari cu 
cele apreciate de reprezentanţi de vârf din alte domenii, 
cum ar fi știința sau arta. Multe caracteristici sunt 
comune ambelor grupuri: atât oamenii de știință, cât și 
artiștii preţuiesc integritatea, au o mare ambiţie și perse- 
verenţă și sunt plini de curiozitate. Cu toate acestea, ceea 
ce-i diferențiază pe liderii din afaceri este optimismul și 
increderea nemărginită în semenii lor, precum și vene- 
rația pe care o arată empatiei și respectului. Acestea se 
găsesc mult mai rar în rândul liderilor din alte profesii, 
părând a fi trăsăturile distincte ale acestui grup. 

Chiar dacă cineva ar dezaproba aceste declaraţii, con- 
siderând că urmăresc într-o oarecare măsură propriul 
interes, este evident că ceea ce face posibil ca astfel de 
lideri să fie atât de concentrați în munca lor și atât de efi- 
cienți în a pleda în favoarea vocației lor este convingerea 
sinceră că eforturile lor ajută la crearea unei lumi mai 
bune. Dat fiind că mesajul lor se adresează sufletului, 
nevoii pe care o împărtășim cu totii de a fi conectaţi la un 
scop mai măreț, cei din jur sunt dornici să-și urmeze 
conducătorul și să găsească fluxul în muncă. 


8 


Generarea fluxului în viață 


Pentru ca o persoană să aibă parte de cât mai mult flux 
în viață, primul pas pe care trebuie să-l facă este să-și 
definească prioritățile — lucrurile pentru care consideră 
că viața merită trăită. Acestea fiind stabilite, persoana va 
descoperi țelul absolut care transformă o existenţă aleato- 
rie într-o aventură plăcută, cu un scop bine definit. Asta 
o va ajuta să-și modeleze viziunea ce îi va motiva pe alții 
să-și investească energiile în organizația pe care o con- 
duce. Va fi greu pentru un lider să articuleze o viziune 
coerentă dacă aceasta nu dă glas valorilor sale principale, 
identității sale fundamentale. Totuși, chiar dacă toată 
lumea presupune că identitatea liderului este transpa- 
rentă, există în realitate câteva lucruri ascunse adânc sub 
văluri de deceptie referitoare la natura sa intrinsecă. Din 
acest motiv, dacă cineva își dorește să creeze o viziune cu 
un suflet sincer, trebuie mai întâi să pornească în formi- 
dabila călătorie a cunoașterii de sine. 


Cine ești? 


Printre cele mai străvechi sfaturi menționate în istoria 
culturii noastre sunt cele încrustate deasupra intrării 

oracolului din Delfi: „Cunoaște-te pe tine însuți.“ Înce- 
pând cu epoca respectivă, filozofii au repetat această 
poruncă ca pe una dintre premisele fericirii în viață, 
reprezentând totodată punctul de plecare al liderilor de 
afaceri vizionari. Întrebată fiind ce sfat i-ar da unui 
tânăr care se gândește la o carieră în afaceri, Christine 
Comaford Lynch a răspuns: 


Aș sublinia în mod special ideea de a o apuca pe 
calea cunoașterii de sine. Dacă te avânţi în lume fără 
să ai habar cine ești și care sunt lucrurile în care 
crezi, îți vei petrece toată viaţa rătăcind orbește. Te 
vei căsători cu persoana nepotrivită, vei face o mul- 
time de greșeli.,.Va fi o problemă și te vei trezi într-o 
zi, indiferent dacă la douăzeci sau la cincizeci ori la 
nouăzeci de ani, şi-ţi vei spune: „Așa nu mai 
merge.“ De ce să nu afli asta încă de la început? Prin 
urmare, oamenii nu-și dezvoltă o relație cu ei înșiși 
sau cu lucrul spiritual în care cred, indiferent care ar 
fi acela. Lumea poate fi un loc foarte confuz. Fără 
genul acesta de fundament, cum mai poți spera că 
vei face lucrul potrivit? Nu vei ști care este lucrul 
potrivit pentru că nu ţi-ai clădit niciun fel de funda- 
ție... și fără asta — nimic altceva nu prea contează. 


Dar cum ajungem să ne cunoaștem? În răspunsurile 
pe care le-au oferit la această întrebare, filozofii şi 
liderii din afaceri au manifestat păreri diferite. În cazul 
gânditorilor, răspunsul îi poartă prin introspecție, prin 
reflecția critică și printr-o permanentă testare și punere 
sub semnul îndoielii a bazelor credinţei și cunoașterii. 
În vremurile noastre, efortul acesta poate include pro- 
iectul psihanalitic de cunoaștere a motivelor ce stau la 
baza acţiunilor unei persoane și a originilor activităților 

sale nervoase. Sau ar putea să ducă la adoptarea atitu- 
dinii mereu critice tipică deconstructorului, suspicios 
față de orice certitudine. Pentru gânditorul de profesie, 
pelerinajul pe drumul cunoașterii este un efort pe viață, 
ce reprezintă o finalitate în sine — o căutare pericu- 
loasă ce poate duce la nihilism sau, şi mai rău pentru 
pelerin, la autodecepție. 

Nu aceasta pare să fie şi calea pe care o folosesc 
liderii din afaceri în abordarea cunoașterii de sine. Pen- 
tru ei, autocunoașterea nu este o finalitate, ci o modali- 
tate. Telul lor final este de a acţiona cu folos în lume, 
lucru pentru care trebuie să afle cine sunt. Așa că, în loc 
de o căutare nesfârșită a originii ființei lor, ei caută o 
credință centrală care să-i poată sprijini de-a lungul 
vieţii, iar atunci când găsesc una care li se pare potri- 
vită, o adoptă şi îi rămân fideli fără alte investigații. 
Așa cum am văzut, această credință centrală se dove- 
dește deseori a fi una pe care au deprins-o de timpuriu, 
bazată pe valori tradiționale, religioase sau culturale. 

Care este abordarea cea mai bună? S-ar putea argu- 
menta că pelerinajul intelectual este cel mai profund, 
cel mai probabil să conducă la o cunoaștere autentică. 
În același timp, există posibilitatea ca, în decursul 
mutării atenţiei înspre interior, să-ți rătăcești sufletul și 
să pierzi legătura cu restul lumii. Dezavantajul modali- 
tății alese de lideri este că poate da naștere unei con- 
cepţii a sinelui superficială, iluzorie, bazată pe valori 
împrumutate. Pe de altă parte, aceasta îi eliberează 
energiile, încurajându-l să treacă la fapte și să-și inten- 
sifice complexitatea. Fiecare abordare ocupă un loc 
valabil în schema de desfăsurare a lucrurilor. 

Chiar dacă „să te cunoști pe tine însuți” nu implică 
o căutare atât de extenuantă din partea liderului din 
afaceri ca în cazul filozotului, ea rămâne totuși o misiune 

dificilă. Asta presupune să reflectăm serios la propriile 
experiențe, întrebându-ne: Care sunt lucrurile care con- 
tează cel mai mult pentru mine? Care sunt oamenii pe care îi 
admir cel mai mult? Care este genul de persoană cu care nu 
vreau în mod clar să mă identific? Care sunt valorile pe care 
nt le-aş compromite oricare ar fi situatia? Sau, în cuvintele 
lui Max DePree: „Manageriatul are multe în comun cu 
răspunsurile. Dar poziția de lider reprezintă o funcţie a 
intrebărilor. Și întotdeauna prima întrebare este: «Cine 
intenționăm să fim?» Nu «Ce vom face?», ci «Cine 
intenționăm să fim?» 

Cunoașterea de sine nu este atât o chestiune care se 
referă la descoperirea conținutului sufletului, cât mai 
degrabă una care are legătură cu crearea persoanei care 
ne dorim să fim, Spre exemplu, în culturile occidentale 
suntem obișnuiți să concepem „sufletul“ ca pe o enti- 
tate învelită în piele şi oase. Totuşi, în multe culturi asi- 
atice și africane, sufletul este vizualizat ca un nod într-o 
rețea de relații. Percepția propriei persoane se face prin 
prisma strămoșilor, părinților, fraţilor, surorilor și veri- 
lor, întinzându-se pe mai multe generaţii din trecut, 
asemeni rădăcinilor unui copac. Nu exiști realmente în 
afara contextului acestei rețele. Sau poate că ești un 
idiot, care era termenul grecesc ce desemna persoana 
care trăia singură, separată de comunitatea care trans- 
torma organismul animal într-o ființă umană. 

Când răspundem la întrebarea „Cine vreau să fiu?“, 
cel mai bine ar fi să nu ținem cont doar de prezent, ci 
de perspectiva întregii vieti. În multe religii, din Tibet 
până în Mesoamerica, sfatul persoanelor înțelepte este 
să ne alegem moartea drept consilier. Deşi ar putea să 
pară o idee macabră, este de fapt destul de eliberatoare. 
Gândiţi-vă la ea ca ṣi cum, în loc să vă fie frică de 
moarte, ati intreba-o: „Spune-mi, este asta o idee bună? 


e. Sai 

Oare ar trebui să accept slujba asta, să mă căsătoresc cu 
persoana asta? Când voi ajunge la sfârşitul zilelor, îmi 
va părea rău că am făcut asta sau voi fi bucuros?“ 
Ținând cont de faptul că nu putem evita moartea, am 
putea la fel de bine s-o facem să ne dea sfaturi cât timp 
suntem încă în viață. 

Jane Fonda, care și-a împărțit viața în trei acte, a 
decis, după cea de-a șaizecea aniversare, că se afla îna- 
intea ultimului act, și a ajuns la următoarea concluzie: 
„Mi-am zis, ei bine, dacă așa stau lucrurile și dacă nu 
moartea este cea care mă sperie, ci faptul de a ajunge la 
capăt cu regrete, atunci trebuie să-mi dau seama care ar 
fi lucrurile pe care le-aș regreta în momentul în care aș 
ajunge la ultimul act. lar acestea erau: să am o relație 
apropiată cu oamenii și să aduc o schimbare în lume.“ 
Cu alte cuvinte, ceea ce speră să obțină ea este complexi- 
tatea psihologică ce decurge din diferențiere („să aduc 
ö schimbare”) și integrare („să am o relaţie apropiată”). 


Dezvoltarea punctelor forte, 
descoperirea oportunităţilor 


În crearea propriului eu, pare logic să clădești por- 
nind de la avantajele pe care le ai. Chiar dacă afirmaţia 
„toţi oamenii sunt egali“ este o idee politică strălucită, 
»a nu descrie realitatea condiției umane. Unii dintre noi 
se nasc cu o forţă fizică superioară, alții cu o mai mare 
uşurinţă de vizualizare a obiectelor în spațiu; unii par 
capabili să memoreze piese muzicale fără niciun efort, 
iar alții au o memorie vizuală a numerelor. Persoanele 
mnecuvântate cu un dar anume vor urma de obicei 
ceea ce pot face cu ușurință, 

Deseori, însă, nu ne este foarte clar care ne sunt 
talentele, pentru că nu am avut niciodată șansa să le 


Yi 

punem la încercare. Spre exemplu, John Gardner nu era 
decăt un modest profesor de colegiu înainte de a fi 
recrutat în armată în limpul celui de-al Doilea Război 
Mondial. Pe perioada stagiului militar, a fost obligat 
să-și asume responsabilități manageriale, constatând că 
se potriveau mai bine cu însușirile lui decât activitatea 
profesorală. După ce s-a întors la viața civilă, i-au fost 
încredințate sarcini administrative şi mai dificile, până 
când a fost numit președinte la Carnegie Foundation, 
pentru ca apoi să fie rugat de Președintele Lyndon B. 
Johnson să accepte postul de ministru al sănătății, edu- 
cației și asistenţei sociale. Era trecut bine de cincizeci de 
ani când a intrat în lumea politică a Washingtonului, 
unde a făcut o altă descoperire: îi plăcea şi chiar se pri- 
cepea la administrarea unei birocrații mari şi la modul 
de funcţionare a Cabinetului. Genul acesta de expe- 
riență, care nu este deloc neobișnuită, l-a convins pe 
Gardner că majoritatea oamenilor nu folosește decât o 
mică parte dintre abilităţile naturale și că e posibil să nu 
descopere niciodată lucrurile de care este în stare cu 
adevărat. 

Unii lideri vizionari îşi inventariază abilităţile destul 
de devreme în viaţă. Sir John Templeton își aminteşte 
că, în colegiu, se gândea serios să devină misionar. Cu 
toate acestea, și-a dat seama că mulți alți tineri aveau 
însușiri similare sau mai bune decât ale lui în domeniul 
respectiv — erau mai extrovertiți și mai pricepuți la 
predică și consiliere. Aşa că a decis că talentele lui se 
potriveau mai bine unei alte cariere: 


Când eram în colegiu, mi-am examinat însuşirile 
pe care mi le-a dat Dumnezeu. Dumnezeu dă tutu- 
ror multe, multe calități, dar nu aceleași la toată 
lumea. Aşa că fiecare dintre noi ar trebui, la un 

moment dat în viață, să cercetăm cu atenție ce însu- 
siri avem, ca să le putem folosi în scopul cel mai 
bun. Si cel care părea să se cristalizeze în timpul 
facultății era faptul că pentru prima oară în viață 
cunoşteam oameni care făceau investiţii. Ascul- 
tându-i însă pe părinții colegilor mei, nu am găsit 
niciunul care să fi investit în afara țării. lar mie lucrul 
acesta mi se părea o atitudine obtuză — în sensul că 
în mod sigur poți să faci o treabă mai bună dacă 
verifici peste tot în loc să cauţi într-o singură locali- 
tate sau domeniu de activitate. 


Odată ce a identificat ceea ce el considera a fi o pro- 
vocare căreia îi putea face față mai bine decăt celorlalte, 
a pornit pe lungul drum care a dus în cele din urmă la 
fondarea primului și unuia dintre cele mai de succes 
fonduri de investiții internaționale. $ 

În mod ocazional, descoperirea propriei vocați se 
poate produce și mai devreme. Într-o manieră de tip 
Horatio Alger, Christine Comaford Lynch povesteşte 
cum vindea în copilărie limonadă și prăjitun dintr-o 
cutie așezată pe trotuar, dându-și seama că: „Ei, da, 
asta chiar e distractiv. E foarte distractiv! E amuzant să 
vezi că poţi să goleşti cutia până la sfârșitul zilei, și asta 
fără să-i mănânci tu conținutul.“ Richard Jacobsen își 
amintește un episod aproape identic: 


Am intrat prima oară în afacerea asta când aveam 
în jur de zece ani, Împreună cu prietenul meu, am 
fondat Compania Bâc) Beverage. Aveam un cărucior 
si un răcitor și mergeam la compania de imbuteliere 
Nehi și cumpăram cutii de apă carbogazoasă. Apoi 
cumpăram gheaţă și o puneam în tăcitor, iar sticlele 
de apă peste ea. În perioada aceea, se construiau 

case peste tot în împrejurimi, așa că luam căruciorul 
şi mergeam de la un șantier la altul și vindeam apă 
carbogazoasă muncitorilor. 


Dar la fel de des se întâmplă ca lumea să descopere 
cât de distractive pot fi afacerile după terminarea liceu- 
lui sau chiar mai târziu. Unii directori executivi au fost 
atrași de afaceri după încercări profesionale nereușite 
în drept, contabilitate sau inginerie. Factorul major de 
care trebuie să se țină seama atunci când facem bilanţul 
propriilor abilități este să fim foarte atenți la ceea ce 
simțim atunci când facem lucruri diferite și să fim 
obiectivi în evaluarea performantelor noastre. John 
Sobrato explică: „Vreau să fiu bun în ceea ce fac. Sau 
n-o mai fac. Nu joc cărți pentru că nu sunt bun la jocul 
de cărți. Dacă nu fac ceva bine, las totul baltă și mă 
orientez spre altceva.“ Douglas Yearly a obținut specia- 
lizarea în inginerie și abia atunci când a urmat un curs 
de management la Harvard și-a dat seama că îi plăceau 
mai mult afacerile și că era capabil să „adauge mai multă 
valoare“ schimbând profilul: „Mi-am dat seama cât de 
mult adoram jocul pe care îl reprezintă afacerile... M-am 
dovedit a fi un inginer destul de slab, cel puţin după 
părerea mea. E un lucru bun că am descoperit afacerile.” 

Nu prea are rost să-ți dorești să fii interpret de operă 
dacă nu ai o voce potrivită pentru așa ceva, sau un 
lansator de primă ligă dacă îţi lipseşte o bună coordo- 
nare între ochi şi mână. Nu merită deloc să vrei să devii 
medic sau doctor veterinar dacă nu suporţi să vezi 
sânge. Deși sunt concluzii evidente, totuși este uimitor 
cât de des ignoră oamenii realitatea în căutarea de 
obiective care fie sunt mai presus de posibilitățile lor, 
fie nu s-ar bucura de ele chiar dacă le-ar putea atinge. 

Orice lucru pe care îl putem face bine, care ne face 
plăcere și pentru care există o cerere trebuie considerat 
cu seriozitate ca fiind o abilitate ce merită dezvoltată. 
Dar aceasta presupune să explorăm cât mai multe abi- 
lități, astfel încât să nu ne scape niciun potenţial 
ascuns. Când a fost întrebată ce sfat i-ar da unui tânăr 
care plănuiește să urmeze o carieră în afaceri, Anita 
Roddick a răspuns: 


Păi, în primul rând, nici nu aș vorbi cu el în ter- 
menii aceștia. l-aș spune: „Ascultă, nici măcar nu 
vorbi despre afaceri — nu te lăsa controlat de lim- 
baj. Nici măcar nu pronunţa cuvântul «afaceri». 
Uită-l. Vorbeşte în schimb despre mijloace de trai. 
Vorbeşte despre un mijloc de existență pe care îl poți 
crea pentru line, o modalitate de a-ți câștiga exis- 
tența și care să-ți aducă libertate.“ Așadar, care este 
talentul tău? Poate că ești dotat cu un talent pe care-l 
poti modela într-o preocupare care să genereze la 
rândul ei un mijloc de trai... Și nu te gândi la ceva 
major, fiindcă asta este obsesia afurisitei ăsteia de 
culturi. Trebuie mereu să fie vorba de cel mai mare. 
De ce nu să fii doar cel mai bun sau cel mai creativ 
sau cel mai distractiv, ori ceva în genul ăsta? 


Așa cuim sugerează citatele acestea, este greu să 
determini provocările și abilitățile în mod separat: ai 
nevoie de un anumit nivel de abilitate pentru a recu- 
noaște o oportunitate interesantă. Sau invers, dacă te 
descurci bine în confruntarea cu o anumită provocare, 
aceasta poate revela o abilitate pe care o ai. Ele repre- 
zintă în esenţă două fețe ale aceleiași monede. 

Oamenii care își petrec majoritatea vieții în apatie și 
relaxare nu observă niciodată oportunitățile de acțiune 

care sunt peste tot în jurul lor, sau, dacă o fac, consideră 
că nu au dreptul la ele. Există un soi de acceptare fata- 
listă a locului pe care-l ocupăm în schema de derulare 
a lucrurilor, astfel că tot ceea ce este nou sau neîncercat 
este perceput ca mai presus de posibilitatea noastră — 
„asta nu-i de nasul meu“. Genul acesta de atitudine nu 
numai că te face orb la posibilităţi, dar îti mai şi îngreu- 
nează oportunitatea de a descoperi talentele latente. 

Acesta este locul în care se dovedesc extrem de folo- 
sitoare curiozitatea, interesul și franchetea, trăsături 
atât de puternic manifeste la liderii vizionari. Cu cât o 
persoană este mai dispusă să-și exploreze mai multe 
oportunități, cu atât mai bune îi sunt şansele de a-şi 
descoperi punctele forte. Succesul timpuriu în deprin- 
derea acestor avantaje implică și un aspect negativ, 
deoarece poate duce la stoparea procesului de desco- 
perire și dezvoltare. Un manager bun la rezolvarea 
situațiilor de urgență ar putea să devină atât de depen- 
dent de existența unui foc pe care să-l stingă, încât să 
nu-și dezvolte niciodată proactiv programul personal 
sau viziunea personală, iar atunci când este promovat 
intr-o poziție superioară, ca urmare a succesului său, să 
nu aibă nici cea mai vagă idee ce să facă. În mod simi- 
lar, în cazul în care singurele provocări pe care le recu- 
noaște o persoană sunt legate de slujbă, atunci, în 
momentul pensionării, viața sa va deveni monotonă ȘI 
lipsită de sens. Pentru a experimenta fluxul fără înce- 
tare, trebuie să cultivăm în permanență interesul şi 
curiozitatea, să răspundem la o gamă largă de oportu- 
nități și să dezvoltăm cât mai multe însușiri. 

Așadar, o persoană ajunge să se cunoască în două 
moduri diferite. Prima este călătoria inițiatică a filozo- 
fului, cea de-a doua este calvarul creativ al omului de 
acțiune. Liderii din afaceri fac parte, de obicei, din cea 

de-a doua categorie: își contabilizează punctele forte 
personale, cadrul cultural și familial, posibilitățile pe 
care le văd în jurul lor, și din tot acest material își cro- 
iesc ființa ideală. Din expresia acestei ființe ia naștere 
viziunea lor. 


Găsește-ţi locul 


Cu foarte puţine excepții — cum ar fi fermierii inde- 
pendenți, artiștii și unii specialişti —, majoritatea oa- 
menilor lucrează în organizații. În situaţia ideală, orga- 
nizaţia le va oferi posibilitățile de acțiune și, ca o con- 
secință, fluxul. Atunci când încercăm să ne asigurăm că 
provocările de la locul de muncă ne vor oferi un nivel 
corespunzător de provocări, pe măsura abilităților 
noastre, avem la dispoziție două abordări principale. 
Prima, modalitatea antreprenorială, constă în înființa- 
rea propriei firme. Una dintre principalele atracţii ale 
antreprenoriatului este tocmai această abilitate de a-ti 
stabili propriile obiective şi de a-ți trasa sarcinile care se 
potrivesc cel mai bine cu abilitățile tale. 

Cea de-a doua posibilitate este să căutăm un mediu 
deja existent, care să fie pe măsura talentelor noastre. 
Țineţi minte că găsirea unui loc de muncă nu ar trebui 
să fie niciodată echivalent cu găsirea unei surse de 
venit. Organizaţia pentru care lucrezi îți va modela 
întreaga identitate. Fie îți va mijloci dezvoltarea, fie te 
va imobiliza; fie îți va da energie, fie te va secătui; fie îți 
va întări valorile, fie te va transforma într-un cinic. 
Sobrato ne sfătuiește: „Du-te să lucrezi pentru cineva 
care își va face timp să te îndrume sau pentru cineva 
recunoscut ca lider în domeniul lui.“ 

Mulţi oameni își iau în primire prima lor slujbă fără 
să fie încă siguri ce vor să devină și ce abilități posedă, 

și depinde tocmai de experiența lor de la locul de 
muncă, pe parcursul acestei prime perioade, ca să sta- 
bilească direcția pe care o vor urma din punct de 
vedere profesional. Sfatul Anilei Roddick este tipic: 


Caută-ți pasiunea. Ce anume te incită? Ce te pune 
pe jar?... Orientează-te spre companii pe care le placi 
cu adevărat, pe care le admiri... Ce admiri la ei? la-ti 
o perioadă de probă acolo, dacă este posibil, sau 
măcar bate la ușă și spune: „Hei, pot să lucrez la voi 
pe bani puţini?“... Găseşte, dacă poți, organizații 
care să-ți înalțe spiritul. Muncește cot la cot cu ei... 
și distrează-te. Poţi să te distrezi atât de mult... 
Atunci când petreci nouăzeci și cinci la sută din 
viaţă într-un mediu legat de muncă, acesta nu poate 
să fie unul mohorât, 


Dacă prima slujbă nu este potrivită, sau dacă-și 
pierde noutatea, e mai bine să sistezi căutarea decât să 
persiști într-o situație fără iesire. Sir John Templeton 
observă: 


Primul sfat este să cercetezi terenul şi să decizi 
care este locul cel mai avansat, cel mai respectat şi să 
incerci să obţii o slujbă acolo... N-ar trebui să te gân- 
dești că prima ta alegere va fi neapărat și alegerea 
potrivită, Ar trebui să verifici mereu și să întrebi 
unde altundeva, în lumea largă, nu doar într-o sin- 
gură țară, e nevoie de capacitățile tale. Nu-ţi spui: 
„Asta va fi cariera vieții mele.” Îţi spui, în schimb: 
„O să încep de aici, dar o să verific peste tot în lume 
unde anume pot face o treabă mai bună.” 

La prima vedere, aceste două sugestii aproape că 
par antagonice. Decizia Anitei Roddick se bazează pe 
pasiune și distracție, în timp ce Templeton vorbește 
limba eticii puritane — unde pot fi folosite la maxi- 
mum însușirile mele, date de Dumnezeu? Dar, la un 
nivel mai profund, sfatul este același. Ambii lideri ne 
îndeamnă să găsim un loc unde să putem funcționa la 
capacitate maximă, unde valorile și abilitățile noastre 
vor avea o șansă să-și găsească deplina exprimare. Cu 
alte cuvinte, un mediu caracterizat de suflet, în care 
munca să poată fi flux. 


Stăpânirea conștiinței 


Deseori, întâlnim persoane extrem de competente, 
inclusiv directori executivi de succes din cadrul unor 
mari companii, care, deși sunt perfect conștienți în timp 
ce iau decizii de miliarde de dolari, nu dețin totuşi con- 
trolul absolut asupra conștiinței lor. Ei acționează mai 
mult sau mai putin mecanic, urmând aceleași obiceiuri 
vechi și reacționând la stimuli familiari. Chiar dacă 
puterea pe care o au insuflă frică în inima a milioane de 
oameni, ei au pierdut abilitatea de a lua propriile 
decizii. S-au transformat într-o componentă dintr-un 
program care le dictează faptele — să sporească valoa- 
rea acțiunilor, cota de piață, vizibilitatea brandului. 
Complexitatea lor psihologică a fost anulată: ceea ce 
fac, ceea ce gândesc și ceea ce simt au devenit aspecte 
previzibile și de rutină. 

Este extrem de ușor să te lași prins sub vitrina de sti- 
clă a unei slujbe și să-ți stagnezi dezvoltarea. Ca să poți 
experimenta fluxul de-a lungul vieţii, este necesar să te 
transformi în stăpânul propriei energii psihice. Warren 
Bennis se referă la un comandament de conducere ca la 

un „management al eului“, care se obligă să menţină în 
stare bună atât managerul, cât şi organizația. Din punc- 
tul de vedere al teoriei fluxului, cel mai vital aspect al 
automanagementului este deprinderea de a alinia aten- 
tia, timpul și obiceiurile la viziunea propriei identități. 


Atenţia. În Capitolul 4, am văzut cum cantitatea de 
informaţii ce poate fi procesată de creier limitează 
numărul experiențelor pe care le poate avea o persoană 
pe parcursul întregii sale vieți. Vieţile noastre capătă 
formă după ce hotărâm spre ce să ne îndreptăm atenția, 
stabilind în același timp pentru cât timp şi cu ce inten- 
sitate procedăm astfel. Întrucât atenţia este aceea care 
face ca lucrurile să aibă loc la nivelul conștiinței, este 
util să o percepem ca pe o energie psihică. Pentru unii, 
atenţia este direcționată din afară de stimuli cum ar fi 
urgențe exterioare sau obligaţii familiale și de muncă. 
Alţii își determină cursul atenţiei orientându-se după 
obiective și valori pe care le-au preluat pur și simplu 
din mediul lor cultural, fără să se gândească. Cei care 
au urmat sfatul „cunoaște-te pe tine însuți“ își canali- 
zează energiile în funcție de valorile pe care au ales să 
le adopte în urma unei analize atente a gradului lor de 
oportunitate. 

Atunci când este întrebată ce anume face din ea o 
femeie de afaceri de succes, Christine Comaford Lynch 
menţionează în primul rând „intuiţia“. Apoi se corec- 
tează: „Nu este vorba doar de intuiție — ci se datorează 
faptului că sunt atentă! Cu cât suntem mai atenți — 
bineînțeles că am parte de distrageri ale atenției, mai 
ales că-mi place să fac douăzeci de milioane de lucruri 
odată, și probabil că n-ar trebui să fac decât trei lucruri 
deodată în loc de douăzeci de milioane, aşa că atenția 
are o importanţă covârșitoare.” Așa cum am văzut, 

putem face cel mult două sau trei lucruri în același timp, 
şi asta doar dacă ne mutăm repede atenția de la o 
sarcină la alta; aşa că, deși ar putea să pară că le facem 
simultan, în realitate le executăm consecutiv. În orice 
caz, aspectul pe care îl punctează Comaford Lynch este 
valabil si demn de luat în consideratie. Ceea ce ne deter- 
mină realizările şi gradul lor de perfectibilitate constă în 
orientarea atenţiei și în stabilirea intensității ei. 

În general, suntem atenţi la lucrurile care ne plac, 
care ne interesează, care ne pun abilitățile la lucru. Rela- 
tia funcționează însă şi invers: ajunge să ne placă orice 
lucru la care suntem foarte atenți. Din această cauză, o 
bună strategie o reprezintă investirea de energie în 
lucruri care au potențialul să susțină dezvoltarea, chiar 
dacă la început ele nu ne interesează în mod deosebit. 
Până la urmă, pe măsură ce aflăm mai multe despre ele, 
ni se va trezi și interesul. Una dintre zonele apte să favo- 
rizeze implicarea prolifică o reprezintă detaliile speci- 
fice ale unui proiect. Întrebat fiind care este explicația 
succesului său în afaceri, Sobrato răspunde: 


Atentia la detalii. Sunt foarte atent la detalii. 
Când lucrez la un proiect, mă implic în toate acele 
mici detalii care îl fac să se deosebească de toate 
celelalte. Într-o negociere, cred că pot negocia până 
ți se face greață pe marginea unor detalii minore, 
pentru că îmi place genul acesta de lucruri. 


Marele arhitect modernist Mies van der Rohe a 
remarcat odată că „Dumnezeu se păsește în detalii“, 
Poate că a vrut să spună că atunci când ești foarte atent 
la detaliile unei activități pe care o destăşori, aceasta 
atrage după sine profunda concentrare a fluxului, stare 

în care ai senzația temporară că trăiești într-un plan al 
existenței diferit, mai exaltat. 

Coordonarea atenţiei presupune abilitatea de a echi- 
libra extremele. Unii oameni au o zonă atât de restrânsă 
de interese, încât nu observă ceea ce se întâmplă în 
jurul lor. Ei pot deveni foarte pricepuți în specialitatea 
lor, dar lumea în care trăiesc este atât de restrictivă, 
incât, mai devreme sau mai târziu, vor sfârși prin a 
epuiza oportunitățile pe care aceasta le oferă. Alţii își 
irosesc energia psihică nejustificat, observând totul și 
pierzându-se în sute de mărunțișuri, fără să ajungă să 
stăpânească la perfecție niciun subiect sau fără să 
atingă desăvârşirea în stăpânirea niciuneia dintre abi- 
lităţile lor. 

Una dintre modalitățile de evitare a acestor extreme 
este strategia folosită de Linus Pauling, câștigător al 
Premiului Nobel pentru chimie și pace, care și-a descris 
în felul următor modul de utilizare a energiei psihice: 


Am conturată în minte o imagine, un fel de teorie 
generală a universului, pe care am construit-o în 
decurs de zeci de ani. Dacă citesc un articol sau ascult 
o prezentare la un seminar, ori obțin în orice alt fel o 
informaţie legată de știință pe care nu o deținusem 
până atunci, îmi pun întrebarea: „Cum se potrivește 
asta în imaginea mea despre univers?“, şi dacă nu se 
potrivește, mă întreb: „De ce nu se potrivește?“ 


Relatarea lui Pauling reprezintă un bun exemplu al 
complexității cu care funcționează conștiința: pornesti 
de la o „teorie generală” (sau o valoare centrală, ori o 
viziune) pe care o dezvolți cu timpul; apoi, incerci să 
integrezi în ea toate informaţiile relevante, indiferent 

dacă acestea vin în sprijinul teoriei sau o pun la îndo- 
ială, În felul acesta, ai ocazia să te dezvolți constant 
pornind de la o bază stabilă, mărind mereu cercul de 
conexiuni, dar menținând în tot acest timp aceeași per- 
spectivă unică. 


Timpul. Atenţia și timpul sunt două aspecte diferite 
ale aceluiași proces esenţial: coordonarea atenţiei pre- 
supune coordonarea timpului, şi invers. Dacă înveți 
câtă energie psihică trebuie să investesti într-un proiect, 
sau într-o partidă de golf, atunci nu mai e nevoie să-ți 
faci griji în privința modului in care poți să-ți folosești 
timpul, întrucât, odată ce ai rezolvat prima parte a 
ecuaţiei, ai rezolvat-o și pe a doua. Liderii din afaceri 
sunt conștienți de caracterul finit al timpului și de 
relația acestuia cu sarcinile pe care își doresc să le înde- 
plinească. Cu toții ar fi de acord cu Christine Comaford 
Lynch: „Darul cel mai prețios este timpul, pentru că e 
clar că ai parte de o cantitate limitată. De obicei, nu ai 
atăt de mult timp cât crezi — nu știi când ţi-a trecut 
rândul în marea «cursă a vieţii».“ 

Richard Jacobsen are propria imagine pentru descri- 
erea eroziunii pe care timpul o exercită: 


Timpul se măsoară în bule, iar bulele temporale 
sunt canibalice prin natură. Bulele cu guvernare insti- 
tuționalizată sunt relativ mai canibalice decât altele. 
Trebuie să ai grijă cum îti coordonezi propriile bule 
temporale. 


Poate părea ironic, dar progresul tehnologic care se 
presupune că ne economisește timpul, uneori sporește 


GENERAREA FLUXULUI ÎN VIATĂ 237 


de fapt presiunea. Christine Comaford Lynch comen- 
tează pe marginea manifestării recente a acestei ten- 
dințe și sugerează importanța deprinderii de a o 
înfrânge în loc de a deveni prizonierul ei: 


Cum a influentat tehnologia lumea afacerilor? 
Ştii că mi-ar plăcea să spun că ne-a ajutat, dar nu 
cred că a făcut mai mult decât să ne permită să 
muncim tot timpul. Ştii, ăsta-i un lucru fantastic. 
Acum avem e-mail, ne luăm computerele acasă, 
practic muncim nonstop. Presupun, deci, că e un 
lucru bun. Te ajută până la un anumit punct. Te ajută 
să te hotărăști să fii mai uman sau să devii una din- 
tre persoanele acelea care nu au niciun hobby, nicio 
viață socială și nu se pot gândi decât la muncă. 


Exact așa cum alegem să ne investim atenția, avem 
tendința să alocăm timp genului de activități pe care ne 
place să le facem. Oamenii care își iubesc munca ajung 
să petreacă din ce în ce mai mult timp la slujbă, în detri- 
mentul unor activități mai puțin interesante, cum ar fi 
să stea cu familia sau să mediteze la scopul vieții lor. 
Mulţi se plâng că nu au suficient timp pentru viata 
familială, dar, in realitate, aceasta este o opțiune pe care 
ei înșiși au făcut-o, de obicei în mod inconștient, deoa- 
rece munca generează mai mult flux decât orice altă 
activitate. Așa cum admite și Orit Gadiesh: 


Sunt momente când am senzaţia că muncesc prea 
mult. Dar, practic, oamenii aleg, ceea ce le place, așa că 
atunci când mă trezesc că am sentimentul acesta, tre- 
buie să recunosc că este alegerea mea. Este impenos 
necesar ca eu să fiu cel care face alegerea. Și probabil 
că îmi și plac unele aspecte legate de aceasta — deși 

s-ar putea să nu fac un alt lucru, pe care mi-ar plăcea 
de asemenea să-l fac. 


Esenţial în cazul acesta este să-ți definești propriile 
priorități și să nu te abati de la respectarea lor. Mike 
Murray este un bărbat hotărât să rămână term pe 
poziție: 


Înțelegerea pe care am avut-o mereu cu mine 
insumi a fost următoarea: voi munci cât mai sârgu- 
incios posibil la serviciu, dar apoi voi merge acasă și 
voi avea o viață de familie și una personală. lar dacă 
asta nu este pe placul celor din companie, au și alte 
variante la dispoziţie. Varianta este să mă dea afară. 
Dar nu am de gând să câștig, niciodată premiul acor- 
dat persoanei care a stat cele mai multe ore la slujbă. 
Și nici n-o să-i permit eului meu să se simtă prost în 
privința asta, deoarece am ales o altă unitate de 
măsură după care să-mi conduc viața. 


Asemeni multora din branșa lui, Jack Greenberg, a 
încercat să-și elaboreze o strategie menită să realizeze 
echilibrul fragil între muncă și viaţa de familie: 


Am avut odată un partener care, atunci când mă 
plângeam că nu stau destul pe-acasă, îmi spunea că 
puteam rezolva problema asta dacă mă purtam cu 
familia mea ca și cum ar fi fost clientul meu cel mai 
important, găsind așadar răgazul necesar să fiu ală- 
turi de ea. Şi apoi să mă asigur că timpul pe care îl 
petrec în compania celor dragi este de calitate. Ast- 
fel încât să nu fac doar act de prezență — citesc 
presa, nu mă deranja} —, ci să mă implic efectiv, așa 
cum aș face în cazul unui client. 

Problema cu această tactică este că atunci când avem 
de-a face cu un client, parametrii sunt bine definiti: 
obiectivele sunt clare, feedbackul este rapid și abilitățile 
sunt în general pe măsura oportunităților. Altfel spus, 
condiţiile pentru flux sunt prezente, Acasă, pe de altă 
parte, situația este mult mai ambiguă, Partenerii de 
viaţă și copiii au propriile lor programe, iar diferențele 
de vârstă și trăsăturile membrilor familiei îngreunează 
concentrarea asupra aceleoraşi subiecte — rezultatul 
fiind că mai tot efortul pare o imensă pierdere de vreme. 
Nu este de mirare că ni se pare mai ușor şi mai atractiv 
să ne plasăm energiile acolo unde par să dea cel mai 
bun rezultat, ceea ce de obicei înseamnă la serviciu. 
Dacă, totuși, o persoană este serioasă în ceea ce privește 
viața de familie, trebuie să-și asume provocarea de a o 
transforma într-o experiență de flux — aceasta însem- 
nând să investească aceeași energie psihică ca în cazul 
punerii pe roate a unei afaceri. 

În multe cazuri, chiar și atunci când suntem acasă cu 
trupul, mintea noastră nu se află acolo. Atenţia rămâne 
concentrată asupra problemelor legate de muncă, iar 
familia noastră își dă repede seama că suntem absenți 
din punct de vedere emoțional și mental. Mike Markkula 
de la Apple a elaborat o strategie reusită pentru evi- 
tarea acestei situații, care constă în a nu permite ca 
slujba să-i consume toată energia psihică: 


Așa că am început să folosesc o mică tehnică 
inventată de mine. În momentul în care închid por- 
tiera mașinii și las în urmă fabrica, îndreptându-mă 
spre casă, încep să mă gândesc la ce este important 
acolo. E greu să faci asta din cauza tuturor chestiu- 
nilor legate de muncă ce-ti vin întruna în minte! Dar 
dacă te concentrezi timp de o jumătate de oră, câl 

timp mergi spre casă, în momentul în care... intri pe 
ușă întrebi: Cum au mers treburile în ziua respec- 
tivă? Și chiar te interesează, pentru că te-ai întors în 
cealaltă lume! 


Deborah Besemer oferă o altă tactică pentru menţi- 
nerea echilibrului între muncă și familie: 


Regulile după care trăiesc sunt: nu lucra in week- 
end. Şi asta e foarte greu la începutul unei afaceri. 
Sunt o groază de lucruri de făcut. Dar refuz să vin la 
birou în weekend. Îmi iau computerul acasă, mă 
trezesc foarte devreme dimineaţa, inaintea tuturor, 
și termin ce am de făcut, iar când se trezesc copiii îl 
închid. Când trebuie să iau avionul să merg la o 
întâlnire și lumea-mi spune: „Ei, de ce nu vii cu o 
seară mai devreme să luăm și cina?“, eu le răspund: 
„Nu, n-am să vin de cu seara să cinăm împreună“, 
mă trezesc la patru dimineața, iau primul avion ca 
să ajung acolo până la începutul întâlnirii, dar măcar 
pot fi [acasă să] culc copiii. 


O altă consecinţă a faptului că ești prins până peste 
cap cu sarcinile de serviciu este aceea că orice „pier- 
dere“ de timp devine extrem de dureroasă. În perioada 
în care ofeream consiliere directorilor de nivel mediu, 
am tost șocat de faptul că trăsătura personală cel mai 
frecvent menționată pe care managerii doreau s-o poată 
schimba era „nerăbdarea“. Ce înțeleg ei prin asta, mă 
întrebam eu? Exemplele curgeau într-un șuvoi neîn- 
trerupt: „Nu am răbdare ca subalternii mei să termine 
de articulat o propoziţie. Știu ce urmează să spună şi nu 
vreau să aştept până ce termină de îngăimat ceea ce vor 
să zică.“ „Mi se pare așa o pierdere de timp să le citesc 

nepoților aceleași povești prostești pe care obișnuiam să 
le citesc copiilor mei.“ „Nu-mi place să iau cina în oraș. 
Stai în restaurantul ăsta franțuzesc de lux și-ţi omori 
câteva ore urmărind chelnerii cum curăţă resturile de 
mâncare de pe fețele de masă. Pentru ce? Aș fi mai feri- 
zit să mănânc pizza acasă urmărind ştirile la televizor,” 
„Îmi pierd din ce în ce mai repede răbdarea cu oamenii 
care nu pot ține pasul cu mine.” 
Descrierea lui Mike Hackworth este tipică: 


Obișnuiam să nu am absolut deloc răbdare cu 
oamenii care nu erau în stare să înfeleagă foarte 
repede ceea ce încercam noi să facem. Aşa că mă 
enervam și mă agitam foarte tare, și-apoi am început 
să-mi dau seama că există o împărțire a oamenilor în 
lumea aceasta, şi că ceea ce trebuie neapărat să faci, 
dacă nu vrei doar să-ți descarci nervii pe unii, este să 
capeti abilitatea de a te deprinde cu o varietate de 
atitudini, capacități intelectuale și câte și mai câte, 
așa că a fost un soi de experienţă edificatoare, un pas 
spre maturitate care a survenit pe când aveam în jur 
de douăzeci și cinci de ani. 


William Pollard descrie un scenariu asemănător: 


Cred că uneori sunt prea nerăbdător cu privire la 
incompetență. Cred că am senzaţia că am greşit 
foarte tare doar în cazurile legate de relaţii interper- 
sonale... [Poate că am avut] dreptate să iau o anu- 
mită decizie, dar am greșit în modul în care |ui- 
laltă] persoană a fost tratată ca parte componentă a 
deciziei corecte... Ori de câte ori ai o relaţie cu o altă 
persoană și trebuie să te oprești asupra unei decizii, 
în cazul în care persoana nu este de cord cu tine, 

[având senzaţia] că variantele pe care le are la 
îndemână sunt fie să te contrazică până-n pânzele 
albe fie să accepte pur și simplu, atunci... înseamnă 
că nu ai procedat corect. 


Acești manageri au înțeles că nerăbdarea îi făcea să 
fie mai puţin eficienți — înstrăinându-i pe oamenii cu 
care lucrau și jignindu-le membrii familiei. Erau conşti- 
enți că, pentru a-și face treaba cum trebuie, era necesar 
să reușească să vadă în ceilalți oameni niște indivizi cu 
nevoi și capricii personale, și nu să-i trateze ca şi cum ar 
fi fost niște roboți insignifianţi, a căror singură impor- 
tanță consta în contribuţia pe care o puteau aduce la 
îndeplinirea unui proiect — și asta în cel mai scurt timp 
posibil. Și totuși, încă li se părea imposibil să dea dovadă 
de mai multă răbdare. După cum spune Max DePree: 
„Una dintre problemele cu care se confruntă oamenii este 
aceea că dacă tu crezi că te-ai lămurit cum merg lucru- 
rile... devii foarte nerăbdător cu cei care nu pot încă să le 
priceapă. Asta chiar distruge relațiile. A trebuit să fiu 
ajutat să înțeleg acest aspect,“ Atunci când am investit 
prea multă energie psihică în slujbă, valoarea muncii 
crește în mintea noastră până în punctul în care ajunge 
să minimalizeze orice altceva. Până la urmă, și nerăb- 
darea cronică începe să aibă un impact negativ asupra 
deciziilor din afaceri. Christine Comatord Lynch explică: 


Lucrurile încep s-o ia razna atunci când te simti 
mult prea presat. De pildă, atunci când punctul de 
plecare este ceva de genul: „Dacă nu-mi oferi 
această limită de împrumut, o să mă duc în altă 
parte.” lar tu te gândești că asta chiar pare o afacere 
trăsnet, poate c-ar trebui s-o faci. Deci, atunci când 
nu ești liniștit, când nu ai răgazul să faci verificări și 

să-ți oferi un termen de gândire, se dă totul peste 
cap. Fiindcă lași programul de lucru al altei per- 
soane să te preseze. Și ceea ce ştiu acum să spun este: 
„Du-te în altă parte. Am nevoie de mai mult timp. 
Aceasta este agenda noastră de lucru. Am nevoie de 
timpul ästa.” 


Jack Greenberg, folosește și el o tactică de amânare 
pentru a-și oferi un răgaz mai mare, subliniind impor- 
tanta a ceea ce in studiul creativității se numește „incu- 
batie” — acea activitate subliminală de procesare para- 
lelă ce se desfăsoară în minte atunci când nu Încercăm 
în mod conștient să rezolvăm o problemă: 


Am descoperit că atunci când nu sunt sigur ce să 
fac într-o situație oarecare, dacă îmi acord pur și 
simplu un răgaz de câteva zile ca să reflectez asupra 
problemei, cumva — chiar dacă nu în mod conștient 
— ajung să înțeleg mai bine problema prin simplul 
fapt că nu mă forţez să iau o decizie pe loc. Devine 
ceva interior. Nu știu cum să explic... Dar cred că 
parte din acest tenomen se manifestă la nivel sub- 
conștient. Probabil că mintea lucrează asupra unor 
lucruri la care tu nu te gândești. Deseori, răspunsul 
capătă o oarecare limpezime. 


În ciuda numeroaselor sfaturi utile referitoare la cea 
mai bună metodă menită să te ajute să deții controlul 
asupra propriului timp, știu, din experiența mea per- 
sonală, că nu există nicio astfel de metodă: ceea ce este 
valabil pentru o persoană poate la fel de bine să nu 
funcționeze pentru alta. Există câțiva lideri foarte pros- 
peri, al căror timp este programat cu câteva luni îna- 
inte, dar mai există și alţii la fel de prosperi, cărora le 

place să aibă un program cât se poate de flexibil, ca să 
poată profita de oportunități neprevăzute. Unii oameni 
dau cel mai bun randament rezolvând chestiunile 
minore dis-de-dimineaţă, pentru ca să aibă timp să se 
ocupe de lucrurile importante mai târziu; alții preferă 
să rezolve mai întâi chestiunile majore și abia după 
aceea să se îndrepte spre problemele mai simple. Ori- 
care v-ar fi obiceiurile, este important să acordați aten- 
ție propriului ritm: ce vi se potriveşte cel mai bine? 
Dacă vă place să programați totul în cele mai mici 
detalii și să vă ocupați mai întâi de aspectele prioritare, 
atunci e posibil să obţineţi cele mai bune rezultate dacă 
sunt îndeplinite aceste condiţii. Este logic, așadar, să 
imprimi ritmul cel mai probabil să genereze fluxul 
modului în care îţi petreci timpul la serviciu. Și acelaşi 
lucru este valabil pentru cei care lucrează pentru tine: 
nu există niciun motiv pentru care persoanele din 
echipă ar trebui să pășească în aceeași cadență cu tine. 


Obiceiurile. Pe măsură ce atenția unei persoane con- 
tinuă să fie investită în aceeași direcție, se formează obi- 
ceiurile. Aristotel recunoștea că virtuțile sunt rezultatul 
obiceiurilor dezvoltate de-a lungul timpului, iar marele 
psiholog american William James observa că obiceiurile 
reprezintă componentele cele mai importante ale psiho- 
logiei umane. Adevărul acestei afirmaţii apare evident 
dacă ne gândim la faptul că viețile noastre sunt rezul- 
tatul locului și modului în care ne-am investit atenţia în 
decursul anilor, fapt care se bazează, la rândul lui, pe 
lucrurile la care am învăţat să fim atenți mai de timpu- 
riu în viaţă. Este imposibil să tratezi cum se cuvine un 
asemenea subiect enorm în câteva pagini, dar măcar 
câteva aspecte relevante legate de el merită discutate. 

Genul de obiceiuri pe care le dezvoltăm depinde în 
primul rând de doi factori: primul este legat de disci- 
plină și de caracter — cu alte cuvinte, munca susținută; 
al doilea constă în lucrurile pe care ne place să le facem. 
Ideal vorbind, ar trebui să ne placă să deprindem acele 
îndeletniciri care duc la sporirea complexității. (Acesta 
este procesul de formare a capitalului psihologic discu- 
tat în Capitolul 4.) Dacă o persoană a ajuns la vârsta 
adultă, îndeletnicindu-se doar cu activități cum ar fi 
privitul la televizor, petrecerile, jocurile de noroc sau 
drogurile, sunt șanse să nu se prea priceapă la nimic 
altceva. În felul acesta, sistemul de investire a energiei, 
deprins din primii ani de viaţă, are consecințe specta- 
culoase pentru tot restul vieții. 

Totuși, putem oricând să ne formăm obiceiuri noi — 
chiar și la bătrânețe. Pe măsură ce constatăm că anumite 
moduri de a gândi sau de a proceda nu sunt la fel de efi- 
ciente ca altele, avem posibilitatea să elaborăm strategii 
mai bune pe care să le includem în repertoriul nostru de 
comportamente. Aici, spre exemplu, Jack Greenberg 
descrie una dintre aceste modificări de strategie: 


Un alt lucru pe care l-am învățat este să nu iei o 
decizie majoră în condiţiile în care atitudinea ta 
mentală nu reflectă o stare de sănătate bună. Pentru 
că atunci ești predispus să iei o decizie eronată. Tre- 
buie să te asiguri că nu ești prea obosit, trist, ori 
deprimat — oricare ar fi opțiunea de limbaj —, pen- 
tru că asta îți afectează procesul de gândire. 


Ținând cont de faptul că religia reprezintă o valoare 
atât de fundamentală pentru multe persoane, rugăciu- 
nea poate deveni un obicei important menit să te pună 
în relație cu propriul suflet și să-ți traseze conduita în 

viitor. Sir John Templeton descrie modul în care include 
rugăciuni regulate în activitățile sale cotidiene: 


Mă rog foarte mult și, firesc, dacă mă rog — după 
cum am mentionat mai devreme, încerc să fac două 
sau trei lucruri deodată —, dacă mă rog, în timp ce 
conduc mașina, spre exemplu, îmi dau seama că îmi 
e mai ușor să spun o rugăciune pe “are am mai 
folosit-o înainte decât să născocesc una nouă. Așa că 
rostesc într-o foarte mare măsură rugăciuni pe care 
le-am inventat în urmă cu mulți ani. Dar, în același 
timp, încerc întotdeauna să concep modalități dife- 
rite, mai bune. 


Aaron Feuerstein, de la Maiden Mills, face o descriere 
itorească a modului în care obiceiurile liber alese, plă- 
ute, pot reda forța și entuziasmul până târziu în viață, 
hiar și atunci când în ochii unui străin ele pot părea 
bsesiv de chinuitoare: 


Mă scol în fiecare zi la cinci și un sfert. Fac o oră 
de exerciţii fizice. Într-o zi alergare, în alta gimnas- 
tică. O oră întreagă. Nu cincizeci şi nouă de minute. 
O oră, o oră, o oră... În timp ce fac exerciţiile fizice, 
încerc să fac și exerciții mentale. Memorez o poezie 
ebraică preţ de o oră în timp ce alerg, și o poezie în 
engleză în ora de gimnastică. Și în felul ăsta am sen- 
timentul că îmi tratez cum se cuvine nu doar trupul, 
ci și creierul. Și chiar dacă atunci când termin sunt 
extenuat, ajung, în punctul în care pot să vin la servi- 
ciu și să nu mă simt extenuat... Sunt pregătit să fac 
față provocării. 

Richard Jacobsen, care este membru al Bisericii 
Sfinţilor de Apoi, folosește o metodă similară: „În fie- 
care dimineaţă, citesc Biblia, mă rog și scriu în jurnal 
timp de aproximativ o oră, o oră și jumătate.” 

Atunci când obiceiurile n-au căpătat rutina ca în 
cazul celor descrise mai sus, s-a dovedit că e de ajutor 
dacă îți rezervi niște perioade de timp specifice pentru 
a reflecta, pentru a monitoriza unde ai ajuns și unde ai 
vrea să mergi mai departe. Lucrul acesta poate fi făcut 
zilnic sau de câteva ori pe an. Christine Comaford 
Lynch descrie modelul după care își planifică viaţa: 


Mă așez la birou, în fața jurnalului, lucru care se 
întâmplă de obicei în iunie și decembrie, pur și sim- 
plu așa se întâmplă. la să vedem. Funcţionează viața 
mea cum trebuie? Și sunt o mulțime de aspecte 
legate de asta. Cum merge cariera mea? Funcţio- 
nează viața mea personală? Evoluez destul? Care 
sunt lucrurile de care mă tem? Încotro s-o apuc ca să 
trec la nivelul următor? Progresez din punct de 
vedere spiritual? Mă simt aproape de Dumnezeu 
sau mă las dusă de val și mă îndepărtez de esență? 
Da. Cred că e atât de ușor să te pierzi în amănunte 
nesemnificative și apoi să te trezești peste câțiva ani 
și să-ți spui: „Doamne, unde s-a dus viața mea?“ 
Așa că, da, cred cu adevărat că e important să faci 
evaluări, Chiar foarte, foarte important. 


Și totuși, ca să poți răspunde corect la astfel de între- 
bări e nevoie să-ți formezi obiceiul de a fi atent zilnic la 
sentimentele și acțiunile tale. Asta ne aduce înapoi la 
ideea prezentată la începutul acestui capitol: să te 
cunoşti pe tine însuți reprezintă primul pas în a face 
din flux o parte componentă a vieţii tale. Dar, la fel cum 

nu există un prânz gratuit în economia materială, tot 
așa nimic nu e gratis în cea psihică. Dacă o persoană nu 
este dispusă să investească energie psihică în realitatea 
interioară a conștiinței, şi în loc de asta o irosește aler- 
gând după recompense exterioare, va pierde controlul 
asupra vieții sale și va sfârși prin a deveni o victimă a 
circumstanțelor. 


9 


Viitorul afacerilor 


Vor supravieţui afacerile? 


În fiecare epocă istorică, persoanele care au deținut 
anumite roluri sociale principale au obținut o poziție 
de supremație în raport cu restul populaţiei. În funcţie 
de mijloacele de producţie și de valorile societății, cei 
care au sfârșit prin a conduce economia, precum și 
politica sau cultura, au fost succesiv vânătorii, război- 
nicii, preoții, proprietarii sau comercianții. Aceștia au 
acumulat bogății, au influențat legile, impunând chiar 
și criterii de adevăr și frumusețe. Este destul de evident 
că, în vremea noastră, cel mai puternic segment al 
societății este cel implicat în afaceri; acesta nu doar con- 
trolează fluxul resurselor, de la hrană la petrol, dar are 
și un cuvânt de spus în modul de conducere a țării și în 
alegerea conducătorului ei. 

Interesele de afaceri dictează intervenţiile americane 
din străinătate, fie că e vorba de protejarea investițiilor 
din pădurile de bananieri din America Latină, ori de 
terenurile de petrol din Kuweit. Funcţiile cele mai 
importante ale societății, care obișnuiau să fie relativ 
independente de mersul pieței, au devenit acum 
supuse tranzacţiilor de pe Wall Street. De la controlul 

sănătății până la activitatea economică agricolă, de la 
mass-media până la cercetarea genetică, de la educaţie 
la muzică și divertisment, valoarea intrinsecă a acestor 
instituţii a fost umbrită de evaluarea lor pe piață. Acum 
nu mai contează dacă un ziar este extraordinar de bun 
din punct de vedere al corectitudinii informaţiilor pe 
care le furnizează; dacă nu obține încasările la cursul 
preconizat, e condamnat să dea faliment. Nu are 
importanță dacă un spital servește starea de sănătate a 
comunității; contează dacă dividendele sale sunt pe 
măsura pretențiilor investitorilor. lar baremul de profi- 
turi preconizate a crescut nemăsurat. 

Desigur, vina de a fi ajuns la o asemenea situație nu 
poate fi pusă în exclusivitate pe seama afacerilor. Socie- 
tatea ca întreg a devenit excesiv de lacomă, dezvol: 
tându-și gustul pentru profituri din investiţii cât se 
poate de mari, în cel mai scurt timp posibil. În trecut, 
oamenii nu pretindeau ca toată fericirea lor să fie asigu- 
rată de piață. Strămoșii noştri se mândreau cu munca 
lor, pământurile și vitele le confereau siguranţă, își 
puneau speranța în religie și găseau tihnă în familie și 
comunitate. Ușoara creștere a bogăției, determinată de 
investițiile financiare, a fost considerată doar unul din- 
tre aspectele ce intrau în componența unui portofoliu 
de beneficii extrem de diversificat. Astăzi, însă, avem 
impresia că respectarea unor valori precum munca, 
religia, familia și comunitatea necesită un efort prea 
mare; este mult mai ușor să așteptăm ca acțiunile noas- 
tre să se multiplice în mod miraculos. Managerii din 
companiile cu acţionari publici nu pot face prea multe 
pentru a stăvili refluxul acestor pretenţii; sunt consti- 
enti că dacă ar implementa o strategie care să producă 
mai puțin profit, cu scopul de a optimiza o altă valoare, 

un investitor ager le va cere demisia la următoarea 
întrunire a acţionarilor. 

Pe fondul unei astfel de piete, oamenii de afaceri 
care țintesc mai sus decât simpla generare de profituri 
se confruntă cu o luptă anevoioasă. Și totuși, puterea și 
calitatea de lider aduc cu sine și povara responsabili- 
tăţilor sociale. În trecut, când oamenii au început să 
suspecteze că Biserica nu contribuia prea mult la valoa- 
rea vieții lor, legitimitatea acesteia a inceput să se cla- 
tine și, odată cu asta, i s-a diminuat și puterea. Atunci 
când în Europa aristocrația proprietară de pământuri a 
fost percepută ca un obstacol în calea bunăstării popu- 
laţiei în general, declinul său a fost inevitabil. În mod 
similar, afacerile nu vor reuși să-și păstreze hegemonia 
dacă se va dovedi că piața va ajunge să fie concepută 
doar ca o comoditate în avantajul celor aleși, neadu- 
cându-și aportul la fericirea majorității. 

Liderii din afaceri intervievati in studiul nostru au 
fost oarecum ambivalenţi în privința rolului lor istoric. 
Pe de o parte, și-au exprimat în unanimitate încrederea 
în contribuția pe care o aduce munca lor societății. Oca- 
zional, unii dintre ei au adoptat un ton de îngâmfare 
entuziastă: „Afacerile de succes sunt cele care clădesc cu 
adevărat economia națiunii. Afacerile construiesc visul 
american; cu asta se ocupă afacerile. Afacerile plătesc 
impozitele; afacerile construiesc cariere; afacerile ali- 
mentează ambiţii; afacerile construiesc case; afacerile 
construiesc autostrăzi, pentru că totul provine din afa- 
ceri. Și afacerile sunt cele care îi ademenesc pe oameni 
să vină în țara asta... Afacerile plătesc progresul în edu- 
cație; progresul în sănătate; progresul în tehnologie. 
Afacerile sunt cele care fac Statele Unite ceea ce sunt.” 

De asemenea, subiecții noştri au fost în general destul 
de optimiști în privinta direcției în care se îndreaptă 

afacerile. Cu taţii au pretins că practicile din afaceri sunt 
mai etice acum decât au fost înainte. Există atât o mai 
mare transparentă, cât si o mai mare responsabilitate, 
precum Și o preocupare sporită față de bunăstarea anga- 
jaților, comunității şi mediului. Deși au recunoscut cu 
totii că aveau cunoștință de existența unor colegi cruzi și 
imorali, sustineau cu tărie că aceştia reprezentau excep- 
iile și că proporţia de indivizi lipsiţi de scrupule nu este 
mai mare în domeniul afacerilor decât, spre exemplu, în 
rândul profesorilor sau al preoților. 

Desigur că te-ai aștepta să auzi astfel de afirmaţii 
avorabile din partea membrilor unei fraternități a 
»amenilor de afaceri. Nu numai că existența propriului 
nteres se înțelege de la sine, dar, așa cum am văzut în 
apitolul 7, aceștia sunt indivizi care manifestă un 
»ptimism biologic în majoritatea aspectelor. Nu poți 
ezista prea mult în sala de consiliu sau pe terenul de 
olt criticând întreprinderile din afaceri. 

Pe de altă parte, în ciuda acestei atitudini în general 
avorabile, liderii vizionari sunt de asemenea conștienți 
ă există probleme grave, ce trebuie abordate, pentru ca 
lacerile să continue să-și susțină aportul la contractul 
ocial implicit încheiat cu restul societăţii, Una dintre 
hestiunile problematice cel mai des menţionate este 
reșterea inechității din sistemul de recompense. lată 
um caracterizează dilema Douglas Yearly: „Partea 
roastă este că avem parte de o prăpastie din ce în ce 
nai mare între cel mai talentat şi cel mai puţin talentat, 
tre compensaţiile pe care aceştia le primesc... E prea 
vultă lăcomie la mijloc. Cartea ta de vizită se reduce la 
ați bani ai sau cât valorezi.“ J. Irwin Miller abordează 
celași subiect: 

lar un exemplu al [problemei] îl constituie nivelul 
incredibil de ridicat al salariilor pe care le cer și pen- 
tru care se zbat directorii executivi, într-o perioadă 
în care salariile medii nu cresc deloc. Cred că, mai 
devreme sau mai târziu, aceasta va deveni o invi- 
tatie la un soi de revoltă socială. Diferenţa între per- 
soana din vârful ierarhiei și cea de la extremitatea 
inferioară este mai semnificativă acum în majorita- 
tea organizațiilor — mă refer la salariul pe care îl 
primesc — decât a fost vreodată. 

„„. Un număr prea mare dintre tinerii pe care îi 
culegem de pe băncile școlii arborează ca obiectiv 
principal afirmația: „Ei bine, vreau să fac un milion 
de dolari înainte să împlinesc treizeci de ani.“ Ei 
nu-și spun: „Vreau să-mi fac treaba bine sau să con- 
tribui la dezvoltarea unei companii, ori ceva în genul 
ăsta.“ Nu prea au nimic altruist în ei și sunt con- 
damnați la eșec dacă valorile lor personale nu sunt 
caracterizate de o calitate extrem de altruistă, dacă 
nu se pot identifica cu universul sau cu o corporație 
ori cu indiferent care ar fi ocupaţia lor și să spună: 
„Vreau să contribui la construirea acelui echipa- 
ment.“ Dar, probabil că îi așteaptă eșecul dacă își 
exprimă valorile personale din perspectiva dolarilor. 


Întrebat fiind dacă este de părere că practicile din 
afaceri au devenit mai bune sau mai rele pe parcursul 
propriei sale cariere, Max DePree atrage de asemenea 
atenția asupra inechităţii și lăcomiei crescânde ca fiind 
norii cei mai negri ce se profilează la orizont: 


Cred că vor exista întotdeauna... o serie de prac- 
tici imorale în afaceri și nu vom reuși niciodată să 
controlăm această situație, iar dacă avem vreo lege 

care să ne ajute din punctul acesta de vedere, bine. 
Sentimentul meu este că mai periculos, în sistemul 
pieței libere, este numărul inechităților scăpate de 
sub control. Un exemplu îl constituie... ceea ce eu 
consider a fi sumele de bani total nejustificate pe care 
directorii executivi le scot din companie. Revenim 
astfel la prețul corect pe care ar trebui să-l cerem 
clientului. Există unele lucruri pentru care clienții 
n-ar trebui să fie obligaţi să plătească dacă tot ceea ce 
vor să cumpere este un scaun sau o mașină. Stiti la ce 
mă refer? Dacă vreau să cumpăr un SUV, nu cred că 
ar trebui să plătesc pentru ca directorul să aibă un 
apartament în Zürich pentru amantă. Nu cred că 
lucrul acesta ar trebui inclus în pretul maşinii. 


Este extraordinar să asculți niște capitaliști de succes 
dând glas unor sentimente de genul acestora: „Nu cred 
că, lăsată nesupravegheată, piaţa liberă va aduce alt- 
ceva decât neplăceri, Ai consumatori puternici, ai pro- 
ducători și furnizori puternici, deci vei avea nevoie de 
medierea guvernului pe post de arbitru inteligent ca 
să-l împiedici pe unul dintre ei să-l înghită pe celălalt.” 
Anita Roddick merge cu acuzația de lăcomie putin mai 
departe, subliniind efectul negativ al globalizării, care 
determină genul de dislocare pe care Revoluţia Indus- 
trială a adus-o în țări precum Anglia și Germania acum 
două secole și jumătate: 


Când vezi ce sume compensatorii imense pri- 
mesc directorii executivi, aspect negativ privit ca o 
bună practică în afaceri, din cauza căruia dispar 
comunități intregi, și când vezi această obsesie per- 
manentă de a te orienta spre țări în care există cei mai 
pasivi şi mai docili lucrători, fiindcă structura lor sala- 

rială este diferită — nu beneficiază de nicio protecție, 
[mai ales] femeile, cred că lucrul acesta alienează 
umanitatea la toate nivelurile... Mesajul meu se re- 
duce în întregime la încercarea de a folosi valori ale 
bisericii, templului sau marilor filozofi, sau orice-ar 
fi ei, și de a le [include] în limbajul de afaceri. 


Acest ultim citat atrage atenţia asupra unuia dintre 
pericolele ce decurg din supremația puterii hegemo- 
nice. El sugerează faptul că succesul afacerilor le-ar da 
acestora posibilitatea să se răspândească și să pună stă- 
pânire pe toate aspectele vieții noastre, asemeni unor 
celule canceroase viguroase ce devorează organele 
sănătoase ale corpului. Conform acestui scenariu, sin- 
gura măsură a valorii va fi succesul financiar și singura 
valoare aceea care sporește profitul. Planurile de mare 
anvergură își vor pierde întâietatea în detrimentul pro- 
fiturilor imediate. Loialitatea va deveni monedă de 
schimb cu valoare pe piață. Aerul, apa și sănătatea vor 
fi alocate în conformitate cu legile cererii și ofertei. Toc- 
mai pentru a evita acest viitor unidimensional morbid, 
limbajul de afaceri trebuie să includă „valori ale bise- 
ricii, templului sau marilor filozofi”. 

Din nefericire, aceste valori sunt mult prea uşor date 
uitării în conduita de afaceri obișnuită. La urma urmei, 
provocările constante trebuie înfruntate, iar operațiile 
zilnice ale oricărei companii par să aibă doar un efect 
minuscul asupra bunăstării fundamentale a umanității. 
Datorită măsurii limitate a succesului imediat cu care 
am ajuns să ne obișnuim, avem șanse să ne descurcăm 
mai bine ignorând consecințele pe termen lung. Totuși, 
în condițiile în care afacerile continuă să ignore respon- 
sabihtățile atasate puterii pe care au obținut-o, mai 

devreme sau mai târziu sistemul imunitar al societății 
va respinge paradigma pieței libere. 

O posibilă soluție de rezolvare a dilemei este de a 
înfrunta într-o manieră mai hotărâtă consecințele unei 
concepții față de lume dictată strict de legile pieței, 
incercare ce presupune 0 oarecare reflecţie îndrumată. 
După cum comentează William Pollard: 


Nu cred că am încurajat liderii să reflecteze. Cred 
că i-am încurajat mai degrabă să acționeze. Totul 
începe de la procesul educațional. Am menționat în 
carte [Sufletul firmei] a experiență pe care am avut-o 
într-o altă companie publică, unde am făcut parte 
dintr-un comitet pentru intervievarea următorului 
director executiv al cornpaniei. Am discutat cu o 
mulțime de candidați. Ne doream să ne dăm cumva 
seama care era filozofia lor de viață, dacă erau carac- 
terizați de reflecţie și rațiune. Și sunt tot soiul de 
modalități ca să-ți dai seama de asta. Poţi să-i întrebi 
ce le place să citească și ce nu le place, și așa mai 
departe. Dar ne-am hotărât să aflăm ce ne interesa, 
adresându-i fiecărui candidat următoarea întrebare: 
cum îți dai seama dacă ceva este corect sau greșit? Și 
am obținut tot felul de răspunsuri. În primul rând, 
majoritatea credeau că ne refeream la modul în care 
decizi dacă ceva este corect sau greșit în maniera de 
derulare a afacerii, Cum faci să anticipezi o pro- 
blemă, sau ceva în genul ăsta. Așadar, aceasta era 
prima reacție. Noi spuneam: „Nu, nu ne referim la 
asta. Vorbim despre chestiuni morale.“ De ce este 
corect să fii sincer? De ce era considerat corect acum 
douăzeci de ani să crezi că femeile nu puteau să facă 
decât anumite tipuri de slujbe, în timp ce bărbaţii 
erau nevoiţi să facă orice fel de treabă? De ce era 

considerat acest lucru corect? De ce este considerat 
greșit în zilele noastre? Fiindcă așa spune legea? Sau 
a fest tot timpul fundamental greșit, dar nu era 
recunoscut ca atare? Și care sunt noile probleme? 
Care sunt problemele cu care ne confruntăm în pre- 
zent și la care ar trebui să medităm — ce este corect 
și ce este greșit în felul în care ne conducem aface- 
rile, în modul în care ne comportăm cu oamenii? Aș 
putea să mă refer și la problemele legate de mediu. 
Ce îl îndeamnă pe un lider să anticipeze aceste ches- 
tiuni? Este posibil ca în afară de producerea de 
bunuri și servicii, corporaţia să fie și o comunitate 
morală pentru dezvoltarea oamenilor? Aceasta este 
o întrebare fundamentală. Ei bine, dacă poate fi o 
comunitate morală, atunci care este poziția liderului 
în abordarea şi lămurirea acestor standarde? 


Ar schimba cu ceva lucrurile în mediul de afaceri 
dacă toţi candidaţii la posturile de conducere ar trebui 
să explice comitetelor de verificare concepția lor referi- 
toare la ce este corect și ce este greșit și la ceea ce consti- 
tuie bazele unei comunități morale? Probabil că ar fi un 
prim pas valoros, dar ar trebui să fie urmat de imple- 
mentarea măsurilor de succes, promovare și recom- 
pense pe baza acestor imperative morale. Din nefericire, 
este mult prea ușor să profesăm responsabilitatea fără 
să o aplicăm efectiv într-o manieră responsabilă. Preoții 
s-au autointitulat „servitori ai servitorilor lui Dum- 
nezeu“ în timp ce acumulau averi fabuloase pe fondul 
unei sărăcii larg, răspândite, la fel cum lorzii feudali se 
complăceau în funcția de protectori ai văduvelor și 
orfanilor în timp ce-și exercitau dreptul de seniori. Ipo- 
crizia este mai corupătoare decât simpla ignoranță. 

Cei care chiar își acordă răgazul necesar să reflecteze 
au tendinţa să tragă concluzii asemănătoare cu aceea la 
care a ajuns Max DePree: 


Cariera mea în afaceri a fost ca un fel de pelerina), 
diferit de, știți voi — cum poți construi beneficiile 
și cât de bine te poţi descurca cu câștigurile per 
actiune? —, în scopul descoperirii adevăratelor prin- 
cipii salvatoare ale sistemului de piată liberă din 
cadrul democrației. În adâncul sufletului meu nu 
cred că piața liberă sau o democrație au șanse de 
supraviețuire dacă noi nu vom înțelege care sunt 
principiile salvatoare și dacă nu le vom respecta. Din 
punct de vedere istoric, suntem foarte, foarte tineri. 
Și manifestăm o groază de semne specifice sistemu- 
lui de piață liberă în atitudini și practici care nu 
încurajează supraviețuirea sistemului. 


Principiile afacerilor bune 


Ceea ce am învățat de la acești lideri vizionari sunt 
câteva noțiuni concrete referitoare la modul de derulare 
a unei afaceri bune — cum să conduci organizații care 
să genereze un profit rezonabil, dar care, mai presus de 
orice altceva, să contribuie la fericirea ṣi bunăstarea 
umană. Pornind de la numeroșii lor ani de experiență — 
care s-ar întinde cumulativ până la Evul Mediu și chiar 
dincolo de el —, reușim să trasăm liniile generale ale 
principiilor pe baza cărora poate fi clădită o afacere 
bună. Din multitudinea lor de idei, mă voi opri doar la 
trei astfel de idei majore, care par a fi nu numai cele mai 
esențiale, ci si cele cu cea mai mare arie de susținere. 

O viziune care să depășească propria persoană 


Am văzut că poate cea mai importantă trăsătură dis- 
tinctivă a liderilor vizionari este credința într-un țel de 
pe urma căruia să beneficieze şi alte persoane în afară 
de ei. O astfel de viziune atrage energia psihică a altor 
persoane, determinându-le să-și dorească să mun- 
cească și din alte rațiuni decât datoria faţă de organiza- 
ție. În Capitolul 7, am numit genul acesta de viziune 
„suflet“, el fiind responsabil de transformarea lucrăto- 
rilor din indivizi egoiști și statici în entități ce tânjesc să 
se dezvolte și să intre în conexiune cu alte ființe. 

Termenul de „viziune“ nu este însă destul de potri- 
vit, deoarece face trimitere la imagini vizuale sau men- 
tale legate de ceea ce intenționează liderul să obțină. 
Interviurile sugerează mai degrabă că ceea ce-i pune in 
mișcare este ceva mai visceral decât o imagine mentală. 
Este ceva care implică și sentimente, precum și un sens 
al înrădăcinării fizice într-un domeniu de forțe care, 
deși include eul, este mai mare decât el. E ca și cum, în 
loc să fie niște vizitatori în trecere pe această planetă, au 
sentimentul că ocupă un loc permanent în cosmos; un 
loc unic, ce presupune responsabilități specifice — altfel 
spus, este un destin personal, o chemare. O astfel de vi- 
ziune reprezintă un mecanism puternic. În cel mai rău 
caz, economisește o groază de energie psihică pentru 
proprietarul ei — acesta nu mai este nevoit să piardă 
timpul oscilând în privința acțiunilor sau mișcărilor 
sale, căci drumul ce se întinde înaintea lui este drept și 
clar. In momente de criză, atunci când pentru alții peri- 
colul și indoiala pot avea un efect paralizant, cel care are 
O viziune puternică nu se abate de la indatorirea sa. 

Există trei tipuri principale de vocații care îi moti- 
vează pe lideri. Prima presupune să faci tot posibilul. Fie 

că e vorba de dorinţa lui Yvon Chouinard de a fabrica 
pantaloni indestructibili, sau de voința lui Norman 
Augustine de a clădi cea mai bună companie aerospa- 
țială din lume, imboldul de a excela constituie o forță 
redutabilă, ce poate deveni contagioasă, având ca 
rezultat implicarea unei organizații întregi. Chemarea 
de a face tot posibilul reprezintă totodată impulsul care 
duce la creativitate, îndemnul de a depăși limitele posi- 
bilului. Este punctul maxim al evoluţiei. 

Ceea ce trebuie neapărat înțeles este că fiecare indi- 
vid are opțiunea de ä face tot posibilul. Excelenţa nu 
este un obiectiv la care pot aspira doar companiile mul- 
timiliardare. Atunci când Chouinard a avut prima dată 
viziunea confecționării celui mai bun echipament de 
alpinism din lume, era un terar liber profesionist, care 
nu avea pe numele lui decât o vagonetă stricată. Anita 
Roddick era o casnică fără niciun venit, credit sau expe- 
riență atunci când s-a hotărât să producă și să comer- 
cializeze produse cosmetice organice nonalergenice. 
Lista întreprinzătorilor care au pornit la drum fără 
niciun fel de mijloace materiale, doar cu o viziune pu- 
ternică, este nesfârșită — de la Henry Ford la Hewlett 
și Packard, de la Ross Perot la Bill Gates. Nu finanţele 
au fost cele care le-au adus succesul, ci o idee despre 
cum să faci lucrurile mai bune decât erau înainte. 

De fapt, creativitatea este o sursă nesfârşită de ino- 
vație — întotdeauna există o modalitate mai bună de a 
face ceva. Ea reprezintă totodată și un proces foarte 
democratic: ideile bune nu depind nici de bogăție, nici 
de relaţii, nici măcar de o educaţie solidă. Indiferent că 
te ocupi de pizza sau de o companie biotehnică, poten- 
țialul de perfecționare este mereu prezent. Formarea 
unei viziuni bazată pe excelenţă îi stă la dispoziție 
oricui vrea să tacă afaceri bune. 

Cea de-a două formă de vocație se bazează pe ideea 
de a ajuta oamenii. În cazul acesta, simțul de răspundere 
al liderului nu se concentrează în special pe generarea 
unui produs sau serviciu mai bun, ci pe misiunea de 
a-și ajuta angajații, clienţii, furnizorii și comunitatea, în 
general, să ducă o viață mai bună. Desigur, țelul acesta 
nu este in mod necesar contrar dorinţei de a face tot 
posibilul. Deseori, ele se manifestă simultan, dar, de 
obicei, prioritatea merge într-o direcție sau alta. 

Liderii sunt de acord că, deși competența tehnică 
reprezintă un mare avantaj, abilitatea de a stabili și de 
a întreține relatii în cadrul organizatiei este și mai im- 
portantă. După cum subliniază Timothy Rowe: „Dacă 
cineva se concentrează asupra succesului pe termen 
lung, înseamnă că se concentrează asupra relațiilor: se 
concentrează asupra persoanelor pe care te poți baza, 
în care te poti încrede pe deplin. Majoritatea relaţiilor 
se bazează pe sinceritate.“ Pentru unii lideri, nimic nu 
e mai important decât să simtă că acțiunile lor sunt în 
beneficiul altor oameni, și tocmai acest altruism oferă 
eficiență calităţii lor de lideri. Jack Greenberg afirmă: 
„interesul meu faţă de oameni și plăcerea relațiilor, 
precum și valoarea acestor relații — având o perspectivă 
în privința modului în care ar trebui tratați oamenii — 
m-au ajutat să fiu mai eficient ca manager și ca lider.“ 

Ca și în cazul excelenţei, obiectivul de a le fi de folos 
celorlalți reprezintă o sursă inepuizabilă de inspiraţie. 
Va exista întotdeauna oportunitatea de a îmbunătăți 
viețile celor cu care lucrezi, sau ale celor care folosesc 
produsele sau serviciile pe care le oferi. Asta îţi furni- 
zează un obiectiv însoţit de o infinitate de satisfactii, 
indiferent că se datorează iubirii faţă de Dumnezeu, 
Buddha, sau unei credințe fundamentale potrivit căreia 
toate ființele umane merită efortul. 

Și pe urmă, mai e vocația de a face o lume mai bună. 
Unii dintre subiecții noștri și-au dezvoltat un simt de 
responsabilitate care vizează comunitatea în care 
lucrează, democrația în calitate de cel mai bun susțină- 
tor al acestor instituții civice și mediul înconjurător 
care ne permite să supraviețuim și să prosperăm. 
Majoritatea urmăresc să realizeze aspectul acesta al 
vocației lor în afara locului de muncă, investind ener- 
gie psihică şi fonduri în diverse companii nonprofit. 
Unii, însă, reușesc să-și asume această responsabilitate 
globală ca pe un obiectiv strategic al organizației lor. 
Atunci când se întâmplă asta, afacerile sunt intr-ade- 
văr înzestrate cu suflet. 

Atunci când afacerile întrunesc toate aceste trei ele- 
mente ale viziunii — preocuparea pentru excelență, 
pentru oameni și pentru mediu, în general — ea se 
transformă dintr-un instrument de generare a profi- 
tului într-un experiment creativ şi uman de îmbună- 
tățire a vieții. În mod cert, profiturile contribuie și ele la 
îmbunătățirea vieţii, în măsura în care acţionarii sunt 
avantajaţi din punct de vedere financiar. Dar să reduci 
obiectivele afacerilor la niște simple beneficii finan- 
ciare — care, după cum știm, nu sporesc calitatea vieţii 
în mod considerabil —, de pe urma cărora să benefi- 
cieze doar un anumit număr de proprietari, care au 
doar un minim interes legal față de consecințele unei 
operații, înseamnă să le vinzi ieftin potentialul de pu- 
tere. Pentru ca afacerile să contribuie cu adevărat la 
bunăstarea generală, asigurând-și astfel supraviețuirea 
prin sprijinul societății, ele vor fi nevoite să formeze un 
număr mai mare de lideri vizionari care să aducă suflet 
în organizațiile lor și care să convingă restul oamenilor 
că merită să investesti în proiectele lor, chiar dacă rata 
de profit este sub nivelul visat. 

Modul de operare a afacerilor bune 


Existența unei viziuni de sine stătătoare nu este sufi- 
cientă, căci trebuie transpusă în practicile de operare 
ale instituției. Obiectivele măreţe care sfârșesc prin a nu 
fi implementate duc la cinism şi ipocrizie. Ce am învă- 
tat de la acești lideri referitor la modalitatea de a pro- 
ceda în conducerea unor afaceri bune? 

Probabil că cel mai important principiu al comporta- 
mentului organizatoric, evidenţiat în urma interviuri- 
lor, a fost importanța încrederii, care decurge la rândul 
său din respect. Orice grup de oameni care conlucrează 
în vederea realizării aceluiași țel este menţinut de com- 
binaţia dintre două motive: interesul propriu şi intere- 
sul general. Primul poate fi cumpărat de stimuli ex- 
terni: salariu, promovare, prestigiu. Cel de-al doilea 
motiv, interesul general, trebuie câștigat printr-o de- 
monstraţie de respect faţă de valoarea membrilor echi- 
pei. Lucrătorii nu se vor pune de bunăvoie în slujba vi- 
ziunii liderului dacă nu simt că regulile organizației 
sunt aplicate corect, că li se recunoaște contribuţia și că 
li se respectă integritatea. 

În vederea îndeplinirii acestui țel, managerii trebuie 
să investească o mare parte din energia lor psihică în 
monitorizarea și sporirea bunăstării grupului. Și, îna- 
inte de orice altceva, trebuie să-si impună ò autodisci- 
plină bazată pe cunoașterea de sine, care nu le va per- 
mite să se poarte capricios și egoist. Ori de câte ori un 
lider face compromisuri, încurajează favoritismul, este 
incorect sau neglijent, subminează importanța interesu- 
lui general al grupului. lar dacă asta se va întâmpla de prea 
multe ori, singurul motiv pentru care organizatia își va 
menține coerenţa va fi propriul interes. Rezultatul nu va 
ți doar scădere moralului, ci și creșterea costurilor de 

operare ale organizației, deoarece o cantitate mai mare 
de stimuli extrinseci va fi necesară pentru a-i determina 
pe oameni să continue să-și îndeplinească sarcinile. 
Robert Shapiro descrie lucrurile de care are nevoie un 
lider ca să pună bazele încrederii reciproce: 


Nu prea cred în puterea tradițională a organizați- 
ilor mari, fiindcă nu cred că functionează foarte 
bine. Nu poţi să mergi de colo-colo și să spui: „Aha, 
am văzut c-ai spus ceva ce nu este adevărat. Eşti 
concediat.“ Pur și simplu așa ceva nu e posibil... 
Poziţia pe care o ocupi îți permite să iniţiezi conver- 
sații. Îți permite să influenţezi subiectul de discuție 
al oamenilor și obiectul gândirii lor. Şi, din momen- 
tul acela, efectul acestui aspect reprezintă o funcție 
directă a calității conversaţiilor pe care le-ai inițiat. 
Fie induc reacții oamenilor, fac apel la ceva ce con- 
tează pentru ei, sau nu. Fie le lasă impresia de auten- 
ticitate, ceva în care își doresc cu adevărat să se 
implice, sau nu. Și nu ai nicio şansă să forțezi lucru- 
rile. Este vorba de o invitație. 


„Invitaţia“ despre care vorbește Shapiro este un pro- 
ces nelimitat, care reclamă foarte mult timp, și unul 
căruia îi lipsește claritatea vechiului mod de operare de 
tipul comandă /execuţie. În ceea ce-l privește pe Gingis 
Han, procesul l-ar fi înspăimântat, Cu toate acestea, 
este singura modalitate de a modela un grup de oa- 
meni uniți organic prin obiectivul general. În mare 
parte, caracteristicile unui astfel de grup vor fi capaci- 
tatea de autoorganizare și deschiderea față de oportu- 
nităţile viitorului — mai degrabă un organism în evo- 
luție decât un sistem închis. Atunci când un astfel de 
grup conlucrează de bunăvoie la o sarcină comună, 

legăturile care se tormează pot produce un imens sen- 
timent satisfăcător de comunitate. Shapiro nu ezită să-l 
numească iubire: 


-~ Am sesizat existența năzuinţei acesteia, destul 
de răspândite, de a avea parte de o muncă axată pe 
principiul „fără aiureli“, de a avea parte de o muncă 
adevărată, care să conteze, care să aibă relevanță 
pentru oameni, și de a munci într-un loc în care să-ți 
pese de oamenii din jurul tău și să știi că și lor le 
pasă de tine. Aceasta chiar este a năzuinţă... şi repre- 
zintă un subiect tabu — acela că au existat destule 
situații în lumea afacerilor în care oamenii se iubeau 
cu adevărat unii pe alții. După cum am zis, nu este 
discutabil, dar pur și simplu nu există nicio altă cale 
de a o descrie... și nu e coincidenţă faptul că, cel 
puțin așa cum văd eu lucrurile, mediul înconjurător 
constituie de asemenea unul dintre elementele cu 
cele mai mari șanse să genereze rezultate deosebite 
și performante financiare extraordinare. 


Pe lângă faptul că oferă respect și sentimentul unui 
obiectiv general, o organizație care face afaceri bune 
mai este preocupată si de dezvoltarea personală a membrilor 
săi. Un sistem evolutiv nu este static, ci este orientat 
spre complexitate. Cea mai evidentă expresie a acestei 
preocupări este crearea de oportunități pentru o edu- 
cație pe viață. Așa cum subliniază C. William Pollard: 


Celălalt aspect care intervine este faptul că aface- 
rile oferă principalul vehicul pentru o educaţie con- 
tinuă. Ideea că într-o perioadă a vieților noastre 
putem merge la școală să învăţăm, apoi în alte peri- 
oade putem merge la slujbă să muncim, diferența 

dintre școală şi slujbă, linia lor de demarcaţie se 
estompează. 


Dar nu se pune doar problema procesului de învă- 
tare strict tehnică. Dat fiind faptul că adulţii petrec 
marea majoritate a vieţii lor la locul de muncă, o orga- 
nizaţie care nu permite membrilor săi să evolueze pe 
plan personal — să-și dezvolte cunoașterea de sine, 
înțelepciunea, precum și abilitatea de a relaționa cu 
ceilalți — nu este în avantajul lor. Ceea ce le trebuie este 
genul de loc de muncă descris de Robert Shapiro: „În 
condiţii favorabile, oamenii se pot acomoda... cu pro- 
priile lor ființe și pot învăța lucruri noi despre ei înșiși, 
pot să se dezvolte, să evolueze, pot să relaționeze în 
contextul unei organizații de afaceri proprofit.“ Dim- 
potrivă, o afacere care ignoră complexitatea ființei 
umane — ignoră nevoia de iubire și de evoluție — și 
care tratează angajaţii ca pe niște rotițe din angrenajul 
producției, sfârșește prin a-i minimaliza. 

Cea mai bună metodă prin care conducerea poate 
susține motivația lucrătorilor de a urmări țeluri co- 
mune și de a se dezvolta în același timp este de a le oferi 
oportunități de flux la locul de muncă. Presupunând că li 
s-a comunicat o viziune atractivă și că s-au stabilit 
bazele de încredere reciprocă, nu mai trebuie decât să 
se ia măsuri pentru ca manierele de comportament 
organizatoric să nu priveze lucrătorii de plăcerea ce 
decurge natural din abilitatea de a face tot posibilul. Ca 
să recapitulăm pe scurt condițiile esențiale de generare 
a fluxului, acestea sunt: obiective clare, ce pot fi adap- 
tate ca să se potrivească condițiilor schimbătoare; feed- 
back imediat la acţiuni; echilibrarea provocărilor sluj- 
bei cu abilitățile lucrătorului. S-ar putea scrie câte o 
carte pentru fiecare dintre aceste trei cerințe simple, pe 


VIITORUL AFACERILOR 267 


care le-am descris mai amănunțit în Capitolele 3 și 4. 
Aunci când obiectivele sunt clare și provocările ambi- 
țioase, dar realizabile, locul de muncă poate deveni la 
fel de incitant ca finala unui campionat mondial de fot- 
bal și la fel de înălțător ca o revelație religioasă. Shapiro 
descrie sentimentul astfel: 


Cel care a ocupat functia aceasta înaintea mea 
obișnuia să se plimbe printre oameni și să-i întrebe: 
„Care e cea mai bună experienţă pe care ai avut-o de 
când lucrezi aici?“ lar ei pomeneau întotdeauna de 
vreo situație de criză — vin inundaţiile și trebuie să 
protejăm fabrica, sau au sunat la un client şi acesta a 
spus că va anula comanda dacă nu venim cu un 
standard pe care nu l-am mai oferit până atunci. 
Ceva de genul ăsta. Vreo provocare extrem de difi- 
cilă, poate chiar imposibilă, pentru care ai de obicei 
la dispoziţie o perioadă limitată de timp și care 
depășește cu mult capacitățile pe care oamenii cre- 
deau că le posedă. Și, un timp, toată lumea ignoră 
regulile. Cu toții povestesc același lucru. Indiferent 
despre ce criză e vorba, relatările sunt mereu ace- 
leași. Vei auzi ceva de genul: „Ei bine, am muncit 
din greu și am cam uitat care era treaba fiecăruia. 
Am muncit împreună la același lucru, și cele mai 
bune idei au venit din locuri neobișnuite, de la oa- 
meni care erau considerați incapabili să aibă idei din 
punct de vedere instituțional. Și chiar am făcut o 
treabă minunată“... Și s-au simţit cu toții minunat. 


Nu cred că vom găsi o mai bună descriere a fluxului. 
„Cele mai bune experiențe” pe care le trăiesc oamenii, 
cele în privința cărora sunt pozitivi, implică astfel de 
momente de criză în care simţi că te fortezi dincolo de 

orice limite, în care ești provocat să fii creativ — și, dacă 
ai noroc, reușești. Aceste momente de flux profund 
sunt manifestarea a ceea ce eu am descris ca fiind 
„sufletul“, adică a transformării unei persoane prin 
efort propriu într-una mai complexă. 

După cum am văzut în capitolele precedente, atunci 
când sunt îndeplinite condiţiile de flux, experiența 
include o concentrare a atenţiei asupra unei sarcini 
limitate; faptul că uiţi de problemele personale și de 
propria persoană; un sentiment de control; și abando- 
narea conceptului de timp. Acestea sunt elementele 
unei stări lăuntrice a conștiinței, datorită cărora orice 
am face merită făcut de dragul de a-l face. În cazul în 
care managementul poate oferi un mediu care să favo- 
rizeze înmulțirea unor astfel de experiențe, atunci orga- 
nizația va funcţiona eficient, iar personalul va admite 
că, în loc să-l limiteze, slujba îi susține dezvoltarea. 

Dacă lipsește fluxul, munca se transformă în cor- 
voadă, iar lucrătorul își pierde inițiativa creativă. Așa 
cum spune William Stavropoulos: „Cred că trebuie să 
faci ce-ţi place, astfel încât atunci când te trezești dimi- 
neața să poţi spune: «Hei, abia aştept s-ajung la muncă! 
Am de rezolvat câteva lucruri grele. Dar abia aștept să 
m-apuc de ele, fiindcă-mi place ceea ce lac.» Douglas 
Yearly este de acord cu această afirmaţie: „Primul lucru 
pe care-l spun este să-ți placă ceea ce faci, căci dacă 
nu-ți place, munca devine obositoare, așa că-ți iei tălpă- 
șița și te-apuci de altceva. Păstrează mereu un simț al 
umorului şi un echilibru în afara slujbei, astfel încât să 
nu ajungi să fii atât de prins în muncă, încât să pierzi 
perspectiva lucrurilor care se întâmplă în jurul tău. 
Muncește din greu, fii corect, dar cel mai important, dis- 
trează-te. Știu că poate să pară banal, dar așa simt eu.“ 


VIITORUL AFACERILOR 269 


Cei care înființează o companie nouă, precum și 
liderii organizaţiilor implicate în proiecte complexe 
beneficiază de obicei de nenumărate oportunități de a 
experimenta fluxul în munca pe care o desfăşoară — 
dacă provocările nu sunt copleșitoare, sau dacă nu se 
succed, ele devin banale și monotone. Majoritatea lide- 
rilor pe care i-am intervievat abia așteaptă să ajungă în 
fiecare dimineaţă la slujbă. Entuziasmul lui Christine 
Comaford Lynch în descrierea slujbei sale este tipic: 
„E ceva de genul: «E fantastic!» Este atât de bine să 
explorezi idei și apoi să clădești lucruri și să interac- 
tionezi cu oameni fascinanți. E cu adevărat distractiv şi 
să-ți faci investitorii fericiți. Asta-i distractiv. Mai ales 
primii oameni care au investit și care și-au asumat "in 
risc uriaș.” 

În timp ce executivul poate găsi o mulțime de surse 
pentru generarea fluxului în muncă, atunci care este 
situația clericilor, a comis-voiajorilor, a angajaţilor din 
domeniul service-ului? Persoanele care curăță birourile, 
care descarcă camioanele, care răspund toată ziua la 
telefon clienţilor nervoși? În ce măsură experimentează 
ei fluxul la serviciu? În multe organizații, conducerea e 
de părere că aspectul acesta nu prezintă importanță, 
după cum nici nu consideră că este responsabilitatea 
firmei ca fiecare angajat să aibă o slujbă care să merite 
făcută de dragul de-a o face și în care să-ți poți spori 
complexitatea. Genul de atitudine „acceptă sau du-te în 
altă parte“ poate funcționa pe fondul unui model de 
relații umane specifice pieţei, dar din punctul de 
vedere al tuturor aspectelor pe care le-am discutat până 
acum, nu este o afacere bună. 

Lin produs care să ajute umanitatea 


O organizație cu o viziune puternică, una care să 
favorizeze fluxul şi dezvoltarea membrilor săi, repre- 
zintă prin natura sa o creație minunată. Mai rămâne 
însă un criteriu de îndeplinit înainte să se poată spune 
despre o astfel de firmă că face afaceri bune: mă refer 
aici la natura muncii desfășurate de organizație. Este 
vorba de un produs sau un serviciu care va face oa- 
menii mai fericiți atât pe termen lung, cât și în prezent? 
Este neutru în ceea ce privește bunăstarea oamenilor? 
Sau este vorba de ceva a cărui realizare o vom regreta 
până la urmă? Acestea sunt întrebări care se opun unor 
răspunsuri simple, mai ales dacă vrem să luăm în con- 
siderare consecințele viitoare ale acțiunilor prezente, 
deseori nedeterminate. 

Totuși, unele exemple ies în evidență. Haideţi să ne 
referim la unul dintre aspectele favorite ale criticilor 
liberali — afacerea cu tutunul. Dată fiind acumularea 
dovezilor legate de pericolele fumatului, e nevoie de 
manevre mentale chinuitoare ca să-i convingi pe oa- 
menii care lucrează în industria respectivă că ceea ce 
fac ei este un lucru meritoriu. Până acum cincizeci sau 
douăzeci de ani, o persoană ar fi putut fabrica și co- 
mercializa țigări având conștiința împăcată, dar e din 
ce în ce mai clar că, în ciuda profiturilor frumoase pe 
care continuă să le aducă, nu este o afacere bună. 

Ar putea părea că nu este nimic greșit în a vinde un 
produs dăunător, atâta timp cât oamenii sunt conștienți 
de pericol și sunt dispuși să-și asume riscurile. Dar 
argumentul acesta, al „libertăţii individuale“, are un 
fundament în măsura în care se adresează tinerilor și 
persoanelor neavizate sau neexperimentate. Poate că 
fabricarea unui produs periculos este legală și poate că 

are logică dintr-o perversă perspectivă socială darwi- 
nistă, care este de acord cu eliminarea celui neadaptat, 
dar nu poate fi considerată o afacere bună. 

Ca să trecem la un exemplu pozitiv, am cunoscut de 
curând un inginer care lucrează la o companie care 
fabrică plămâni artificiali și alte aparate de respirat 
pentru ușurarea suferințelor pacienţilor cu boli respira- 
torii. Firma funcționa în cadrul unei piețe competitive, 
orele de muncă erau lungi și obositoare, iar moralul 
organizației suferea. Atunci, inginerului i-a venit ideea 
de a-i invita pe câțiva dintre utilizatorii produselor 
firmei să viziteze fabrica și să descrie cum le-au schim- 
bat produsele acesteia viața. Destul de ciudat, dar 
lucrătorii nu se gândiseră prea mult până atunci la con- 
secințele muncii lor. Maşinăriile la care lucrau le ofe- 
reau provocări tehnice de moment și sarcini de rutină, 
dar utilizarea lor finală era deseori lăsată în umbră — 
ar fi putut la fel de bine să fie mine de câmp sau mașini 
de tocat carnea. În momentul în care familiile au înce- 
put să-și aducă copiii care pentru prima oară puteau să 
respire cu ușurință, să se relaxeze, să înveţe şi să se 
bucure de viaţă datorită produsului oferit de firmă, 
lucrul acesta a avut impactul unei revelații. Lucrătorii 
au fost revigoraţi de evidența concretă a faptului că 
eforturile lor îmbunătățeau efectiv viețile oamenilor, 
iar moralul la locul de muncă s-a ridicat considerabil. 

Majoritatea problemelor cu care se confruntă aface- 
rile nu sunt la fel de bine definite precum cele două 
exemple de mai sus. Consecințele sunt de cele mai 
multe ori greu de stabilit, și diferențele de opinie cu 
privire la natura lor sunt veridice. Multe dintre pro- 
dusele benefice la un nivel normal de utilizare devin 
periculoase atunci când sunt suprafolosite. Cui îi 
revine în cele din urmă responsabilitatea atunci când 

oamenii tac prea mult timp un lucru bun? Haideţi să 
luăm cazul televiziunii, spre exemplu. Ca și în cazul 
tutunului, a devenit în prezent destul de clar că privi- 
tul la televizor în exces este periculos pentru copii. S-ar 
putea argumenta — la fel ca în privința armelor de foc 
sau a alcoolului — că ar trebui să fie responsabilitatea 
părinților, sau a comunităţii, să se asigure că nu se face 
abuz de astfel de produse, mai ales în cazul copiilor. Cu 
toate acestea, este greu să susții argumentul potrivit 
căruia crearea de mijloace pentru împiedicarea vieții 
intelectuale este o afacere bună, 

Societatea va trebui până la urmă să găsească o for- 
mulă care să adauge la cheltuielile anticipate costuri de 
operare ce se vor deduce din producerea, vânzarea și 
folosirea oricărui produs. În unele cazuri rare și izolate, 
asta se și întâmplă deja, ca în exemplul unui atelier de 
reparații sau a unei spălătorii de mașini în a căror sarcină 
revine curățarea reziduurilor chimice pe care le produc. 
Dar cine va suporta până la urmă costurile enorme ale 
deșeurilor nucleare? Sau ale dependenţei de consumul 
anormal indus de publicitatea ce vizează copiii? Dacă 
umanitatea vrea să-și continue evoluţia, trebuie să răs- 
pundă la astfel de întrebări, și asta cât mai repede. 

Între timp, avem posibilitatea să începem să facem 
niște pași mici pentru a ajuta afacerile bune să predo- 
mine în cadrul paradigmei de piaţă existente. Fiecare 
lucrător ar trebui să aibă în minte produsul final al 
organizaţiei, nu doar din punctul de vedere al legali- 
tății sale, ci și al efectelor de lungă durată pe care acesta 
o are asupra bunăstării umane. Dacă în urma reflecţie: 
neumbrite de negare se dovedește că organizația are 
șanse să facă mai mult rău decât bine, ar trebui să încer- 
căm să îmbunătăţim produsul final. Dacă acest lucru 

este imposibil, nu e mai logic să căutăm o slujbă care să 
ne mulțumească conștiința? 

O altă modalitate evidentă de a sprijini afacerile bune 
este de a fi mai selectivi cu propriile investiții. Multe 
fonduri oferă în prezent opţiuni „de alegere socială”, 
care investesc în companii ce au trecut de un anumit 
nivel de scrutin ambiental sau politic. Pragul de califi- 
care este de obicei foarte jos, şi poate să nu indice nimic 
altceva decât faptul că firma nu este implicată în vân- 
zarea de arme țărilor în curs de dezvoltare, nu adminis- 
trează ateliere de exploatare umană sau nu omoară pui 
de focă. Însă, pe măsură ce se trezește conştiinţa legată 
de aceste chestiuni, anumite practici de investiţii inteli- 
gente pot începe să exercite o contraforță redutabilă 
asupra logicii lăcomiei predominant unilaterale, 

In sfârșit, există puncte de întâlnire economice și 
politice mai directe pentru încurajarea afacerilor bune. 
Firme precum Patagonia, The Body Shop, Ben & Jerry's, 
L.L. Bean şi Black Diamond înglobează ca parte a stra- 
tegiei lor de operare folosirea doar a produselor orga- 
nice, asumarea responsabilități pentru dezvoltarea 
lucrătorilor lor, sprijinirea cultivării unei etici ambien- 
tale și dedicarea unei fracțiuni din câștigurile lor unor 
cauze care amplifică bunăstarea. 

Mai există și alte firme și persoane care tolosesc 
profiturile afacerii pentru ameliorarea calității vieții, 
contribuind cu sume enorme și alocând perioade mari 
de timp unor acțiuni filantropice specifice închinate 
sănătății, educaţiei, artelor, culturii, prevenirii delinc- 
venţei, și așa mai departe. Deși aceste eforturi sun! 
importante pentru îmbogățirea societății, depind mai 
mult de simţul de responsabilitate particular al per- 
soanei implicate decât de conduita generală a afacerii 
ca atare. Au existat și în trecut preoți şi nobili care și-au 

folosit surplusul de bogăție pentru construcția de ape- 
ducte, orfelinate și spitale pentru cei săraci; care au 
încurajat artele şi au construit monumente durabile, în 
timp ce societățile pe care le prezidau stopau progresul 
societății. Provocarea viitorului constă în a face opera- 
rea afacerilor în sine responsabilă de îmbunătățirea vieții, 


Originea principiilor din afacerile bune 


Majoritatea liderilor vizionari afirmă că valorile lor 
de operare sunt atât de evidente și de naturale, încât nu 
este nevoie să le justifice. Nu este clar că ar trebui să fim 
sinceri, de încredere și preocupaţi de situația celorlalți? 
Și, oricum, ar argumenta ei, nu este sinceritatea cea mai 
bună politică de administrare a unei afaceri profitabile? 
Ar fi minunat dacă aceste principii ar fi atât de evidente 
precum par. Dar, în realitate, lucrurile nu stau așa; după 
cum au mărturisit și subiecții noștri, mulţi nu le consi- 
deră obligatorii. Sunt foarte mulți lideri de succes care 
respectă legea, care în viața personală sunt atenți și 
generoşi, dar care nu consideră ca intrând în atribuţiile 
slujbei lor asumarea responsabilității dincolo de gene- 
rarea de profituri. 

Nu dobândim valori în mod accidental sau ca rezul- 
tat al unei voințe divine, Nici nu putem croi valori 
dintr-o bucată de pânză. Trebuie să le învăţăm, așa cum 
învăţăm limba pe care o vorbesc părinții noștri, ori cum 
învătăm matematică sau un instrument muzical. Valo- 
rile sunt niște meme, unități de informatie transmise de 
la o generație la alta care modelează modurile noastre 
de gândire și acțiunile. Evoluţia culturii constă în mare 
măsură în dezvoltarea de valori din ce în ce mai gene- 
rale. O zicală est-africană tragică spune: „Eu şi Somalia 
împotriva lumii, eu și tribul meu împotriva Somaliei, 

eu și familia mea împotriva tribului, eu și fratele meu 
împotriva familiei mele, eu împotriva fratelui meu.“ 
Viitorul depinde de credința opusă: „Eu și toți ceilalți 
pentru univers.“ 

Memele care ne-au indicat această direcţie au fost 
păstrate prin tradiţie și transmise de religii. Printre 
liderii pe care i-am intervievat, principiile afacerilor 
bune se transmiteau prin sistemele de credinţă iudaice, 
budiste, catolice, diverse confesiuni protestante și ale 
cultului mormon. Într-un grad complet neașteptat, cre- 
dinţa în valori dobândită printr-o educație religioasă 
oferea o platformă solidă pentru acțiune acelor per- 
soane implicate în unele dintre cele mai tehnologizate 
afaceri, de la aeronave la software. 

S-ar părea că, în ciuda înclinației tot mai laice a cul- 
turii noastre, tradiţiile religioase își păstrează încă va- 
lorile esenţiale pentru evoluția culturii și îmbunătățirea 
bunăstării umane. Aceasta nu implică neapărat că reli- 
giile însele au fost cele care au inventat aceste valori, 
sau că valorile își extrag sursa în mod specific din 
religie. Din contră, religiile se dezvoltă în jurul unor 
valori centrale pe care oamenii le-au descoperit prin 
încercări și eșecuri ca fiind necesare pentru susținerea 
unei vieți bune. Strămoșii noștri au învățat din expe- 
riență că unele tipuri de comportament sunt pericu- 
loase, deoarece distrug, armonia socială fără să îmbună- 
tățească bunăstarea individuală — cum ar fi lipsa de 
respect față de părinți și persoanele mai în vârstă, legă- 
turile fizice întâmplătoare sau ghidarea vieții după 
principiul lăcomiei. Totuși, nu au înțeles cu adevărat 
cauzele care au făcut aceste lucruri dăunătoare. Religiile 
au evoluat doar ca să lămurească motivul pentru care ar 
trebui să adoptăm anumite valori prin crearea unui 
cadru mitic, în care valorile respective erau propășite. 

Din această cauză, atât de multe meme huindamentale 
ale marilor religii sunt asemănătoare, în timp ce cadrul 
narativ din jurul lor este atât de variat. 

Chiar și așa, în momentul acesta, afacerile bune 
depind într-o mare măsură de aceleași valori cu care 
sunt înzestrate tradițiile religioase majore. Există două 
modalități specifice prin care oamenii ajung, să 
deprindă aceste valori. Prima cale este cea insușită de 
acei lideri care adoptă aceste principii, descoperindu-le 
eficiența prin experiența directă sau printr-o luptă per- 
sonală cu ideile îimpământenite într-o varietate de tra- 
diții. Cea de-a doua cale este cea mai obișnuită: mer- 
gând pe urmele părinților noștri. Este mult mai eficient 
să preiei cunoștințele greu dobândite „de-a gata”, ca să 
zicem așa, decât să le reinventezi pe cont propriu. Ima- 
ginați-vă ce pierdere de energie psihică ar fi dacă fiecare 
generaţie ar trebui să reinventeze roata; aceeași impor- 
tanță ar avea-o pierderea datorată faptului că fiecare 
generație ar trebui să descopere singură valorile parti- 
culare care fac ca viața să merite trăită, 

Și totuși, eficiența câștigată prin adoptarea acestor 
valori dovedite și adevărate are un aspect potential 
negativ. Chiar și cele mai bune religii, filozofii și stiluri 
de viaţă își diminuează cu timpul concentrarea și forta 
originală. Uneori, devin opusul a ceea ce intenționaseră 
să fie: e puţin probabil ca Mahomed să recunoască Isla- 
mul practicat de talibani, sau ca lisus Hristos să con- 
ceapă conținutul Bibliei ca în mesajul materialist al 
multor tele-evangheliști, ori ca în apelurile factiunilor 
războinice care-l invocă numele în Irlanda sau oriunde 
în altă parte. Fără cea mai mică urmă de ironie, scutu- 
rile trupelor de atac naziste aveau imprimate sloganul: 
DUMNEZEU ESTE CU NOI. Din această cauză, proce- 
sul de cunoaștere de sine discutat în capitolul precedent 

trebuie să implice examinarea acelor valori fundamen- 
tale și a celor care sunt adaosuri istorice accidentale, 
fără o substanţă reală. Timpul acordat unei astfel de 
cercetări poate submina până la urmă eficiența oferită 
de un sistem de credințe gata contecționat, dar repre- 
zintă un efort în care merită investit. 

Indiferent că sunt exprimate într-un limbaj religios 
sau laic, principiile de bază ale afacerilor bune se învață 
de timpuriu — în familie, biserică sau altă locaţie inter- 
personală, cum ar fi scoala, organizatia cercetașilor sau 
echipa de atletism. Pentru a absorbi cu adevărat aceste 
principii, trebuie să trăim în preajma persoanelor care 
se ghidează după ele, pentru că modalitatea cea mai 
bună de transmitere este prin exemplu și interacțiune. 
Crescând alături de niște părinţi care-și iubesc slujba, 
care sunt sinceri și de încredere și care se bucură de 
respectul comunității, un copil va considera firesc că 
aceștia au cel mai bun stil de viaţă. Cărţile sunt şi ele 
folositoare, dar rareori reuşesc să-și atingă singure obi- 
ectivul. În lipsa unor părinți buni, sau a altor modele 
puternice, avem şansa să devenim persoane de succes, 
dar e puțin probabil că vom crede în importanţa luptei 
pentru binele comun. 

Și apoi mai avem şi exemplul indispensabil al liderilor 
vizionari, de genul celor pe care i-am întâlnit în această 
carte, şi al companiilor pe care aceştia le reprezintă. 
Există, bineînțeles, mulți alți lideri și afaceri pe care nu i-am 
putut include în studiul nostru, dar care sunt la fel de 
devotați creării unei lumi mai bune. Companii precum 
Merck, Johnson & Johnson, Motorola, Hewlett-Packard, 
Sony şi Gallup strălucesc asemeni unor faruri călăuzi- 
toare ce ne ghidează prin valurile tulburi ale lăcomiei 
pe drumul spre afacerile bune. Dacă din ce în ce mai 
mulți lideri din afaceri le-ar urma exemplul — de la 

micii întreprinzători la manageri de nivel mijlociu, 
până la magnații marilor industrii —, afacerile și-ar 
valorifica potențialul de a face viața mai bună pentru 
fiecare dintre noi. 


NOTE 


Capitolul 1: Conducătorii viitorului 


PAGINA 12 

Proiectul „Cum să faci treabă bună în afaceri“ a fost 
inițiat de trei cercetători principali: William Damon 
(Universitatea Stanford), Mihaly Csikszentmihalyi 
(Universitatea Claremont Graduate) și Howard Gardner 
(Universitatea Harvard). A fost susținut de Fundaţia 
Templeton. În toamna anului 1998, paisprezece per- 
soane cu experienţă vastă în afaceri (în principal direc- 
tori executivi și profesori la școli de afaceri renumite) 
au fost rugați să „identifice acei lideri de afaceri care 
combină realizările spectaculoase cu un puternic anga- 
jament moral“. „Angajamentul moral“ a fost definit ca 
„devotarea de lungă durată faţă de obiective care pro- 
movează interesele comunității, oamenii care trăiesc în 
cadrul ei și umanitatea în general“. Au fost nominali- 
zați în total peste 140 de lideri din domeniul afacerilor. 
Din totalul acestora, am selecționat 24 care fuseseră 
identificați de trei sau mai mulți nominalizatori ca 
îndeplinind criteriile noastre. Dintre aceștia, 18 au fost 
de acord să fie intervievaţi pe baza unui protocol de 
intervievare bine structurat, care dura de obicei două 
ore şi care se axa pe următoarele subiecte de discuţie: 

obiectivele și țelurile subiecților; credințele și valorile; 
procesele de muncă; bazele formaționale; comunitatea 
si familia. 

Pe lângă aceste interviuri, au fost consultate o biblio- 
grafie extinsă și alte materiale scrise legate de fiecare 
subiect în parte. 

Pe baza aceluiași protocol, am intervievat un număr 
suphmentar de 21 de lideri a căror reputație sugera că 
ar trebui să îi includem în studiu. Acești 39 de oameni 
sunt cei la care mă voi referi în aceste pagini ca la niște 
lideri vizionari. 

Interviurile au fost coordonate de trei cercetători 
principali și oamenii din echipele lor. La Universitatea 
Stanford, aceștia au fost Barbara Tolentino (lider de 
proiect al staff-ului de la Stanford), Mollie Galloway, 
Aasha Joshi, Ben Kirshner, Kristen Palmer, Liza Percer, 
Susan Verducci și Joel Zarrow. La Universitatea Harvard, 
echipa a fost formată din Kim Barberich (lider de pro- 
iect al echipei de la Harvard), Lynn Barendson, 
Jonathon Heller, Mimi Michaelson, Dan Dillon şi Marcy 
LeLacheur. Echipa de la Universitatea Claremont 
Graduate a fost alcătuită din Jeanne Nakamura (lider 
de proiect al echipei de la Claremont), Heather Camp- 
bell, David Creswell, Jeremy Hunter și Martha Uenishi. 

Din cei 39 de subiecți, 33 au fost bărbați. Vârstele au 
variat de la sub cincizeci de ani (N=6) la peste șaizeci și 
cinci (N=11). Sectoarele de afaceri reprezentate au fost 
software și hardware electronic (5); prelucrare de ma- 
terii prime (4); comerțul cu amănuntul (5); biotehnolo- 
pie (4); divertisment (3); afaceri imobiliare (3); societăți 
pe acțiuni (2); consultanță managerială (2); industria 
petrolieră (2); aeronave (2); și câte unul din minerit, 
alimentaţie publică, investiţii financiare, educație, 
design de produs, servicii și transporturi. 

Interviurile au fost luate următoarelor persoane: 

Norman Augustine (fost CEO, Lockheed Martin) 

Debörah Besemer (CEO, BrassRing Systems) 

Peter Bijur (CEO, Texaco) 

Yvon Chouinard (fondator, Patagonia) 

Christine Comaford Lynch (director general, Artemis 
Venture) 

James Davis (fondator și CEO, New Balance) 

Max DePree (fost CEO, președinte, Herman Miller) 

Kenneth Derr (președinte și director executiv, Chevron) 

Richard DeVos (cofondator și CEO, Amway) 

Aaron Feuerstein (CEO, Malden Mills) 

Jane Fonda 

Orit Gadiesh (CEO, Bain & Co.) 

Leon Gorman (președinte, L.L. Bean) 

Jack Greenberg (președinte și CEO, McDonald's) 

Gerald Greenwald (fost preşedinte și CEO, United 
Airlines) 

Michael Hackworth (președinte, Cirrus Logic) 

Richard Jacobsen (partener, WSJ Properties) 

David Kelley (fondator și președinte, IDEO) 

Lars Kolind (fost CEO, Oticon) 

John Leonis (CEO, Litton Industries) 

Byron Lewis, Sr. (fondator și CEO, Uni World Group) 

Michael Markkula (cofondator, Apple Computer) 

]. Irwin Miller (președinte onorific, CEO, Cummins) 

Michael Murray (fost vicepreședinte, Microsoft) 

Mads Ovlisen (CEO, Novo Nordisk) 

C. William Pollard (preşedinte, ServiceMaster) 

Anita Roddick (fondator, The Body Shop) 

T. J. Rodgers (președinte și CEO, Cypress Semicon- 
ductor Corporation) 

Timothy Rowe (fondator și CEO, Cambridge Incubator) 

Robert Shapiro (fost președinte şi CEO, Monsanto) 

John Sobrato (fondator şi președinte, Sobrato 
Development Companies) 

John Sperling (fondator, University of Phoenix) 

William Stavropoulos (președinte și CEO, Dow 
Chemical) 

Sir John Templeton (Financial Investment) 

Ted Turner (vicepreședinte, AOL Time Warner) 

McDonald Williams (președinte onorific, Trammell 
Crow) 

Ann Winblad (cofondator și partener, Hummer 
Winblad Venture Partners) 

Douglas Yearly (fost CEO, Phelps Dodge) 

Alfred Zeien (fost CEO, Gillette) 


Transcrierile acestor interviuri furnizează majorita- 
tea citatelor folosite în acest volum pentru a ilustra 
modul de operare a liderilor vizionari și felul în care 
înțeleg, ei lumea. 


PAGINA 16 

puterea de susținere... pe timp nedefinit. Criticii 
societăţii materialiste și ai economiei care o susține este 
atât de vastă și, în general, bine cunoscută, încât mi se 
pare inutil s-o mai amintim și noi. Pentru o introducere 
în acest subiect, vezi, spre exemplu, Foundation for the 
Future (Bazele viitorului) (2000). 


PAGINA 20 

Karl Marx. O analiză recentă a lui Stiglitz (2002) 
sugerează că prăpastia tot mai mare între țările bogate 
şi cele sărace repetă la scară globală conflictul dintre 
clasele sociale din interiorul naţiunilor, care a produs 
atâta suferinţă în trecut. Vezi și Soros (2001). 


PAGINA 22 

Randone. Interviurile cu Enrico Randone și [Elisabeth 
Noelle-Neumann] au fost realizate pentru cartea mea 
care tratează subiectul creativității (Csikszentmihalyi, 
1996). 

PAGINA 27 
Pentru fascinanta istorie a companiei Cummins 
Engines, vezi Cruikshank și Sicilia (1997). 


PAGINA 30 

In 1939, economistul austriac Joseph Schumpeter a 
introdus noțiunea de cicluri de afaceri recurente, 
supuse procesului de accelerare în momentul în care 
firmele vechi, în loc să evolueze, dau faliment. [Vezi 
Schumpeter (1985).] 


Capitolul 2: Fericirea ca afacere 


PAGINA 34 

Modul în care înțelegea Aristotel fericirea (spre 
exemplu în Etica Nicomahică, Cartea 1, și la sfârșitul 
Cărţii 9) este încă extrem de folositor. Pentru câteva 
comentarii recente referitoare la modul în care se potri- 
vesc opiniile lui Aristotel cu modul de gândire contem- 
poran, puteți consulta MacIntyre (1984) sau Robinson 
(1976). 


PAGINA 35 

După aproape un secol... psihologii au devenit 
interesaţi de studiul fericirii, chiar dacă nu o numesc 
întotdeauna asttel. „Bunăstare subiectivă“ sau „psiho- 
logie hedonistă“” sunt câteva dintre sinonimele favorite, 
cu un fundament științific mai puternic (Kahneman, 
Diener și Schwarz, 1999). De curând, a fost lansată chiar 
şi o revistă științifică închinată acestui subiect, Journal of 
Happiness Studies (Revista studiilor despre fericire). 

PAGINA 35 

Printre psihologii care cred că genele au un rol 
important în determinarea fericirii se numără Lykken 
(1999) și Buss (2000). Contribuţia genetică exactă este 
încă discutabilă, cu limitele trasate undeva în jurul pro- 

centului de cincizeci la sută. Cu alte cuvinte, opinia 
generală este că aproximativ jumătate din scorul unei 
persoane în sondajele legate de fericire este rezultatul 
predispoziției genetice. 


PAGINA 36 

Un bun rezumat al studiului legat de fericire, acce- 
sibil, deşi oarecum perimat în acest domeniu de cerce- 
tare ce cunoaște un progres rapid, este cel oferit de 
Myers (1993); vezi și afirmaţiile sale mai recente în 
Myers (2000). Comparatii ale stadiilor de fericire în 
cadrul unor națiuni diferite au fost oferite pentru prima 
dată de Inglehart (1990); vezi și Veenhoven (1992) și 
Diener (2000). 


PAGINA 36 

Efectele condițiilor politice din Africa de Sud asupra 
fericirii locuitorilor sunt ilustrate în Møller (2001). O 
atenție aparte este acordată în Revista studiilor despre 
fericire (inclusiv în Veenhoven, 2001) subiectului legat 
de stabilirea modului în care a fost afectată fericirea de 
transformările economice, politice și sociale din Rusia. 
În general, fericirea este afectată mai mult de compara- 
tiile sociale decât de venituri sau de puterea de cumpă- 
rare. Ceea ce-i face pe oameni netericiți nu este atât 
lipsa banilor, cât prăpastia ce-i desparte, precum și 
existența persoanelor mai bogate care nu par să-și 
merite avuţia (Schyns, 2001; vezi şi Lyubomirski și 
Ross, 1997). 


PAGINA 37 

O parte din munca de început a lui Abraham Maslow, 
care a avut o mare influență asupra psihologiei, cu- 
prinde Maslow (1968, 1971). Contribuţia sa la manage- 
mentul afacerilor se bazează pe cartea stângaci intitu- 
lată Eupsychian Management (Managementul eupsihic, 
1962 — reintitulată Maslow on Management — Maslow 

despre management, 1995), şi pe dezvoltarea ulterioară a 
judecății sale de către experți în management precum 
Peter Drucker (1999). 


PAGINA 38 

Unele dintre cele mai elocvente argumente în 
favoarea autoactualizării pot fi găsite în lucrările psi- 
hologului devenit politician John Gardner (1990), care a 
crezut cu tărie în abilitatea omului de a-și trăi în pro- 
porție de 100% potenţialul. 


PAGINA 39 

Dante Alighieri este considerat unul dintre cei mai 
mari poeți ai lumii, dar unele dintre introspecțiile sale 
cele mai pătrunzătoare în psihologia umană sunt 
cuprinse în tratatele sale politice mai puţin cunoscute, 
cum ar fi De Monarchia (Despre monarhie), din care am 
tradus pasajul din text. 


PAGINA 39 

O organizaţie fericită. Faptul că afacerile au nevoie 
de o paradigmă nouă, bazată pe angajamentul inspirat 
al forței de muncă (ceea ce eu aș numi motivaţie intrin- 
secă) a fost recunoscut în ultimul timp pe scară largă — 
cel putin în teorie. Vezi, spre exemplu, Ellsworth (2002), 
Scott (2000), Thomas (2000) și Weihrouch (2000). 


PAGINA 40. 

John Locke. In Eseuri (1689), Cartea 2, Capitolul 21, 
pagina 63. 

PAGINA 41 


Loyall Rue (1994) oferă o prezentare extinsă a rolu- 
lui înșelăciunii în evoluţie. 


PAGINA 42 
Avantajele „distrugerii constructive“ în economie 


au fost semnalizate pentru prima dată de economistul 
austriac Joseph Schumpeter (1939). Pentru aplicațiile 

contemporane ale acestor idei, vezi Foster și Kaplan 
(2001). 


PAGINA 43 

Materialismul, Studii recente, adunate în Schmuck 
şi Sheldon (2001), demonstrează că bunăstarea este 
generată atunci când alocăm energie unor obiective care 
tind să treacă dincolo de momentul prezent și de pro- 
priul eu. Ne simțim mai fericiți atunci când urmărim 
obiective apropiate decât atunci când nu avem deloc 
obiective; atunci când încercăm să devenim mai buni în 
loc să ne distrăm pur și simplu; şi ne simțim mai fericiți 
atunci când lucrăm pentru bunăstarea altei persoane, 
altui grup sau unei entități mai mari, în opoziţie cu sim- 
pla investire a efortului în obiective egocentrice. 


PAGINA 45 

Noţiunea de complexitate psihologică bazată pe dife- 
rențiere și integrare este dezvoltată în Csikszentmihalyi 
(1993); a se vedea şi Inghilleri (1999). 


PAGINA 46 

Există o mare varietate de argumente legate de can- 
titatea de stres pe care o suportă lucrătorii în zilele 
noastre — sau, mai exact, legate de măsura în care stre- 
sul este autoindus. Pentru o mare parte a familiilor care 
trăiesc la limita supraviețuirii, nevoia ca ambii părinți 
(sau ca mama singură) să aibă mai mult de o slujbă este 
o necesitate (vezi Ehrenreich, 2001); dar, pentru mulți 
alții, munca în exces este indoctrinarea stilului de viață 
bazat pe consum, 


PAGINA 46 

Faptul că evoluţia depinde de desfășurarea com- 
plexității materiale a fost susținut de mulți alții, inclusiv 
de biologul Ernst Mayr (1982), paleontologul Teilhard 
de Chardin (1965) și de teoreticieni ai nou apărutei 
științe a complexităţii (cum ar fi Waldrop, 1992). 


— |] 

PAGINA 48 

Faptul că ciclul vieții constă în pendulări dialectice 
între diferenţierea și integrarea ce rezidă în complexitate 
este implicat în modelele evoluționiste ale lui Erikson 
(1950), Kegan (1982), Levinson (1980), Loevinger (1976) 
şi Vaillant (2001), printre alții. 


PAGINA 52 
După interviu, Jane Fonda s-a alăturat cu adevărat 
unei comunități religioase tradiționale bazate pe credinţă. 


Capitolul 3: Fericirea în acțiune 


PAGINA 57 

Experienţa fluxului a fost descrisă pentru prima dată 
de Csikszentmihalyi (1975). Studii ulterioare sunt men- 
ționate în Csikszentmihalyi 1990, 1997, Csikszentmihalyi 
și Csikszentmihalyi, 1988. Citatele alpiniștilor, chirur- 
gilor, dansatorilor, și aşa mai departe, provin din aceste 
surse, dacă nu se fac alte mențiuni. 


PAGINA 59 
Citatul mamei care descrie fluxul în timp ce îi citește 
fiicei sale este din Allison și Duncan (1988). 


PAGINA 66 


Fluxul în navigație este descris de Pardey şi Pardey 
(1982); vezi și Macbeth (1988). 


PAGINA 67 

Izolarea deplină. Importanţa faptului de a fi capabil să 
experimentezi fluxul chiar și în cele mai aspre condiţii 
este discutată de Logan (1988) și în Csikszentmihalyi 
(1990, Capitolul 9), 


PAGINA 67 
Modul în care cresc unii tineri, adoptând concepţia 
că „nu se poate face nimic“ în mediul lor, este descris 

de Csikszentmihalyi și Schneider (2000); vezi și Hunter 
(2001). 


PAGINA 68 

Citatul despre ciclist este din Jackson și Csikszent- 
mihalyi (1999). Cele care aparțin poeților și scriitorilor 
sunt dintr-un studiu de Susan Perry (1999), care a inter- 
vievat câțiva dintre cei mai renumiți autori americani 
pentru a determina obstacolele cu care aceștia se con- 
fruntă în experimentarea fluxului, și modul în care reu- 
șesc să le depășească. 


PAGINA 73 

Citatul referitor la alergătorul olimpic este din Jackson 
şi Csikszentmihalyi (1999). Susan Jackson, un psiholog 
sportiv care predă în Australia, a adunat un număr 
mare de interviuri cu sportivi de elită din toată lumea, 
coordonând totodată multe studii de tip chestionar le- 
gate de fluxul în sport. 


PAGINA 77 

Citatul despre Bailey este din Jackson şi Csikszent- 
mihalyi (1999), cel despre Davison este din Perry (1999) 
și cel despre alpinistul Doug Robinson este din Robin- 
son (1969, p- 6). 


PAGINA 78 

Citatul despre Dennis Eberl se găsește în Eberl 
(1969, p. 13). Alpinismul este chintesența activităților 
de flux care nu oferă nicio recompensă financiară și 
prea puţină faimă, dar care poate duce deseori la pier- 
derea vieții. Pentru cei interesaţi să citească mai multe 
despre bucuriile ciudate ale alpinismului, există o exce- 
lentă descriere a alpinistului și poetului italian Guido 
Rey în cartea sa Peaks and Precipices (Piscuri și prăpăstii) 
din 1914, sau în volumele mai recente ale lui Knight 
(1970) şi Lukan (1968). Recenta comercializare a alpi- 
nismului şi noul însoțitor de prevenire a pericolelor în 

expedițiile cu ghid pe cele mai înalte vârfuri este descrisă 
în Krakauer (1997). 


PAGINA 80 
Relaţia dintre respectul de sine și flux a fost studiată 
de Ann Wells (1988). 


PAGINA 80 

Psihiatrul Victor Frankl, care a supravietuit cu greu 
lagărelor de concentrare naziste, ne-a lăsat o relatare 
minunată a modului în care concentrarea asupra lucru- 
rilor care dau un sens vieţii poate păstra sănătatea men- 
tală a unei persoane chiar şi în cele mai groaznice con- 
diții (1963). 


PAGINA 85 

Pentru legătura dintre flux și religie, vezi, spre 
exemplu, Eno (1990), care descrie faptul că originile 
confucianismului se găsesc în ritualuri de natura fluxu- 
lui; Massimini și Delle Fave (1991) și Inghilleri (1999). 
Citatul „Nu Dumnezeu...“ este din Perry (1999, p. 74). 


PAGINA 85 
Datele despre religiozitatea din cadrul națiunilor 
occidentale este din Marniga (2001), 


Capitolul 4: Fluxul și evolutia 


PAGINA 95 

Adolescenţii care experimentează fluxul. Impor- 
tanța experimentării fluxului în activități productive a 
fost demonstrată de diverse studii, inclusiv Csikszent- 
mihalyi, Rathunde și Whalen (1993) și Hunter (2001). 


PAGINA 95 

Conceptul de capital social a fost dezvoltat de socio- 
logul francez Pierre Bourdieu (1977, 1993) si de socio- 
logul american James Coleman (1988, 1990). 

PAGINA 96 
Crezul lui Ibuka este citat în Collins și Porras (1997, 
p. 50) 


PAGINA 97 

Metoda experimentării pe eșantioane este descrisă 
în articole și cărți care folosesc abordarea aceasta pen- 
tru documentare; de exemplu, Csikszentmihalyi și 
Csikszentmihalyi (1988); Kubey și Csikszentmihalyi 
(1990); Csikszentmihalyi și Schneider (2000). 


PAGINA 103 

Frecvența fluxului. Sondajul american a fost coor- 
donat de Organizaţia Gallup în 1998; cel din Germania, 
de Institutul Allensbach (Noelle-Neumann, 1995). 


PAGINA 103 
Prima investigație empirică a capitalului psihologic 
a fost inițiată în laboratorul nostru (Hunter, 2001). 


PAGINA 104 

Definiţia capitalului, în accepțiunea lui Drucker, 
este următoarea: „capitalul (adică resursele reținute din 
consumul curent și alocate în schimb așteptărilor 
viitoare)” (1985, p. 27). 


PAGINA 105 

Marele psiholog american din secolul al XIX-lea, 
William James, a fost primul care a afirmat importanța 
atenţiei în economia psihică (1890, mai ales Volumul 1, 
Capitolul 11). De atunci, mulți au scris pe marginea 
subiectului, dar este corect să spunem că încă benefi- 
ciem de cea mai superficială înțelegere a modului în 
care se formează procesele atenţiei și a celui în care 
acestea ne determină viețile (Csikszentmihalyi 1978, 
Kahneman 1973). 

PAGINA 105 
Pentru limitele atenţiei în vorbire și auz, vezi Nusbaum 
și Schwab (1986), și, în general, Csikszentmihalyi (1997), 


PAGINA 108 

James Coleman (1988) a identificat rețeaua de relații 
pe care o poate construi o persoană pe baza capitalului 
social. Spre exemplu, să ai un tată care a absolvit 
Harvard-ul reprezintă un capital social pentru copiii 
săi, care ar putea să aibă o șansă mai mare să fie admiși 
ca urmare a acestui lucru. Un concept similar, capitalul 
cultural, se referă la cunoștințele pe care are oportuni- 
tatea să le absoarbă o persoană prin faptul că se dez- 
voltă într-un anumit mediu. De exemplu, s-a dovedit 
că adolescenţii în ale căror case se găsesc mai mult de 
cincizeci de cărți au o mai mare șansă să fie admiși în 
colegii de elită, în timp ce copiii care au un televizor în 
cameră au o șansă mult mai mică — controlul exercitat 
de părinţi, venituri, și așa mai departe (rezultate preli- 
minare din Studiul Sloan, vezi Csikszentmihalyi și 
Schneider, 2000). 


PAGINA 109 

Amânarea recompensei. Descoperirea paradoxală 
legată de lucrătorii care, deși se bucură de slujba lor, își 
doresc să fie în altă parte, a fost mai întâi semnalată de 
Csikszentmihalyi şi LeFevre (1989). Rezultate similare 
sunt raportate de Abdumedeh (2002). 


PAGINA 109 
Adolescentii americani de origine asiatică. Vezi 
Asakawa și Csikszentmihalyi, 2000, 

Capitolul 5: 
De ce nu se manifestă fluxul la serviciu 


PAGINA 116 

Oamenii sunt făcuți să muncească. Studii nume- 
oase arată că persoanele fără slujbă suferă din punct 
je vedere psihologic şi economic. De exemplu, pornind 
de la studii comparative realizate pe aproape 170 000 
de subiecți din șaisprezece națiuni, Ronald Inglehart 
1990) a concluzionat că în timp ce 83% dintre lucrătorii 
intelectuali și 77% dintre cei necalificaţi afirmau că sunt 
„mulțumiți de viață“, doar 61% dintre cei neangajați 
afirmau acest lucru. Ar trebui să observăm că o astfel 
de diferenţă nu implică neapărat că lipsa muncii pre- 
supune lipsa satisfacției. Poate că oamenii nemulțumiți 
de viață nu sunt atât de impulsionați să-și găsească o 
slujbă, sau poate că persoanele bolnave fizic sunt în 
același timp mai puțin mulțumite și e mai puțin proba- 
bil să muncească. Cu toate acestea, alte studii (Haworth 
și Ducker, 1991) sugerează că oamenii devin mai puțin 
mulțumiți după ce-și pierd slujba, în parte datorită fap- 
tului că gama de experienţe pe care o pot avea se dimi- 
nuează din această cauză. 


PAGINA 117 

Speranţele de carieră ale tinerilor. Într-un studiu 
cuprinzând peste patru mii de adolescenți americani 
(Csikszentmihalyi și Schneider, 2000, p. 45), meseria pe 
care majoritatea dintre ei se așteaptă s-o practice este 
aceea de medic (10%), urmată de om de afaceri (7%), 
avocat (7%), profesor (7%), sportiv (6%) și actor (5%). 
Aceste șase meserii motivează așteptările a aproape 
jumătate din eșantion. Deși câțiva au enumerat „pește“ 
și „traficant de droguri“, foarte puțini tineri se orientau 
spre industrii sau meserii tradiționale — ca să nu mai 
vorbim de slujbele necalificate. Indiferent de cadrul 

economic, majoritatea elevilor de liceu se aşteaptă să 
dețină slujbe profesionale după ce își iau diploma și să 
câștige în jur de un sfert de milion de dolari pe an. Pro- 
centul de 7% care doresc să devină profesori se eviden- 
țiază de restul prin aceea că au pretenţii de câștig, mai 
modeste și mai realiste. 


PAGINA 119 

Estimarea timpului de muncă în societățile tradi- 
ționale de vânători îi aparține antropologului Marshall 
Sahlins (1972). 


PAGINA 119 

Pentru condiţiile de muncă în societățile tradițio- 
nale, vezi de exemplu Massimini şi Della Fave (1988) și 
Inghilleri (1999). 


PAGINA 120 

Aborigenii australieni. Modul în care se împărțea 
un cangur în vremurile trecute la Alice Springs este 
descris în Firth (1958, p. 71). Firth menţionează de ase- 
menea moduri similare de împărțire a bogăției în alte 
societăți tradiționale, cum ar fi Melanesia, Burma și 
Samoa. 


PAGINA 121 

Atitudinea faţă de muncă a lui John Hope Franklin 
este descrisă în Csikszentmihalyi (1996, p. 207). George 
Klein menționează fluxul pe care îl experimentează în 
muncă în The Atheist and the Holy City (Ateul și Orașul 
Sfânt) (1990, p. 154). 


PAGINA 126 

Abilităţi... pe măsura oportunităţilor. Una dintre 
cauzele depresiei și ale bolilor de inimă este de a avea 
o slujbă cu responsabilități mari și putere de decizie 
scăzută (corespunzătoare condiției de anxietate din 

modelul de flux — adică, provocări mari, abilități mici); 
vezi Karasek și alții (1981). 


PAGINA 128 

Diviziunea muncii. Semioticialul DTO, sau Dicţio- 
nar de denumiri ocupationale, publicat de Departamentul 
Muncii din Statele Unite, listează mii de ocupații, inclu- 
siv unele ezoterice, de genul „agătător orb“, „distrugă- 
tor de fursecuri“, „măsluitor de zaruri“, „persoană care 
arată degetul“, „persoană care dă mâna“, „ucigaș în 
ritualuri religioase“ și „însoțitor de viermi“ (Harper's, 
august 2000, p. 31). Astfel de delimitări fine există 
astăzi printre lucrătorii profesioniști, după cum o 
demonstrează anunţurile de angajare din orice ziar. Un 
singur număr din Chronicle of Higher Education (7 iulie 
2000) enumeră printre sutele de oportunități de anga- 
jare slujbe precum „rezidenți minoritari cu pregătire în 
informatică”, „operaţii de producție sau sisteme infor- 
maționale“, „manager de nivel național”, „director de 
servicii Web”, „manager cu sarcini legate de regulari- 
zarea acordurilor“, „director de servicii de inabilitare“, 
„director cu talente majore“. O concluzie posibilă în 
urma acestei mici mostre este că slujbele pentru lucră- 
torii profesioniști au denumiri lungi. 


PAGINA 130 

Un bun rezumat al descoperirilor științifice referi- 
toare la stresul la locul de muncă poate fi găsit în 
Zuzanek (2000); pentru o relatare impresionistă, dar 
pitorească, vezi Ehrenreich (2001). 


PAGINA 133 

Motivul pentru care diverse slujbe prezintă interes 
pentru tineri sunt descrise în Csikszentmihalyi și 
Schneider (2000, p. 49). 

PAGINA 134 

„Munca“ este neplăcută. În clasa a șasea, ori de câte 
ori copiii americani consideră un anumit lucru ca fiind 
„muncă“, îl văd și ca pe ceva trist sau plictisitor (deși 
important); în timp ce atunci când cataloghează un 
lucru drept „joacă“ îl văd ca fiind vesel și agreabil, dar 
lipsit de importanță (Csikszentmihalyi și Schneider, 
2000, p. 73). 


PAGINA 136 

„Muncă bună”. Ce înseamnă să prestezi o muncă 
bună în cadrul diverselor ocupații și care sunt obstaco- 
lele majore din calea ei, aceste aspecte au fost discutate 
într-un studiu recent efectuat de Gardner, Csikszent- 
mihalyi și Damon (2001). 


PAGINA 136 

Afacerile postmoderne. Vezi, de exemplu, disputa 
dintre Collins și Porras (1994), care aduc argumente în 
favoarea valorii unei organizaţii de afaceri stabile, și 
cea dintre Foster și Kaplan (2001), care adoptă poziția 
deconstructivismului postmodernist, argumentând că fir- 
mele durabile sunt mai puţin profitabile decât mediana 
pentru SP500. Cea din urmă poziție este o elaborare a 
celei susținute la începutul secolului trecut de econo- 
mistul austriac Joseph Schumpeter (1939), care a introdus 
termenul de „distrugere constructivă“. O analiză exce- 
lentă a acestei dispute se găsește în Ellsworth (2002). 


PAGINA 136 

Medii de lucru instabile. La începutul anilor 1990, 
doar 55% dintre angajații full- și part-time din Statele 
Unite respectau săptămâna de lucru „tradițională“. 
Acesta, şi alte modele de „timp flexibil“, sunt analizate 
în Zuzanek (2000). Epstein și alții (1998) discută obsta- 
colele progresului pentru cei care nu lucrează săptă- 
mâna de lucru tradițională. Stresurile psihologice cau- 


296 AFACERI BUNE 


zate de presiunea timpului au fost amplu studiate; pen- 
tru detalii, vezi Rifkin (1987), Robinson și Godbey 
(1997) și Zuzanek (2000). În ciuda progreselor tehno- 
logice extraordinare, care ne vor face viata mai confor- 
tabilă și mai plăcută, oamenii din societăţile industriale 
se simt mai presați de timp decât în trecut. În Statele 
Unite, un număr mai mare de bărbaţi și femei au rapor- 
tat în 1985 că se simt „mereu împinși de la spate”, 
raportat la anii 1975 şi 1965 (Robinson, 1993). În 1977, 
40% dintre americani afirmau că „nu au niciodată timp” 
să-și termine treburile la serviciu; în 1997, procentul s-a 
ridicat la 60% (Bondi, Galinsky și Swanberg, 1997). 


PAGINA 137 

Distincția între o slujbă, o carieră și o chemare 
(sau o vocaţie). Unele studii empirice recente asupra 
lucrătorilor care manifestă aceste atitudini (distincții 
propuse inițial de Robert Bellah) au fost coordonate de 
Wrzesniewski și Dutton. Spre exemplu, infirmierii care 
își văd slujbele ca pe o chemare îşi descriu îndatoririle ca 
fiind vitale pentru recuperarea pacienților, prin faptul 
că le înseninează viața și le sporesc bunăstarea. Infir- 
mierii care își vizualizează munca drept slujbă o descriu 
în termenii curățeniei făcute în saloane. (Wrzesniewski 
și Dutton, 2001) 


PAGINA 138 

Referirea se face la Johann Wolfgang von Goethe, 
Faust, actul II: „Zum Sehen geboren, Zum Schauen bestellt” — 
și este modul în care își descrie Peter Drucker atitudi- 
nea faţă de miincă, 


PAGINA 143 

Schimbările de valori. Din sondajele anuale reali- 
zate pe mai bine de 200000 de studenți americani 
(dintr-un total de aproximativ 6,5 milioane). Datele 

sunt din Dey, Astin și Korn (1991) și din rapoartele 
anuale ulterioare (Sax și alţii 1998). 


Capitolul 6: Clădirea fluxului în organizații 


PAGINA 145 

Clădirea unei organizaţii. (Collins și Porras, 1994). 
In cartea sa mai recentă, Jim Collins (2001) aduce argu- 
mentul conform căruia „marile“ companii încep să 
angajeze oamenii potriviți chiar înainte de a-și fi elabo- 
rat o strategie corporatistă. 


PAGINA 147 

O muncă extraordinară în condiții deprimante. 
Warren Bennis (1997) oteră exemple excelente referi- 
toare la modul în care grupurile implicate în proiecte 
compromițătoare își pot menține atitudinea etică chiar 
și în condiții mizere. 


PAGINA 152 

Studiul colegiilor remarcabile. Iniţiat de Fundația 
Hewlett și coordonat de Howard Gardner, Bill Damon 
și Mihaly Csikszentmihalyi. 

PAGINA 160 

Donald Campbell a fost unul dintre cei mai creativi 
psihologi ai ultimului secol; vezi, de exemplu, Campbell 
(1965). 


PAGINILE 167-168 

John Reed și Enrico Randone au fost intervievati 
pentru cartea mea Creativity (Creativitate) (Csikszeni- 
mihalyi, 1996). 


PAGINA 177 

Stabilește-ţi punctele forte. Doi dintre cei mai anga- 
jati scriitori sunt Don Clifton (Buckingham și Clifton, 
2000), care a condus mult timp Organizatia Gallup în 

conformitate cu acest principiu, și Martin Seligman 
(2002), un psiholog foarte influent și fost președinte al 
Asociaţiei Psihologilor Americani. 


PAGINA 182 

Mateo Ricci (1552-1610) a fost un iezuit italian care, 
în ciuda unui enorm scepticism inițial, a fost capabil 
să-i convingă pe intelectualii chinezi că Occidentul nu 
este în întregime barbar. 


PAGINA 186 

Să lucrezi un număr de ore nestandardizat. Unele 
dintre problemele cu care se confruntă lucrătorii atunci 
când muncesc acasă și pe baza principiului de timp 
flexibil au fost discutate în urmă cu un deceniu de 
Pressner (1989) și, mai recent, de Zuzanek (2000). Dacă 
tot trebuie ca lucrul acasă să fie o binefacere mai 
degrabă decât un blestem, este important pentru lucră- 
tor să-și elaboreze o disciplină personală pentru a 
structura ziua de lucru, altfel anxietatea va spori și pro- 
ductivitatea va scădea. Sigur că numai economiile 
comutării timpului pot fi enorme, putând astfel justi- 
fica productivitatea scăzută pe unitatea de timp. 


Capitolul 7: Sufletul afacerii 


PAGINA 191 

C. William Pollard are lucrări bine documentate 
despre chestiunea sufletului în organizațiile de afaceri. 
Citatul continuă: „Atunci când există o afinitate între cauza 
firmei și cauza oamenilor săi, treceţi mai departe — 
deoarece performanța va fi extraordinară,“ (1996, p. 45) 


PAGINA 192 
Organizarea materiei. Paleontologul și iezuitul 
trancez Teilhard de Chardin (1965) a sugerat că materia 

organizată dispune întotdeauna de o „energie radială“ 
suplimentară, care ar putea fi folosită la sporirea pro- 
priului nivel de complexitate. In creierul uman, energia 
respectivă este sufletul. Ideile lui Teilhard au fost 
întâmpinate cu batjocură și scepticism de către comuni- 
tatea științifică în urmă cu cincizeci de ani, dar presu- 
punerile sale nu mai par atât de ieșite din comun în 
lumina cunoștințelor actuale. 


PAGINA 195 

Grija faţă de esenţa sufletului. Majoritatea religiilor 
şi filozofiilor ne învaţă că investirea propriilor energii 
pentru binele celorlalți este cea mai înaltă manifestare a 
naturii umane, sau sufletul. Caritatea este una dintre 
virtuțile cardinale ale creștinismului, iar coresponden- 
tul său este la fel de important în budism, iudaism, hin- 
duism și islamism. Printre filozofii contemporani, 
aceasta este concluzia la care a ajuns Martin Heidegger 
(1962). A se vedea și importanța studiului realizat de 
psihologii Ann Colby şi William Damon (1992), Some 
Do Care (Unora chiar le pasă). 


PAGINA 196 

Viziunea. Un alt cuvânt care se suprapune celui de 
viziune este conceptul de scop. Importanța scopului în 
manageriat a fost bine descrisă de curând de Ellsworth 
(2002). 


PAGINA 201 

Credinţa religioasă. În ultimul timp, a devenit din 
nou acceptabil să vorbeşti cu seriozitate despre cre- 
dința religioasă în relație cu managementul afacerilor; 
vezi, spre exemplu, Banks și Powell (2000). 


PAGINA 206 

Valorile exploatate. După cum am mentionat mai 
sus, Rue (1994) oferă o superbă prezentare a rolului 
decepției în supraviețuire și evoluție. Să pretinzi a fi 

ceea ce nu ești pentru a profita de ceilalți este o strate- 
gie frecventă de care trebuie mereu să te ferești. 


PAGINA 208 

Omul de știință care a supus mai mult decât oricine 
optimismul cercetării științifice este Martin Seligman 
(2002). El a demonstrat, de exemplu, că liderii politici 
care folosesc mai mult optimism retoric în cuvântările lor 
tind să fie aleși în defavoarea altor candidați ale căror 
mesaje sunt mai puțin optimiste (Zullow și Seligman, 
1990). O abordare oarecum similară este asumată de 
Howard Gardner, un psiholog cognitiv pentru care 
calitatea de lider depinde într-o mare măsură de genul 
de narațiuni pe care aceștia îl prezintă auditoriului 
(Gardner, 1995). 


Capitolul 8: Generarea fluxului în viață 


PAGINA 220 

Genurile de autodecepţie la care cu toții suntem vul- 
nerabili, ca și originile acestora, sunt discutate în Capi- 
talul 3 din The Evolving Self (Sinele care evoluează) (Csik- 
szentmihalyi, 1993). 


PAGINA 222 

Valorile... religioase tradiționale. Științele sociale 
nu au fost blânde cu religia, subliniind numeroasele 
incongruente și improbabilități care decurg din credințele 
religioase. Cu toate acestea, religia a primit în ultimul timp 
sprijin dintr-o sursă improbabilă: teoria evoluționistă. 
David Sloan Wilson (2002), de exemplu, arată că, dintr-o 
perspectivă evoluționistă, supraviețuirea mizează pe 
adevăr sau rațiune. În evoluția umană, grupurile capa- 
bile să coopereze o duc mai bine decât cele care sunt 
măcinate de conflicte și disensiuni. Genul acesta de 
armonie interioară a fost cel mai bine obținut — cel 

puțin până acum — printr-o religie unificatoare. În 
felul acesta, religia este o adaptare care sporește șansele 
de supraviețuire a grupului, care, la rândul său, facili- 
tează supraviețuirea individului. Majoritatea liderilor 
vizionari nu se opun acestei concluzii. 


PAGINA 223 

Manageriatul este o chestiune legată de întrebări. 
Faptul că abilitatea de a pune întrebările potrivite de- 
termină într-o mare măsură creativitatea a fost un 
aspect adus în atenţia psihologilor de Jacob W. Getzels 
(Getzels şi Csikszentmihalyi 1976). Notiunea potrivit 
căreia a descoperi și nu a rezolva este un lucru vital pen- 
tru creativitate a fost aplicată mai târziu de Silver (1985) 
în practica antreprenoriatului. A se vedea şi Runco (1994). 


PAGINA 225 
Cariera lui John Gardner este descrisă în Csikszent- 
mihalyi (1996). 


PAGINA 232 

Directori executivi care au scăpat controlul. John R. 
O'Neil, care a consultat şi a consiliat mulți lideri din 
afaceri, descrie capcanele directorilor de succes într-o 
carte excelentă subintitulată When Winning at Work 
Means Losing al Life (Când a câștiga în muncă înseamnă a 
pierde în viață) (1993). 


PAGINA 233 

Warren Bennis discută despre „managementul 
eului“ în cartea sa sugestiv intitulată Managing People Is 
Like Herding Cats (Conducerea oamenilor seamănă cu păs- 
toritul pisicilor) (1997, p. 86). 


PAGINA 235 
Modul în care muncea Linus Pauling este descris în 
Csikszentmihalyi (1996, p. 118) 

Capitolul 9: Viitorul afacerilor 


PAGINA 250 

Presiunile financiare asupra ziarelor și dificultatea 
de a elabora raportări exhaustive în mass-media sunt 
detaliate în Gardner, Csikszentmihalyi şi Damon (2001), 


PAGINA 270 

Pericolele fumatului. Pe lângă dovezile epidemio- 
logice aflate în creștere, unele dintre descoperirile cele 
mai uluitoare sunt cele care provin din Studiul despre 
Imbătrânire întreprins la Harvard, care reprezintă o 
atentă și extensivă investigație descrisă de curând de 
George Vaillant. De exemplu, în timp ce 64% dintre 
bărbaţii care beau și fumează puţin nu aveau invali- 
dități fizice la vârste cuprinse între șaptezeci și cinci şi 
optzeci de ani, doar 24% dintre cei care beau puțin, dar 
fumau foarte mult își mai păstrau sănătatea la vârsta 
respectivă (Vaillant, 2002, p. 208). 


PAGINA 272 
Privitul excesiv la televizor referitor la copii. A se 


vedea, de exemplu, prezentările din Kubey și Csik- 
szentmihalyi (2002). 

